
JLKULAUSE. 


Kun  allemerkinnyt  kolme  vuotta  sitte  julkaisi 
Delawaren  siirtokuntaa  käsittelevän,  '^Amerikan 
ensimäiset  suomalaiset"  nimisen  teoksen,  rohkenin 
toivoa  vuoden,  parin  perästä  saavani  valmiiksi  tä- 
män teoksen,  joka  käsittelee  niitten  suomalaisten 
merimiesten,  kullanetsijäin  y,  m,  vaiheita,  jotka 
ovat  Amerikaan  tulleet  ennen  kun  varsinainen  siir- 
tolaisuus Suomesta  alkoi,  dli  vuosien  1850 — 1864 
välistä  aikaa.  Vaikeudet  aineksien  kokoamisessa 
ovat  kirjan  julkaisemista  viivyttäneet.  Oikeastaan 
tä.mä  teos  on  kymmenvuotisen  kiertelyn  tulos  kan- 
salaistemme varhaisimmilta  asuinpaikoilla  Ame- 
rikassa, mihin  verrattain  laajoihin  matkustamisiin 
allekirjoittaneella  oli  tarjoutunut  tilaisuus  puhuja- 
ja  saarnamatkoilla,  Suomi-Opiston  asioilla,  kesälo- 
mia viettäessäni  Dakotassa,  Minnesotassa  y.  m. 

Tästä  teoksesta  on  jäänyt  pois  varhaisimpien 
suomalaisten  vaiheet  Michiganissa,  Minnesotassa, 
Dakotoissa,  Oregonissa,  Ohiossa,  y.  m.  ja  sen  vuoksi 
soditan  olettaa  monien  näitten  paikkakuntien  van- 
himpain  suomalaisten  tuntevan  pettymystä,  sillä 
olenhan  nekin  seudut  kiertänyt,  satamäärin  heitä 
puhuttanut  ja  elämäkerrallisia  tietoja  koonnut. 
Pyydän  ystävällisesti  selittää,  että  edellä  mainit- 
tujen asutusten  suomalaiset  kuuluvat  historias- 
samme siihen  aikaan,  jota  voidaan  kutsua:  ^^Varsi- 
naisen siirtolaisuuden  ajaksi",  jonka  alkuvuodeksi 

merkittäköön  1864,  sillä  silloin  kansalaisiamme  al- 
koi Amerikaan  varsinaisina  siirtolaisina  muutta- 
maan Norjasta,  Tornion  jokilaaksosta,  keski-  ja 
etelä-Pohjanmaalta.  Seuraava  teokseni  tulee  käsit- 
telemään juuri  tätä,  varsinaista  siirtolaisuus-aika^ 
kautta. 

Vaikka  mahdollisinta  huolellisuutta  olenkin  nou/- 
dattanut  elämäkerroissa,  nimien,  syntymävuoden 
ja  -paikan  suhteen,  on  epäilemättä  jäänyt  vajavuut- 
ta ja  puutteita.  Ei  ole  helpompia  tehtäviä  löytää 
vuosikymmeniä  sitten  kuolleen  suomalaisen  ikä,  ja 
ne,  jotka  jotakin  vielä  heistä  muistavat,  eivät  aina 
voi  läheskään  varmoja  tietoja  antaa.  Varsinkin 
niitten  Amerikassa  kuolleitten  suomalaisten  elämä- 
kerrallisten tietojen  saanti  on  ollut  niukkaa,  joilta 
ei  ole  jäänyt  omaisia,  taikka  joitten  omaiset  ovat  jo 
niin  perinpohjin  amerikalaistuneet,  että  kansalli- 
suusjäljetkin  ovat  umpeen  painuneet.  Pyyntöni  ja 
samalla  hartain  toivoni  olisi,  että  asianomaiset, 
missä  huomaavat  vajavuuden  taikka  virheen,  olisi- 
vat niin  ystävällisiä  ja  tekisivät  kirjeellisesti  kor- 
jauksen, lähettämällä  sen  minulle,  sille  varalle,  että 
mahdollisesti  tuonnempana  julkaistiin  teoksesta 
korjattu  ja  täydennetty  painos.  Muistutukset  tulen 
huolellisesti  tallentamaan  ja  liittämään  vastaista 
painosta  varten. 

Nykyisten  kalliitten  painokustannusten  vuoksi 
olen  pakoitettu  supistamaan  teoksen  kokoa,  josta 
syystä  asiain  käsittely  ja  elämäkerrat  ovat  sangen 
suppeassa  muodossa.  Lähdekirjaluett elokin,  koske- 
va Delawaren  siirtokunnan  suomalaissukuja,  jäte- 
tään pois.  Jos  ne  läheskään  kaikki  haluaisi  julais- 
ta,     laajenisi  kirjan  koko  useimmilla  kymmenillä 

sivuilla.  Viittaan  vaan  samoihin  teoksiin,  mitkä 
ovat  mainittuna  kirjassa  ^^Amerikan  Ensimäiset 
Suomalaiset^^  s.  4, 

En  voi  olla  lausumatta  sydämellistä  kiitosta 
maisteri  Akseli  Rauxinheimolle,  jonka  suurta  asiain- 
tuntemusta  olen  saanut  käyttää  teoksen  kokoonpa- 
nemisessa,  ja  pastori  Br,  Vuomokselle  suorittamas- 
taan kielellisestä  tarkastustyöstä,  sekä  lukuisille  ys- 
tävilleni heidän  antamista  tiedoista  paikkakunnil- 
taan, 

Brooklyn,  New  York,  syyskuulla  ipip, 

S.  ILMONEN. 


SANANEN  SUOMALAISEN  SUKUTUTKI- 

MUKSEN  MERKITYKSESTÄ 

AMERIKASSA. 

Suomalainen  sukututkimus  on  vielä  vanhassa  ko- 
timaassammekin  melkein  kehdossaan.  Tosin  on 
näihin  saakka  pidetty  virallisesti  huolta  aatelissu- 
ku j  emme  vaiheista  —  onhan  papisto  ollut  velvolli- 
nen antamaan  vuosittain  tiedot  seurakunnistaan 
aatelissuvuissa  tapahtuneista  muutoksista.  Vasta 
nyt  tasavalta  on  sen  vanhan  määräyksen  poistanut, 
arvatenkin  luottaen  vapaan  sukututkimuksen  voi- 
maan. Myöskin  on  sukuluetteloja  julkaistu  useim- 
mista vanhoista  virkamiessuvuista.  Mutta  varsi- 
naiset kansansuvut  ovat  vielä  toistaiseksi  jääneet 
sukututkijain  huomion  ulkopuolelle.  Kuitenkin  ne 
epäilemättä  tarjoaisivat  useinkin  sangen  paljon 
huomattavaa  sekä  antaisivat  monella,  myöskin  sivis- 
tyshistoriallisella  alalla  valaistusta  yleiselle  tutki- 
mukselle. Mainitsen  esimerkiksi  Parviaisen  su- 
vun —  yhden  monien  joukosta  —  jonka  jäseniä  on 
liike-elämän  alalla  kohonnut  sangen  merkittäviin 
asemiin,  jopa  varsinaisen  Suomen  rajojen  ulkopuo- 
lella. 

Suomessa  voidaan  sukututkimusta  vielä  verrat- 
tain helposti  suorittaa,  kun  kirkonkirjoissa  y.  m. 
voi  sukuja  seurata  parisataa  vuotta,  jopa  paikoin 
enemmänkin.  Aivan  harvalla  kansalla  ovat  yleiset 
lähteet  niin  vanhat.  Mitähän  maksaisivatkaan 
esim.  amerikalaiset  pilgrimien  jälkeläiset,  jos  heillä 
tällaisia  virallisia  lähteitä  olisi  käytettävänä!    Toi- 

seita  puolelta  taitaisi  tuo  tutkimus  täällä  Amerikas- 
sa osoittaa,  että  moni  nykyinen  amerikalainen  ra- 
haylimys,  joka  laskee  sukujuurensa  Mayflower-lai- 
vassa  tulleisiin,  melkeinpä  aatelisarvossa  pidettä- 
viin englantilaisiin,  onkin  vailla  tuota  ylpeyden  ai- 
hetta. 

Itse  asiassa  on  sangen  yksipuolista  antaa  van- 
himpain  sukujen  kunnia  Amerikan  mantereella  ai- 
noastaan tuossa  laivassa  tulleitten  jälkeläisille.  Al- 
vanhan saman  miespolven  aikana  tuli  tätä  maata 
kansoittamaan  muittenkin  kansojen  jäseniä.  Siinä, 
vanhimpain  siirtolaisten  erikoisasemassa  olivat 
suomalaisetkin.  Philadelphian  perustaja  William 
Penn  sanoo,  että  suomalaiset  perheet  juuri  niillä 
seuduilla,  jonne  hän  tämän  kaupungin  sijoitti,  oli- 
vat sangen  lapsirikkaita.  Niinpä  heidän  jälkeläi- 
sensä ovat  epäilemättä  lisääntyneet  tuhansiin. 

Mitä  on  tämä  suomalainen  syntyperä  kasvatta- 
nut? Se  on  ollut  näihin  saakka  aivan  tietämätön- 
tä. Eikä  sitä  sukututkimuskaan  voi  koskaan  täysin 
selvittää,  sillä  täällä  puuttuu  tähän  tarvittavia  läh- 
teitä. Pastori  S.  Ilmonen  on  kuitenkin  koettanut 
alkuperkkausta  suorittaa  ja  on  hän  tässä  kirjas- 
saan jo  voinut  osoittaa,  että  aivan  jälkiään  jättä- 
mättä Amerikan  julkiseen  historiaan  eivät  suoma- 
laisetkaan ole  olleet.  Nykyiset  amerikalaiset,  joista 
moni  Suomesta  tuskin  mitään  tietää  ja  jotka  hal- 
veksien kohtelevat  suomalaisia  myöhään  tulleina 
tungeskeli  joina,  voivat  huomata,  että  suomalaisel- 
la kansallisuudella  on  täällä  vanhempi  pohja  ja 
usea  heistäkin  siitä  polveutuu  ja  sen  nojalla  on  asu- 
tusoikeuden  tähän  maahan  saanut. 

Tämä  kuitenkin  on  vain  yksi  puoli  S.  Ilmosen  tut- 

kimuksissa,  joista  nyt  ensimäinen  osa  julkaistaan 
ja  joihin  hän  on  sitkeästi  uhrannut  paljon  työtä 
ja  varojakin.  Hän  koettaa  myöhempiäkin  suoma- 
laisia sukuja  perkata  esille  etsimällä  niiden  ensi- 
mäisiä  tulokkaita.  Työ  on  epäilemättä  ollut  sangen 
vaikeaa,  mutta  kuitenkin  on  tullut  muistoonkirjoite- 
tuksi  sellaista,  mikä  sangen  pian  olisi  ollut  koko- 
naan tietoon  saamatta.  Kukapa  myöhempinä  ai- 
koina olisi  voinut  saada  selville,  että  joku  Wilson, 
Jansson  tai  muu  onkin  peri  juuriltaan  suomalainen 
Hemmi  j.  n.  e.! 

Suomalaisilla  vieläkin  on  sangen  paha  tapa  muut- 
taa nimiään  tällä  mantereella.  Näin  heitä  häviää 
jo  ensi  polvessa  teille  tietymättömille.  Heidän  jäl- 
keläisistään voi  tulla  vaikka  Yhdysvaltain  presi- 
dentti eikä  jälkimaailmalle  jää  mitään  tietoa  siitä, 
että  suomalainen  rotu  on  tässä  maaperässä  jaksa- 
nut sellaisenkin  synnyttää.  Suomalainen  sukututki- 
mus on  Amerikassa,  täällä  maailman  kansallisuuk- 
sien kilpakentällä,  melkein  tärkeämpi  kuin  kotona, 
jos  mieli  saada  selville,  mihin  suomalainen  pystyy 
muiden  rinnalla.  Suotavaa  olisi,  että  pastori  Ilmo- 
sella olisi  tilaisuutta  jatkaa  keräyksiään  ja  että 
myös  muut  kokoaisi vat  muistoon  suomalaistietoja 
hänen  sekä  vastaisten  sukututkijain  käytettäväksi. 

New  Yorkissa,  22  p.  syyskuuta  1919. 

AKSELI  RAUANHEIMO, 


VARHAISEMMAN  SUOMALAISEN 
ASUTUKSEN  AIKA 


DELAWAREN  SUOMALAISET. 

Katsaus  siirtokunnan  vaiheisiin. 

Kun  Kristoffer  Kolumbus  oli  lö3i:änyt  Amerikan. 
V.  1592,  avautui  Europan  kansoille  luonnonrikkauk- 
sista verraton  maaosa,  siirtolaisuuden  luvattu  maa. 
Espanja  ja  Portugali  valtasivat  Etelä- Amerikan 
kultarikkaat  seudut  ja  perustivat  sinne  kuudennel- 
latoista vuosisadalla  useita  siirtokuntia,  kauppa-  ja 
lähetysasemia.  Seuraavalla  vuosisadalla  kääntyi 
europalaisten  huomio  Pohjois- Amerikaan,  johon 
kilvan  alkoivat  siirtokuntia  perustella  Ranska, 
Englanti,  Hollanti  ja  pohjoismainen  Ruotsi,  joka 
viime  mainittu  vasfikään  oli  kohoutunut  suurval- 
laksi. 

Siirtokunta-asian  varsinaisena  virittäjänä  Ruot- 
sissa on  pidettävä  kautta  Europan  silloin  tunnettu 
merentakaisten  kauppayhti öitten  suunnittelija  ja 
järjestelijä,  hollantilainen  Willem  Usselinx,  joka 
V.  1624  jätti  kuningas  Kustaa  Adolfille  kirjallisen 
selostuksen  kaupan  ja  teollisuuden  kehittämisen 
eduksi  perustella  kauppa-asemia  ja  siirtokuntia 
Amerikaan,  Länsi-Indian  ja  etelä-meren  saaristoi- 
hin. Kolmikymmenvuotinen  sota  keskeytti  suunni- 
telmain  toteuttamisen  moniksi  vuosiksi.  Mutta  jo 
V.  1637  tarjoutui  Ruotsille  uudestaan  ja  vallan 
erinomainen  tilaisuus  perustaa  siirtokunta  Ameri- 
kaan, kun  nimittäin  siellä  ollut.  Hollannin  siirtokun- 
nan entinen  kuvernööri  Peter  Minuit  esitti  ruotsa- 

lais-hollantilaisen  siirtokunnan  perustamisen  Dela- 
warejoen  rannikolle,  seutuun  sellaiseen,  joka  ei  vie- 
lä silloin  varsinaisesti  kuulunut  millekään  Europan 
valtakunnalle.  Ruotsissa  innostuttiin  asiaan  ja 
muodostettiin  hollantilaisten  rahamiesten  avulla 
kauppayhtiö,  joka  varusti  kaksi  laivaa  tarvittavil- 
la aseilla,  muonavaroilla,  miehistöllä  ja  siirtokun- 
taan rakennettavan  puolustuslinnan  sotilailla. 
Näin  varustettu  ensimmäinen  retkikunta  läksi 
Ruotsista  saman  vuoden  syksyllä  ja,  sekä  vastuk- 
sellisen  että  myrskyisen  matkan  suoritettuaan,  ank- 
kuroi keväällä  v.  1638  Delaware joella,  nykyisen 
Wilmingtonin  kaupungin  kohdalla. 

Intiaaneilla  oli  leveän  Delawarejoen  rannoilla 
pieniä  kyliä,  kalastuspaikkoja  ja  turkiksien  vaihto- 
asemia.  He  olivat  jokilaakson,  samoin  kuin  koko 
Amerikankin,  luonnolliset  ja  oikeat  omistajat. 
Ruotsalaiset  menettelivätkin  oikeudenmukaisesti  os- 
tamalla kuudelta  intiaanipäälliköltä  tarvittavan 
maa-alueen  siirtolaa  varten,  noin  sata  mailia  pit- 
kän ja  puoli  sataa  mailia  leveän  kaistaleen  Dela- 
warejoen  länsirantaa.  Ruotsin  etujen  turvaami- 
seksi rakennettiin  puinen  linnoitus,  joka  nimitet- 
tiin silloisen  kuningattaren  kunniaksi  Kristiinan 
linnaksi,  ja  sitä  vartioimaan  asetettiin  muutamia 
kymmeniä  tykeillä  y.  m.  aseilla  varustettuja  soti- 
laita. Peter  Minuitin  johtama  ensimmäinen  ret- 
kikunta oli  suorittanut  tehtävänsä  tunnustusta  an- 
saitsevalla tavalla. 

Ruotsissa  varustettiin  toista  retkikuntaa  ja  alet- 
tiin keräillä  siirtolaisiakin,  jotka  ryhtyisivät  rai- 
vaamaan viljelykselle  Delawaren  hedelmälliseksi 
kehuttua  maata.    Mutta  siinäpä  esiintyikin  odotta- 


DELAWAREN  SUOMALAISET  15 

maton  vaikeus,  sillä  ruotsalaiset  eivät  olleet  ensin- 
kään halukkaita  muuttamaan  uutisasukkaiksi  tun- 
temattoman Amerikan  erämaahan.  Ei  parhailla 
lupauksillakaan  saatu  toisen  retkikunnan  mukaan 
siirtolaisia,  vaan  yksinomaan  siirtokunnassa  tarvit- 
tavia virkailijoita,  turkiksien  ostajia  ja  sotilaita. 
Sen  sijaan  pieni  siirtolais joukko  Utrechtin  kau- 
pungista. Hollannista  siirtyi  v.  1640  Delawareen 
ja  sijoittui   Uplannin  seutuun. 

Siirtokuntaa  kustantavasta  kauppayhtiöstä  ve- 
täytyivät hollantilaiset  osakkeenomistajat  pois  v. 
1640,  mutta  Ruotsin  hallitus  alkoi  nyt  varoillaan  ja 
vielä  enemmän  vaikutusvaltaisilla  toimenpiteillään 
tukea  yhtiötä  ja  huolehtia  siirtokunnan  menestymi- 
sestä. Kauppayhtiön  hallitusneuvostoon  valittiin 
johtajaksi  suomalainen  amiraali  Klaus  Fleming  ja 
jäseneksi  kenraalikuvernööri  Pietari  Brahe.  Tä- 
män kautta  Suomikin  tuli  edustetuksi  tässä  var- 
haisimmassa  siirtolaisuusliikkeessä.  Uusi  johtokun- 
ta alkoi  ripeästi  varustaa  suurempaa  retkikuntaa 
Delawareen,  jonka  mukana  myöskin  täytyi  saada 
sinne  siirtolaisia,  jotka  pysyväisesti  jäisivät  Ame- 
rikaan,  maanviljelystä,  kalastusta,  metsästystä  ja 
kauppaa  harjoittamaan.  Ruotsalaisia  turhaan 
houkuteltuaan  muuttamaan  uuteen  maahan,  kään- 
tyi Ruotsin  hallituksen  huomio  Wermlannin  vainot- 
tuihin suomalaisiin.  Niitä  päätettiin  lähettää  siir- 
tokuntaan kehoituksilla  ja  pakkokeinoilla. 

Suomalaisia  oli  nimittäin  suuret  joukot,  varsin- 
kin kuudennellatoista  vuosisadalla,  siirtynyt  keski- 
Ruotsin  metsiin.  Näistä  olivat  useat  Rautalammin 
laajasta  pitäjästä  ja  muualtakin  Savosta,  sekä  vä- 
hin Pohjanmaaltakin.     Kaarlo-herttua  oli  suositat 

lut  suomalaisten  siirtymistä  kaukaisiin  metsätorp- 
piin, luvannut  uutisasukkaille  kuuden  vuoden  ve- 
rovapauden, oikeuden  kaskenpolttoon  ja  metsästä- 
miseen. Sotaisat  ja  levottomat  ajat  Suomessa  vai- 
kuttivat siihen,  että  suomalaisia  tavallista  enem- 
män siirtyikin  Ruotsiin,  niin  että  heitä  1600-lu- 
vulla  oli  levinnyt  150:neen  pitäjään,  etupäässä 
Wermlannin,  Taalain,  Noriken,  Gestariklannin  ja 
Helsinglannin  saloille,  vieläpä  Norjankin  puolelle. 
Heidän  lukunsa  silloin  nousi  kahteentoistatuhan- 
teen  henkeen.  Yleensä  heidät  tunnetaan  Wermlan- 
nin  suomalaisten  nimellä.  Puolisensataa  vuotta  sai- 
vat suomalaiset  kaukaisissa  metsätorpissaan  rau- 
hassa kaataa  kaskea  ja  mielin  määrin  metsästää, 
mutta  sitten,  osaksi  kaiketi  kateudestakin,  osaksi 
metsien  säästämistoimenpiteistä,  kaskiviljelys  kiel- 
lettiin ja  metsästystäkin  rajoitettiin.  Saloelämän 
vapauteen  tottuneet  suomalaiset  eivät  ottaneet  hal- 
lituksen lakimääräyksiä  täysipainoisina,  vaan  jat- 
koivat entiseen  tapaansa  kaskenpolttoa  ja  hirvien 
ampumista.  Kun  maaherra  Karl  Bonde  teki  siitä 
valituksen  hallitukselle,  annettiin  ankara  määräys 
''polttaa  suomalaiset  riihet  ja  rakennukset,  —  että 
he  elintarpeitten  puutteessa  lähtisivät  metsistän- 
sä." Suomalaisvaino  näyttää  alkaneen  v.  1636,  ja 
monet  joutuivat  vankiloihinkin  virumaan.  Ne  joil- 
ta metsätorpat  hävitettiin  taikka  otettiin  pois,  et- 
sivät työansiota  kylissä  ja  lähikaupungeissa,  sekä 
"Kopparberget"    nimisellä    vaskikaivoksella. 

Näitä  vainotulta,  kodittomina  kuljeksivia  ja 
osaksi  vankiloissakin  olevia  Wermlannin  suomalai- 
sia alettiin  hallituksen  toimesta  keräilemään  uutis- 
asukkaiksi  Amerikaan.    Siirtokunnassa  käynyt,  ja 

oloja  tunteva  luutnantti  Mauno  Kling  kierteli  hal- 
lituksen lähettinä  Vermlannissa  ja  Taalaissa  kehot- 
telemassa suomalaisia  siirtymään  Delawareen,  jos- 
sa  saisivat  mielin  määrin  harjoittaa  kaskiviljelys- 
tä, kalastusta  ja  metsästystä;  mutta  eiväthän  he 
paremmin  kuin  ruotsalaisetkaan  halunneet  villien 
intiaanien  keskuuteen  siirtyä.  Ainoastaan  neljä- 
toista vapaaehtoisesti  lähtevää  suomalaista  sai 
Kling  matkaansa.  Hallitus  ryhtyi  silloin  voimape- 
räisempiin  toimenpiteisiin  ja  käski  muitta  mutkit- 
ta ottamaan  suomalaisia  kiinni  ja  tuoda  heidät  van- 
gittuina Karlsbadin  vankilaan  ja  sieltä  panna  siir- 
tolaislaivaan.  Tällä  tavalla  saatiinkin  kokoon  va- 
jaan sataan  henkeen  nouseva  suomalainen  siirto- 
lais joukko,  miehiä,  naisia  ja  lapsia,  jotka  Ruot- 
sista lähetetyn  kolmannen  retkikunnan  mukana 
saapuivat  Amerikaan  keväällä  v.  1641.  Pian  sen 
jälkeen  ilmaantuikin  Delawarejoen  rannalle  Fin- 
land-niminen uutisasutus.  Kaikissa  retkikunnissa, 
joita  sen  jälkeen  Ruotsista  lähetettiin  siirtokuntaan, 
oli  mukana  suomalaisia,  milloin  kymmen-  milloin 
satalukuisina  joukkoina.  Suurin  joukko  yhtäaikaa 
Amerikaan  lähteviä  oli  v.  1653,  jolloin  kolmattasa- 
taa suomalaista  astui  örn-nimiseen  laivaan,  mutta 
matkan  vaivat  ja  taudit  supistivat  joukon  puoleen, 
ennenkuin  oltiin  perillä.  Ruotsista  lähetetyssä  vii- 
meisessä siirtolaislaivassa  v.  1655  näyttää  luettelo 
olleen  92  suomalaista,  joista  lähes  puolet  olivat 
naisia. 

Delawaren  siirtokunnan  jouduttua  v.  1655  Hol- 
lannin valtaan,  katkesi  varsinainen  siirtolaisuuslii- 
ke  Ruotsista,  mutta  suomalaisia  kuitenkin  vielä 
tuleskeli   Delawareen   muutamina   vuosina   senkin 

jälkeen  hollantilaisilla  laivoilla.  Yhdeksän  vuotta 
kesti  vaan  hollantilaisten  ylivalta  Delawaren  siirto- 
kunnassa ja  hallinto  siirtyi  v.  1664  Englannille.  Sil- 
loin kokonaan  katkesi  siirtolaisuus  Pohjoismaista 
Amerikaan.  Suomalaisia  oli  kuitenkin  karttunut  De- 
lawarejoen  rannikolle  lähes  puoleen  tuhanteen  nou- 
seva joukko,  valtava  enemmistö  keski-Ruotsin  met- 
sistä, mutta  osa  Suomestakin. 

Paikallinen  hallitus  järjestyi  Englannin  kunnal- 
lishallituksen mukaisesti,  kaunti  vastaten  tuomio- 
kuntaa, township  ja  village  vastaten  kuntaa  ja  ky- 
lää. Oikeuspiirin  keskuksena  oli  Upland,  nykyinen 
Chesterin  kaupunki.  Suomalaisia  uutisasukkaita 
käytettiin  monenlaisissa  luottamustoimissa;  rau- 
hantuomareina,  oikeuslautakunnan  jäseninä,  veron- 
kantajina, maanteitten  teettäjinä  ja  tarkastajina 
y.  m.  Seuraavan  polven  poikia  tavataan  jo  lain- 
laati  jakunnassakin  y.  m.  valtion  toimissa. 

Tärkeimmät  suomalaisasutukset  Delawaren  siir- 
tolassa olivat:  Finland,  joka  nykyään  tunnetaan  ni- 
mellä Marcus  Hook,  joka  on  Wilmingtonista  noin 
kymmenen  mailia  ylöspäin  Delawaren  länsirannal- 
la; toinen  laajempi  suomalaisasutus  syntyi  Finlan- 
dista kymmenkunnan  mailia  länteen  Schuylkilljoen 
laaksoon,  leviten  eteläänpäin  nykyisen  Philadel- 
phian alueelle  saakka,  sekä  kolmas,  laajin  ja  kau- 
vimmin  suomalaisuuden  säilyttänyt  asutus  Finlan- 
din kohdalla,  Delawarejoen  itärannikolla,  New 
Jerseyn  valtion  puolella,  Raccoonapuron  molemmin 
puolin,  johon  kasvoi  supisuomalainen  seutukin,  Mu- 
likkamäenkylä.  Sitäpaitsi  asui  suomalaisia  Upland, 
Ammasland,  Kalkeon  Hook,  Grane  Hook  ja  Penns- 
neck  nimisissä  paikoissa  ja  melkoinen  joukko  Bran- 

dywine- joella    sekä    Marylandin    rajoillakin,    Wil- 
mingtonista  etelään. 

Kun  matkustaja  kulkee  nykyään  näillä  seuduilla 
ei  hän  huomaa  mitään,  joka  muistuttaisi  suomalais- 
ta paremmin  kuin  ruotsalaistakaan  asutusta,  sillä 
tämä  varhaisin  siirtolaiskansamme  on  aivan  koko- 
naan sulautunut  toisten  kansallisuuksien  ohella  ai- 
to amerikalaiseksi  väestöksi.  Historia  on  kuitenkin 
aina  todistava  Pohjolan  reippaan  kansan  olleen 
näitten  nykyään  vilkasliikkeisten  seutujen  ensimäi- 
set  valkeat  asukkaat,  jotka  laskivat  perustuksen 
viljelykselle  ja  sivistykselle.  Isiemme  töistä  on 
jäänyt  muutamia  arvokkaita  ja  pysyviä  muistoja 
jälkimaailmallekin,  nimittäin  v.  1699  rakennettu 
kivikirkko  Wilmingtoniin,  joka  tunnetaan  nimellä 
Kolminaisuuden  kirkko,  sekä  toinen  kaunis  Gloria 
Dei  niminen  tiilikirkko  Philadelphiaan,  joka  val- 
mistui V.  1700,  sekä  kolmas  kirkko  Svedesboro  ni- 
miseen pikkukaupunkiin,  New  Jerseyn  valtion  puo- 
lelle. Näitten  kirkkojen  hautausmailla  tapaa  hau- 
tapatsaissa  moniaita   suomalaisia   nimiä. 


II. 

SUKUJUURIA  JA  ELÄMÄKERTOJA. 

Delawaren  suomalaisten  pienestä  joukosta  on  kas- 
vanut laaja  parvi  jälkeläisiä.  Niitten  lukua  ei  voi- 
da koskaan  tarkalleen  laskea.  Ei  edes  kaikkia  al- 
kuperäisesti  suomalaisia  sukujuuriakaan  saada  päi- 
vänvaloon, vaan  jää  niitä  melkoinen  määrä  hämä- 
ryyteen. Monet  suomalaiset  jo  siirtokuntaan  tulles- 
saan käyttivät  ruotsalaismuotoista  sukunimeä: 
Andersson,  Matsson,  Petersson  j.  n.  e.  Siirtokun- 
nan varhaisempien  aikojen  vaillinainen  asukasluet- 
telo  vaikeuttaa  myöskin  alkuperäisten  sukujuurten 
löytämistä,  sillä  Ruotsin  hallituksen  aikaisissa  luet- 
teloissa merkitään  suuri  joukko  suomalaisia  risti- 
mänimellään,  johon  liitettiin  lisäkkeeksi  "Finn". 
Näitä  "Finn "-lisäkkeellä  merkittyjä  suomalaisia  vi- 
lisee kirjat  kirjavanaan  monta  saman  nimistä,  eri 
paikkakunnalla  asuvaa:  Anders  Finniä,  Evert  Fin- 
niä, Johan  Finniä,  Lasse  Finniä  j.  n.  e. 

Englannin  hallituksen  aikana,  v:den  1664  jälkeen 
tapahtuu  nimien  kirjoittamisessa  täydellinen  muu- 
tos. Ei  enää  riittänyt  Finn-lisäkkeelläkään  varus- 
tettu miehen  nimi,  vaan  täytyi,  varsinkin  maan- 
omistus- ja  muihin  lakivoipaisuutta  kysyviin  kirjoi- 
hin panna  myöskin  joko  suvun  alkuperäinen  nimi, 
taikka  isän  ristimänimestä  -son  päätteellä  muodos- 
tettu sukunimi.  Nyt  alkaakin  ilmaantua  asiakirjoi- 
hin, kauntin  ja  kunnan  rekistereihin  ja  kirkonkir- 
joihin aito  suomalaisia  sukunimiä:  Mulikka,  Sinnik- 
ka,  Tossava  y.  m.    Näitä  lähteitä  käyttämällä  on  oi- 

lut  mahdollista  löytää  monta  vanhaa  suomalaista  su- 
kua ja  todentaa  heidän  kansallinen  alkuperänsä. 

Anders  Andersson,  the  Finn,  kaskenpoltosta  taik- 
ka muusta  pienemmästä  rikoksesta  tuomittuna,  lä- 
hetettiin siirtokuntaan  v.  1641,  palveli  yhtiötä  vuo- 
teen 1648,  jolloin  merkittiin  vapaamieheksi.  Maini- 
taan asiakirjoissa  muutamia  kertoja,  v.  1653  erään 
valituskirjan  allekirjoittajana,  ja  v.  1662  Ivar  Hen- 
drickssonin  oikeusjutussa  todistajana.  Raivasi 
maatilan  Finlandiin,  jossa  hänet  v.  1677  merkittiin 
asuneen.  Hänen  jälkeläisiään  asuu  Pennsylva- 
niassa. 

Anders  Andersson,  the  Finn,  sotilas,  joka  palveli 
kuvernööri  Printzin  kartanossa  Tinicum-saarella  ja 
palasi  kuvernöörin  mukana  vanhaan  maahan  v. 
1654. 

Mäns  Andersson,  the  Finn,  Wermlannin  suoma- 
lainen, siirtokuntaan  lähetetty  v.  1641.  Työskente- 
li yhtiön  tupakka-  ja  maissivainioilla  Kristiinanlin- 
nan  lähistöllä  ja  Uplannissa  v:teen  1648,  jolloin 
pääsi  vapaamieheksi.  Raivasi  itselleen  uudistalon 
lähelle  Finlandia,  jonka  yhtiö  v.  1654  otti  haltuun- 
sa, maksaen  siitä  Anderssonille  kohtuullisen  työ- 
palkan. Tämän  jälkeen  hän  muutti  kansalaistensa 
keskuuteen  Schuylkilljoen  varrelle,  raivaten  sinne 
itselleen  maatilan. 

Lars  Andersson,  kotoisin  Ahvenanmaalta,  lähe- 
tettiin Amerikaan  pienrikollisena  v.  1640.  Ainoas- 
taan kolme  vuotta  hän  eli  siirtokunnassa,  kuollen 
kuumeeseen  kesällä  v.  1643. 

Lars  Andersson,  Saltunan  pitäjästä.  Ruotsista, 
lähetettiin  Delawareen  v.  1645.  Oli  vartiosotilaana 
eri  linnoituksissa,  ja  palasi  takaisin  Ruotsiin  v. 


22  AMERIKAN  SUOMALAISTEN  HISTORIAA 

1653.  Kuitenkin  hän  taas  seuraavana  vuotena  on 
matkalla  siirtokuntaan  ja  tulkkina  retkikuntaa  joh- 
tavalla Johan  Popegojalla. 

Kristian  Boije,  suomalainen  aatelismies  ja  up- 
seeri, saapui  kuvernööri  Printzin  seurueessa  siirto- 
kuntaan V.  1634.  Kä Jaettiin  monenlaisissa  luotta- 
mustoimissa lyhyellä  olo-aj  allaan  Amerikassa.  Oli 
komentajana  Uplannin  linnoituksella,  kävi  New 
Amsterdamissa  sovittelemassa  muutamia  Hollannin 
ja  Ruotsin  siirtokuntain  välisiä  selkkauksia  ja  toi- 
mi kapteenin  arvolla  myöskin  oikeuden  puheenjoh- 
tajana.   Palasi  kotimaahansa  v.  1645. 

Hendrick  Coleman,  the  Finn,  (Kolehmainen?), 
Tämän  Wermlannin  suomalaisen  nimi  liittyy  lähei- 
sesti erään,  Köningsmarkin  kreiviksi  itseään  kutsu- 
van, Marcus  Jacobuksen,  kapinayritteeseen,  jossa 
Coleman  on  tärkeänä  tekijänä  ja  osaa-ottajana. 
Seikkailija  Jacobuksen  kanssa,  jota  väliin  kutsu- 
taan ^'pitkäksi  ruotsalaiseksi",  mutta  useimmin 
"pitkäksi  suomalaiseksi",  kulkivat  he  yhdessä  kii- 
hoittamassa  uudisasukkaita  Englannin  hallitusta 
vastaan.  Viranomaiset  saatuaan  vaarallisesta  hank- 
keesta vihiä,  ryhtyivät  sitä  rautakourin  kukista- 
maan. Marcus  Jacobus,  varsinainen  kiihoittaja, 
vangittiin,  tuomittiin  raipparangaistukseen  ja  lä- 
hetettiin Barbaros-saarelle,  jossa  hänet  mjrytiin  or- 
jaksi. Hendrick  Coleman  karkasi  intiaanein  kes- 
kuuteen ja  heidän  kieltään  taitavana  ja  tapojaan 
tuntevana,  piiloitteleikse  useammat  vuodet.  Maati- 
lansa takavarikoitiin  ja  vedettiin  siitä  korkea  sak- 
ko. Lähes  kymmenen  vuotta  viivyttyään  villien 
keskuudessa,  palasi  hän  uudistilalleen,  ja  merkillis- 
tä kyllä,  sai  rauhan  viranomaisilta.     Myöhemmin 


SUKUJUURIA  JA  ELÄMÄKERTOJA  23 

nimittäin  huomattiin,  ettei  tuo  ^^ pitkän  suomalai- 
sen" kapinahanke  ollut  läheskään  niin  vaarallinen, 
kuin  se  ensin  näytti.  Monet  uudisasukkaat  olivat 
joutuneet  syyttä  maksamaan  sakkoja.  Hendrick 
Coleman  eli  vielä  yksinäisenä  vanhuksena  v:den 
1693  väenlaskua  toimitettaessa. 

Olle  Fransson,  keski-Ruotsin  suomalaisia,  lähe- 
tettiin siirtokuntaan  v.  1645.  Ensimäiset  vuotensa 
Delawaressa  palveli  hän  yhtiötä,  milloin  vahtisoti- 
laana,  milloin  työmiehenä  tupakka-  ja  maissivaini- 
oilla.  Merkittiin  eräässä  sairasten  listassa  Olof 
Franien.  Maatilan  raivasi  hän  Stone-puron  varrel- 
le, lähelle  Wilmingtonia  ja  kaksi  eri  kertaa  maini- 
taan asiakirjoissa  hänen  pyytäneen  ja  saaneen  lisä- 
maata, niin  että  sitä  jo  v.  1676  oli  karttunut  tu- 
hannen eekkeriä,  siis  melkoinen  maatila.  Joudut- 
tuaan hänkin  "pitkän  suomalaisen''  kapinapuuhaan, 
sakotettiin  häntä  varakkaana  miehenä  raskaasti. 
Vuoden  1693  väenlaskua  tehtäessä  hän  ei  enää  ole 
elossa. 

Olle  Fransson  nuorempi,  siirtokunnassa  syntynyt 
ja  kasvanut  merkittiin  v:den  1693  luetteloon  seit- 
senhenkisen perheen  pääksi.  Hän  otti  innolla  osaa 
kolminaisuuden  kirkon  rakentamiseen  Wilmingto- 
niin,  kuuluen  sanotun  seurakunnan  valtuustoon. 
Sukua  levisi  New  Jerseyn  valtion  puolelle,  varsinkin 
suomalaiskyliin  Raccoonapuron  varrelle. 

Johan  Fransson,  kirjanpitäjä  Viipurista,  lähetet- 
tiin rikollisena  Amerikaan  v.  1643.  Myöhemmät 
vaiheet  kokonaan  tuntemattomat. 

The  Finn.  Muutamia  kirjoista  poimittuja  "The 
Finn  "-lisäkkeellä  merkittyjä  suomalaisia  ansaitsee 
tulla  tähän  näytteeksi.     Askell,  the  Finn,  asui  v. 

1677  Grane  Hookissa;  Abram,  the  Finn,  uudisasu- 
kas Elkjoella;  Anders,  the  Finn,  merkitty  sotilaak- 
si V.  1653;  Anders,  the  Finn,  vapaamies  v.  1654, 
voipi  olla  sama  kuin  edellinenkin;  Clement,  the 
Finn,  oli  vankina  Kristiinan  linnassa  v.  1643;  Cle- 
ment, the  Finn,  uudisasukas  v.  1653,  omistaen  jau- 
hinkivet; Hendrick,  the  Finn,  asukas  Grane  Hoo- 
kissa; Hendrick,  the  Finn,  vapaamies  v.  1653  ja 
sittemmin  uudisasukas;  Hendrick,  the  Finn,  nah- 
kuri Uplannissa;  Evert  tahi  Ivert,  the  Finn,  asui 
V.  1653  Uplannissa;  Ivert,  the  Finn,  raivasi  Fin- 
landiin maatilan,  jonka  yhtiö  osti  takaisin  maksa- 
malla työkulut,  muutti  sieltä  Schuylkill joelle;  Jo- 
han, the  Finn,  asui  v.  1653  Finlandissa  ja  omisti 
osan  käsimyllyyn ;  Karin,  the  Finn,  leskivaimo,  elä- 
tellen  itseään  ja  lapsiaan  työllään  ja  kerjuulla,  sai 
kunnanapuakin,  ja  syytettynä  irtolaisuudesta  sai 
jonkun  aikaa  istua  Kristiinan  linnassa;  Lasse,  the 
Finn,  vuokratilallinen  v.  1653;  Marcus,  the  Finn, 
asui  perheineen  Elkjoen  varrella,  jossa  v.  1659  jou- 
tui hollantilaisten  viranomaisten  kanssa  seikkailui- 
hin; Marten,  the  Finn,  kuoli  sotilaana  Kristiinan 
Imnassa  v.  1644;  Mathias,  the  Finn,  asui  uudis- 
tilallaan Grane  Hookissa;  Mäns,  the  Finn,  omisti 
maatilan  Finlandissa  v.  1653 ;  Simon,  the  Finn,  asui 
Grane  Hookissa;  Tom,  the  Finn,  Elkjoen  suomalai- 
nen ja  William,  the  Finn,  asui  niinikään  Elkjoella, 
Marylandin  rajamailla.  Hän  pyysi  sieltä  lupaa 
muuttaa  Delawaren  valtion  puolelle,  joka  myönnet- 
tiin hänelle  ja  monelle  muullekin  suomalaiselle  v. 
1669.  William  asettui  uutisasukkaaksi  Apognes- 
siin. 
Andrew  Haka,  joka  nimestään  päättäen  on  täysi 

suomalainen,  mainitaan  Kolminaisuuden  seurakun- 
nan kirkonkirjoissa  v.  1741,  jolloin  hänen  lapsensa 
haudattiin.  Kun  hänen  nimensä  puuttuu  varhai- 
simmista luetteloista,  voidaan  päättää  hänen  saa- 
puneen siirtokuntaan  myöhäisempinä  aikoina,  mah- 
dollisesti merimiehenä,  ja  menneen  suomalaisen 
uutisasukkaan  tyttären  kanssa  avioliittoon. 

Anders  Hansson  lukeutuu  niihin  Wermlannin 
suomalaisiin,  joita  luutnantti  Mauno  Kling,  v.  1640 
kokoili  siirtokuntaan  lähetettäväksi.  Muutamia 
vuosia  palveltuaan  yhtiötä  matkakustannuksien 
korvaamieksi  y.  m.,  sai  hän  uudistilan  Finlandin 
lähistöltä,  jossa  hänet  mainitaan  asuneen  v.  1653. 
Pitkää  ikää  ei  hän  näytä  saavuttaneen,  sillä  ni- 
meään ei  tavata  v:den  1677,  eikä  sitä  seuraavissa- 
kaan luetteloissa. 

Matts  Hansson,  edellämainitun  Anders-vei jensä 
y.  m.  suomalaisten  keralla  saapui  siirtokuntaan 
Kalmar  Nyckel  laivalla  keväällä  v.  1641.  Palveli 
sotilaana,  etupäässä  tykkimiehenä  v.teen  1646,  jol- 
loin tuli  vapaamieheksi.  Oli  ensimäisiä  raivaamas- 
sa uudistilaa  Schuylkilljoen  laaksoon.  Kun  hollan- 
tilaiset V.  1655  tulivat  valloittamaan  Delawaren 
siirtokuntaa  ruotsalaisilta,  ryhtyi  Hansson  naapu- 
reineen  puolustamaan  siirtokunnan  oikeuksia,  mut- 
ta he  joutuivatkin  vangeiksi.  Lyhyt  sota  päättyi 
siten,  että  hollantilaisille  siirtyi  ylivalta,  mutta 
vangitut  uutisasukkaat  saivat  vapautensa  vanno- 
malla uskollisuuden  valan  uudelle  hallitukselle.  Yh- 
deksää vuotta  myöhemmin,  kun  Englanti  mursi 
Hollannin  ylivallan  Pohjois- Amerikan  siirtokunnis- 
sa, ja  Delawareen  järjestettiin  jonkinlainen  paikal- 
linen itsehallinto,  nimitettiin  Hansson  v.  1668  yh- 

deksi  hallintokomitean  jäseneksi.  Kuolinvuotensa 
tuntematon.  Hänen  jälkeläisiään  asuu  Norristow- 
nissa  ja  Philadelphiassa  y.  m. 

Matts  Hansson,  Porvoosta,  Suomesta  kotoisin 
oleva,  amiraali  Klaus  Flemingin  palvelija,  lähetet- 
tiin siirtokuntaan  jostakin  rikoksesta  tuomittuna, 
minkä  laatua  ei  mainita.  Asiakirjain  mukaan  v. 
1644  hän  palvelee  yhtiötä  Uplannissa.  Myöskin  hän 
teki  palvelusta  kuvernöörille  Tinicum-saarella,  vä- 
liin ollen  sotilaana,  väliin  palvelijana.  V.  1653  sai 
hän  luvan  palata  takaisin  kotimaahansa. 

Israel  Helme  (Hdminen) ,  uutisasukas,  kauppias 
ja  kielenkääntäjä,  oli  kotoisin  Moran  pitäjästä,  kes- 
ki-Ruotsista,  sekä  lähetetty  perheineen  Amerikaan 
V.  1641  eli  V.  1643.  Siirtokunnan  varhaisimmissa 
luetteloissa  on  häntä  kuletettu  jollakin  ruotsalaisel- 
la nimellä.  Ensi  kerran  tapaa  Israel  Helmin  nimen 
v:den  1659  luettelossa,  turkiksien  y.  m.  kaupan 
välittäjänä  Passyunk  nimisessä  paikassa  Schuyl- 
kill-jokilaaksossa.  V.  1668  nimitettiin  hän  jäse- 
neksi siirtokunnan  hallitusta  hoitavan,  kapteeni 
Carr'in  komissarivirastoon.  Sittemmin  hänestä 
tehtiin  rauhantuomari  "joki-alueelle",  sekä  Uplan- 
nin  oikeuspiirin  lautamies,  pysyen  viimemainitussa 
luottamustoimessa  v:teen  1681.  Samaan  aikaan 
käytti  häntä  kuvernöörin  apulainen,  kapteeni  Cant- 
well  kielenkääntäjänään,  sillä  Helminen  osasi  myös- 
kin intiaanein  kieltä.  Siirtokunnan  johtavimpiin 
miehiin  hän  luettiin  kaiken  aikaa,  ollen  mukana 
kunnallisissa  ja  kirkollisissa  pyrinnöissä.  Hän  oli 
läheinen  sukulainen  Peter  Kocckille  ja  tyttärensä 
Ingeborg  oli  avioliitossa  Erick  Mulikan  kanssa. 
V:den  1693  väkiluettelossa  merkitään  Israel  Helm 

Ruotsissa  syntyneitten  kunniavanhusten  joukkoon. 
Hänen  sukuaan  levisi  Pennsylvanian  ja  New  Jer- 
seyn valtioihin. 

Ivar  Hendrickson,  the  Finn,  myöskin  kirjoitetaan 
Evert,  the  Finn,  ja  Evert  Hendrickson,  the  Finn, 
on  siirtokunnan  historian  tunnetuimpia,  vieläpä 
surkean  kuuluisa.  Hän  on  Wermlannin  metsistä, 
Mauno  Klingin  keräämiä  siirtolaisia,  saapunut  De- 
lawareen  v.  1641.  Uutistilan  hän  raivasi  Finlan- 
diin, ollen  todennäköisesti  paikkakunnan  ensimäi- 
siä  suomalaisia.  Mukana  hän  myöskin  näkyy  ol- 
leen siirtokunnan  pikkutoimissa  ja  pyrinnöissä. 
Mutta  hänellä  oli  vikansa,  viinaan  menevä  ja  tap- 
peluhaluinen,  varsinkin  tämä  viimemainittu  pahe 
saattoi  hänet  usein  oikeuden  kanssa  tekemisiin. 
Kuuluisin  tällainen  juttu  oli  Uplannin  oikeudessa 
V.  1663,  jossa  häntä  syytettiin  rauhallisen  ja  hy- 
vänsuopaisen  naapurinsa  Jurrien  Snevhuitin  piek- 
sämisestä. Naapuristo  oli  kutsuttu  todistamaan 
ja  kaikilla  näytti  olleen  syytteitä  Hendrickssonia 
vastaan  kotirauhan  häiritsemisestä,  riitain  ja  tap- 
peluitten  alotteista,  vieläpä  siveysrikoksestakin.  Oi- 
keus tuomitsi  miehen  rahasakkoon,  sekä  määräsi 
poistumaan  paikkakunnalta.  Kuutta  vuotta  myö- 
hemmin tavataan  hänet  osakkaana  "pitkän  suoma- 
laisen" kapinahankkeessa,  ja  taas  sakotettiin.  Asui 
silloin  Grane  Hook'issa,  lähellä  Wilmingtonia. 

Mäns  Hollton  (Halttunen) .  Tämä  suku  on  kotoi- 
sin Laukaan  pitäjästä,  Halttulapohjasta,  josta  sitä 
siirtyi  Rautalammille  viidennellätoista  vuosisadalla. 
Sieltä  heitä  joitakin  kulkeutui  Wermlannin  metsiin, 
keski-Ruotsiin,  ja  vihdoin  Amerikaan.  (Toht.  Jal- 
kanen, Amerikan  tauti,  s.  56).  Halttusen  nimi  näyt- 


28  AMERIKAN  SUOMALAISTEN  HISTORIAA 

tää  olleen  niin  vaikea  ruotsalaisten  kirjoittaa,  ettei- 
vät he  sitä  nähneet  tarpeelliseksi  kirjoihinsa  merki- 
tä, vaan  kutsuttiin  miestä  vaan  ristimänimellään 
"Mäns,  the  Finn".  Hän  raivasi  itselleen  uudistilan 
Finlandiin,  sillä  v:den  1653  luettelo  todentaa  siellä 
asuvan  Mäns,  the  Finn  nimisen  uutisasukkaan. 
Vuosikymmeniä  myöhemmin,  kun  pojat  kasvoivat 
miehiksi  ja  laittoivat  myöskin  itselleen  maatilat, 
muodostivat  he  vanhasta  suomalaisesta  sukunimes- 
tään  englantilaisvoittoiset  Hollton  ja  Holistein  ni- 
met. Tällä  nimellä  tapaa  siirtokunnan  myöhem- 
missä kirjoissa  monta  siirtokunnassa  syntynyttä  ja 
kasvanutta  talonisäntää.  Mäns  Hollton  merkittiin 
vrden  1693  luetteloon  Ruotsissa  syntyneitten  van- 
husten joukkoon.  Wholle  Hollton,  maanviljelijä 
Finlandissa,  kuului  Kolminaisuuden  kirkkoon,  ollen 
valtuusmiehiä  ja  avustaen  kirkon  rakentamista  v. 
1698.  Matts  Hölisten,  varakas  maanviljelijä  Schuyl- 
kill joella,  omisti  tuhannen  eekkeriä  käsittävän  maa- 
tilan, sekä  käytettiin  muutamissa  kunnallisissa  luot- 
tamustoimissa Uplannin  oikeuspiirissä.  Talouteen- 
sa kuului  V.  1693  seitsemän  henkeä.  Fredrick  Holl- 
ton asui  lähellä  Philadelphiaa  ja  hänen  maatilansa 
jaettiin  1800-luvulla  kaupungin  tonteiksi.  Molem- 
mat kuuluivat  Gloria  Dei  kirkkoon. 

Hollton  sukua  muutti  myöskin  New  Jerseyn  val- 
tioon Raccoonapuron  laaksoon,  seutu  ollen  melkein 
Finlandin  kohdalla,  Delawarejoen  itäpuolella.  Las- 
se ja  James  Hölisten  ovat  huomattavia  maanvilje- 
lijöitä ja  kunnanmiehiä  vuoden  1750-luvulla,  sa- 
moin myöskin  Peter  ja  Johan  Hölisten,  jotka  kaikki 
kuuluivat  sikäläiseen  suomal.-ruotsal.  seurakuntaan. 

Anders  Homman  (Hommanen)  on  kotoisin  Sai- 


SUKUJUURIA  JA  ELÄMÄKERTOJA  29 

tunan  pitäjästä,  Ruotsista,  ja  lähetettiin  hän  siirto- 
kuntaan Svan  nimisellä  laivalla  v.  1643.  Sotilaan 
tehtäviä  hän  etupäässä  toimitti,  vieläpä  hän  palveli 
yhtiötä  alaupseerina,  rummunlyöjänä  y.  m.  pienem- 
missä toimissa  senkin  jälestä  kun  oli  merkitty  va- 
paamieheksi  v.  1648.  Maatila  hänellä  oli  Grane 
Hook'issa,  lähellä  Wilmingtonia.  Hän  toimi  myös- 
kin maapoliisina.  Vuoden  1680  asiakirjat  näyttä- 
vät hänen  saaneen  lisämaata  kaksisataa  eekkeriä. 
Hänen  talouteensa  kuului  v.  1693  yhdeksän  henkeä 
ja  hän,  vanhus,  oli  vielä  silloin  elossa  ja  lukeutui 
kunniavanhusten  joukkoon. 

Anders  Homman  nuorempi  kuului  Kolminaisuu- 
den kirkkoon,  sekä  mainitaan  rakennusavustajien 
joukossa  V.  1697  ja  asui  Wilmingtonin  lähistöllä. 
Edellä  mainittuun  kirkkoon  kuuluivat  1700-luvulla 
Fredrich,  Nicklas  ja  Johan  Homman,  sekä  myöhem- 
min maanviljelijät  Petter  ja  Olof  Homman.  His- 
torijoitsijat  Koskinen  ja  Nordman  myöskin  pitävät 
Homman  sukua  suomalaisena. 

Hans  Johansson,  the  Finn;  merkittiin  v.  1654  lis- 
talle sotilaana.  Kun  hollantilaiset  seuraavana 
vuonna  valloittivat  Delawaren  siirtokunnan,  pa- 
koitettiin  kaikki  sikäläisissä  linnoituksissa  palvele- 
vat sotilaat  menemään  Ruotsiin,  jossa  joukossa 
myöskin  Johansson  oli. 

Jacob  Johansson,  Helsingistä  kotoisin  oleva  me- 
rimies, palveli  Gyllen  Haj -laivalla,  ja  jäi  siirtokun- 
taan V.  1653.  Hänkin  kahta  vuotta  myöhemmin 
purjehti  takaisin  vanhaan  maahan. 

Karl  Johansson,  kirjanpitäjä  Käkisalmelta,  Suo- 
mesta, lähetettiin  pienrikollisena  siirtokuntaan  v. 
1643.    Oppineista  miehistä  oli  silloin  puute  ja  kir- 

janpitäjät  olivat  perin  harvinaisia.  Kuvernööri 
Printz  alkoikin  käyttää  suomalaisen  kirjanpitäjän 
apua,  ja  pian  sai  hän  tärkeitä  luottamustoimia,  tul- 
len tavaramakasiinin  hoitajaksi  ja  kuvernöörin  sih- 
teeriksi. Valittiin  erääseen  lähetystöön  sovittele- 
maan hollantilaisten  naapureitten  kanssa  rajaselk- 
kauksia Philadelphian  lähelle.  Oli  kerran  oikeus- 
lautakunnassa  ja  kirjurina  yhdessä  oikeuden  istun- 
nossa. Rangaistusvuotensa  palveltuaan  palasi  ko- 
timaahan v.  164Ö. 

Clement  Joransson  (Göransson) ,  "metsänrais- 
kaaja  suomalainen"  Wermlannista,  lähetettiin  siir- 
tokuntaan V.  1641.  Yhtiön  omistamilla  viljelyksillä 
Uplannissa  hän  työskentelee  ensi  vuotensa  Ameri- 
kassa. Sittemmin  on  hän  kuvernööri  Printzin  kar- 
tanossa, Tinicum-saarella,  sotilaana  ja  työmiehenä. 
Kun  hänen  nimensä  moniksi  vuosiksi  häviää  siirto- 
kunnan kirjoista,  saattaa  johtua  siitä,  että  hän  mo- 
nien muitten  suomalaisten  kanssa  muutti  Elk-joelle, 
Marylandin  valtion  puolelle  ja  sen  kautta  tuli  eriste- 
tyksi kansalaisistaan. 

Mäns  Joransson,  the  Finn  (Göransson) ,  myöskin 
kaskenpoltosta  tuomittu  ja  v.  1641  siirtokuntaan 
saapunut  uutisasukas,  mahdollisesti  edellisen  veli. 
Niukat  ovat  tiedot  tästäkin  suomalaisesta.  Niitten 
suomalaisten  vaiheet,  jotka  muuttivat  Marylandiin, 
pysyvät  hämärän  peitteessä.  —  Vuoden  1693  väki- 
luettelossa  merkitään  neljä  Joransson  nimistä  ti- 
lanomistajaa: Christien,  Hans,  Joran  ja  Staphen. 
joitten  yhteinen  väkiluku  teki  seitsemäntoista  hen- 
keä. 

Anders  Jurgen,  the  Finn.  Kun  Hollantilaiset  oli- 
vat valloittaneet  alueen  Delawaressa,  v.  1655,  mai- 

nitaan  Anders  Yrjönpojan  olleen  ensimäisen  niistä 
seitsemästätoista  Uplannin  piirissä  asuvasta  uutis- 
asukkaasta,  jotka  tekivät  uskollisuuden  valan  uu- 
delle hallitukselle.  Hänen  maatilansa  oli  Crooked 
Kiirissä,  Finlandin  ja  Uplannin  välillä.  V.  1558 
nimitettiin  hän  hollantilaisen  voudin,  Wm.  Beck- 
mannin  apulaiseksi,  sekä  kielenkääntäjäksi,  joissa 
luottamustoimissa  hän  oli  monia  vuosia.  Kun  hä- 
nellä jo  V.  1655  oli  valmiiksi  raivattu  maatila  ja 
hän  nautti  yleistä  luottamusta,  voi  edellyttää  hänen 
olevan  varhaisimpia  tulokkaita  siirtokuntaan,  mut- 
ta hänen  aikaisemmat  vaiheensa  siirtokunnassa,  sa- 
moin myöhemmät  peittyvät  pimeyteen.  Englannin 
hallituksen  aikana  hän  kaiketi  on  alkanut  käyttä- 
mään varsinaista  liikanimeään. 

Petter  Larsson  Kochin  {Kokkinen) .  Monta  kau- 
nista lehteä  on  hän  ja  jälkeläisensä  piirtäneet  Dela- 
waren siirtokunnan  historiaan,  kuuluen  koloniakau- 
den  tärkeimpiin  ja  laapimpiin  sukuihin.  Wermlan- 
nin  suomalais-matkueessa  saapui  hän  Amerikaan 
V.  1641.  Nuoruutensa  päivistä  ei  ole  paljonkaan 
tietoa.  Hänen  olisi  pitänyt  olla  Smerjegardin  van- 
kilassa, jossa  tapauksessa  hän  olisi  karannut  ar- 
meijasta, joutunut  kiinni  ja  lähetetty  Delawareen. 
Mutta  sitä  kirkkaampana  esiintyy  hänen  varsinai- 
nen elämänsä  siirtokunnassa.  Ensi  vuosina  hän 
palveli  yhtiötä  sotilaana  ja  työmiehenä  Kristiinan 
linnassa  ja  Uplannissa.  Siirrettiin  v:den  1644  vai- 
heilla Schuylkilljoen  laaksoon  rakennetun  Uuden 
Korsholman  ja  Wasa  nimisten  puolustustornien  var- 
tiosotilaaksi, yhdessä  Martti  Marttisen,  Knut  Mart- 
tisen ja  Ramboen  kanssa.  Tälle  seudulle,  joka  on 
Philadelphiasta  vähän  pohjoiseen,  raivasi  hän  itsel- 

leen  maatilan,  jota  hän  kaksikin  eri  kertaa  laajensi 
lisämaitten  otolla,  niin  että  siitä  paisui  ajan  otteen 
suurtila,  ja  kutsuttiin  Kipkan  kartanoksi.  Monel- 
laisissa  siirtokunnan  luottamustoimssa  häntä  käy- 
tettiin. V.  1658  valittiin  hän  paikallishallinnon  toi- 
mikuntaan ja  sai  tilaisuuden,  kolmen  muun  henki- 
lön kanssa,  esittää  uutisasukasten  tarpeita  ja  toivo- 
muksia hollantilaiselle  valloittaja-kuvernöörille,  Pe- 
ter Stu3rv'esantille.  V.  1663  hänet  nimitettiin  joki- 
alueen veronkantomieheksi,  arvatenkin  varsinaisen 
hollantilaisen  voudin  apulaiseksi.  Englannin  halli- 
tuksen aikana  hän  oli  Uplannin  oikeuslautamiehenä, 
johon  virkaan  hän  sai  nimityksen  v.  1676.  Aviolii- 
tossa oli  hän  Moran  pitäjästä,  keski-Ruotsista,  ko- 
toisin olevan  suomalaisen  neitosen,  Margareeta 
Helmen  kanssa,  joka  myöskin,  nähtävästi  vanhem- 
piensa kanssa  saapui  siirtokuntaan  v.  1641.  Heillä 
kuusi  poikaa  ja  tyttäriä.  Peter  Kockin  uuttera  ja 
siunauksellinen  elämä  päättyi  v.  1688. 

Otto  Ernest  Kock,  siirtokunnassa  syntjmyt  ja 
kasvanut,  edellämainitun  Peter  Kockin  vanhin  poi- 
ka, mainitaan  ensi  kerran  v.  1663  isänsä  kanssa  ve- 
ronkantopuuhissa  Schuylkill joelle.  Hänellä  oli  en- 
sin maatila  Blue  Bellissä,  Kingsingissä,  mutta 
muutti  V.  1678  Finlandin  laiteeseen,  ostaen  entisen 
kuvernöörin  maatilan,  niin  kutsutun  Printztorpan. 
Käytettiin  kunnallisissa  ja  kirkollisissa  luottamus- 
toimissa. Jäsen  eräässä  sovittelulautakunnassa  v. 
1673.  Myöhemmin  kuului  englantilaisen  kuvernöö- 
rin apulaisen,  kapteeni  Carr*in  hallituskomiteaan  ja 
Uplannin  oikeuslautakuntaan,  eroten  viimemaini- 
tusta toimesta  v.  1681.  Kuului  Philadelphiassa  ole- 
vaan vanhaan  Gloria  Dei  kirkkoon,  ollen  valtuus- 


WICCACON  KIRKKO, 
rakennettu  1677;  oli  kolmas  puoluS' 
tustornin  tapaan  rakennettu  kirk- 
ko siirtokunnassa. 


GLORIA  DEI  KIRKKO, 
Philadelphiassa   suomalaisten   ja   ruotsalaisten   raken- 
tama, valmistui  v.  1700. 

miehiä  y.  m.  Eli  vielä  v.  1693,  jolloin  talouteensa 
kuului  viisi  henkeä. 

Kapteeni  Lasse  Kock,  syntynyt  Schuylkill joella 
V.  1646,  toisen  merkinnän  mukaan  v.  1650,  oli  Pe- 
ter Kockin  pojista  lahjakkain.  Oppi  nuorena  kaik- 
kia silloin  siirtokunnassa  käytetyltä  kieliä  puhu- 
maan, suomea,  ruotsia,  englantia  ja  indiaanien 
kieltäkin.  Palveli  vapaaehtoisena  Pennsylvanian 
siirtovaltion  suojelusväestössä  ja  ylennettiin  kap- 
teeniksi ollessaan  kolmenkymmenen  vuotias.  Usein 
sai  hän  olla  pienempiä  indiaani-levottomuuksia 
tyynnyttämässä,  joista  toimistaan  hänelle,  milloin 
valtio,  milloin  kaunti  maksoi  hyvitystä.  Isänsä  ti- 
lalle tuli  hän  Uplannin  oikeuden  lautamieheksi  y. 
1680,  samalla  määrättiin  kotiseudulleen  rauhantuo- 
mariksi.  Kuvernööri  Wm.  Penn,  sekä  varsinkin  hä- 
nen jälkeensä  Wm.  Markham  käyttivät  häntä  viral- 
lisena kielenkääntäjänä,  jossa  toimessa  hän  usein 
oli  varsinaisena  kuvernöörin  apulaisena,  "righthand 
man",  niinkuin  sanotaan.  Vaimonsa  nimi  oli  Mar- 
tha, synt.  V.  1650  ja  menneet  avioliittoon  v.  1683. 
Heillä  oli  viisi  lasta.  Mutta  v:den  1693  väkiluette- 
lossa  mainitaan  Lasse  Kock'in  talouteen  kuuluvan 
yksitoista  henkeä;  hän  nimittäin  asui  Kipkan  kar- 
tanoa ja  hänellä  on  paljon  palvelijoita.  Philadel- 
phian vanhassa  ruotsal.-suom.  Gloria  Dei  kirkon 
vieressä  lepää  hänen  maallinen  tomunsa  ja  hauta- 
kumpua kaunistaa  näihin  saakka  säilynyt  muisto- 
kivi. 

Vuoden  1693  väkiluettelossa  merkitään  neljä 
muuta  Kock  nimistä  talonisäntää :  Erick,  Mäns,  Jo- 
han ja  Gabriel.  Kock-suvun  yhteinen  väkiluku  sil- 
loin teki  neljäkymmentä  seitsemän  henkeä.  —  Su- 

vun  kolmanteen  polveen  lukeutuva,  kapteeni  Lasse 
Kockin  poika,  Peter  Kock  oli  alkupuolella  kahdek- 
sattatoista vuosisataa  Philadelphian  huomatuimpia 
liikemiehiä,  Gloria  Dei  kirkon  valtuusmiehiä  y.  m. 
Suomalainen  tiedemies,  Pietari  Kalm,  tutkimus- 
matkallaan Amerikassa  vuosina  1749  ja  1750,  ma- 
jaili tässä  vieraanvaraisessa  kodissa. 

Alkuperäinen  suomalainen  nimi  Kokkinen  supis- 
tui jo  Ruotsissa  muotoon  Kockin.  Amerikassa  se 
on  vieläkin  lyhentynyt  muotoihin  Kock,  Cock  ja 
Cox. 

Olle  Kuckoiv  {Kukko).  Rautalammilta,  Suomes- 
ta, muutti  Kukko  niminen  perhe  keski-Ruotsin  sa- 
loille. Sieltä  joku  Olle  Kukko  lähetettiin  tahi  tuli 
vapaaehtoisesti  Delawaren  siirtokuntaan  1650-lu- 
vulla.  Vuoden  1677  asukasluettelo  näyttää  Ole 
Coockoe  nimisen  perheen  asuvan  Finlandissa.  Tä- 
mä sama  nimi  merkitään  v:den  1693  luettelossa 
Olle  Kuckow.  Ruotsissa  syntyneitten,  v.  1693  elä- 
vien vanhusten  listalla  on  nimi  Olof  Kinkovo,  joka 
ilmeisesti  on  virheellisesti  kirjoitettu  Kuckow,  eli 
Kukko. 

Peter  Kukon,  niinkuin  sen  nimen  näkee  kirjoitet- 
tuna Kolminaisuuden  kirkonkirjassa,  asui  Finlan- 
dissa ja  on  luultavasti  edellisen  poika.  Hänen  ni- 
mensä esiintyy  kirkon  rakennusavusta j ien  joukos- 
sa V.  1697,  sekä  myöhemmin  useammat  kerrat.  — 
Anders  Kucko  asui  Kingsingissä  ja  kuului  jäsenenä 
Philadelphian  vanhaan  suomal.-ruotsal.  seurakun- 
taan. Nämätkin  nimet  ajan  otteen  englantilaistui- 
vat muotoihin  Cock  ja  Cox. 

Anders  Laicon  (Liukkoinen) .  Delawaren  siirto- 
lan myöhemmissä  asukasluetteloissa  ja  kirkonkir- 

joissa  tapaa  nimiä:  Laicon,  Lijcon,  Liken,  Leicon. 
ja  Leijcon,  jotka  selvästi  ovat  muunnoksia  suoma- 
laisesta nimestä  Liukkoinen,  jota  sukua  asui  keski- 
Ruotsissa,  ja  sieltä  siirtyi  Amerikaan.  Ensi  ker- 
ran näkee  nimen  v:den  1677  luettelossa,  uutisasuk- 
kaana  Kalkeon  Hook'issa.  Myöhemmin  samassa 
paikassa  asui  maanviljelijä  Nils  Laicon,  jonka  ta- 
louteen kuului  V.  1693  viisi  henkeä,  ja  mainitaan 
Kolminaisuuden  kirkon  rakennusavusta  jana;  sekä 
Joran  Laican,  kuuluen  1700-luvulla  Kolminaisuuden 
kirkkoneuvostoon,  ja  veljekset  Fredrick  ja  Anders, 
joitten  nimet  kirjoitetaan  Lijcon.  New  Jerseyn 
valtion  puolella  asuivat  Briita  Laicon  poikineen 
Pennsneck'issä.  Huomattavin  tämän  haaran  edus- 
tajista oli  maanviljelijä  Michael  Laicon,  joka  luet- 
tiin siirtokunnan  johtaviin  miehiin,  ja  oli  mukana 
v:den  1693  väenlaskua  laadittaessa.  Hans  Laicon 
asui  Raccoona joella,  ja  hänen  kodissaan  tapasivat 
siirtolaispastorit  pitää  hartaushetkiä.  Yksi  tämän 
suvun  tyttäristä,  Briita  Laican,  vihittiin  avioliittoon 
pastori  Samuel  Hesseliuksen  kanssa  v.  1720. 

Eskil  Larsson.  Niitten  ^^metsänraiskaaja  suo- 
malaisten" joukossa,  jotka  v.  1640,  suuressa  siirto- 
laismatkueessa  lähetettiin  Delawareen,  mainitaan 
myöskin  olleen  Sundin  pitäjästä  kotoisin  olevat  Es- 
kil ja  hänen  poikansa  Bertil  Larsson.  Siirtokun- 
nan varhaisimmissa  luetteloissa  tapaa  heidän  ni- 
mensä useammat  kerrat  työläisinä  Uplannin  ja 
Schuylkilljoen  maissi-  ja  tupakkaviljelyksillä,  sekä 
tulevat  vapaiksi  miehiksi  v.  1648.  Molemmat  rai- 
vasivat uutistilan  Kalkeon  Hook'iin,  mutta  vanhem- 
pi, Eskil  Larsson,  ollen  siirtokuntaan  tullessaan  jo 
ikämiehiä,  näyttää  kuolleen  1660-luvulla. 

Bertil  Larsson,  edellisen  poika,  mentyään  siirto- 
kunnassa avioliittoon,  raivasi  itselleen  maatilan 
Kalkeon  Hook^iin,  jonka  v:den  1677  asukasluettelo 
todentaa.  Hänen  nimensä  tavataan  vielä  v.  1680, 
mutta  V.  1693  väkiluettelosta  nimensä  puuttuu,  sen- 
sijaan merkitään  kolme  muuta  Larssonia. 

Hendrick  Mattsson,  the  Finn,  luutnantti  Mauno 
Klingin  Wermlannista  keräämiä  suomalaisia,  saa- 
pui Delawareen  v.  1641.  Ensi  vuotensa  siirtokun- 
nassa työskenteli  hän  vartiosotilaana  ja  työmiehenä 
väliin  Uplannissa,  väliin  Tinicum-saarella  ja  Schu- 
ylkill joella.  Vapaaksi  mieheksi  päästyään  sai  hän 
uutistilan  itselleen  Schuylkilljokivarrelta,  johon 
hän  sai  kaksi  eri  kertaa  lisämaata,  niin  että  häntä 
V.  1679  verotettiin  1000  eekkerin  maasta.  Talonsa 
luona  oli  laituri,  josta  oli  ylikulku,  ja  tunnettiin  ni- 
mellä Matssons-Ford  (Matssonin-lautta) .  Tätä 
hyvinvoipaa  sukua  levisi  myöskin  Jerseyn  valtion 
puolella,  Raccoona joelle  y.  m.,  sekä  Philadelphiaan. 
Yksi  suvun  tyttäristä  vihittiin  siirtolaispastori 
Rudmannin  kanssa. 

Marten  Martensson  (Martti  Marttinen),  Dela- 
waren siirtolaisista  polveutuvista  suvuista  on  Penn- 
sylvanian valtion  ja  Yhdysvaltain  historiassa  an- 
siokkaaksi tunnettu  Morton-suku  laajimpia  ja  ar- 
vokkaimpia. Huomatuin  tämän  suvun  varhaisimmis- 
ta jäsenistä  on  Amerikan  vapauden  julistuksen  alle- 
kirjoittaja Johan  Morton.  Suvun  alkujuureen  pääse- 
minen ei  ole  helpoimpia  tehtäviä.  Historian  ja  elä- 
mäkerran kirjoittajat  ovat  pysähtyneet  siihen,  että 
suvun  ensimäinen  amerikalainen  edustaja  saapui 
siirtokuntaan  v.  1641.  Ruotsalainen  O.  Linden  me- 
nee vähän  pitemmälle  ja  tietää  hänen  olleen  kotoi- 

sin  keski-Ruotsin  metsistä.  Tämän  kirjoittaja  pi- 
tää sukua  alkuperäisesti  suomalaisena  ja  sitä  tukee 
moni  seikka.  Saapuihan  Marten  Martensson  Dela- 
wareen  siinä  suuressa  suomalaismatkueessa,  joka 
laski  perustuksen  suomalaiselle  asutukselle  Ameri- 
kassa. Saisi  luvan  kysyä,  keitä  ne  v:den  1641 
Ruotsista  tulleet  siirtolaiset  Delawareen  olivat  mui- 
ta kuin  "VVermlannin  vainotuita  suomalaisia?  Nimen 
häilyvä  kirjoittaminen  siirtokunnan  Ruotsin  halli- 
tuksen aikaisissa  ja  myöhemmissäkin  kirjoissa 
viittaa  sen  suomalaiseen  alkuperään,  sillä  omia  ruot- 
salaisia nimiään  he  kuitenkin  kirjoittavat  verrat- 
tain yhdenmukaisemmin.  Näytteeksi  Martensso- 
nin  eri  nimimuodoista  olkoon  seuraavat:  Märthen 
Märthensson,  Martin  Märtinsson,  Marten  Martens- 
son, Marten  Martensson  ja  englantilaisissa  asiakir- 
joissa muodot  Martti  Moorty,  Mort  Mortense,  Mort 
Mortens  ja  Marten  Morten.  Edellämainitut  nimet 
viittaavat  alkuperäiseen  suomalaiseen  nimeen  Mart- 
ti Marttinen.  Kuudennellatoista  vuosisadalla  muut- 
ti joku  Marttinen  Rautalammilta  keski-Ruotsin  sa- 
loille ja  tämän  nimen  tapaa  Wermlannin  suoma- 
laisten luettelossa  (Nordman,  Finnam  i  mellersta 
Sverige) . 

Marten  Martensson,  jota  myöskin  kutsuttiin  lasi- 
mestariksi, työskenteli  ensi  vuotensa  siirtokunnas- 
sa yhtiön  viljelyksillä  Kristiinanlinnan  seuduilla, 
Uplannissa  ja  Schuylkill joella.  Tultuaan  vapaa- 
mieheksi,  raivasi  hän  itselleen  maatilan  Kalkeon 
Hook  nimiseen  seutuun,  jossa  oli  voimakas  suoma- 
lainen asutus.  Nimensä  tapaa  v:den  1677  luettelos- 
sa, maanviljelijänä  edellä  mainitussa  paikassa.  Hän 
saavutti   verrattain   korkean   ijän,    ollen   vielä   v. 

1693  elossa  ja  luettiin  Ruotsissa  syntyneitten  kun- 
niavanhusten joukkoon. 

Marten  Martensson  nuorempi,  myöskin  Ruotsissa 
syntynyt  ja  v.  1641  siirtokuntaan  tullut,  edellisen 
nuorempi  veli  taikka  poika.  Mainitaan  tilanomista- 
jana Kalkeon  Hook'issa  v:den  1677  luettelossa.  Ta- 
louteensa kuului  v:den  1693  väenlaskussa  kymme- 
nen henkeä.  Kuoli,  saavuttaen  korkean  ijän,  v, 
1718. 

Johan  Martinpoika  Morton,  oli  varakas  maanvil- 
jelijä, kunnallisissa  ja  kirkollisissa  luottamustoi- 
missa käytetty  mies  1720-luvulla. 

Johan  Morton,  edellisen  poika,  valtiomies  ja  va- 
pauden julistuksen  allekirjoittajia  syntyi  Richley, 
Calkeon  Hook,  Pa.,  v.  1725.  Suoritettuaan  laki- 
miestutkinnon  alkoi  hän  uransa  asianajajana.  Va- 
littiin edustajaksi  Pennsylvanian  lainlaatijakun- 
taan  v.  1756,  ollen  siinä  yhtä  mittaa  kymmenen 
vuotta.  Senj aikeen  hän  oli  piirioikeuden  tuomari- 
na, jäsen  valtion  ylioikeudessa  y.  m.  viroissa.  Va- 
littiin toistamiseen  valtionsa  lainlaatijakuntaan, 
jossa  pysyi  kuolemaansa  saakka,  ollen  väliin  pu- 
heenjohtajanakin. Oli  edustajana  Liitto valtain  kon- 
gressissa Philadelphiassa  v.  1774,  jossa  laadittiin 
Amerikan  itsenäisyydeksi  julistaminen,  ja  tämän 
vapauden  julistuksen  allekirjoittaminen  olikin  John 
Mortonin  viimeisiä  tehtäviä,  päässen  pian  senj  ai- 
keen lepäämään  töistään. 

Knut  Martensson  iWasa),  tullut  siirtokuntaan 
merimiehenä  v.  1641.  Palveli  sotilaana  siirtokun- 
nan eri  linnoituksilla  Kristiinassa  ja  Uplannissa  se- 
kä Wasa  ja  Korsholm  nimisissä  puolustustorneissa, 
Schuylkilljoen  seuduilla.     Vapaamieheksi  tultuaan 

sai  hän  itselleen  uutistilan  suomalaisasutukseen, 
Finlandiin,  joka  mainitaan  v:den  1677  luettelossa. 
Viimeistä  väkilukua  laskettaessa  siirtokunnassa 
asuvista  suomalaisista  ja  ruotsalaisista  ei  Knut 
Martensson  enää  ole  elossa,  mutta  poikansa  Marten 
Knutson  merkittiin  kuusihenkisen  perheen  pääksi. 
Toiset  hänen  jälkeläisistään  käyttivät  Morton  ni- 
meä, toiset  Knutson.  Jotkut  historioitsijat  arvele- 
vat Knut  Miartenssonin  olleen  kotoisin  Waasasta, 
Suomesta.  Tämän  kirjoittaja  pitää  häntä  Marten 
Martenssonin  veljenä,  samalla  laivalla  ja  samaa 
matkaa  Amerikaan  tulleita,  ja  tuo  nimilisäke  "Wa- 
sa"  saattaa  johtua  joko  siitä,  että  hän  on  kotoisin 
keski-Ruotsin  Wasa-nimisestä  pitäjästä,  taikka  sii- 
tä, että  palveli  siirtokunnassa  Wasa-nimisessä  puo- 
lustustornissa  vartiosotilaana. 

Anders  Michelson,  the  Finn,  pien*rikollisena  lä- 
hetettiin siirtokuntaan  Ahvenanmaalta  v.  1647.  Ni- 
mensä tapaa  vapaamieslistalla  v.  1655.  Myöhem- 
mät vaiheensa  kokonaan  tuntemattomat. 

Clement  Michelsson,  the  Finn,  nahkuri,  jota  yhtiö 
käytti  vuotain  parkitsemistyössä,  asui  Uplannissa. 
V.  1655  ryöstivät  intiaanit  häneltä  hevosen  ja  muu- 
takin tavaraa  talostaan.  Muutti  vähän  myöhem- 
min Elkjoelle  asumaan. 

Anders  Classon  Mink  (Minkkinen),  Siirtokun- 
nan asiakirjat  viita  1644  kertovat  Anders  Minkin 
saaneen  toimekseen  poikansa  kanssa  paimentaa  yh- 
tiön karjaa,  etupäässä  lukuisaa  sikolaumaa,  joka 
valloillaan  kuleskeli  Kristiinan  linnan  ympäristön 
metsissä  ja  niityillä.  Petrus  Nordman  pitää  häntä 
suomalaisena.  Hän  nähtävästi  saapui  Delawareen 
joko  V.  1641  eli  1643.    Pääsi  vapaaksi  mieheksi  v. 

1646,  sekä  sai  luvan  palata  takaisin  vanhaan  maa- 
han, mutta  siirtokuntaan  hän  näyttää  jääneen,  sillä 
v:den  1693  luettelossa  mainitaan  Anders  Mink  ni- 
minen yksinäinen  vanhus  Ruotsissa  syntyneitten 
kunniahstalla.  , 

Paul  Mink,  edellisen  poika  syntynyt  Ruotsissa  ja 
isänsä  mukana  saapunut  siirtokuntaan,  mainitaan 
maanviljelijänä  Delawarejoen  itärannalla,  Jerseyn 
valtion  puolella,  nähtävästi  Pennsneckissä.  Hänen 
talouteensa  kuului  v.  1693  viisi  henkeä.  Paul  Mink 
kuoli  1700-luvulla,  mutta  vaimonsa  Gertrud  saavut- 
ti korkean  ijän,  kuollen  v.  1713. 

Johan  Paulinpoika  Mink,  kuului  vaimonsa  Elisa- 
bethin kanssa  Kolminaisuuden  kirkkoon,  ollen  luot- 
tamusmiehiä sanotussa  seurakunnassa.  Samoin  su- 
vun neljännen  polven  pojat  Johan  ja  James  maini- 
taan Kolminaisuuden  kirkonkirjoissa  1750-luvulla. 

Mäns  Mänsson,  the  Finn,  Skaran  pitäjästä.  Ruot- 
sista kotoisin  oleva  suomalainen,  lukeutuu  niitten 
aniharvojen  joukkoon,  jotka  vapaaehtoisesti  läksi- 
vät Amerikaan,  kuuluen  Maunu  Klingin  keräämiin 
siirtolaisiin  ja  saapunut  Delawareen  v.  1641.  Nel- 
jä vuotta  hän  työskenteli  yhtiön  palveluksessa  mat- 
kakustannustensa  y.  m.  menojen  suorittamiseksi, 
jonka  jälkeen  hän  vuokrasi  yhtiöltä  maata  Uplan- 
nista,  sekä  paria  vuotta  myöhemmin  osti  itselleen 
härkäparin,  joka  kauppa  silloisissa  oloissa  ei  ole 
niinkään  vähäarvoseksi  luettava.  V:den  1650-lu- 
vulla  hän  siirtyi  maanviljelijäksi  Schuylkill joelle, 
saaden  v.  1655  omistusoikeuden  maalleen.  Kuoli 
1680-luvulla. 

Johan  Mänsson,  edellisen  poika,  siirtokunnassa 
syntynyt  ja  kasvanut,  asui  kotitilaansa  Schuylkill- 

joella,  lähellä  Norristownia.  Talonsa  oli  aikoinaan 
paikkakunnan  parhaita.  Kuului  Gloria  Dei  kirk- 
koon Philadelphiassa. 

Peter  Mänsson,  maanviljelijä  Raccoona joella, 
Jerseyn  valtiossa,  mainitaan  kolminaisuuden  kir- 
kon rakennusavusta  jana  v.  1697,  sekä  kuoli  v.  1723. 
Olle  Mänsson,  edellisen  veli  merkitään  vaimonsa  An- 
nikan kanssa  Kolminaisuuden  kirkonkirjoissa  ja 
kuoli  V.  1728. 

Erick  Mullica  {Mullikka),  Kuudennellatoista 
vuosisadalla  siirtyi  joku  Mullikka-niminen  savo- 
laisperhe  keski-Ruotsin  saloille,  Helsinglandiin. 
Sieltä  tätä  hedelmällistä  sukua  levisi  Wermlannin 
metsiin,  Norjan  puolella  ja  aina  Amerikaan  saak- 
ka. Erick  Mullica  syntyi  Moran  pitäjässä.  Ruotsis- 
sa, V.  1636.  (Early  Swedish  Records).  Puuttuu 
merkintää  hänen  saapumisestaan  Delavareen.  Rac- 
coonajoen  latvaseutuun,  sikäläisen  suomalais-ruot- 
salaisen  asutuksen  takametsään,  New  Jerseyn  val- 
tioon, hän  raivasi  itselleen  uutistilan,  tehden  turpei- 
sen tupansa  kaukaiseen  erämaahan.  Avioliittoon 
oli  hän  mennyt  syntymäpitäjästään  kotoisin  olevan 
suomalaisen  neitosen,  Ingeborg  Helmen  kanssa,  ol- 
len Peter  Kockin  lanko.  Heillä  oli  neljä  poikaa  ja 
kaksi  tytärtä.  Terveitä,  työkykyisiä  ja  ahkeria  on 
näitten  korvenperkaajien  täytynyt  olla,  kun  muuta- 
massa vuosikymmenessä,  poikain  rakennettua  ko- 
dit itselleen,  kasvoi  "metsämaalle"  kylä,  jota  alet- 
tiin kutsumaan  Mullikkamäeksi  (Mullica-Hill).  — 
Mikäli  vanhat  asiakirjat  todentavat,  käytettiin 
Erick  MulHcaa  melkoisen  paljon  kunnallisissa  luot- 
tamustoimissa, vaikka  ei  hän,  paremmin  kun  monet 
muutkaan  siihen  aikaan  osannut  edes  nimeään  kir- 

joittaa.  Maanteitten  teettäjänä  ja  tarkastajana 
hän  on  1680-luvulla.  Raccoona joelle  rakennetun 
kirkon  valtuustoon  hän  kuului.  Kodissaan  Mulik- 
kalassa  pitivät  siirtolaispastorit  usein  kirkonmeno- 
ja. Suomalainen  tiedemies  Pietari  Kalm  myöskin 
matkoillaan  Amerikassa  vieraili  tässä  kodissa  ja 
hänen  kirjoittamastaan  matkakertomuksesta  saa- 
daan tietää  Erick  Mullican  eläneen  sadan  vuoden 
ikäiseksi,  siis  kuollen  v.  1738. 

Erick  Mullica,  nuorempi,  seurasi  isänsä  jälkiä 
kunnallisissa  ja  kirkollisissa  luottamustoimissa,  ei- 
kä aina  voikaan,  varhaisimpia  asiakirjoja  tutkien, 
päättää,  kumpiko  se  missäkin  virassa  on  ollut;  ai- 
na ei  eroiteta  heitä  huomautuksella  vanhempi  taik- 
ka nuorempi.  Hän  oli  avioliitossa  Kathariina  Mats- 
sonin,  suomalaisen  uutisasukkaan  tyttären,  kanssa. 
Samaan  aikaan  elivät  maanviljelijät  Johan  ja  Ste- 
phan Mullica,  joitten  nimet  myöskin  ilmenevät  eri- 
laisten kunnallistointen  yhteydessä  1710 — 1730  vä- 
lillä. Seuraavaan  sarjaan,  eli  suvun  kolmanteen 
polveen  lukeutuvat  Raccoonajoella  ja  Mullica  Hiilis- 
sä asuvat  maanviljelijät:  Joonas,  Johan,  Adam, 
Fredrick,  Anders,  Jacob  y.  m.  Kauntin  ja  kirkon 
asiakirjoissa  1750-luvulla  tapaa  lukuisia  Mullica- 
nimiä.  He  ovat  ikuistuttaneet  kolme  paikkaa  New 
Jerseyssä:  alkuperäisen  uudistilansa,  jossa  ny- 
kyään on  pienehkö  kaupunki  Mullica-Hill,  valtion 
itä-rannalla  virtaava  Mullica-River,  ja  saman  joen 
rantamilla  oleva  kunta,  M'ullica-Township. 

Alkuperäinen  savolaisnimi  Mullikka  on  luonnolli- 
sesti joutunut  monen  muodostuksen  alaiseksi.  On- 
han sen  lausunta  niin  perin  germaanisten  kielten 


SUKUJUURIA  JA  ELÄMÄKERTOJA  43 

vastaista.  Ruotsalaisissa  asiakirjoissa  tapaa  muo- 
toja: Mollicka,  Molicka  ja  Molika;  englanninkieli- 
sissä lähteissä  nimet:  Mullica,  Mulica,  Mulliga  ja 
Moll.  Suvun  nykyiset  tavallisimmat  muodot  ovat 
Mullica  ja  Mulica. 

Hendrick  Olufsson,  the  Finn,  oli  palvelijana  ku- 
vernööri Printzillä  ja  mainitaan  vielä  v.  1653  ol- 
leen velassa  yhtiölle.  Mahtoi  olla  suuri  tuhlari. 
Maaherran  mukana  hän  seuraavana  vuonna  mat- 
kusti Ruotsiin,  mutta  oli  taas  matkalla  siirtokun- 
nan viime  retkikunnassa  toimien  tulkkina  retken 
johtajalla,  J.  Papegojalla. 

Hendrick  Parchon  (Parkkinen) .  Keski-Ruotsin 
saloilla  asui  suomalainen  suku  Parkkinen,  muutta- 
nut sinne  Savosta.  Joku  Parkkinen  on  jossakin 
siirtolaismatkueessa  kulkeutunut  Delawareen  ja 
siellä  kulkenut  kirjoissa  jollakin  Finn-lisäkkeellä 
merkityllä  ristimänimellään,  sillä  turhaan  etsii  siir- 
tokunnan varhaisimmista  asiakirjoista  Parkkisen 
nimeä.  Vuoden  1693  väkiluettelossa  mainitaan 
Hendrick  Parchon,  viisihenkisen  perheen  päämies, 
syntynyt  ja  kasvanut  Amerikassa.  1700-luvulla  ta- 
paa useita  Parchon  nimisiä  Wilmingtonin  seuduil- 
la, Delawaressa,  sekä  Kolminaisuuden  kirkonkirjas- 

Jäns  Päfvelsson,  kotoisin  Sundin  pitäjästä,  lä- 
hetettiin siirtokuntaan  kaskenpoltosta  tuomittuna, 
saapuen  Delawareen  v.  1641.  Työskenteli  nelisen 
vuotta  yhtiön  omistamilla  maissi-  ja  tupakkavaini- 
oilla,  sekä  kuoli  v.  1645  raivoavaan  ankaraan  lavan- 
tautiin. 

Pelle  Putke  {Putkinen) ,  mainitaan  uutisasukkaa- 
na  Finlandissa  v.  1677,  sekä  muuan  vuosi  myöhem- 
min, myötyään  osan  maastaan  H.  Colmanille. 

Peter  Gunnarsson  Ramhoe  (Rompainen) ,  on  to- 
distettavasti ensimäinen  suomalainen,  joka  on  jal- 
kansa astunut  Amerikaan,  jääden  tänne  vakinaises- 
ti asumaan.  Siirtokuntaan  lähetetyssä  toisessa 
retkikunnassa  palveli  hän  merimiehenä  ja  jäi  mai- 
hin V.  1639,  etupäässä  vartiosotilaaksi  Kristiinan 
linnaan.  Petrus  Nordman  lukee  hänen  keski-Ruot- 
sin  salosuomalaisiin  ja  Amandus  Johnsson  tietää 
hänen  syntyneen  Degersf orsin  pitäjässä.  Siirto- 
kunnan kaikkein  ensimäisessä  asukaslistassa  v. 
1640  merkitään  Ramboe  sotilaaksi  ja  seuraava  "rul- 
la" toteaa  hänen  työskennelleen  yhtiön  omista- 
milla viljelyksillä  Uplannissa  ja  Schuylkill joella. 
Hän  on  ensimäisiä  vapaamiehiä  siirtokunnassa,  sa- 
moin ensimäisiä  uutisasukkaita  Schuylkilljoella, 
johon  kasvoi  taaja  suomalainen  maanviljelysseutu 
Kingsingenin  ja  Passayuneckin  seuduille,  nykyisen 
Philadelphian  pohjoislaitaan. 

Kun  hollantilaiset  olivat  valloittaneet  Delawaren 
siirtokunnan  ruotsalaisilta  ja  järjestäneet  jonkin- 
laisen paikallisen  itsehallinnon  sikäläisille  uutis- 
asukkaille,  valittiin  Peter  Ramboe  yhdeksi  komi- 
tean jäseneksi  ja  sai  tilaisuuden  v.  1658  esitellä 
paikkakuntansa  tarpeita  siirtokunnassa  vieraileval- 
le hollantilaiselle  kuvernöörille  Peter  Stuyvesantille. 
Siirtokunnan  hallinnon  siirryttyä  englantilaisten 
käsiin  nauttii  Ramboe  jatkuvaa  luottamusta  ja  va- 
littiin V.  1676  Uplannin  oikeuspiirin  lautakuntaan, 
palvellen  siinä  toimessa  neljä  vuotta,  jolloin  hän 
omasta  pyynnöstään,  ollen  jo  silloin  ikämies, 
sai  eron  virastaan.  Useissa  muissakin  kunnalli- 
sissa luottamustoimissa  häntä  käytettiin.  Oli  vie- 
lä   elossa    siirtokunnan  viimeistä  väenlaskua  teh- 

täessä  V.  1693,  nimensä  ollen  ensimäisenä  Ruotsissa 
syntyneitten,  silloin  vielä  elossa  olevien  kunniavan- 
husten listalla.  Hän  ja  Anders  Bonde  olivat  asu- 
neet siirtokunnassa  54  vuotta. 

Peter  Ramboe  nuorempi,  synt.  v.  1653  uutistilal- 
la  Schuylkill  joella,  myöhemmin  maanviljelijä- 
nä samalla  seudulla,  tunnettiin  taitavaksi  kunnal- 
listen asiain  hoitajaksi,  sekä  oli  kerran  edustajana- 
kin Pennsylvanian  siirtovaltion  lainlaatijakunnassa. 
Talouteensa  kuului  v.  1693  kuusi  henkeä.  —  Gun- 
nar Ramboe  oli  myöskin  maanviljelijänä  Schuylkill- 
joella,  luultavasti  asui  kotitilaa,  sekä  tunnettiin 
yleisten  asioitten  taitavana  hoitajana  ja  oli  valtion 
lainlaatijakunnan  jäsen.  Hänellä  oli  kuusihenki- 
nen perhe.  —  Johan  Ramboe  siirtyi  maanviljeli- 
jäksi Delawarejoen  itäpuolelle,  Jerseyn  valtioon  ja 
tavataan  siellä  kirkollisissa  ja  kunnallisissa  puuhis- 
sa johtomiehenä,  Gloria  Dei  kirkon  rakennustoimi- 
kunnassa, sekä  edustajana  New  Jerseyn  siirtoval- 
tion lainlaatijakunnassa,  oli  avioliitossa  Peter  Roc- 
kin tyttären  Britan  kanssa.  —  Anders  Ramboe 
muutti  myöskin  Jerseyn  valtion  puolelle,  Raccoona- 
joelle,  johon  1670-luvulla  kasvoi  taaja  suomalais- 
asutus. Hänellä  oli  yhdeksänhenkinen  perhe.  Ram- 
boe-suku  käsitti  v:den  1693  väkiluettelon  mukaan 
yhteensä  kolmekymmentäyksi  henkeä.  Jälkeläisten 
joukossa  on  ollut  monta  varsin  huomattavaa  mies- 
tä ja  suku  lukeutuu  siirtokunnan  vanhimpiin  ja  ar- 
vokkaimpiin. 

Oele  Raessen  (Räsänen),  Siirtokunnan  sotilas- 
listalla  V.  1654  tapaa  ensi  kerran  nimen  Olof  Rase. 
Uplannin  oikeuden  pöytäkirjat  v:lta  1677  näyttää 
Oele  Raessen  omistavan  maatilan  Marcus  Hook'is- 

sa,  joka  on  sama  kun  Finland.  Elossa  oli  hän  vie- 
lä V.  1693,  jolloin  nimensä  merkitään  yleiseen  vä- 
kiluetteloon  Olle  Resse  ja  toiseen,  Ruotsissa  synty- 
neitten kunniavanhusten  luetteloon  Olof  Rosse.  — 
William  Rassen,  suvun  toista  polvea,  kuului  Kolmi- 
naisuuden kirkkoon,  samoin  Andrew  Rassen  1700- 
luvulla. 

Briita  Savoy  (Savuinen),  Wilmingtonin  lähel- 
lä, Grane  Hook  nimisessä  paikassa  asui  v.  1697  Bri- 
ta Savoy  niminen  laski,  joka  mainitaan  Kolminai- 
suuden kirkon  rakennusavustajien  joukossa,  kuol- 
len seuraavana  vuotena.  Hän  on  todennäköisesti 
Wermlannista  tulleen  ensimäisen  Savuisen  vaimo, 
suvun  suomalainen  kantaäiti. 

Isaac  Savoy,  maanviljelijä  Grane  Hook'issa,  syn- 
tynyt ja  kasvanut  Delawaressa,  merkitään  v:den 
1693  väkiluettelossa  seitsenhenkisen  perheen  pääk- 
si. Hän  kuoli  v.  1695.  Vaimonsa  Margareeta  jäi 
asumaan  poikineen  perintötaloa.  —  Abram  Isakin- 
poika  Savoy  asui  myöskin  Grane  Hook'issa,  kuuluen 
Kolminaisuuden  kirkkoon.  Jean  Savoy,  edellisen 
veli,  ja  jäsen  Kolminaisuuden  kirkossa  v.  1700-lu- 
vulla.  Seuraavaan  polveen  lukeutuu  Johan  Savoy, 
s.  1735,  k.  1797.  Vanhan  Kolminaisuuden  kirkon 
vieressä  Wilmingtonissa  lepäävät  monet  Savoy- 
suvun  jäsenet  ja  kolme  hautapatsasta  on  säilynyt 
näihin  päiviin  asti. 

Anders  Sinicka  (Sinikka).  New  Jerseyn  valtion 
archiveissa  (V.  L,  s.  413)  kerrotaan  Anders  Sinic- 
kan  omistaneen  Cristian  Neckissä  yhdeksänsataa 
eekkeriä  maata  ja  saapuneen  siirtokuntaan  v.  1649. 
Toisen  tiedon  mukaan  olisi  hän  tullut  Amerikaan 
v.  1655  ja  tuonut  tullessaan  Ruotsista  suvun  hai- 

lussa  olevan  vanhan  raudoitetun  matka-arkun.  Tä- 
tä jälkimäistä  tulovuotta  voidaan  pitää  oikeana, 
sillä  silloinhan  saapui  viimeinen  varsinainen  siir- 
tolaismatkue  Ruotsista  Delawareen,  jossa  oli  muka- 
na yhdeksänkymmentäkaksi  suomalaista,  jota  vas- 
toin v:den  1649  retkikunnasta,  laivan  jouduttua 
haaksirikkoon  Länsi-Indian  saaristossa,  tuskin  ai- 
noakaan pääsi  siirtokuntaan.  Anders  Sinicka  aset- 
tui uutisasukkaaksi  New  Jerseyn  valtion  puolelle, 
Delawarejoen  itäpuolelle,  johon  useimmat  viimei- 
sissä retkikunnissa  saapuneet  siirtolaiset  itselleen 
kodin  rakensivat.  1680-luvulla  on  hän  siirtokun- 
nan suurimpia  maanviljelijöitä.  Vielä  hän  oli  elos- 
sa V.  1693,  merkittynä  Ruotsissa  syntyneitten  ikä- 
vanhusten  listalla. 

Broor  Sinicka,  Ruotsissa  syntynyt,  edellisen  veli 
taikka  vanhin  poika,  saapunut  siirtokuntaan  v. 
1655.  Hänellä  oli  maatila  Dear  Pointissa,  Dela., 
ollen  1690-luvulla  varakkaimpia  ja  vaikutusvaltai- 
simpia miehiä,  sekä  mukana  siirtokunnan  kunnal- 
lisissa ja  kirkollisissa  pyrinnöissä.  Talouteensa 
kuului  V.  1693  seitsemän  henkeä.  Hän  kuuluu  sen 
tärkeän  asiakirjan  laatijoihin,  jonka  kautta  pyy- 
dettiin Ruotsista  opettajia  ja  tarvittavia  kirjoja 
jumalanpalveluksia  ja  uskonnonopetusta  varten. 
Runsaskätisesti  avusti  hän  Kolminaisuuden  kirkon 
rakentamista  Wilmingtoniin,  kuuluen  sanotun  seu- 
rakunnan valtuustoon.  Tämän  vanhan  kirkon  pää- 
oven luona  lepää  hänen  maallinen  tomunsa. 

Brever  Sinicka,  nuorempi,  siirtokunnan  kasvuja, 
kuului  vaimonsa  Briitan  kanssa  Kolminaisuuden 
kirkkoon,  ollen  ensin  valtuustossa,  sittemmin  kirk- 
koväärtinä     1710-luvulla.     Erityisemmällä    innolla 

hän  puuhasi  pappilan  rakentamista  seurakunnalle, 
mikä  toteutuikin  v.  1705.  James  Sinicka,  edellä- 
mainitun kanssa  saman  aikaisia  talonisäntiä,  oli 
myöskin  vuorollaan  Kolminaisuuden  kirkon  val- 
tuustossa. Raccoona joella,  Jerseyn  puolella,  asui 
1730-luvulla  Johan  Seneckson,  joka  vihittiin  avio- 
liittoon Ingeborg  Tossavan  kanssa.  Saman  aikainen 
on  James  Seneckson,  kuuluen  vaimonsa  Margaree- 
tan kanssa  Raccoona  joen  Kolminaisuuden  kirkkoon. 
Myöhempiä  mainittakoon  James  Sennex  ja  vaimon- 
sa Elisabet;  Johan  Sinnex  ja  vo.  Anna;  sekä  Wil- 
liam ja  Mary  Sinex. 

Harva  siirtolaisnimi  on  joutunut  sellaisen  muo- 
vailun alaiseksi,  kuin  tämä  ehta  savolaisnimi  Sinik- 
ka. Asiakirjoissa  tapaa  muotoja:  Sinnike,  Sinic- 
ka, Senneck,  Seneke  ja  Seneca,  sekä  varsinkin 
New  Jerseyn  valtiossa  asuvat  käyttivät  muotoja: 
Senneckson,  Sinneckson,  Sennex,  Sinnex  ja  Sinex. 
Kolminaisuuden  kirkon  vieressä  olevassa  hautaus- 
maassa on  vielä  säilössä  kolme  tämän  suvun  hauta- 
kiveä, joista  vanhimmassa  on  nim.i  John  Seneca, 
toisissa  Sinnickson,  joka  nimi  lienee  nykyään  ylei- 
simmin käytännössä. 

John  Sprint,  kotoisin  Suomesta,  Uudeltamaalta. 
Nimensä  on  säilynyt  Caritas-laivan  matkustajien 
nimilistalla,  joka  laiva  v.  1641  toi  suomalaisia  uu- 
tisasukkaita  Delawareen.  Sprint  ei  kuitenkaan 
ryhtynyt  raivaamaan  maata,  vaan  palveli  yhtiötä 
sotilaana,  missä  toimessa  hän  oli  v:teen  1655  saak- 
ka.  Erään  toisen  sotilaan  kanssa  oli  hän  vakoilul- 
la New  Amsterdamissa  ottamassa  selkoa  hollanti- 
laisten  valloitusaikeista.     Siirtokunnan   jouduttua 

hollantilaisten  valtaan  matkusti  hän  kuvernööri  Ri- 
singin  mukana  takaisin  vanhaan  maahan. 

Tossavan-suku.  Siirtokunnan  viimeisessä  väki- 
luettelossa  tapaa  viisi  Delawaressa  syntynyttä  ja 
kasvanutta  talonisäntää,  jotka  käyttävät  nimeä 
Tossa,  nimittäin  Olle,  Hendrick,  Johan,  Matts  ja 
Lars  Tossa.  Samojen  henkilöitten  nimet  näkee 
Kolminaisuuden  kirkonkirjassa  merkitty  täyteläi- 
sempänä  Tossawa.  Siirtokunnan  varhaisimmissa 
kirjoissa  ei  tapaa  ollenkaan  tätä  leveätä  savolaisni- 
meä. 

Olle  Tossawa,  joka  käytti  myöskin  Thorsson-ni- 
meä,  asui  Brandy wine-joki varrella,  Wilmingtonis- 
ta  pohjoiseen.  Kuului  Kolminaisuuden  kirkkoon. 
Hänellä  oli  nelihenkinen  perhe.  Vaimonsa  Gertrud 
kuoli  V.  1715,  itse  päästen  lepoon  v.  1722.  —  Johan 
Tossa wa  asui  myöskin  Brandywine joella.  Hän  oli 
Kolminaisuuden  kirkon  luottomiehiä  ja  luonaan  ta- 
pasi usein  vierailla  siirtolaispastori  Hesselius.  J. 
Tossawa  kuoli  v.  1722.  —  Hendrick  Tossawa,  viisi- 
henkisen perheen  pää,  kuului  1690-luvulla  Kolmi- 
naisuuden kirkkoon.  —  Lasse  Tossawa  oli  varakas 
maanviljelijä  ja  seurakunnan  luottamusmiehiä 
1700-luvulla.  —  Matts  Tossawa  merkittiin  kirjoihin 
yksinäisenä  miehenä.  Staphan  Tossawa  asui  Wil- 
mingtonin  lähistöllä  ja  mainitaan  Kolminaisuuden 
kirkon  rakentajien  avustuslistalla  v.  1697.  Kuoli 
V.  1715.  Vaimonsa  Katheriina  kuoli  seuraavana 
vuotena.  Olle  Tossa  (Thorsson),  asui  1740-luvulla 
Brandy winessa  ja  hänen  erittäin  hedelmällisestä 
lehmästään  on  säilynyt  pieni  kertomus.  Itsestään 
tuo  kertomus  ei  paljon  merkitse,  mutta  sen  yhtey- 
dessä mainittu  ja  sulkumerkeillä  eroitettu  Thors- 

son  nimi  todistaa  Tossawien  kulkuneen  varhaisim- 
missa  kirjoissa  ruotsalaisella  Thorsson  nimellä. 
Tämä  jälkimäinen  nimi  siirtää  meidät  siirtokunnan 
alkuaikoihin. 

Wermlannin  suomalaismatkueessa  v.  1641  saa- 
pui Delawaren  siirtokuntaan  Anders  ja  Olof  Thors- 
son. Monta  kertaa  myöhemmin  tapaa  nämät  nimet 
siirtokunnan  Ruotsin  hallituksen  aikaisissa  asiakir- 
joissa. He  saattavat  olla  veljeksiä.  V.  1643  työs- 
kentelevät he  yhtiön  palveluksessa  muitten  suoma- 
laisten mukana  uurastamassa  Uplannin  mainitta- 
villa tupakka-  ja  maissiviljelyksillä.  Kun  suoma- 
laisille syntyi  muutto-into  Marylandin  valtion  puo- 
lelle, mainitaan  Anders  Thorssonin  olleen  yhtenä 
muuttajista,  mutta  siellä  kaukaisessa  erämaassa, 
eristettynä  kansalaisistaan  eivät  he  kauan  viihty- 
neet, vaan  yksi  erältään  palasivat  takaisin  Delawa- 
ren siirtokuntaan.  V.  1661  tapaamme  Anders 
Thorssonin  pyytämässä  omistusoikeutta  uutistilal- 
leen  Brandywine-jokivarrella.  Ei  kumpanenkaan 
näistä  ole  enää  elossa  siirtokunnan  viimeistä  väen- 
laskua  kirjoitettaessa  v.  1693. 

Tossavan  sukua  näyttää  eniten  levinneen  juuri 
Wilmingtonin  jnnpäristölle,  Delawareen;  mutta 
myöskin  New  Jerseyn  valtion  puolelle  Raccoona- 
joelle,  jonka  seudun  kunnallisten  ja  kirkollisten  asi- 
ain hoitajana  mainittakoon  William  ja  Olle  Tossa- 
wa  V.  1750-luvulla.  Kahdeksannellatoista  vuosisa- 
dalla alkoivat  useat  heistä  käyttää  englantilaista 
nimimuotoa  Tussey,  joskus  myöskin  Tassey.  Mutta 
suvun  alkuperäinen  nimikin  Tossawa  on  säilynyt 
näihin  saakka,  samoinkuin  lyhennetty  muoto  Tossa. 
Wilmingtonin  vanhimmassa  kalmistossa,  Kolminai- 

suuden  kirkon  vieressä  lepäävät  useimmat  Tossava- 
suvun  vanhimmat  jäsenet.  Heidän  sukuhauta-rivinsä 
on  pitkä  ja  kuusi  muistokiveä  on  enemmän  taikka 
vähemmän  kuluneena  säilynyt  näihin  saakka.  Toi- 
sissa patsaissa  tapaa  nimet  Tossa  ja  toisissa  Tus- 
sey.  Yhdessä  muistokivessä  on  seuraava  kirjoitus: 
William  Tussey  (Original  Tossa),  Died  1766,  age 
62. 

Peter  Walkow  (Valkoinen),  Keski-Ruotsin  sa- 
loilla asui  suomalainen  suku  Valkoinen.  Nähtä- 
västi siirti  sen  aikainen  siirtolaisvirta  jonkun  heis- 
tä Delawareen.  Kuka  heistä  on  ensimäinen  tulo- 
kas siirtokuntaan,  jää  tällä  erää  hämäryyteen.  Pe- 
ter Walkow  asui  v.  1697  Finland-nimisessä  paikas- 
sa ja  mainitaan  Kolminaisuuden  kirkon  rakennus- 
avustajana,  antamalla  siihen  lautoja  ja  rahaa. 
Myöhemminkin  1700-luvulla  tavataan  hänen  nimen- 
sä Kolminaisuuden  kirkonkirjoissa. 

Anders  Weinon  (V iäinen) ,  Ruotsissa  syntyneit- 
ten, vielä  V.  1693  elävien  vanhusten  joukossa  mer- 
kitään myöskin  Anders  Weinon.  Tätä  nimeä  muu- 
ten turhaan  saa  etsiä  siirtokunnan  varhaisimmis- 
ta luetteloista.  Vaikeasti  lausuttavan  sukunimensä 
vuoksi  on  hän  kaiketi  saanut  tyytyä  ristimänimeen- 
sä,  johon  liitettiin  the  Finn.  Siirtokunnan  var- 
haisimmissa  kirjoissa  tapaakin  monta  Anders,  the 
Finn  nimistä  suomalaista.  Kun  siirtokunta  sittem- 
min joutui  Englannin  valtaan  ja  se  kieli  alkoi  muo- 
vailemaan suomalaisia  sukunimiä,  niin  joutui  tuo 
kankea  savolaisnimi  Viainen  monen  muunnoksen 
alaiseksi.  Näytteeksi  olkoon  seuraavat:  Michael 
Vinan,  joka  v.  1697  kuului  Kolminaisuuden  kirk- 
koon;   Lasse    Vinan,    saman    seurakunnan    jäsen 

vrden  1700-taitteessa.  Hendrick  Vainan,  maan- 
viljelijä Raccoona joella,  Ante  Vainam  huomattava 
maanviljelijä  1715-luvulla;  hänen  poikansa  alkoivat 
käyttää  hollantilaismuotoista  Vanneaman-nimeä. 


III. 


SUOMALAISET  NEW  AMSTERDAMISSA. 

Hollannin  siirtokunta  Hudsonvirran  varrella  on 
neljännesvuosisataa  vanhempi,  kuin  suomalais- 
ruotsalainen  siirtola  Delawaressa.  Uuden  Alanko- 
maan silloinen  kuvernööri,  Peter  Minuit  osti  v. 
1614  indiaaneilta  Hudsonvirran  laskuun  muodostu- 
neen Manhattan  saaren  kolmellakymmenellä  dolla- 
rilla, ja  perusti  siihen  hollantilaisen  kauppakeskuk- 
sen, jolle  annettiin  kotimaan  pääkaupungin  mukaan 
nimi  Uusi  Amsterdam.  Perustajilla  ei  liene  ollut 
aavistustakaan  siitä,  millainen  maailman  kaupunki 
siitä  myöhemmin  kasvaisi.  Tasalleen  puoli  vuosi- 
sataa pysyi  Uus-Alankomaan  siirtokunta  ja  Man- 
hattan saarella  oleva  kaupunki  Hollannin  valtakun- 
nan alusmaana,  kunnes  se  valloituksen  kautta  siir- 
tyi Englannin,  tuon  nousevan  maailmanvallan,  li- 
pun turviin.  Siirtokunnan  ja  kaupungin  hollanti- 
laiset nimet  saivat  väistyä  ja  valloittajan,  Yorkin 
Herttuan,  kunniaksi  niin  siirtola  kuin  kaupunkikin 
sai  nimekseen  New  York. 

Suomalaisilla  on  kunnia  kuulua  New  Yorkin  en- 
simäisiin  asukkaisiin,  sillä  heitä  oli  tässä  kaupun- 
gissa jo  silloin,  kun  se  vielä  oli  hollantilaisten  oma- 
na. Kolme  seikkaa  on  otettava  huomioon  suoma- 
laisten sijoittumisessa  New  Yorkiin  silloin  kun  kau- 
punki oli  tavallaan  vielä  kapaloissaan.  Ensinnäkin 
viittaamme  siihen,  että  suomalaisia  merimiehiä 
palveli  melkoinen  joukko  hollantilaisilla  laivoilla 
juuri  seitsemännentoista  vuosisadan  alkupuoliskol- 

la  ja  heitä  merimatkoillaan  kulkeutui  aina  yksi  ja 
toinen  Amerikaankin,  sekä  asettui  maihin,  jossa 
kirvesmiehille  ja  muurareille  tarjoutui  edullinen  työ 
ja  hyvä  palkka.  Toisena  seikkana  mainittakoon  ta- 
paus V.  1654,  jolloin  yksi  Ruotsista  Delawareen  lä- 
hetetty siirtolaislaiva  ajettuaan  harhaan,  joutui 
Long  Islandin  lähellä  hollantilaisten  saaliiksi,  jot- 
ka kulettivat  laivan  matkustajineen  ja  lastineen 
Manhattan  saarella  olevaan  kaupunkiinsa,  pitäen 
sen  saaliinaan.  Siirtolaiset  saivat  kuitenkin  esteet- 
tömästi  jatkaa  matkaansa  kansalaistensa  keskuu- 
teen Delawareen,  ja  kieltämättä  sinne  useimmat 
suomalaiset  lopuksikin  koteutuivat,  mutta  moniaita 
jäi  hollantilaiseen  kaupunkiin,  jota  silloin  ripeästi 
rakennettiin  ja  jossa  tarvittiin  työvoimaa.  Kolman- 
neksi viittaamme,  mitä  kirjan  alussa  on  selosteltu, 
että  kun  hollantilaiset  valloittivat  Delawaren  siir- 
tokunnan, niin  varsinainen  taikka  virallinen  siirto- 
laisuus silloin  tosin  Ruotsista  lakkasi,  mutta  Werm- 
lannin  suomalaisia  kuitenkin  pyrki  aikaisemmin 
muuttaneitten  kansalaistensa  ja  sukulaistensa  luok- 
se Delawareen  hollantilaisilla  laivoilla,  varsinkin 
vuosien  1655  ja  1660  välillä.  Näistä  myöhemmin 
tulleista  useimmat  löysivät  vastaisen  kotinsa  Dela- 
waressa,  mutta  jäi  niitä  muutamia  hollantilaisten 
keskuuteenkin,  etupäässä  juuri  ammattitöihin 
Manhattan  saarelle,  satamakaupunkiin. 

Kuinka  paljon  suomalaisia  lienee  asunut  tässä 
kaupungissa  siihen  aikaan  kun  sen  nimi  muutettiin 
New  Yorkiksi,  ei  voida  koskaan  päättää.  Suoma- 
laisen kansanaineksen  löytäminen  New  Yorkin  van- 
himmista historioista,  arkistokokoelmista  ja  luette- 
loista ei  ole  helpoimpia  tehtäviä.     Ulkomaalaisilla 

laivoilla  purjehtivat  suomalaiset  merimiehet  käytti- 
vät yleensä  ruotsinvoittoisia  nimiä:  Andersson,  Jo- 
hansson, Matsson,  Petersson  y.  m.  Tämän  nimiset 
henkilöt  saatetaan  helposti  lukea  ruotsalaiseen 
kansallisuuteen,  ja  kieltämättä  juuri  tästä  syystä 
enin  osa  näitä  aikaisimmin  tulleita  suomalaisia  on 
uppoutunut  ruotsalaiseen  kansanainekseen.  Ainoas- 
taan silloin  harvoin,  milloin  oikeuskir joissa  taik- 
ka muissa  luetteloissa  näkee  jonkun  Andersson  eli 
Petersson  nimen  oheen  liitetyn  lisäkkeen  "the 
Finn",  saattaa  henkilöä  varmuudella  pitää  suoma- 
laisena. Myöskin  synnyinpaikan  nimi,  milloin  se 
mainitaan  ,esim.  Äbo,  Viborg,  y.  m.,  ilmaisee  kan- 
sallisen alkuperän.  Joka  tapauksessa  suomalaiset 
lukeutuvat  New  Yorkin  varhaisimpiin  asukkaisiin, 
ja  heillä  on  osansa  tämän  maailman  kaupungin 
perustuksia  laskettaessa,  siitä  huolimatta  oliko  hei- 
dän lukunsa  silloin  kymmen-  taikka  sataluvuissa 
mainittava.  Historiassa  erikoisemmin  mainitaan 
Petersson   Staeck   Harlemin  perustajien   joukossa. 

Andries  Andriesson  Metselaer  (Metsälä?)  ^  mer- 
kitään kansallisuudeltaan  "Svede  or  Finn".  Kotoi- 
sin hän  oli  Vesteroosin  maakunnasta,  keski-Ruotsis- 
ta.  Ensikerran  mainitaan  hänen  nimensä  New 
Amsterdamin  kirjoissa  v.  1650.  Viisi  vuotta  myö- 
hemmin osti  hän  maatilan  Harlemin  kohdalta,  Long 
Islandista,  mennen  avioliittoon  hollantilaisen  Nies- 
ke  Huytes'in  kanssa.  Erään  oikeusjutun  yhteydes- 
sä V.  1666  taas  tapaa  hänet,  riitatoverinaan  Hans 
Carels  ja  miehiä  kehoitetaan  sopimaan  asiansa. 
Andriesson  kuoli  v.  1682,  jättäen  useita  perillisiä. 

Dirch  Michelsson,  the  Finn,  asui  maalla.  Hän- 
tä ja  naapuriaan  Martenssenia  vastaan  oli  oikeus- 

juttu  V.  1655,  jossa  miehiä  syytettiin  väkijuomain 
myjoinistä  intiaaneille,  mikä  muuten  oli  ankarasti 
kielletty.  Syytös  oli  kaiketikin  kovasti  liioteltu, 
koskapa  miehet  vapautettiin  kokonaan  kaikesta 
edesvastuusta  asiassa. 

Hans  Petersson,  the  Finn,  asui  1660-luvulla  New 
Amsterdamissa  ja  esiintyy  nimensä  oikeuden  pöy- 
täkirjoissa. Naapurinsa,  ruotsalaisen  Jonas  Mag- 
nuskin kanssa  olivat  he  juopotelleet  ja  joutuneet 
riitaan.  Ollen  huomattavasti  väkevämpi  antoi  hän 
ruotsalaiselle  naapurilleen  sellaisia  iskuja,  että  tä- 
mä näki  tarpeelliseksi  vaatia  oikeuden  kautta  ki- 
purahoja. Mutta  nähtävästi  oli  syytä  syyttäjässä, 
jos  syytetyssäkin,  koskapa  oikeus  kumosi  kanteen 
ja  antoi  miesten  pitää  hyvänään  antonsa  ja  saan- 
tinsa. 

Mäns  Petersson  Staeck,  kotoisin  Turusta,  saapui 
merimiehenä  New  Amsterdamiin  ja  merkitään  pie- 
nen talon  omistajana  v.  1660.  Vuotta  myöhemmin 
mentyään  avioliittoon  Brooklynissä  Magdalenja 
van  Tellickleus'en  kanssa,  muutti  hän  Harlemiin, 
johon  useita  muitakin  silloin  alkoi  muuttaa,  niin 
että  siitä  kasvoi  pienoinen  kauppala.  Ensin  Peters- 
son Staeck  vuokrasi  jonkun  Johan  Gogu  (Kukko?) 
nimisen  miehen  kanssa  maatilan,  jossa  oli  myöskin 
tiilitehdas.  Toverinsa  kuoli  kuitenkin  varsin  pian 
ja  talous  jäi  hänelle  yksinään.  Hän  kuului  myös- 
kin kauppalan  valtuustoon  ja  hoiti  muita  pienempiä 
luottotoimia.  Historioitsija  mainitsee  hänen  olleen 
vailla  kirjoitustaitoa,  mutta  muuten  erittäin  lah- 
jakkaan, jonka  sanoille  pantiin  painoa  ja  annettiin 
tunnustusta.  Mutta  tällä  suomalaisella  oli  vikansa 
ja  heikkoutensa,  nimittäin  liiallinen  viinaan  mene- 

väisyytensä.  Selvänä  oli  hän  miesten  parhaita,  hu- 
malapäissään taas  riitaisa  ja  tappelunhaluinen.  Tä- 
mä viimemainittu  vika  saattoi  hänet  usein  tekemi- 
siin oikeuden  kanssa.  Merkittävin  tällainen  oikeus- 
juttu oli  V.  1665,  jolloin  häntä  syytettiin  kauppalan 
arvoisan  karjavahdin  pahoinpitelemisestä  ja  sako- 
tettiin raskaalla  kädellä.  Välttääksensä  uusia  ikä- 
vyyksiä ja  oikeudenkäyntejä,  muutti  hän  Hudson 
virran  toiselle  puolelle,  Elisabethiin,  New  Jerseyn 
valtioon,  maanviljelijäksi.  Vanhemmalla  puolella 
ikäänsä  siirtyi  hän  kansalaistensa  keskuuteen  Dela- 
wareen,  asuen  Kalkeon  Hook'issa,  mutta  hänen  New 
Yorkissa  syntyneet  ja  siellä  lapsuutensa  päivät  viet- 
täneet poikansa  asettuivat  asumaan  synnyinkau- 
punkiinsa. He  olivat  Peter,  Mathew  ja  Israel 
Staeck.  New  Yorkin  vanha  ja  varakas  Stuck-suku 
j  uurtaa  alkunsa  suomalaisesta  Mäns  Petersson 
Staeck'ista. 

Johan  Tommisen  {Tomminen) ,  Delawaren  suo- 
malaisten historiassa  on  mainittu  muutamien  suo- 
malaisten kuvernööri  Printzin  aikana  muuttaneen 
Marylandin  valtion  puolelle  Elk- joelle.  Yksi  näitä 
oli  suomalainen  puuseppä  Johan  Tomminen.  Kym- 
menkunnan vuotta  siellä  rauhassa  oltuaan,  tapaa 
heidät  eräs,  seutua  tarkasteleva  hollantilainen  lä- 
hetystö, ja  seuraus  oli,  että  Johan  Tomminen  saa- 
tiin muuttamaan  sieltä  New  Amsterdamiin,  jossa 
silloin  tarvittiin  puutyöntekijöitä.  Tämä  tapahtui 
v:den  1660  tienoilla.  New  Yorkin  asukasluettelos- 
sa  V.  1670  tapaa  nimen  John  Tommisen,  puuseppä. 

Jurgen  Woll,  Wiipurista  kotoisin  oleva  nuori- 
mies, vihittiin  avioliittoon  New  Yorkissa  v.  1704 

ruotsalaisen  neitosen  Altjena  Roanesin  kanssa,  ja 
perustivat  kotinsa  tähän  tulevaan  maailman  kau- 
punkiin.    Myöhemmät  vaiheensa  tuntemattomat. 


IV. 


VARHAISIMPIA  AMERIKASSA  KÄYNEITÄ 
SUOMALAISIA  TIEDEMIEHIÄ. 

Varhaisimmat  Suomen  oppineista  miehistä  Ame- 
. rikassa  käyneitä  ja  vähän  aikaa  viipyneitä  ovat 
Turun  yliopiston  miehet,  maisteri  Pietari  Schaefer 
ja  professori  Pietari  Kalm.  Edellinen  oli  uskonnol- 
linen haaveilija,  jonka  Amerikan  matka  on  katsot- 
tava pikemmin  sattumaksi,  vailla  tarkoitusta  ja 
merkitystä.  Professori  Kalm  suoritti  matkansa  tie- 
teen palveluksessa,  tutkien  uuden  maaosan  kasvi-, 
eläin-  ja  kivikuntaa,  tarkimmin  ensimainittua  tie- 
teenhaaraa. Kansallisuutemme  kunniaa  kohottaa 
se,  että  oppinut  suomalainen  on  ensimmäinen  poh- 
jois- Amerikan  luonnontieteen  tutkija. 

Pietari  Kalm,  tiedemies  ja  luonnontutkija  oli 
Närpiön  kappalaisen  poika,  syntynyt  v.  1716.  Yh- 
deksäntoista vuotiaana  tuli  hän  ylioppilaaksi  Tu- 
run yliopistoon.  Harjoitti  etupäässä  luonnontie- 
teellisiä opinnolta,  mutta  luki  myös  jumaluustiedet- 
tä.  Kulki  ylioppilaana  tutkimusmatkoilla  Hämees- 
sä, Savossa,  Karjalassa  ja  Ruotsissakin,  kooten  kas- 
veja, kukkia  ja  lintuja.  Päästyään  tuttavuuteen 
luonnontieteitä  harrastavan,  varakkaan  kreivi  Bjel- 
ken  kanssa,  sai  hän  tarpeellista  apua  tutkimusmat- 
koilleen m.  m.  Englantiin.  Yhdessä  hän  Bjelken 
kanssa  teki  laajan  tutkimusmatkan  läpi  Venäjän  ja 
Ukrainan.  Suoritettuaan  kandidaatti-tutkinnon 
Turun  yliopistossa,  siirtyi  hän  Upsalan  yliopistoon, 

kasvitiedettä  tutkimaan  suuren  tiedemiehen,  Karl 
von  Linnen  johdolla.  V.  1757  nimitettiin  hän  luon- 
nontieteen ja  talousopin  professoriksi  Turkuun. 

Ruotsin  hallituksen,  Upsalan  ja  Turun  yliopis- 
tojen yhteisavustusta  nauttien,  läksi  Pietari  Kalm 
V.  1748  elämänsä  pisimmälle  tutkimusmatkalle  Poh- 
jois-Amerikaan.  Englannista  sai  hän  hyvät  suosi- 
tukset, jotka  hänelle  olivat  usein  suurena  hyötynä 
Amerikassa  matkustaissaan.  Suomalaisen  tiedemie- 
hen tutkimusalana  oli  Amerikan  ilmasto,  kasvisto 
ja  eläinkunta;  mutta  tekipä  hän  myöskin  taloustie- 
teellisiä havaintoja  ja  muistiinpanoja.  Pohjois- 
Amerikan  itärannan  Canadasta  Floridaan  saakka 
hän  tarkasteli,  sekä  sisämaassakin  kävi  Niagaran 
putouksella  ja  Erien  järvellä. 

Pietari  Kalm  asui  Amerikassa  enimmän  aikaa 
maanmiestensä  keskuudessa  Delawarejoen  varsilla, 
pääasiallisesti  Raccoonan  pappilassa.  Amerikassa 
ollessaan  tutustui  hän  äskettäin  kuolleen  siirtolais- 
pastorin, Sandels'in  leskeen,  jota  tuttavuutta  seura- 
si avioliitto.  Papittomaksi  jääneet  suomalaiset  ja 
ruotsalaiset  pyysivät  professori  Kalmia  väliaikai- 
seksi papikseen,  johon  hän  suostui,  sitäkin  suurem- 
malla syyllä,  kun  hän  aikoinaan  olikin  antanut  it- 
sensä vihkiä  papiksi,  vaikkei  sitä  virkaa  koskaan 
Suomessa  hoitanut.  Parina  vuotena,  mikäli  tieteel- 
lisiltä matkoiltaan  sai  aikaa,  hoitikin  Kalm  Raccoo- 
nan seurakuntaa  New  Jerseyn  valtiossa.  Maanmies- 
tensä keskuudessa  asuen  hän  tutustui  siirtokunnan 
vanhimpiin  sukuihin,  Ramboen,  Helmisen  ja  Muli- 
kan  jälkeläisiin,  joista  hän  matkakertomuksessaan 
m.ainitsee.  Philadelphiassa  hän  majaili  kauppias 
Peter  Cookin  vieraanvaraisessa  kodissa. 

Oltuaan  matkalla  kolme  vuotta,  palasi  hän  takai- 
sin kotimaahansa  perheineen.  Matkansa  ja  tutki- 
muksensa tulokset  ovat  julaistut  kaksi-osaisessa 
teoksessaan:  "En  Resa  Tili  Norra  America",  joka 
teos  on  käännetty  englanninkielelle  ja  löytyy  mo- 
nessa Amerikan  suurimmissa  kirjastoissa. 

Pietari  Kalm  oli  aikanaan  pohjois-Europan  huo- 
matuimpia  miehiä,  ruotsalaisen  Carl  von  Linnean 
jälkeen  kuuluisin  luonnontutkia.  Hänelle  tarjottiin 
edullinen  professori  paikka  Pietarin  tiede-akate- 
miassa, jota  hän  ei  kuitenkaan  ottanut  vastaan, 
vaan  mieluummin  uhrasi  kykynsä  kotimaansa  Suo- 
men tieteen  palvelukseen.  Amerikan  matkaansa 
muisteli  hän  kuolemaansa  saakka,  siellä  täällä  oli 
hänelle  avautunut  uusi  luonnontieteen  maailma. 

Pietari  Schaefer,  raatimiehen  poika  Turusta, 
oli  luonteeltaan  harvinainen,  levoton  ja  kiihkeä 
sielu.  Nuoresta  pitäen  hän  oli  käsittämätön  ja 
kummallinen.  Turun  yliopistossa  lukien  hän  kart- 
toi viisaustiedettä,  mutta  luki  sitä  ahkerammin 
eteviä  uskonnollisia  teoksia.  Kuitenkin  hän  sitten 
innostui  tieteelliseen  tutkimukseenkin  ja  suoritti 
maisterin  tutkinnon.  Tultuaan  tämän  jälkeen  tut- 
tavuuteen Suomen  kirkkohistoriassa  surullisen  kuu- 
luisan kiihkoilijan,  Lauri  Ulstadiuksen  kanssa,  liit- 
tyi hän  täydellisesti  tähän  uskonnolliseen  fanatik- 
koon,  tullen  hänen  etevimmäksi  kannattajakseen. 
Tuntien  omantunnonvaivoja  siitä,  että  oli  lukenut 
maisteriksi,  antoi  hän  maisteritodistuksensa  takai- 
sin yliopistoon  ja  poltti  tieteelliset  kirjansa.  Seurasi 
sitten  1690-luvulla  joukko  rettelöltä  yliopiston  ja 
konsistoorin  kanssa. 

V:na  1695  läksi  hän  ulkomaille  etupäässä  jalkai- 

sin  kuljeskellen  läpi  Saksan,  jossa  hän  vähän  aikaa 
oli  lastenopetta janakin,  sitten  läpi  Ranskan  Eng- 
lantiin. Sieltä  hän  uskonnollisten  ihmisten  avus- 
tuksella sai  matkapiletin  Amerikaan,  maanmiesten- 
tensä  keskuuteen  Delawareen.  Täällä  hän  ensi 
töikseen  paastoaa  kuusi  viikkoa.  Hän  koetti  sit- 
ten olla  lastenopetta  jana  Pennsneckissä,  mutta  kou- 
lu ei  onnistunut.  Seurasi  viisikymmenpäiväinen 
paasto,  ollen  kokonaan  22  päivää  syömättä  ja  eläen 
vedellä  ja  leivällä  27  päivää,  sekä  kuollen  sillä  ajal- 
la seitsemän  kuolemaa.  Kansa  piti  häntä  profeet- 
tana, tahi  erittäin  pyhänä  miehenä  ja  hän  sai  kut- 
sun seurakunnan  opettajaksikin,  ryhtymättä  kui- 
tenkaan virkaa  hoitamaan.  Lähetystyönsä  indiaa- 
nein  keskuudessa  epäonnistui.  Luullen  saaneensa 
ilmoituksen  palata  Suomeen  samoja  teitä  kun  oli 
tullutkin,  läksi  hän  Amerikasta,  oltuaan  perillä  va- 
jaan vuoden,  ja  pääsi  ystäviensä  avulla  Englantiin. 
Sieltä  hän  jalkapatikassa  kulki,  rauhattomana,  pas- 
sittomana,  puhumattomana  halki  Europan  ja  saa- 
pui sanomattomien  vaivojen  perästä  Turkuun  v. 
1801.  Levoton  elämänsä  päättyi  v.  1729  Geflen 
vankilassa. 


V. 


ALASKAN  VARHAISIMMAT 
SUOMALAISET. 

Alaskan  laaja,  Tyyneen-,  Beeringen-  ja  Pohjois- 
Jäämeren  rajoittama  niemimaa,  sekä  Auleetian  saa- 
ret siirtyivät  oston  kautta  v.  1867  Amerikan  Yh- 
dysvalloille. Sitä  ennen  se  kuului  Venäjän  siihen 
aikaan  mahtavalle  valtakunnalle.  Se  sitä  suojeli 
etupäässä  venäläisten  siellä  harjoittaman  laajan 
turkisliikkeen  vuoksi. 

Venäläis-Amerikalainen  Kauppayhtiö,  perustettu 
V.  1821,  harjoitti  laajaa,  sekä  sangen  tuottavaa  tur- 
kis- ja  valaitten  liikettä  Alaskassa.  Yhtiön  palve- 
luksessa oli  lukuisia  pienempiä  aluksia  valaitten, 
mursujen  ja  hylkeitten  pyynnissä,  ja  lisäksi  se  osti 
alkuasukkailta  ja  muiltakin  metsästäjiltä  ketun, 
majavan  ja  saukon  nahkoja.  Yhtiön  lukuisat  lai- 
vat harjoittivat  tavattoman  laajaa  Alaska-tuotteit- 
ten  kauppaa,  kilpaillen  maailman  markkinoilla  van- 
hemman ja  myöskin  valtavan  amerikalaisen  tur- 
kisliikkeen, Hudson  Bay  Companyn  kanssa.  Yhtiön 
kirjat  näyttävät  sen  ensimmäisinä  parhaimpina 
vuosinaan,  1821 — 1840  lähettäneen  laivoillaan  maa- 
ilman markkinoille  25,000  merisaukon-,  458,000 
hylkeen-,  160,000  ketun-  ja  162,000  majavannah- 
kaa,  sekä  näitten  lisäksi  130,000  naulaa  valaskalan 
luuta  ja  260,000  naulaa  mursujen  torahampaita. 
Yhtiön  hyödyn  voipi  laskea  siitäkin,  että  se  tänä  ai- 
kana jakoi  puhtaina  voitto-osinkoina  jäsenilleen 
8,600,000  ruplaa. 

Tämän  laajan  liikkeen  hallintoneuvostoon  kuulu! 

valtakunnan  vaikutusvaltaisimpia  rniehiä,  myöskin 
suomalaisia,  amiraali  A.  A.  Etholc^n.  Yhtiö  näyt- 
tää erityisemmin  suosineen  suomalaisia,  sillä  heitä 
oli  laivojen  kapteeneina:  Ethol^n,  G.  Nybom  y.  m., 
sekä  merimiehinä  ja  hylkeitten  pyytäjinä  y.  m.  mel- 
koinen joukko.  Yksi  Alaskan  kuvernööreistä  oli 
suomalainen,  ja  yhtiön  toimesta  sinne  lähetettiin 
siirtolaispappi. 

Suomalaisen  siirtokunnan  perustaminen  Alas- 
kaan näyttää  olleen  yllämainitun  kauppayhtiön  yk- 
si tärkeimpiä  suunnitelmia  ja  tehtäviä,  vaikka  se 
siinä  vähemmin  onnistui.  Etelä-Suomen  taitavia 
hylkeenpyytäjiä  ja  kalastajia  etupäässä  kehoitet- 
tiin  muuttamaan  Alaskaan,  ja  kauppayhtiö  puoles- 
taan antoi  vapaan  matkan,  sekä  visseillä  ehdoilla 
vuotuisen  määrän  viljaa  ja  muita  ruokatarpeita. 
Uutisasukkaitten  tehtävänä  oli  viljellä  vähinsä 
maata,  sekä  siinä  sivulla  harjoittaa  metsästystä, 
kalastusta  ja  hylkeenpyyntiä.  Kauppayhtiö  tietysti 
käypään  hintaan  osti  turkikset.  Muutamia  satoja 
suomalaisia  sinne  vuosien  kuluessa  siirtyikin,  ja 
monet  yhtiön  palveluksessa  olevat  merimiehet  ja 
hylkeenpyytäjät  myös  sinne  kotinsa  perustivat,  toi- 
set mennen  naimisiin  intiaanien  kanssa.  Alaskan 
\äkiluku  V.  1841  osoittaa  siellä  asuneen  7,580  hen- 
keä, joista  714  olivat  europalaisia,  1,351  sekarotuis- 
ta ja  5,417  eskimo-intiaania. 

Turussa,  Suomessa,  perustettiin  v.  1849  toinen 
Alaskan  tuotteita  välittävä  liike,  nimellä  "Venäläis- 
Suomalainen  Valaanliike  Yhtiö",  200,000  ruplan 
pääomalla.  Että  Venäläis-Amerikalainen  kauppa- 
yhtiö merkitsi  tästä  suomalaisesta  yhtiöstä  puolet 
osakkeita  ja  sillä  lailla  avustaen  sitä  varoillaan, 

tarkoitti  kaiketi  sitä,  että  se  tulisi  lisäliikkeeksi, 
yhä  laajenevaa  Alaskan  kauppaa  suuntaamaan  Ve- 
näjän ja  Suomen  kautta  Europan  markkinoille,  ja 
tavallaan  kilpailemaan  Amerikasta  päin  yhä  paisu- 
van turkisliikkeen  kanssa.  Hallituskin  suosi  tätä 
yritettä,  antaen  sille  20,000  apurahan,  sekä  luvaten 
jokaisesta  matkalle  varustetusta  laivasta  maksaa  li- 
sähyvikettä  10,000  ruplaa.  Yhtiö  alkoi  liikkeensä 
verrattain  hyvillä  edellytyksillä.  Ensimäisen  lai- 
van nimi  oli  "Suomi",  ja  varustettiin  se  matkalle 
Bremenissä.  V.  1853  toi  se  ensimäiseltä  matkal- 
taan Alaskasta  täyden  lastin,  jossa  oli  1,500 
tynnyriä  valaanöljyä,  21,440  naulaa  valaanluita  y. 
m.,  joka  lasti  myytiin  80,000  ruplasta,  tuottaen  voit- 
toa 13,600  ruplaa.  Yhtiön  toinen  laiva  "Turku"  ja 
kolmas  laiva  "Aino"  varustettiin  matkalle  1853, 
sekä  kolme  muuta  laivaa  seuraavana  vuotena. 

Krimin  sota  v.  1854 — 55  tuhosi  monta  sataa  Suo- 
men ja  Venäjän  kauppalaivaa,  ja  saattoi  liikkeitä 
vararikkoon.  Venäläis-suomalaisen  kauppayhtiön 
"Aino"-niminen  laiva  upotettiin.  Ja  mikä  pahinta, 
turkismarkkinat  keskeytyivät  näinä  vuosina  Euro- 
passa,  josta  syystä  vasta-alkanut  suomalainen  liike 
kärsi  ylivoimainsa.  Niinpä  yhtiön  johtokunta  lak- 
kautti V.  1855  liikkeen  kokonaan,  luovuttamalla  sil- 
loisen omaisuuden  velkojille.  Helsingissä  myöskin 
V.  1854  perustettiin  Alaskan  liikettä  välittävä  lai- 
vayhtiö, mutta  vasta  puhjennut  sota  senkin  lopetti, 
pääsemättä  vielä  varsinaiseen  vaikutukseenkaan. 

Että  Venäläis-s uomalainen  kauppayhtiö  on  myös- 
kin tärkeänä  tekijänä  varhaisimman  suomalaisen 
siirtokunnan    kehittämisessä    Alaskan    rantamille 

otettakoon  eräässä  suhteessa  merkille  pantava 
seikka.  Sanotulla  yhtiöllä  oli  Krimin  sodan  alkais- 
sa  kuusi  laivaa  välittämässä  liikettä  Alaskan  ja 
Suomenlahden  satamien  välillä.  "Aino^^-niminen  lai- 
va joutui  Alaskan  rantamilla  vihollisen  saaliiksi  ja 
poltettiin,  mutta  merimiehistö  pelastui  maihin.  Toi- 
set laivat  odottelivat  satamissa  sodan  päättymistä, 
ja  monet  merimiehet  sillä  tavalla  jäivät  vakituises- 
ti asumaan  Alaskaan,  joko  Sitkaan  tai  muualle. 

Parhailleen,  ja  lukuisin  oli  Alaskan  suomalainen 
siirtokunta  vuoden  1860-luvulla.  Jos  lasketaan  väes- 
töön sellaisetkin  ja  siellä  varsin  lukuisat  perheet, 
joissa  isä  oli  suomalainen,  mutta  äiti  kuului  alku- 
asukkaisiin, niin  voi  täydellä  syyllä  arvioida  suo- 
malaisten luvun  nousseen  puoleen  tuhanteen.  Tä- 
män kirjoittaja,  joka  sanomalehti-asiamiehenä  ke- 
sällä V.  1896  kävi  Alaskan  etelä-rannikolla,  Juneus- 
sa  y.  m.  tapasi  Sitkassa  syntyneen  suomalaisen,  jon- 
ka äiti  oli  intiaani,  mutta  isä  puhdas  suomalainen, 
jota  kieltä  poikakin  välttävästi  puhui.  Tapasin 
myös  muutamia  sellaisia  koteja,  joissa  isäntä 
oli  ensi  kerran  elämässään  nähnyt  päivän  valon 
Suomessa,  mutta  tuvan  jossain  nurkassa  kyyrysil- 
lään  istuva  emäntä  oli  eskimo-intiaani.  Selvästi 
huomasi  suomalaisen  sivistystason  melkoisesti  las- 
keutuneen. 

Valitettavasti  ei  ole  Alaskan  varhaisimmista  suo- 
malaisista juuri  ollenkaan  henkilökohtaisia  tietoja, 
paitsi  kotimaahansa  muuttaneista  kuvernööri  Et- 
holenista  ja  Uno  Cygnaeuksesta,  sekä  myöskin  Cali- 
forniaan  kulkeutuneista  kapteeni  Gustaf  Nybomis- 
ta ja  kapteeni  D.  A.  Grönbergistä.  Samana  vuon- 
na kun  Amerika  otti  haltuunsa  Alaskan,  valittiin 

Sitkan  kaupungin  valtuustoon  muitten  muassa  suo- 
malaiset, kauppias  J.  Helsten  ja  Isaac  Bergman. 
Kieltämättä  Sitkan  arkistokokoelmista  löytyisi  mo- 
nen suomalaisen  nimi. 

Alaskan  myöhempi  suomalainen  siirtolaisuus  al- 
koi 1890-luvulla  ja  sai  erity isemmän  sysäyksen 
Klondikin  kultalöytöjen  kautta  v.  1897.  Yukon  vir- 
iän varsilla  asuukin  nykyään  tuhatmäärin  kansalai- 
siamme, niitten  joukossa  hyvinkin  varallisia  kul- 
lankaivajia ja  kaivantojen  omistajia. 

Arvid  Adolf  Etholen,  Alaskan  kuvernööri,  syntyi 
Suomessa  v.  1799.  Suoritettuaan  vaadittavat  tut- 
kinnot merisotakoulussa,  sai  hän  omasta  pyynnös- 
tään määräyksen  palvella  Venäläis-Amerikalaisen 
kauppayhtiön  laivoilla,  ja  luutnantin  arvolla  komen- 
taa Galovnin  nimistä  laivaa.  V.  1823  tekee  hän 
matkan  Alaskaan,  vieden  mukanaan  Californiasta 
viljaa  y.  m.  ruokatavaraa,  sekä  palaten  turkislas- 
tilla  kotimaansa  vesille.  Vuonna  1829  hän  kaptee- 
nina johtaa  Baikal-nimistä  laivaa,  ja  kulettaa  ni- 
sulastin  Chilistä,  etelä-Amerikasta  Alaskaan.  Seu- 
raavana vuotena  hän  saa  toimekseen  tehdä  tutki- 
musretken Beeringen  meren  itä-pohjois  rantamille, 
North  Soundin  seuduille,  jolla  matkalla  hän  perusti 
uuden  kauppa-asemankin.  V.  1839  hänet  nimitet- 
tiin Alaskan  kuvernööriksi,  ja  muutti  sinne, 
hienosti  sivistyneen  suomalaisen  puolisonsa  kanssa, 
saapuen  perille,  Sitkan  kaupunkiin,  toukokuulla 
1840,  mukanaan  pastori  Uno  Cygnaeus.  Kuusi 
vuotta  myöhemmin  hän  valittiin  Venäläis-Amerika- 
laisen kauppayhtiön  hallitusneuvostoon,  jolloin  hän 
siirtyi  asumaan  Pietariin.  Erottuaan  v.  1847  sota- 
palveluksesta, sai  hän  kontra-amiraalin  arvon.  Suo- 

men  aatelissäätyyn  korotettiin  Etholen  v.  1856. 
Hän  kuoli  v.  1874. 

Kansalaisemme,  kuvernööri  Etholenin  merkitys, 
niinhyvin  Venäläis-Amerikalaisessa  kauppayhtiös- 
sä,  kuin  myöskin  Alaskan  varhaisemmassa  kehityk- 
sessä, on  arvaamattoman  tärkeä  ja  suuri.  Kauppa- 
yhtiön  parhaimmat  saavutukset  olivat  niinä  vuosi- 
na kun  hän  johteli  yhtiön  laivoja  Alaskan  ja  koti- 
maansa välillä,  samoin  kuin  oloaikanaan  kuvernöö- 
rinä tuolla  syrjäisessä  maassa.  Hänen  vaikutuk- 
sestaan suomalaisia  otettiin  yhtiön  palvelukseen  ja 
perustettiin  siirtokunta.  Hänen  kehoituksestaan 
pastori  Cygnaeuskin  suostui  tulemaan  Alaskaan, 
suomalaisten  opettajaksi. 

Uno  Cygnaeus  f  Suomen  kansakoulun  isä,  synt. 
Hämeenlinnassa  12  p.  lokakuuta  1810.  Nautittuaan 
kotiopetusta  pääsi  hän  syksyllä  v.  1821  oppilaaksi 
Hämeenlinnan  triviaalikouluun,  josta  tuli  ylioppi- 
laaksi V.  1827.  Yliopistossa  hän  suoritti  maisterin- 
tutkinnon  V.  1836,  ja  vihittiin  seuraavana  vuonna 
papiksi. 

Rippikoulua  pitäessään  Viipurissa  selveni  Cyg- 
naeukselle lasten  puutteellinen  alkuopetus,  ja  hän 
alkoi  jo  silloin  suunnitella  kansanopetuksen  kohot- 
tamista Suomessa,  sekä  kiinnittäen  huomionsa  kes- 
ki-Europan  valistuneimpien  kansojen  opetusjärjes- 
telmiin. Hänen  elämässään  tapahtui  kuitenkin 
vaihdos,  kun  hänelle  v.  1839  tarjottiin  siirtolaispas- 
torin toimi  Alaskassa  asuvien  luterilaisten  keskuu- 
teen. Viisi  vuotta  hän  toimi  Amerikassa,  asuen 
Sitkassa  ja  saarnasi  suomen-,  ruotsin-  ja  saksankie- 
lillä. 

Kokeneena  ja  kypsyneenä  hän  palasi  Alaskasta  ja 

asettui  Pietariin  suomal.  P.  Marian  seurakunnan 
kirkkokoulun  johtajaksi,  samalla  päästen  Pietarin 
eri  kasvatuslaitosten  suomalaisen  nuorison  uskon- 
non opettajaksi.  Hän  syventyi  kasvatusopillisten 
asiain  tutkimiseen,  perehtyen  sen  alan  ulkomaa- 
laiseen kirjallisuuteen.  Työskenneltyään  kolme 
vuotta  Pietarissa  uskonnonopettajana  läksi  hän  v. 
1858  laajalle  ulkomaamatkalle  tutkimaan  kansan- 
opetuksen tilaa  Ruotsissa,  Tanskassa,  Saksassa  ja 
Sveitsissä.  Tutkimuksensa  tulokset  antoi  hän  Suo- 
men senaatille,  joka  niihin  mielihyvällä  tutustui. 
Cygnaeukselle  annettiin  toimeksi  tehdä  täydellinen 
ehdotus  seminaarin  ja  kansakoulujen  järjestämi- 
sestä Suomessa.  Hänet  nimitettiin  kansakoulujen 
ylitarkastajaksi.  Kun  v.  1863  avattiin  ensimäinen 
opettajaseminaari  Jyväskylässä,  nimitettiin  Cyg- 
naeus siihen  johtajaksi,  saaden  sen  järjestää  par- 
haan kykynsä  mukaan.  Oltuaan  kuusi  vuotta  semi- 
naarin johtajana  siirtyi  hän  v.  1870  Helsinkiin  se- 
naatin kirkollisasiaintoimituskuntaan,  koulutoimen 
ylihallituksen  johtajaksi.  Kansakoululaitoksen  alati 
valppaana  ja  väsymättömänä  johtajana  ja  valvo- 
jana pysyi  hän  kuolemaansa  saakka.  Siunaukselli- 
nen elämäntyönsä  päättyi  v.  1888. 


MERIMIEHINÄ  JA  KULLANETSIJÖINÄ 
AMERIKAAN  TULLEET  SUO- 
MALAISET. 


I. 


PIIRTEITÄ  SIIRTOLAISUUDEN  KEHI- 
TYKSESTÄ  YHDYSVALLOISSA. 

Ennen  on  jo  kerrottu  siitä,  mitenkä  seitsemännel- 
lätoista vuosisadalla  Europan  valtakunnat  peruste- 
livat kauppansa  kehittämiseksi  siirtokuntia  Poh- 
jois-Amerikaan.  Pitkin  Atlannin  rantamia,  Cana- 
dasta  Floridaan,  tavataan  eri  kansallisuuksista  syn- 
tyneitä kolonioita.  Valtavana  enemmistönä  tässä 
varhaisimmassa  siirtolaisuudessa  on  englantilainen 
väestö,  mutta  tärkeä  osa  lankee  myöskin  Ranskan, 
Hollannin,  Espanjan,  Ruotsin  ja  Suomen  kansalle, 
eikä  voida  syrjäyttää  saksalaisia,  norjalaisia  ja 
tanskalaisiakaan. 

Varhaisimmassa  siirtolaisuudessa  tapahtui  sei- 
sahdus puolivälissä  kahdeksattatoista  vuosisataa. 
Sen  aiheuttivat  levottomat,  sotaisat  ajat  Amerikas- 
sa, ensin  Ranskan  ja  Englannin  välinen,  puolisen 
vuosisataa  kestävä  kamppailu  Canadan  ja  suurten 
sisäjärvi-alueitten  omistamisesta,  sitten  tuo  histo- 
riallisen käänteentekevä  vapaus-sota.  Lähes  vuosi- 
sadan kesti  tämä  siirtolaisuuden  katkelma.  Tänä 
aikana  sulautuivat  Amerikan  eri  kansallisuudet  yh- 
deksi kansaksi,  joilla  oli  yhteinen  synnyinmaa,  va- 
paissa siirtokunta-oloissa  kehittynyt  itsenäinen  val- 
tollinen  katsantokanta,  sekä  vielä  yhteinen  kielikin. 
Tosin  ylihallinto  kuului  Englannille,  mutta  kullakin 
siirtovaltiolla  oli  oma  lainlaadinta,  oikeudenkäyttö, 
ja  sangen  laaja  paikallinen  itsehallinto.  Niin  tark- 
ka oli  tämä  uusissa  oloissa  syntynyt  ja  kasvanut 

Amerikan  kansa  oikeuksistaan,  että  se  vähälukui- 
sena, vajaan  kaksi  miljoonaa  lukevana  väestönä 
ryhtyi  oikeuksiaan  asevoimin  puolustamaan  monta 
kertaa  lukuisampaa  ja  voimakkaampaa  Englantia 
vastaan.  Kahdeksan  vuotinen,  uhrauksia  ja  kestä- 
vyyttä kysyvä  vapaustaistelu  päättyi  Pariisin  rau- 
haan, jossa  Englanti  tunnusti  siirtovaltioille  täydel- 
lisen itsenäisyyden  v.  1783.  Näistä  siirtovalloista 
muodostui  maailman  tärkein  tasavalta,  Amerikan 
Yhdysvallat. 

Kuitenkin  vielä  kului  neljännes  vuosisata  ennen- 
kuin siirtolaisuus  Amerikaan  merkitsevämmin 
pääsi  uuteen  vauhtiinsa.  Tämä  aika  oli  Europan 
kansojen  kuohunnan  aika.  Ranskan  vallankumouk- 
sen ja  Napoleonin  sotien  levoton  aika.  Amerikan 
nuori  tasavalta  sensijaan  sai  rauhassa  varttua, 
sen  kansanvaltainen  hallitusmuoto  kehittyi,  oikea 
suhde  eri  valtioitten  ja  keskushallituksen  välillä 
kasvoi  ja  ennen  kaikkia  keskushallitus  lujentui. 
Yhdysvalloista  muodostui  monessa  suhteessa  ihan- 
nevaltio, jonka  vapaita,  mutta  kuitenkin  järjesty- 
neitä oloja  Europassa  kiitettiin,  ja  johonka  moni 
vanhan  maan  ahtaista  oloista  alkoi  pyrkimään. 
Rauhallisilla  toimenpiteillä  Yhdysvaltain  aluetta 
myöskin  tuntuvasti  laajennettiin.  Ranskalta  ostet- 
tiin sille  kuuluva  alusmaa,  Mississippi — Missourin 
hedelmällinen  ja  tavattoman  laaja  jokialue.  Kun 
tämä  kauppa  oli  tehty  v.  1803,  presidentti  Jeffer- 
son  ihastuen  huudahti:  "enemmällä  kuin  puolella 
laajensimme  Yhdysvaltain  aluetta!"  Espanjalta 
ostettiin  v.  1817  Florida,  jonka  kautta  saatiin  eheä 
raja  etelässä  Mexicon  lahteen  saakka.  Jos  vielä 
otamme  huomioon  näihin  aikoihin  tehdyt  keksinnöt 

ja  uudet  saavutukset  kulkuvälineissä,  höyrylaivain 
ja  rautateitten  rakentamiset,  niin  näkee  tässäkin 
historian  kulkua  Jumalan  käden  johtavan,  valmis- 
tamalla mahdollisimman  sopivan  tilaisuuden  Euro- 
pan  liikaväestön  siirtymiseen,  maahan  sellaiseen, 
jossa  tarvittiin  työvoimia,  uutteria  uutisasukkaita 
raivaamaan  viljelykselle  laajaa  ja  viljavaa  maata. 

Yhdeksännellätoista  vuosisadalla  alkaa  uudestaan 
Europan  väestöä  virtaamaan  Amerikaan  etupäässä 
juuri  Yhdysvaltoihin  ja  Canadaan.  Kymmenen  lai- 
valastia  yht'-aikaa  saapui  saksalaisia  New  Yorkin 
satamaan  v.  1810.  Puolen  vuosisataa  taukoamatta 
kesti  saksalaistulva  Amerikaan,  kymmentuhansin 
vuosittain.  Heitä  levisi  Pennsylvaniaan  ja  keski- 
lännen viljaviin  seutuihin,  sekä  idän  suurkaupun- 
keihin. Irlannin  kovaonninen  kansa  jätti  myöskin 
sorretun  isänmaansa,  ja  pyrki  Amerikan  vapaisiin 
oloihin.  Californian  kultakuume  antoi  erityisem- 
män  sysäyksen  tuhansille  onnenetsi joille  kautta 
maailman  pyrkimään  Amerikaan,  kultaa  puuveit- 
sellä  leikkaamaan.  Siirtolaisuus  Ruotsista,  Norjasta 
ja  Tanskasta  alkoi  viime  vuosisadan  puolivälissä,  ja 
vähinsä  jo  Suomestakin  pyrki  onnenetsi  joitä  Ame- 
rikaan, kultakuumeen  aikana,  mutta  varsinainen 
siirtolaisuus  pääsi  vauhtiin  vasta  sisällisen  sodan 
jälkeen,  rajavuodeksi  ottamalla  1864.  Nuorempia 
siirtolaiskansoja  Amerikassa  ovat  italialaiset,  puo- 
lalaiset, venäläiset,  sekä  Balkanin  niemimaan  mo- 
net pienet  kansat. 


II. 


SUOMEN  MERIMIESTILASTOA  JA  SYITÄ 
HEIDÄN  AMERIKAAN  JÄÄMISEENSÄ. 

Viime  suosisadan  keskivaiheilla  Suomen  kaupun- 
git harjoittivat  vilkasta  merenkulkua  ja  kauppaa, 
rakensivat  ja  varustivat  laivoja,  jotka  purjehtivat 
sekä  omilla  vesillä,  että  ulkomailla  rahtia  kulettaen 
satamasta  toiseen.  Vuoden  1850-luvulla  rakennet- 
tiin aivan  kuin  kilvassa  uusia  ja  uusia  purjelaivoja. 
Suomen  mainiot  hengikot  tarjosivat  laivain  raken- 
tamiseen oivallista  ja  kestävää  puuta  ja  solakat  pe- 
täjät olivat  mainioita  mastoiksi.  Se  aika  oli  pur- 
jelaivain  viimeinen  varsinainen  kukoistusaika,  jota 
seurasi  nopeammin  ja  varmemmin  kulkevien  höy- 
rylaivain  aika.  V.  1853  kuului  Suomen  kauppalai- 
vastoon 172  parkkilaivaa,  72  "prikiä"  ja  157  kuu- 
naria, joitten  yhteinen  kantavuus  nousi  101,850 
tonniin.  Uusikaupunki  oli  johtavassa  asemassa 
laivain  rakentamisessa  ja  sillä  itsellään  oli  45  lai- 
vaa, Raumalla  40  laivaa,  näitten  kilpailijoina  oli- 
vat Turku,  Oulu,  Raahe,  Pori,  Vaasa,  Kokkola  ja 
Kristiina,  sekä  itä-Suomen  puutavaraliikettä  välit- 
tävä Viipuri. 

Itämainen  sota  v.  1854  tuhosi  Suomen  silloisen 
kauppalaivaston,  sillä  Venäjän  lippua  käyttäen, 
joutuivat  ne  englantilaisten  taikka  ranskalaisten 
sotasaaliiksi,  osa  upotettiinkin.  Puolueettomien 
maitten,  varsinkin  Amerikan  satamissa  olevat  Suo- 
men laivat  pelastuivat  hävitykseltä  osaksi  sillä  lail- 
la, että  kapteenit  möivät  ne  jollekin  laivayhtiölle. 

Merimiehet  tietysti  silloin  myöskin  jäivät  Ameri- 
kaan  ja  pestautuivat  mikä  mihinkin  ulkolaiseen  lai- 
vaan. Vuoden  1870-seuduilla  Suomen  meriliike  taas 
felpyi»  purjelaivain  rinnalle  alkaa  ilmaantumaan 
höyryaluksiakin.  Mutta  muutamat  kaupungit,  esi- 
merkiksi Uusikaupunki,  Rauma  ja  Raahe  menettä- 
vät johtavan  asemansa  laivain  varustamisessa,  jota 
vastaan  taas  ilmaantuu  uusia,  nykyiselle  liikkeelle 
tärkeitä  kaupunkeja  Kotka  ja  Hankoniemi.  Hel- 
sinki myöskin  astuu  eturintamaan  laivaliikkeessä 

Suomalaisia  merimiehiä  laskettiin  vuonna  1860 
purjehtivan  merillä  noin  yksitoistatuhatta  kotimai- 
silla laivoilla  ja  suunnilleen  sama  määrä  Ulkolaisis- 
sa laivoissa.  Tällaisestä  joukosta  on  jo  jakaantu- 
maankin, eikä  suinkaan  ollut  harvinaista  tavata 
Suomen  tanakkaa  meripoikaa  Amerikan,  Aasian, 
Austraalian  ja  Europan  merikaupunkien  satamissa. 

Palkkasuhteet  ovat  vaikuttaneet  suurimmassa 
määrässä  Suomen  merimiesten  muuttamiseen  ulko- 
laisiin  laivoihin.  Englannin  ja  varsinkin  Amerikan 
laivoissa  maksettiin  suhteellisesti  korkeampi  palkka 
merimiehille,  kuin  mitä  kotimaiset  laivat  olivat  tot- 
tuneet maksamaan.  Myöskin  merimiesten  kohtelu 
ja  ylöspito  Ulkolaisissa  laivoissa  kehuttiin  parem- 
maksi. Epäilemättä  merimiesten  yleinen  seikkailu- 
halu  sekä  pyrkimys  kaukaisiin  maihin,  Austraali- 
aan,  Aasiaan,  Amerikaan  y.  m.  aiheutti  ja  antoi 
myös  syytä  muuttamaan  valtameren  takaisiin  mai- 
hin purjehtivaan  laivaan.  Ainahan  merimiehillä 
on  paikkoja  tarjolla  sellaisissa  satamissa  kuin  Lon- 
too, Liverpool,  Hamburg,  New  York,  Boston  y.  m. 
Mutta  muuttaminen  Ulkolaisissa  satamissa  toiseen 
laivaan  ei  ollut  helpoimpia  tehtäviä.    Kotimaastaan 

lähtiessään  merimiehet  pestautuivat  määräajaksi 
palvelemaan  ja  tinkimättömänä  ehtona  oli  se,  että 
he  sitten  ovat  palveluksestaan  vapaat,  kun  taas  saa- 
vutaan kotirantaan.  Ainoastaan  harvemmissa  ta- 
pauksissa oli  palvelusaika  lyhempi.  Tämä  seikka, 
ettei  merimies  saanut  ulkomaan  satamissa  laivaan- 
sa jättää  ja  toiseen  laivaan  muuttaa,  synnytti  hei- 
dän keskuudessaan  vähemmän  suositeltavan  muut- 
tokeinon,  karkaamisen.  Se  tuli  niin  yleiseksi  ta- 
vaksi merimiesten  keskuudessa  kautta  maailman, 
ettei  sitä  pidetty  vähääkään  sopimattomana,  päin 
vastoin  seikkailun  sankarityönä.  Useimmat  Suo- 
menkin meripojat  ovat  tällä  lailla  kotimaisista  lai- 
voistaan jääneet  ja  sitte  johonkin  ulkolaiseen  lai- 
vaan pestautuneet. 

Useita  ikäviä  ja  kauemmas  kantavia  seurauk- 
sia johtui  merimiehille  karkaamisestaan.  Sitä  pi- 
dettiin rikoksena,  josta  saattoi  seurata  vähemmän 
edullisia  loppusuorituksia.  Useimmassa  tapaukses- 
sa menetti  mies  ainakin  sen  palkan,  minkä  oli  sillä 
matkalla  ehtinyt  säästämään.  Mutta  siitä  saattoi 
seurata  muutakin,  sillä  laivan  kapteenilla  oli  kon- 
sulin avustuksella  oikeus  karanneen  merimiehensä 
palauttaa  laivaan,  jos  vaan  sai  käsiinsä.  Peittääk- 
seen jälkiään,  merimiehet  usein  muuttivat  nimensä, 
vieläpä  erinäisissä  tapauksissa  salasivat  kansalli- 
suutensakin.  Alkuperäinen  suomalainen  nimi  muu- 
tettiin, joko  ruotsinvoittoiseksi  Andersson,  Matsson 
taikka  Petersson,  eli  myöskin  englantilaiseksi 
Brown,  Smith,  Williams  y.  m.  Tämä  seikka  kaiketi 
selvittää  miksi  esimerkiksi  Amerikaan  aikaisemmin 
jääneillä  suomalaisilla  merimiehillä  on  niin  yleisesti 
vieraskielinen  nimi. 

Erityisimpinä  syinä  suomalaisten  merimiesten 
Amerikaan  jäämiseen  mainittakoon  vielä  kolme  ta- 
pausta, jotka  kukin  aiheuttivat  lukuisammin  heidän 
maihin  jäämiseensä.  1)  Californian  kultakuume 
vuoden  1850  taitteessa,  sillä  se  valtasi  Suomen  po- 
jatkin. Kymmenittäin  heitä  jätti  laivansa  ja  rien- 
sivät kultakentille.  2)  Krimin  sota,  v.  1854 — 55, 
jolloin  joitakin  Suomen  laivoja  myötiin  Amerikan 
satamissa,  ja  merimiehet  muuttivat  amerikalaisiin 
laivoihin.  3)  Sisällissota  v.  1861 — 1865,  johon  mo- 
nia kymmeniä  suomalaisia  otti  osaa,  etupäässä  Yh- 
dysvaltain laivastossa  taistellen  orjien  vapauttami- 
seksi. 


III. 


CALIFORNIAN  KULTAKUUME. 

Johan  Marchall,  joka  kapteeni  Sutterin  kanssa 
oli  rakentamassa  sahamyllyä  Sacramento  virtaan 
laskevan  Amerikajoen  varrella,  Coloma-nimisessä 
paikassa,  huomasi  tammik.  23  p:vän  aamulla  v. 
1848  äsken  kaivetussa,  myllyyn  vettä  johtavassa 
uomassa,  pieniä  keltaisia  murusia.  Tarkemmin 
tutkittuaan  rannikon  mutaa  ja  soraa  selveni  hänel- 
le arvaamaton  kultalöytö.  Liiketoverinsa  kanssa 
hän  jatkoi  tutkimuksia,  jotka  varmentivat  löydön. 
Työmiehiä  pyydettiin  olemaan  vaiti  noin  pari 
taikka  kolme  kuukautta,  ainakin  siihen  asti  kun  eh- 
ditään hankkia  tarpeellinen  omistusoikeus  ja  työ- 
välineet kullanhuuhtomiseen.  Löytö  näyttikin  py- 
syvän salassa,  sillä  eihän  kultalöydöt  olleet  outoja 
näillä  tienoin  ennenkään,  vaikkei  niillä  ollutkaan 
suurempaa  merkitystä  aikoina,  jolloin  California 
kuului  Espanjalle  ja  Mexicolle. 

Kolme  kuukautta  myöhemmin  edellä  mainitusta 
tapauksesta,  alkupuolella  toukokuuta  v.  1848,  eräs 
Amerikan  joelta  tullut  mormooni  kulkee  San  Fran- 
ciscon valtakatua,  heiluttaen  kädessään  kultahiekal- 
la  täytettyä  pulloa,  huutaa  ja  huutaa:  "kultaa, 
kultaa,  kultaa,  Amerikan  joesta  löydettyä  kultaa!" 
Sen  vaikutus  oli  kerrassaan  valtava.  Se  synnytti 
pyörremyrskyä  muistuttavan  liikkeen  Amerikan 
joelle,  vieden  mukanaan  kaikki  työkykyiset  miehet 
San  Franciscosta  ja  lähiseuduilta.     Se  oli  kautta 

maailman  kuuluisan  Californian  kultakuumeen 
alku. 

Tuo  merkillinen  kultahiekkapullo  lähetettiin  Yh- 
dysvaltain rahapajaan,  Washingtoniin  tutkittavak- 
si, jossa  se  todettiin  sisältävän  rikasta  kultahiek- 
kaa.  Yhdysvaltain  presidentti  James  Polk  mainitsi 
kongressissa  pitämässään  avajaispuheessaan  Ca- 
lifornian merkillisistä  kultalöydöistä.  Se  lisäsi  kul- 
takuumetta, sillä  mainingit  Amerikan  joelta  olivat 
levinneet  kautta  maan.  Kansainvaellusta  muistut- 
tava liike  alkoi  Länteen.  Kaikkialta  Yhdysvallois- 
ta alkoi  rientämään  kullanhuuhtojia  Calif omiaan, 
toisilla  mukanaan  pikka,  lapio  ja  hiekanpesupannu. 
Vasta  liikkeensä  alkaneen  Pacif ic-lai valin j an  kont- 
torien lähistöllä  seisoi  pitkät  rivit  miehiä  ostaak- 
seen matkapiletin  Calif  omiaan,  ja  kuletuksesta  tar- 
jottiin lopulta  jo  tuhannenkin  dollaria.  Isompia  ja 
pienempiä  aluksia  varustettiin  vaaralliselle  matkal- 
le, sivu  Cape-Homin  niemen,  ja  aina  vaan  oli  me- 
nijöitä tuolle  pitkälliselle  ja  vaivaloiselle  matkalle. 
Tieto  kultalöydöistä  levisi  myöskin  Mexicoon  ja 
Etelä-Amerikaan.  Sieltä  myöskin  alkoi  kullanhaki- 
joita  tulvata  Californiaan.  Europaan,  Aasiaan  ja 
valtameriä  purjehtivien  merimiesten  keskuuteen 
levisi  tieto  satumaisista  kultarikkauksista  Ameri- 
kassa, saaden  heissäkin  intohimoisen  pyrkimyksen 
päästä  tuohon  luvattuun  Eldoradoon. 

Kultakuume  oli  korkeimmillaan  v.  1849.  Se  on 
Californian  historian  merkkivuosia.  Jo  varhain 
keväällä  oli  kaksikymmentä  tuhatta  siirtolaista 
matkalla  Californiaan  yli  laajan  Amerikan  mante- 
reen. Siinä  oli  jalkamiestä  ja  ratsumiestä,  oli  per- 
heitä, jotka  suurissa,  kymmenen  ja  kahdenkinl^mi- 

menen  hevosen  vetämissä  kangaskattoisissa  vank- 
kureissa, noissa  "prairie-kuunareissa"  matkustivat 
poikki  laajojen  tasankojen,  yli  vuoristojen,  tuohon 
Lännen  kultalaan.  Monet  uupuivat  matkalle,  toi- 
sia jäi  työansioihin  Utahiin  tai  jonnekin  välille.  Ne 
jotka  matkan  vaivat  kestivät,  päästen  yli  Kallio- 
vuorten ja  lumipeitteisten  Sierra-Nevada  vuorten, 
olivat  haamujen  kaltaisia,  väsyneitä  ja  nääntyneitä 
ihmisolioita.  Samaan  aikaan  syöksyi  Amerikajoel- 
le  kansaa  lännen  satamista,  varsinkin  San  Francis- 
costa, jonka  satamaan  sanotaan  sinä  vuonna  ankku- 
roineen tuhannen  laivaa.  Nämä  olivat  tulleet  maa- 
ilman kaikilta  kulmilta  tuoden  mukanaan  ihmisiä 
kullanetsintään.  Merimiehetkin  karkasivat  pääl- 
lysmiehineen,  niin  että  viisisataa  laivaa  jäi  kulta- 
portin satamaan.  Äsken  päättyneen  Miexicon  ja 
Yhdysvaltain  välisen  sodan  kautta  armeijasta  va- 
pautuneet sotamiehet  riensivät  kultakentlile,  ja  mo- 
net sotamiehet,  joitten  palvelusvuoro  vielä  kesti, 
karkasivat  armeijasta,  yhtyäkseen  tuohon  kullan- 
etsijäin kirjavaan  parveen.  Historioitsijat  laske- 
vat sinä  vuonna  tulvanneen  Californiaan  noin  sata 
tuhatta  ihmistä. 

Tuollainen  väkijoukko  tekee  puhdasta  jälkeä. 
Amerikan-  ja  sen  kahden  haarajoen  kultapitoinen 
hiekka  pestiin  ja  puhdistettiin,  kulta  eroitettiin  sii- 
tä vuodessa,  parissa.  Paljon  sitä  kerättiin,  mutta 
harvain  saaliiksi  se  lopultakin  tuli.  Joukkojen  täy- 
tyi elääkseen  työskennellä  toisten  omistamilla  kul- 
lanhuuhtomoilla  ja  kaivoksissa.  Ne,  joilla  oli  varo- 
ja ennestään,  kulkivat  kullan  etsijöinä  vuoden,  toi- 
set useampiakin.  Tällaisia  kullanhaki joita  kutsu- 
taan "proospäkkäreiksi".     Kaikki  Sacramento-vir- 

taan  laskevat  joet  ja  purot  etsittiin,  soraa  pestiin 
ja  kultaa  haettiin.  Toiset  löysivät,  toiset  pettyivät; 
mutta  pettymykset  ne  vaan  yllyttivät  uusiin  etsimi- 
siin. Kun  kulkeennuttiin  jokien  latvoille,  Nevadan 
vuoristoon,  löydettiin  kultaa  kalliosta,  ja  niin  avau- 
tui muutamia  vuorikaivantojakin,  joissa  tarjoutui 
suuremmalle  miesjoukolle  hyväpalkkaista  ja  pitem- 
piaikaista työtä. 

Kullanetsijäin  pettymyksien  kuvaaminen  ei  ole 
helpoimpia  tehtäviä.  Sellainen  levoton,  tahditon 
joukko  on  aina  herkkä  uskomaan  huhuja.  Ihminen 
yleensäkin  uskoo  mielellään  sitä  mitä  toivoo.  Usein 
syntyi  huhu  jossakin  tuntemattomassa  seudussa  ta- 
pahtuneesta kultalöydöstä.  Sen  vaikutus  oli  val- 
taava, vaan  sen  seuraukset  usein  surulliset.  Kul- 
lanhakijat  riensivät  erämaihin,  etäisten  vuoristo- 
purojen varsille,  mutta  perille  päästyä  ei  näkynyt 
jälkeäkään  keltaisesta  metallista.  Esimerkkinä 
mainittakoon  huhu  Kernjoen  kultalöydöstä  v. 
1855,  johon  riensi  tuhansittain  onnenetsi joitä,  vaan 
jossa  heitä  sadottain  kuoli  tauteihin  ja  matkan 
vaivoihin.  Toinen  surullinen  kokemus  oli  v.  1858, 
jolloin  taas  suurempi  joukko  kullanetsijöitä  ryntäsi 
Frazer joelle,  löytämättä  muruakaan  kultaa.  Suo- 
malaisilla näyttää  vuoden  1860  seuduilla  olleen  sa- 
manlainen surullinen  kokemus  Californian  ja  Ore- 
gonin rajaseuduilla,  jossa  heitä  pienempi  joukko 
etsi  kultasuonta  erään  vuoristopuron  laiteesta.  Mon- 
ta reikää  he  vuoren  kupeeseen  kaivoivat,  kuluttivat 
aikaa  ja  varoja,  jaloja  metalleja  kannattavassa 
määrin  löytämättä. 

Kymmenkunnan  vuotta  kesti  kultakuumeen  levo- 
ton aika  Californiassa.  Kieltämättä  tällä  aikaa  mo- 

net  löysivätkin  aarteita  ja  rikastuivat,  mutta  ver- 
rattomasti suurempi  oli  niitten  joukko,  jotka  täy- 
dellisesti pettyivät  äkkinäisen  rikastumisen  toiveis- 
saan. Sellaiset,  jotka  olivat  tulleet  Amerikan  joelle 
lähempää.  San  Franciscosta  taikka  muualta  Cali- 
forniasta,  saattoivat  pikemminkin  pettymyksensä 
korjata,  palaamalla  kotiinsa  ja  antautumalla  mui- 
hin toiminta-aloihin.  Monet  kauppiaat  ja  maanvil- 
jelijät, jotka  kultakuumeen  alussa  jättivät  kotinsa, 
palasivat  takaisin  ja  huomasivat  menestyvänsä  pa- 
remmin entisessä  toimessaan,  sillä  aika  oli  vilkas- 
tunut väestön  lisääntyessä  ja  hyödyllistä  työtä  tar- 
joutui kaikkialla.  Californiassa  ryhdyttiin  harras- 
tamaan muutakin,  ei  vain  kullanetsintää.  Maanvil- 
jelys pääsi  elpymään,  hedelmäviljelystä  aletaan 
harjoittamaan,  syntyi  uusia  kaupunkeja,  joissa 
rakennustyöläisille  tarjoutui  verrattomia  etuja. 
Varsinkin  San  Franciscon  tavaton  kasvaminen  vil- 
kastutti rakennusteollisuuden  ja  lautaliikkeen. 
Vuoden  1860-luvulla  käytiin  käsiksi  noihin  maail- 
man kuuluisiin  jättiläismäisiin  punapuihin,  Hum- 
boldt- ja  Mendocino-kaunteissa,  joitten  hakkaami- 
sessa satoja  suomalaisiakin  on  sittemmin  työsken- 
nellyt kesää  ja  talvea  yhtäpäätä.  Sanalla  sanoen, 
kultakuumetta  seurasi  lännellä  yleinen,  kaikille 
aloille  ulottuva  edistyminen  ja  toimeliaisuus  vuori- 
teollisuuden,  kaupan,  meriliikkeen,  maanviljelyk- 
sen, hedelmäviljelyksen,  puutavaraliikkeen  ja  teol- 
lisuuden aloilla.  Hämmästyttävän  lyhyessä  ajassa 
kasvoi  sinne  suurkaupunkeja  sellaisia  kuin  San 
Francisco,  Los  Angeles,  Portland  ja  Seattle. 

SAN  FRANCISCO 

Lännen  suomalaisen  asutuksen  kehtona  on  pidet- 
tävä San  Franciscoa,  kultaportin  kaupunkia.  Sen 
ihmeellinen  kasvaminen  kultakuumeen  aikana  an- 
saitsee huomiomme.  Vuonna  1776  rakensivat 
espanjalaiset,  franciskaani-veljeskunnan  lähetys- 
aseman turvaamiseksi  vähäisen  linnoituksen  San 
Franciscon  lahden  pohjoisosaan,  jota  on  pidettä- 
vä lännen  metropolin  syntynä.  Kaupungin  nykyi- 
sellä alueella  oli  vuotena  1839  sen  verran  taloja, 
että  sitä  voitiin  kutsua  kauppalaksi.  Vuonna  1847 
nousi  asukasluku  900  henkeen  ja  sillä  oli  kaupungin 
oikeudet.  Kultakuumeen  ensivuotena  v.  1848  vä- 
hentyi asukasluku  puolella,  sillä  työkykyinen  mies- 
puolinen väestö  riensi  Amerikan  joelle  kultaa  puu- 
veitsellä  vuolemaan.  Liikkeitä  sulettiin,  taloja  tyh- 
jentyi, koulut  ja  kirkot  naulasivat  ovensa  kiinni, 
sanomalehti  lakkasi  ilmestymästä,  kauppiaat,  käsi- 
työläiset, onnen  etsi  jät  ja  uhkapelurit,  vieläpä  opet- 
tajatkin, lääkärit,  lakimiehet  ja  monet  huomatuis- 
sa yhteiskunta-asemissa  toimivatkin  henkilöt  yhtyi- 
vät kullanetsijäin  parveen,  joka  sähkömyrskyn  ta- 
valla, rajulla  vauhdilla  kulki  Sacramentojoen  ran- 
nikkoa ylöspäin,  kuuluisille  kultakentille.  Omaisuu- 
den arvokin  San  Franciscossa  alentui  mitättömiin. 
—  Mutta  pian  muuttuivat  asiat.  Vuosi  1849  teki 
kaikessa  täydellisen  käänteen,  ollen  kaupungin  his- 
toriassa ihmeellisimmän  edistymisen,  ja  ennen  kuu- 
lumattoman nopean  kasvamisen  vuosi.  Siihenhän 
oli  luontaisia  syitäkin.  Ihmisiä  alkoi  kaikkialta  tul- 
vaamaan  Californiaan  ja  San  Francisco  oli  se  port- 
ti, jonka  kautta  kultakentille  kulettiin.  Laivat  toi- 

vat  kullanetsijöitä  idän  valtioista,  etelä- Amerikasta, 
Europasta  y.  m.  Tuhannen  laivaa  sinä  vuonna  ank- 
kuroi kultaportin  satamaan,  ja  suurimmaksi  osaksi 
niitten  matkustajat  vieläpä  laivamiehistökin  jäivät 
maihin.  Kaupungista  tuli  äkkiä  vilkkaan  liikkeen 
keskus,  joka  välitti  kulkua  ja  tavarain  vientiä  kul- 
takentille. Monet  entiset  San  Franciscon  kaup- 
piaat palasivat  takaisin  sisämaasta  ja  avasivat 
uudestaan  liikkeensä.  Kullankaivajia  joilla  oli  ol- 
lut menestystä  ja  mukanaan  hyvät  saaliit,  tuli  kau- 
punkiin elostelemaan,  monessa  tapauksessa  hillittö- 
mästi hurjistelemaan  ja  rahaa  tuhlaamaan.  Helmi- 
kuulla V.  1849  oli  San  Franciscossa  jo  2,000  asu- 
kasta, saman  vuoden  elokuulla  6,000  ja  tämän 
merkkivuoden  lopussa  20,000  asukasta.  Seuraavan 
vuoden  1850  lopulla  oli  väkiluku  34,000,  vuonna 
1890  oli  asukasluku  noin  kolmesataa  tuhatta  ja 
nyttemmin  puolen  miljoonaa.  Tuo  äkkiä  kasvanut, 
kultakauden  kaupunki  oli  rakennettu  rannikon  hiek- 
kasärkille ja  mäkien  rinteeseen,  ja  siinä  oli  huo- 
nosti kyhättyjä  puuhökkeleitä,  oli  telttoja,  toinen 
toisessaan  kiinni.  Mainittakoon  vielä  aikaansa  ku- 
vaavana sekin,  että  satamasta  hinattiin  satamää- 
rin sellaisia  aluksia  ja  laivoja  rannalle,  joista  mie- 
histö oli  lähtenyt  kultakentille  ja  näistä  laivoista 
laitettiin  tilapäisiä  liikehuoneita  ja  asuntoja.  Vuosi 
1851  oli  koettelemuksen  vuosi.  Tuon  järjestymättö- 
män kasan  mökkejä  ja  telttoja  pyyhkäisi  hävittävä 
tuli  melkein  kokonaan  pois.  Kaupunki  oli  rakennet- 
tava uudestaan  ja  siinä  alettiin  noudattamaan  tar- 
peellista järjestystä  ja  tulenvaaraa  ehkäiseviä  toi- 
menpiteitä. Nykyinen  San  Francisco  onkin  suu- 
rimmaksi osaksi  rakennettu  kivestä  ja  tiilestä. 

Seuraelämää  kultakuumeen  ajalla  on  mahdoton 
kaikessa  alastomuudessaan  kuvata.  Se  oli  kaikessa 
äärimmäisyyteen  menevää  hillittömyyttä.  Erityi- 
sempää rohkeutta  ja  itseluottamusta  kysyttiin  mie- 
heltä, joka  mieli  kullan  tavoittelemisessa  menestyä. 
Voima  merkitsi  valtaa  ja  nyrkki  näytteli  lain  osaa. 
Huvitukset  olivat  rajuja  ja  hillittömiä,  varsinkin 
uhkapeli,  jossa  yhtyi  rajuin  intohimon  tyydytys  ja 
äkkinäisen  rikastumisen  kiihkein  tavoittelu.  Ka- 
pakkain  yhteydessä  olivat  pelihelvetit  ja  epäsiveel- 
lisyyslaitokset,  jotka  olivat  auki  yötä  ja  päivää,  py- 
hää ja  arkea.  Mikäli  pettyneitä  kullanetsijöitä  ja 
seikkailijoita  kaupunkiin  karttui,  sikäli  kasvoivat 
rikokset,  eikä  hallitus  näyttänyt  voivan  asettaa 
niille  mitään  esteitä.  Historioitsija  Bancroft  laskee 
viidessä  vuodessa  tapahtuneen  4,200  murhaa  ja 
1,200  itsemurhaa.  Vuotena  1855  merkittiin  kau- 
pungin kirjoissa  583  väkivaltaista  kuolemanta- 
pausta. Ei  ollut  yksityisellä  hengen  eikä  omaisuu- 
den turvaa.  Joukko  täytyi  olla  takana,  jos  mieli 
turvallisesti  liikkua.  Mutta  tällainen  epävarma  ti- 
lanne ei  voinut  kauan  kestää.  V.  1856  muodostivat 
kaupungin  kuusisataa  oikeutta  rakastavaa  kansa- 
laista erityisen  niinkutsutun  lainvalvontakomitean 
(vigilance  commitee.)  Missä  murha  tai  muu  raaka 
rikos  tehtiin,  siinä  tuomio  pantiin  kansan  käden 
kautta  täytäntöön,  ilman  pitkiä  oikeuden  tutkinto- 
ja. Hurjastelijat  säikähtivät.  Olot  alkoivat  kehit- 
tyä turvallisemmiksi.  Nykyinen  San  Francisco  ei 
merkittävästi  eroa  maailman  suurkaupungeista  hy- 
veineen ja  paheineen. 


IV. 


LÄNNEN  VARHAISIMMAT  SUOMALAI- 
SET. 

Lännen  suomalainen  asutus  alkaa  kultakuumeen 
ajoilta,  sillä  jo  talvella  v.  1849 — 50  tiedetään  muu- 
tamien suomalaisten  merimiesten  olleen  kullanet- 
sinnässä  Califomiassa.  Mutta  kuitenkin,  kaiketikin 
jää  useampain  heidän  kohtalonsa  ainaisesti  salai- 
suuteen, sillä  heitä,  niinkuin  muitakin  kullanhaki- 
joita,  sortui  vaivojen,  tautien  ja  epätoivoisen  tais- 
telun murtamina.  Kuinka  monen  suomalaisen  kul- 
lanhakijan  tuntematon  hauta  lieneekään  polttavan, 
eteläisen  auringonpaahteisen  taivaan  alla,  jossain 
Sacramentojoen  varsilla,  taikka  Nevadan  vuorten 
rinteille,  jäänee  jälkimaailmalta  tietämättömyyteen. 
Jotkut  suomalaiset  onnistuivat  löytämään  kultaa  ja 
riensivät  rikkauksineen  San  Franciscoon,  jossa  jon- 
kun aikaa  elosteltuaan,  useimmassa  tapauksessa 
juonnin  ja  uhkapelin  kautta  menettivät  omaisuu- 
tensa, vieläpä  terveytensäkin.  Harvemmat  osasi- 
vat löytämänsä  taikka  ansaitsemansa  kullan  säi- 
lyttää. Jotkut  mennen  Suomeen,  toiset  sijoittuivat 
eri  toimialoilla  San  Franciscoon  tai  muualle  länsi- 
rannikolle. 

Vuoden  1860  taitteessa  tavataan  Califomiassa 
suomalaisia  jo  ryhmittyneinäkin,  varsinkin  San 
Franciscossa.  Mutta  toiset  kansalaisemme  vielä 
kiertelevät  kullanetsinnässä,  Nevadan  vuoristossa 
y.  m.  Useimmat  heistä  työskentelivät  varsinaisissa 

kaivoksissa,  ansaiten  hyviä  päiväpalkkoja,  mutta 
toiset  suorastaan  etsivät  kultakaivantoa  eli  "proos- 
päkkäsivät",  niinkuin  lännellä  sanotaan.  Tämä  on 
sellaista  tointa,  jossa  pari  taikka  kolme  miestä  va- 
rustautuu  muutamien  kuukausien  ruokavaroilla  ja 
tarpeelliset  työkalut  ja  muut  varusteet  mukanaan 
lähtevät  etäisimpiin  seutuihin,  missä  vaan  arvel- 
laan jaloja  metalleja  löytyvän,  sekä  ryhtyvät  kai- 
vamaan vuoren  rinteeseen  reikää,  jonka  kautta  löy- 
täisivät kultasuonen  taikka  muita  jaloja  metalleja 
sisältävän  malmisuonen,  "ooriveinin".  Onnistut- 
tuaan löytämään  kannattavassa  määrässä  metallia, 
hakevat  he  ja  saavat  hallitukselta  siihen  kaivos- 
oikeuden, joka  silloin  on  heidän  omaisuuttaan.  Löy- 
täjät tavallisesti  myyvät  oikeutensa  jollekin  kaivos- 
yhtiölle, useimmassa  tapauksessa  hyvästä  maksus- 
ta. Muutamia  suomalaisten  löytämiä  kaivoksia  on 
nykyäänkin  käynnissä.  Mutta  yleensä  kullanetsi- 
jäin toimi  on  epävarmaa,  tavallaan  uhkapeliä. 
Useimmat  ovat  pettyneet,  menettäneet  entiset  sääs- 
tönsä ja  vuosien  työt,  mitään  vastaavaa  saamatta. 

Varvimmat  ansiot  suomalaisilla  lännellä  ovat  ol- 
leet: San  Franciscossa  erilaisissa  ammattitoimissa 
taikka  merimiehinä,  Mendocino-  ja  Humboldt-kaun- 
teissa  punapuumetsissä,  Marshfieldissa,  Oregonissa 
sahamyllyissä  ja  maanviljelijöinä,  sekä  Columbian- 
joella  lohenkalastajina. 

Vanhin  suomalainen  asutus  lännellä  on  San  Fran- 
cisco. V.  1860-luvulla  sinne  alkaa  ilmestymään  suo- 
malaisia perheitä,  sitten  majataloja,  hotelleja  ja 
kapakoitakin,  mikäli  suomalaisia  merimiehiä  alkaa 
runsaammin  kaupunkiin  ilmaantumaan.  Vuosikym- 
menen, parikin  pysyy  kapakka,  "saluuna"  seuraelä- 

män  keskuksena,  jonne  tuttavia  mentiin  tapaamaan, 
kuulemaan  uutisia  kotimaasta  sekä  suomalaisten 
asuinpaikoilta  punapuumetsistä  ja  kultakaivan- 
noilta.  1880-luvulla  perustettiin  ensimäinen  seura. 
"Hupi-  ja  Hyötyseura"  kansalaistemme  keskuuteen 
ja  se  piti  kokouksiaan  Folson-  ja  Kolmannenkadun 
kulmassa.  Mitään  erityisempää  hyötyä  ei  siitä  näy- 
tä olleen  ainakaan  siveellisessä  suhteessa,  ellei  joku 
yksityinen  siinä  hyötynyt,  mutta  alhaisempaa  hu- 
via se  koitti  tarjota,  tansittiin  seuran  toimesta  pa- 
ri ja  kolmekin  kertaa  viikossa.  Surullisempaa  jäl- 
keä ja  suurempaa  siveellistä  tuhoa  saivat  aikaan 
monet  kapakat  ja  peliluolat,  joita  1880  ja  1890-lu- 
vuilla  niin  viljavalta  löytyi  täällä  lännen  metropo- 
lissa. Monet  merimiehet,  kaivosmiehet  ja  metsä- 
työläiset,  joitakin  viikkoja  "hyvää  aikaa"  pidet- 
tyään, epätoivoisina,  rahattomina  ja  mieleltään  ma- 
sentuneina jättivät  San  Franciscon  mennen  mikä 
merelle,  mikä  kaivostöihin  Nevadan  vuoristoihin, 
kuka  taas  ansioille  punapuumetsään,  myöhemmin 
taas  vaivalla  kokoomansa  varat  entiseen  tapaan 
kuluttaakseen. 

Käänne  parempaan  tapahtui  San  Franciscon  suo- 
malaisten seuraelämässä  1890-luvulla.  Alettiin  ni- 
mittäin kaipaamaan  seurakunnallista  elämää,  ha- 
luttiin kuulla  Herran  sanaa.  "Onhan  muillakin  kan- 
sallisuuksilla seurakuntansa  ja  kirkkonsa,  vieläpä 
kiinalaisillakin,  miksei  meilläkin",  kuului  eräskin 
suomalainen  kapakoitsija  lausuneen.  Ensin  ilmaan- 
tui muutamia  maallikkosaarnaajia,  sittemmin  kävi 
siellä  Suomen  merimieslähetyksen  pyynnöstä  oloja 
tarkastamassa  pastori  J.  K.  Nikander  v.  1890  ja 
seuraus    olikin    suomalaisen    merimiespastorin,  M. 

Tarkkasen  saapuminen  paikkakunnalle,  jolloin  alo- 
tettiin  säännöllinen  seurakuntatyö  sikäläisten  suo- 
malaisten keskuudessa.  Myöskin  raittiusseura 
'^Murtaja"  niihin  aikoihin  perustettiin. 

Marshfield,  Oregonissa  on  i jäitään  toinen  vanhin 
suomalaisasutus  lännellä.  Ensimäiset  suomalaiset 
kotiutuivat  sinne  1860  seuduilla.  Sillä  on  oivalli- 
nen satama  ja  harjoittaa  se  vilkasta  lautata  varain 
ulosvientiä,  etupäässä  San  Franciscoon.  Suomalai- 
sia on  siellä  työskennellyt  sekä  sahamyllyissä,  että 
metsissä  tukkitöissä.  Useat  varhaisimmat  kansalai- 
semme hankkivat  aikoinaan  itselleen  homestead- 
maita,  Marshfieldin  lähistöltä. 

Columbianjoen  tuottava  lohenkalastus  niinikään 
jo  1870-luvulla  houkutteli  moniaita  suomalaisia  et- 
simään ansiota  kalastamisella  ja  heitä  alkoi  ilmaan- 
tumaan Astoriaan  ja  Portlandiin.  Kuitenkin  As- 
torian  vanhempi  suomalainen  väestö  kuuluu  var- 
sinaisiin siirtolaisiin,  jotka  saapuivat  Amerikaan 
vuosien  1870  ja  1880  välillä. 

Mendocino-  ja  Humholdt-kaunteissa,  Californian 
pohjoisosassa  on  suomalaisia  asunut  vuodesta  1870 
saakka.  Nämä  seudut  ovat  kautta  maailman  tun- 
nettujen punapuitten  kotimaa,  noitten  jättiläishon- 
kien,  jotka  kasvavat  kahden  ja  kolmenkin  sadan 
jalan  pituisiksi  ja  joitten  läpimittainen  paksuus  on 
kymmenen  ja  kahdenkymmenen  jalan  välillä.  Tä- 
män teoksen  kirjoittaja  mittasi  kansalaisemme, 
Abram  Hendricksonin  maatilalla,  Fort  Braggin 
luona  erään  kaadetun  punapuukannon,  joka  oli  19 
jalkaa  läpimitaten.  Siitä  puusta  oli  talon  raivaaja, 
edellä  mainittu  kansalaisemme,  veistänyt  puolen- 

toista  tuhatta  ratapölkkyä  ja  sahauttanut  lautoja 
asuinrakennuksensa  tarpeeksi. 

ELÄMÄKERRELLISIA  tietoja  lännen  VANHIMMISTA 
SUOMALAISISTA. 

Gitstaf  Wilson,  varakonsuli  ja  kiinteimistön 
omistaja  Portlandissa,  saapui  Californiaan  talvella 
V.  1849 — 1850.  Hänen  elämänsä  piirteet  ovat  tämän 
kirjan  toisessa  paikassa. 

Jacob  Wilson  (Poikajoki) ,  syntynyt  Sälöisten  pi- 
täjässä, Suomessa  v.  1822.  Todennäköisesti  on  hän 
samalla  laivalla  tullut  Californiaan  kuin  edellinen- 
kin, Gustaf  Wilson,  siis  v.  1849 — 50.  Yhdessä  nä- 
mä oululaiset  merimiehet  etsiskelivät  kultaa  Cali- 
fornian  jokien  ja  purojen  varsilta,  Nevadan  vuoris- 
tosta y.  m^  Väliin  he  työskentelivät  parempiosais- 
ten kullanhuuhtomoissa  taikka  kaivoksissa.  Vih- 
doin he  kulkeutuvat  Oregonin  rajamaille.  Silloin, 
noin  vuoden  1853  seutuvissa  alkoi  intiaanikapinoita 
etelä-Oregonissa  ja  niitä  kukistamaan  koottiin  nuo- 
ria miehiä  Yhdysvaltain  armeijaan.  Molemmat  Wil- 
sonit  silloin  yhtyivät  sotaväkeen.  Sotapalveluksesta 
vapauduttuaan,  tai  mahdollisesti  siellä,  erkaantui 
miesten  tie.  Jacob  Wilsonista  ei  paljon  ole  mainit- 
tavaa, eikä  hän  juuri  kunnostanutkaan  itseään,  sil- 
lä hän  oli  viinaan  menevä  ja  taipuisa  uhkapeliin, 
jonne  ansionsa  hupenivat.  Kansalaistensa  asuinpai- 
koille, Columbian  virran  rannalle  hän  kulkeutui, 
kalasteli  Astoriassa  ja  vanhempana  miehenä  palve- 
li vahtimiehenä  tullihuoneella.  Elämänsä  viime 
vuodet  hän  vietti  Portlandissa,  Ore.,  jossa  myöskin 
asui  entinen  matka-  ja  työtoverinsa,  konsuli  Wil- 

son.    Täällä  hän  kuoli  v.  1906,  kahdeksankymme- 
nenkolmen  vuoden  ikäisenä. 

Charles  J.  Newman  (Nyman)  y  Oregonin  valtion 
ensimäisiä  suomalaisia,  syntyi  Limingassa,  Suo- 
messa, V.  1828.  Nuorena  joutui  hän  naimisiin,  mut- 
ta jätti  pian  sen  jälkeen  kotimaansa  ja  läksi  pit- 
kille merimatkoille.  Krimin  sodan  aikana  jäi  Ame- 
rikaan  ja  tavataan  Californiassa  etsimässä  kultaa. 
Merimiehenä  hän  kuitenkin  näyttää  myöhemmin 
myöskin  purjehtineen,  pitäen  San  Franciscoa  asun- 
topaikkanaan. Orjien  vapautustaistelu  häntä  in- 
nostutti siihen  määrään,  että  hän  liittyi  Yhdysval- 
tain armeijaan  v.  1864.  Ennenkuin  hän  ehti  rinta- 
malle, päättyi  tämä  veljeyssota.  Kuitenkin  jatket- 
tuaan  sotapalvelustaan  sai  hän  ottaa  osaa  taiste- 
luihin, ollen  mukana  intiaanikapinoita  hillitsemässä 
pohjois-Califomiassa  ja  Oregonissa. 

Sotapalveluksestaan  erottuaan  Newman  asettui 
uutisvilj  eli  jaksi.  Entisenä  sotamiehenä  hänen  oli 
helppo  saada  homesteadimaa,  mutta  hän  myi  oikeu- 
tensa jollekin  toiselle  ja  otti  taas  uuden  maan  itsel- 
leen. Tällä  tavalla  hän  pani  alulle  monta  uutis- 
asutusta  Olneyssa  ja  Nehalemin  laaksossa.  Täyden 
omistusoikeuden  hankki  hän  vaan  yhteen  maahan, 
jossa  hän  asui  pisimmän  ajan  elämästään. 

Ikämieheksi  tultuaan  halusi  hän  saada  vaimonsa 
luokseen.  Kirjevaihtokin  vaimonsa  kanssa  oli  ol- 
lut katkenneena  vuosikymmeniä.  Saadakseen  tietää 
vieläkö  vaimonsa  elää,  kirjoitti  hän  Limingan  kirk- 
koherran virastolle.  Vastausta  ei  tule.  Newman 
miettii  ja  miettii,  missähän  mahtaa  olla  vika.  Olisi- 
kohan se  siinä,  että  hän  kysyi  vaimoaan  amerika- 

laisella  nimellään.  Uudestaan  hän  tiedusteli  enti- 
sellä suomalaisella  nimellään  ja  vastaus  saapui,  il- 
moittaen vaimonsa  elävän.  Newman  lähetti  heti 
matkarahat  ja  pyysi  vaimonsa  tulemaan  Ameri- 
kaan,  mutta  tämä  vanha  ihminen  ei  halunnut  syn- 
nyinmaataan jättää.  Pian  saapui  toinen  kirje,  il- 
moittaen vaimonsa  kuolleen.  —  Jonkun  vuoden  pe- 
rästä hän  kuitenkin  meni  toistamiseen  naimisiin 
Maria  Markkolan  kanssa.  Hän  oli  silloin  64  vuo- 
tias. Tämän  suomalaisen  korvenperkaajan  elämän- 
lanka katkesi  v.  1907,  juuri  kun  oli  täyttämäisil- 
lään  kahdeksannenkymmenennen  ikävuotensa.  So- 
tilaalliseen tapaan  hän  haudattiin  Greenwoodiin, 
Astorian  kalmistoon. 

Abram  E.  Efraimson,  myöskin  käytti  nimeä  Ab- 
ramson,  sisällisen  sodan  veteraaneja,  syntyi  Kusta- 
vin pitäjässä,  Suomessa  v.  1838.  Amerikaan  kul- 
keutui hän  merimiehenä,  astuen  maalle  New  Yor- 
kissa V.  1862.  Samana  vuonna  liittyi  hän  myöskin 
Yhdysvaltain  meri  väkeen,  ottaen  osaa  orjien  va- 
pautustaisteluun. Rauhan  tultua  hän  vielä  jatkoi 
palvelustaan  laivastossa  kolme  vuotta  ja  kulkeutui 
erään  risteilijän  mukana  lännelle,  jossa  erkani  so- 
tapalveluksesta. Astoriassa  hän  vähän  aikaa  kalas- 
teli, mutta  läksi  taas  merille,  tavallisena  merimie- 
henä ja  purjehti  Austraaliassa  y.  m.  etelä-meren 
maissa.  Vihdoin  hän  koteutui  varsinaisesti  Orego- 
niin, majesteetillisen  Columbia- virran  varrelle,  jos- 
sa hän  on  kalastellut  useammat  vuosikymmenet. 
Elämänsä  yksinäisiä  iltahetkiään  viettää  hän  omas- 
sa pienessä  tupasessaan,  eräällä  Columbian  joen  saa- 
rella, Knapp-nimisessä  paikassa.  Hän  hoitelee  ran- 
nalla olevien  tukkilauttojen  tulia,  korjailee  kalave- 

neitä  ja  verkkoja  ja  vähinsä  aina  kalasteleekin. 

Karl  Törnqvist,  kapteeni,  synt.  Kokkolassa  v. 
1832.  Suoritti  Suomessa  perämiestutkinnon.  Koti- 
kaupunkinsa laivalla  purjehtien  saapui  hän  Cali- 
forniaan  vuoden  1855  seuduilla,  Kriminsodan  ai- 
kana. Muutaman  vuoden  työskenneltyään  kultakai- 
voksilla ja  säästetty  ään  rahoja  hän  palasi  Suo- 
meen. Kokkolassa  meni  hän  avioliittoon  v.  1860 
ja  seuraavana  vuotena  läksi  hän,  nuori  vaimonsa 
mukanaan  takaisin  Amerikaan.  San  Franciscoon 
perustivat  he  kotinsa  ja  alkoivat  harjoittaa  hotelli- 
liikettä.  Kun  sittemmin  useita  toisiakin  suomalai- 
sia majataloja  laitettiin,  siirtyi  Törnqvist  nuoruu- 
tensa toiminta-alalle  ja  ostettuaan  itselleen  pienen 
purjealuksen  alkoi  hän  harjoittaa  rahtitavaran  ku- 
letusta  satamasta  toiseen  Tyyneen  meren  rannikko- 
kaupungeissa. Säästöjään  alkoi  hän  myöskin  sijoi- 
tella San  Franciscon  ja  Oaklandin  kiinteimistöihin, 
rakennuttaen  ja  ostaen  sekä  vuokraten  taloja.  Hän 
oli  kuollessaan  v.  1911  varakas  mies  ja  saavuttanut 
vuotta  vaille  kahdeksannenkymmenennen  ikävuo- 
tensa.  Vaimonsa  kuoli  monaita  vuosia  ennemmin. 
Olivat  lapsettomat. 

Mrs,  Helena  Törnqvist,  kotoisin  Kokkolasta,  lie- 
nee ollut  ensimmäinen  suomalainen  nainen  Califor- 
niassa.  Kieltämättä  oli  hän  kansalaistensa  suosik- 
ki, ja  mielellään  suomalaiset  kullankaivajat  meni- 
vät siihen  suomalaiseen  hotelliin,  jossa  saivat  naut- 
tia emännän  valmistamaa  ruokaa,  sillä  he  kullan- 
etsintämatkoillaan  eivät  sellaiseen  olleet  vuosikau- 
siin tottuneet. 

Olga  Boman,  kotoisin  Turusta,  saapui  7  vuo- 
tiaana tyttösenä  veljensä  mukana  v.  1865  San  Fran- 

ciscoon.  Kapteeni  Törnqvistin  perhe  tuli  hänen 
vastaiseksi  kodikseen,  josta  hän  ei  koskaan  erkaan- 
tunut. Neiti  Boman,  pysyen  yksinäisenä,  hoiteli 
Törnqvistejä  heidän  vanhalla  ij ällään  ja  sai  periä 
heidän  omaisuutensa,  useoita  taloja,  Oaklandissa, 
Cal. 

Daniel  A,  Grönberg,  kapteeni,  syntyi  v.  1841 
Maaningan  pitäjässä,  Kuopion  läänissä  ja  kävi 
Suomessa  alkeiskoulua,  mutta  läksi  rippikoulun 
käytyään  merelle.  Saavuttuaan  Suomen  laivalla 
Savannah  nimiseen  kaupunkiin  Amerikassa,  muut- 
ti hän  siellä  v.  1859  amerikalaiseen  laivaan  ja  kul- 
keutui Tyyneen  meren  satamiin,  jääden  San  Fran- 
ciscoon V.  1861.  Suoritettuaan  tarpeelliset  meritut- 
kinnot,  palveli  hän  ensin  perämiehenä,  sittemmin 
kapteenina  Alaskan  Commercial  Co: n  omistamalla, 
Alexander-nimisellä  laivalla,  niin  kauvan  kuin  py- 
syi toimintakykyisenä.  Hän  on  naimisissa  ameri- 
kalaisen  kanssa  ja  omistaa  kiinteimistöä  Oaklan- 
dissa, sekä  on  nykyään  siellä  vanhimpia  vielä  elos- 
sa olevia  suomalaisia. 

J,  Sankuli,  Turusta  kotoisin  oleva  merimies,  saa- 
pui San  Franciscoon  v.  1860.  Kutsuttuaan  vai- 
monsa Amerikaan  laittoi  hän  suomalaisen  meri- 
miesten majatalon  Commercial  kadulle,  San  Fran- 
ciscoon, hoitaen  sitä  pitkät  ajat.  Mrs.  Sankuli  kuo- 
li V.  1874.   Mr.  Sankuli  v.  1890. 

Johan  Napperi,  synt.  Oulussa  v.  1834.  Merimie- 
henä hänkin  kulkeutui  Californiaan  v.  1862.  Har- 
haili kullanetsijänä  ja  työskenteli  kaivosmiehenä 
moniaita  vuosia,  ansaiten  ja  menettäen.  Merimiehe- 
nä hän  sittemmin  palveli  useammet  vuodet,  tehden 
matkoja    Amerikan    länsirannikolla.     Tuotettuaan 

vaimonsa  Suomesta,  avasi  hän  merimieshotellin  ja 
anniskelun,  hoitaen  sitä  kuolemaansa  saakka,  joka 
tapahtui  v.  1904.  Vaimonsa  kertoi  miehensä  tul- 
leen kuolinvuoteellaan  herätykseen  ja  pyytäneen 
omaisiaan  lakkauttamaan  kapakkaliikkeen,  joka  toi- 
vonsa toteutettiin.  Mrs.  Napperi  kuoli  v.  1917  kah- 
deksankjmimenenkolmen  vuoden  ikäisenä.  Jäi  lap- 
sia. 

Jeremias  Allen  (Aliini),  Lännen  suomalaisten 
keskuudessa  vuosien  1870  ja  1890  välillä  oli  Alii- 
nin  majatalo  San  Franciscossa  yleisimmin  tunnet- 
tu. Sinne  merimiehet  laivojen  ankkuroitua  Kulta- 
portin suojaisessa  satamassa,  kiirehtivät  saamaan 
mahdollisesti  saapunutta  kirjettä  Suomesta  ja  ku- 
luttamaan aikaansa  sekä  rahojaan.  Siellä  tapasi- 
vat toisensa  Nevadavuoristosta  tulleet  suomalaiset 
kaivosmiehet,  punapuumetsistä  tulleet  tukkimiehet, 
sekä  Astorian  kalastajat,  jotka  talvisin  viettivät 
joutoaikaansa  San  Franciscossa.  Hotellin  yhteydes- 
sä oli  anniskelu,  joka  usein  painoi  leimansa  siellä 
majaileviin  kansalaisiimme.  Vasta  kun  raittiusseu- 
ra  Murtaja  perustettiin  ja  suomalainen  merimies- 
lähetystyö  merimiesten  keskuudessa  aloitettiin,  jäi- 
vät tällaiset  majatalot  olemasta  kansalaistemme 
tärkeimpinä  seuraelämän  keskuksina. 

J.  Allen  syntyi  Merijärvellä,  Oulun  läänissä,  v. 
1840.  Merimiehenä  hän  saapui  Californiaan  vuo- 
den 1865  seuduilla.  Työskenteli  kullanhuuhtomois- 
sa  Sacramentojoen  latvoilla  ja  Nevada  vuoriston 
kultakaivoksilla,  säästäen  itselleen  pienen  pääoman. 
Tuotettuaan  vaimonsa  ja  poikansa  Suomesta  San 
Franciscoon,  laittoi  hän  1870-luvulla  hotellin,  jota 
liikettä  harjoitti  kolmattakymmentä  vuotta.   Ostet- 

tuaan  huvilan  kauneudestaan  kuuluisasta  San  Jo- 
sen pikku  kaupungista,  asui  hän  siellä  hedelmä- 
tarhojen ja  kukkien  ympäröimässä  paikassa  van- 
huutensa viimeiset  vuodet,  kuollen  v.  1895. 

Karl  Kustaa  Ahlgren,  syntyi  Uudellakirkolla  v. 
1845.  Saapui  merimiehenä  Amerikaan  v.  1865,  en- 
sin New  Yorkiin  ja  paria  vuotta  myöhemmin  San 
Franciscoon.  Työskenteli  moniaita  vuosia  Nevadan 
kultakaivoksilla  ja  osasi  säästää.  Mentyään  v.  1877 
avioliittoon  Katri  Robinsonin  kanssa,  ryhtyi  hän 
myöskin  hotelliliikkeeseen  San  Franciscossa.  Varo- 
jaan sijoitteli  hän  kaupungin  kiinteimistöön,  raken- 
nuttaen, ostellen,  myyden  ja  vuokraten  taloja,  jos- 
ta syystä  hän  jätti  hotellinpidon.  Kuului  jäsenenä 
useampaan  amerikalaiseen  apuyhdistykseen  ja  seu- 
raan.   Kuoli  V.  1919.    Kolme  lasta  elossa. 

C.  A.  Bowman,  rakennusurakoitsija,  syntyi  Tu- 
russa V.  1841.  Saapui  Californiaan  v.  1865.  Neva- 
dan kultakaivoksilla  hän  työskenteli  ensimäiset  vuo- 
tensa Amerikassa,  sekä  säästi  rahoja.  Mentyään 
avioliittoon  amerikalaisen  kanssa  ja  perustettuaan 
kotinsa  Oaklandiin,  ryhtyi  hän  rakennusurakoitsi- 
jaksi, valmistaen  taloja  itselleen  ja  niitä  myyden, 
sekä  myöskin  rakentaen  toisillekin  urakalla.  Kuo- 
li hyvissä  varoissa  v.  1901. 

Matti  Mattson,  kotoisin  Huittisista.  Oli  viiden- 
kolmatta  vuoden  ikäinen  kun  v.  1865  merimiehenä 
saapui  New  Yorkiin.  Sieltä  hän  paria  vuotta  myö- 
hemmin meni  Californiaan.  Hänkin  koetteli  on- 
neaan kullanetsinnässä  ja  työskenteli  vähän  aikaa 
kultakaivoksellakin,  mutta  luontonsa  veti  merelle. 
Tyyneen  meren  vesillä  hän  parhaan  elämänsä  ajan 
purjehti,  silloin  tällöin  leväten  San  Franciscossa. 


LÄNNEN  VARHAISIMMAT  SUOMALAISET  99 

Oli  merimieskirkon  ensimäisiä  jäseniä.  Vanhalla 
ij ällään  matkusti  synnyinmaahansa. 

Hendrick  Armstrong,  varakkaan  ja  sivistjoieen 
perheen  poika  Turusta,  kävi  vastenmielisesti  kou- 
lua, mutta  perehtyi  silti  latinaan,  saksaan,  ruotsiin 
ja  suomenkieleen,  sekä  suurtieteen  alkeisiin.  Rippi- 
kouluijällä  meni  merelle  ja  englantilaisilla  laivoilla 
palvellen  oppi  oivallisesti  englanninkieltä.  Saapui 
Amerikaan  v.  1868.  New  Yorkissa  muutti  amerika- 
laiseen  laivaan,  joka  purjehti  Etelä- Amerikaan.  Jäi 
maihin  San  Diegossa,  Chilessä,  yhtyen  sikäläiseen 
meri  väkeen.  Opittuaan  espanjan  kieltä,  hän  laivas- 
tosta erottuaan  jäi  edelleenkin  Chileen,  toimien 
työnjohtajana  siltojen  rakennuksilla  y.  m.  insinöö- 
ritöissä. Kulkeutui  v:den  1880-taitteessa  Califor- 
niaan,  joka  tuli  hänen  vastaiseksi  kodikseen.  Työn- 
johtajana ja  työmiehenäkin  rakennuksilla  y.  m. 
puutöissä  hän  oli  elämänsä  loppuvuosina.  Naimisis- 
sa amerikalaisen  kanssa.  Omisti  talon  Berkeleyssä. 
Kuoli  V.  1917. 

Albert  Piekkola,  synt.  Hailuodossa,  Oulun  läänis- 
sä V.  1847.  Kahdeksantoista  vuotiaana  läksi  valta- 
meriä kyntämään,  tullen  New  Yorkiin  v.  1868. 
Amerikalaisella  laivalla  purjehtien  saapui  hän  Ca- 
liforniaan  seuraavana  vuotena,  jääden  San  Fran- 
ciscoon, joka  tuli  hänen  vastaiseksi  asuntopaikak- 
seen.  Palvellut  merimiehenä  Tyyneen  meren  lai- 
voilla. 

Simon  Hunt  {Hornxinen),  erityisemmin  kookas 
ja  voimakas  merimies,  syntyi  Sälöisten  pitäjässä 
V.  1839.  Nuorena  hänkin  läksi  merelle.  Purjehti 
toistakymmentä  vuotta  kotimaisilla  laivoilla  maail- 
man valtamerillä.    Jäi   Amerikaan   v.   1869,   sekä 

seuraavana  vuotena  San  Franciscoon,  jonne  jäi  py- 
syväisemmin  olemaan.  Tuotettuaan  Suomesta  per- 
heensä V.  1879,  laittoi  merimiesmajatalon.  Vaimon- 
sa kuoltua  ja  lastensa  kasvettua  aikaisiksi,  jätti 
hän  hotelliliikkeen  ja  hoiti  vanhoilla  päivillään 
pientä  tupakkakauppaa  San  Franciscon  satamassa, 
rantakadun  varrella.  Merimiehet  ja  muutkin  tun- 
sivat hänet  ryhdikkääksi,  väkeväksi  merikarhuksi, 
jossa  vielä  vanhalla  ij älläänkin  oli  miehuutta  ja 
voimaa.  Kuoli  vierailuretkellään  poikainsa  luona 
Chicagossa  kesällä  v.  1916. 

Tuomas  Hunt  (Homanen),  Raahen  Sälöisistä 
kotoisin,  synt.  v.  1850,  saapunut  merimiehenä  San 
Franciscoon  1870-luvulla.  Palvellut  merimiehenä, 
tehnyt  metsätöitä  y.  m.  Yksinäinen  mies. 

Emanuel  Wilhelm  Rosten,  synt.  Raumalla  v. 
1849.  Seitsemänkymmenluvulla  kulkeutui  merimie- 
henä Californiaan.  Purjehtinut  Tyyneen  meren 
rantamia,  työskennellji;  laivaveistämöissä  ja  ollut 
lohenpj^äjänä  Alaskassa  useampana  kesänä.  Kuo- 
li V.  1906.  Perheensä  asui  Suomessa. 

Karl  Fredrick  Smith  eli  Laxman,  Oulussa  synty- 
nyt, V.  1850.  Toistakymmentä  vuotta  meren  ulapoi- 
ta kynnettyään,  saapui  hän  v.  1870  San  Francis- 
coon, jääden  siellä  maihin.  Koetteli  onneaan  kul- 
lankaivajana, mutta  kaivoksien  epäterveellinen  il- 
ma ei  häntä  miellyttänyt,  josta  syystä  hän  taas 
antautui  merimieheksi,  palvellen  Tyyneellä  merel- 
lä kulkevissa  laivoissa.  Mentyään  avioliittoon  Ou- 
lusta kotoisin  olevan  neitosen  kanssa  v.  1877,  alotti 
hänkin  ravintolaliikkeen  San  Franciscossa,  jota 
harjoitti  muutamia  vuosia.  Sittemmin  hän  viisi- 
toista vuotta  yhtämittaa  palveli  San  Franciscon  pa- 

lokunnan  vahtimestarina  ja  lämmittäjänä,  sekä 
nauttii  nykyään  eläkettä  kaupungilta.  Elossa  vai- 
mo, kolme  tytärtä  ja  poika. 

Peter  Gustaf  Sundberg,  syntyi  Raahessa  v. 
1852.  Meripoikana  saapui  Amerikaan  v.  1870,  en- 
sin New  Yorkiin  ja  sittemmin  vuosia  myöhemmin 
San  Franciscoon.  Meni  avioliittoon  Kalajoelta  ko- 
toisin olevan  Kustava  Törnvallin  kanssa  v.  1881. 
Jonkun  vuoden  vieläkin  merimiehenä  kulettuaan 
avasi  hän  merimiesten  majatalon  ja  yleisen  ruoka- 
lan, jota  piti  monet  vuodet.  Sundberg  kuoli  v. 
1908.  Leski  ja  viisi  lasta  elävät,  omistaen  talon 
San  Franciscossa,  sekä  ovat  melkoisissa  varoissa. 

Johan  Fredrick  Roswald,  synt.  Eurajoella  v. 
1845.  Kulkeutui  Califomiaan  v.  1870  seuduilla,  jos- 
sa sitten  on  asunut. 

Antti  Edwards,  Paavolasta  kotoisin  oleva  meri- 
mies, saapunut  San  Franciscoon  v.  1870.  Palveli 
Spring  Valley  vesiyhtiöllä  kaksikymmentä  vuotta. 
Kuoli  v:den  1890  seuduilla.    Yksi  pojistaan  elää. 

Frans  Mauritz  Ahlgren,  kapteeni,  kotoisin  Uu- 
destakaupungista, synt.  V.  1848.  Merimiehenä  saa- 
pui hän  New  Yorkiin  v.  1871,  sekä  kolme  vuotta 
myöhemmin  San  Franciscoon.  Suoritettuaan  asian- 
omaiset merikapteeni  tutkinnot,  on  hän  laivankap- 
teenina  palvellut  elämänikänsä,  tehden  pitempiä  ja 
lyhempiä  matkoja.  Vihittiin  avioliittoon  turku- 
laisen Ols^a  Maria  Backmanin  kanssa  v.  1882.  Asui- 
vat muutamia  vuosia  San  Pedrossa,  lähellä  Los  An- 
gelesia, mutta  muuttivat  takaisin  Kultaportin  ran- 
tamille, jossa  ovat  vakiintuneet  asumaan,  omistaen 
nykyään  talon  Berkeleyssä.  Kapteeni  Ahlgren  on 
sikäläisen   suomalaisen   merimieskirkon   perustajia 

ja  on  sen  ensimäinen  esimies,  sekä  monivuotinen 
luottamusmies.  Kolme  elossa  olevaa  poikaa  toimii 
liikealoilla. 

William  Peterson  (Saarimaa),  synt.  Nivalassa  v. 
1850.  Amerikaan  tullut  siirtolaisena  v.  1871  Haa- 
parannan kautta,  sekä  Californiaan  v.  1872.  Meri- 
mieskirkon vanhimpia  jäseniä. 

Anders  Anderson  (Marjamaa) ,  synt.  Sälöisissä, 
lähellä  Raahea  v.  1852.  Merimiehenä  tullut  Ameri- 
kaan V.  1872.  Asunut  enimmän  osan  ikäänsä  San 
Franciscossa,  omistaen  kiinteimistöä  Alamedassa. 
Mennyt  naimisiin  v.  1890.   Kaksi  tytärtä  elossa. 

Aleksander  Nevander,  luotsikapteeni,  kotoisin 
Raahesta,  saapunut  merimiehenä  San  Franciscoon 
V.  1873.  Palveltuaan  aikaisemmin  kapteenina 
amerikalaisilla  laivoilla,  oli  hän  viisitoista  vuotta 
luotsikapteenina  San  Franciscon  satamassa.  Hän, 
sekä  vaimonsakin  ovat  kuolleet.  Elossa  on  yksi  poi- 
ka. 

Aleksandra  Aliini,  synt.  Raahessa  v.  1861.  Tätin- 
sä mrs.  J.  Aliinin  mukana  tuli  San  Franciscoon  v. 
1867.  Käytyään  ensin  kansakoulua,  hän  sitten  tä- 
tiään  autteli  majatalon  pidossa.  Meni  naimisiin 
mr.  H.  Broken  kanssa.    Useita  lapsia. 

Katriina  Fredrika  Turunen,  yksinäinen  palveli- 
jatar, syntyi  Tyrvänällä  v.  1855.  Saapui  Ameri- 
kaan V.  1872.  Kuulunut  San  Franciscon  seurakun- 
taan elämänikänsä. 

Mrs.  Erika  Grann,  kotoisin  Raahesta,  saapui 
Amerikaan  v.  1875. 

Vanhoja  San  Franciscon  suomalaisia  ovat  myös- 
kin Charles  Fraser,  jolla  oli  aikoinaan  majatalo, 
mutta  sittemmin  varansa  menettäneenä  kuoli  köy- 

hain  talolla.  —  Matti  Heiskari,  kullankaivajana  v. 
1860-luvulla,  jolla  huhu  kertoo  olleen  niin  paljon 
kultaa,  ettei  määrääkään  tiennyt.  Kummastakin 
edellämainituista  ovat  tiedot  puutteelliset. 

Myöhemmin  1880-luvulla  San  Franciscoon  tullei- 
ta suomalaisia  on  suuri  joukko,  ja  niitä  jäänee  mo- 
niaita mainitsematta,  joitten  kosketukseen  ei  tä- 
män kirjoittaja  ole  tullut.  Näistä  kuitenkin  mer- 
kittäköön seuraavat: 

Johan  Fredrick  Widlund,  talonomistaja  Berke- 
leyssä,  Cal.,  syntyi  Ahlaisten  pitäjässä,  Turun  lää- 
nissä, V.  1858.  Suoritti  Suomessa  perämiestutkin- 
non  ja  jäi  purjehdusmatkoillaan  Amerikaan  v. 
1879.  Asunut  San  Franciscossa  vuodesta  1885.  Pal- 
vellut laivoilla  merimiehenä  ja  perämiehenä,  ollut 
kappiaana,  jonkun  aikaa  merimieslähetyksen  vah- 
timestarina, sekä  myöhemmällä  ikäänsä  rakennus- 
töissä. Hän  on  merimieskirkon  ja  San  Franciscon 
seurakunnan  perustavia  jäseniä,  sekä  ollut  monen 
laisissa  kirkon  luottamustoimissa.  San  Franciscon 
talvinäyttelyssä  v.  1894  oli  hän  suomalaisten  päi- 
vän juhlatoimikunnan  johtavimpia  jäseniä,  rahas- 
tonhoitajana y.  m.  Naimaton  mies. 

Hendrick  Richard  Abramson,  rakennusmestari 
ja  kiinteimistön  omistaja,  syntyi  Taivassalossa  v. 
1861.  Kahdenkymmenen  vuotiaana  saapui  Ameri- 
kaan ja  San  Franciscoon  v.  1883.  Ensin  työskenteli 
laivaveistämöillä,  sitten  rakennuksilla,  kunnes  al- 
koi oman  urakoitsijaliikkeen.  On  myöskin  taitava 
rakennuspiirustaja.  Merimieskirkon  ja  San  Fran- 
ciscon suomalaisen  seurakunnan  perustajia,  sekä 
monivuotinen  esimies.  Rakensi  kauniin  suomalai- 
sen kirkon  Rincon  mäelle  San  Franciscoon,  joka 

kuitenkin  maanjäristyksen  aikana  tuhoutui.  Omis- 
taa sievän  yksityistalon  Oaklandissa,  sekä  useita 
muita  taloja  Oaklandissa  ja  Berkeleyssä.  Vaimo  ja 
yksi  tj^är. 

Henry  Peter  Palmgren,  kapteeni,  synt.  Uudes- 
sakaupungissa V.  1855.  Suoritettuaan  perämiestut- 
kinnon  Suomessa,  purjehti  hän  kotimaisilla  lai- 
voilla vuoteen  1880,  jolloin  saapui  Amerikaan.  Tyy- 
neellä  merellä  on  hän  ohjannut  laivoja  kolmisen- 
kymmentä vuotta.  Meni  avioliittoon  San  Francis- 
cossa V.  1890,  Raumalta  kotoisin  olevan  Aksia 
Granlundin  kanssa.  Heillä  on  kolme  poikaa,  jotka 
kaikki  ovat  saaneet  hyvän  koulukasvatuksen.  Palm- 
gren omistaa  talon  Berkeleyssä,   Cal. 

Isack  Pyykkö y  Uta järveltä,  tullut  Amerikaan  v. 
1876.  Vaimonsa  Maria  on  kalajokelaisia.  Lapsia.  — 
Frans  Oskar  Johnson,  synt.  Porissa  v.  1847.  Vai- 
monsa Maria,  synt.  Vaasassa  v.  1856.  Lapsia.  — 
Fredrick  E.  Backman,  turkulainen,  tullut  Ameri- 
kaan V.  1880,  vaimonsa  Kustava  on  kotoisin  Hai- 
luodosta. Useita  lapsia.  —  Andreiv  Johnson,  Lu- 
mijoelta, omistaa  talon  Alamedesassa,  kotoisin  Lu- 
mijoelta. —  Wilhelm  Stenroos,  synt.  Vehmaalla  v. 
1842,  saapui  Amerikaan  v.  1880,  puutyöntekijä.  — 
Gustaf  Adolf  Palm,  synt.  Oulussa  v.  1861.  Omistaa 
suuren  kanatarhan  (noin  4,000  kanaa),  Petalumas- 
sa,  Cal.  —  H.  Engström,  kotoisin  Askaisista,  sekä 
vaimonsa  Katri  Pyhäjoelta,  asuivat  San  Francis- 
cossa V.  1885.  Johan  J.  Gutzen,  syntynyt  Oulunsa- 
lossa  V.  1857,  vaimonsa  Liisa  Ingeborg,  syntynyt 
Pattijoella  v.  1855.  Kuuluneet  varhaisimpina  jäse- 
ninä seurakuntaan.  —  Johan  Himberg,  syntynyt 
Uudellakirkolla     v.    1838,    vaimonsa    Wilhelmiina, 

syntynyt  v.  1835.  Molemmat  kuolleet.  —  Alexander 
Kontula,  Oulusta,  samoin  kuin  vaimonsakin  Maria. 
Lapsia  elossa.  —  Kapteeni  /.  Hyvärinen,  y.  m. 

Marshfield,  Ore.,  ensimäiset  suomalaiset  ovat 
raahelaiset  veljekset,  Sakris  Wallin  ja  An- 
ders W allin.  Sakris  oli  vanha  kullankaivaja,  saapu- 
nut Amerikaan  viime  vuosisadan  puolivälissä  ja  on 
yksi  niistä  suomalaisista,  jotka  parin  vuoden  ajan 
1860-luvulla  etsivät  kultakaivosta  Californian  ja 
Oregonin  rajaseudulta.  Hän  on  myöskin  ensimäisiä 
uutisasukkaita  Marshfieldin  lähistöllä,  sekä  ollut 
kuollunna  kauan  aikaa.  Myöhemmin  on  kuollut 
Anders  Wallin,  joka  luultavasti  oli  veljensä  mukana 
kullanetsinnässä.  Kummallakin  oli  perhe  ja  omai- 
sia elossa.  —  Frank  Lindgren,  raahelainen  meri- 
mies, tuli  ensin  New  Yorkiin  1860-luvulla,  ja  sit- 
temmin siirtyi  Californiaan,  kullanetsintään.  Hän 
omistaa  kaupunki-kiinteimistöä.  —  Johan  Karhu, 
kotoisin  Oulusta,  asui  moskin  kaupungissa  talon- 
omistajana, sekä  on  vielä  elossa.  —  Gustaf  Carl- 
son, uutisasukas  suomalaisessa  maanviljelysseudus- 
sa,  "Ten  Maililla,"  on  Raahesta  kotoisin  oleva  van- 
ha merimies  ja  asunut  Amerikassa  yli  puolensataa 
vuotta.  Edellisen  naapureita  on  J.  Erickson,  kotoi- 
si  Koiviston  pitäjästä,  Wiipurin  läänistä.  Samoilla 
seuduilla  asuu  kauan  maassa  ollut  Johan  Söteri 
E  vi  järveltä.  Uutisasukkaina  maalle  menneet  ja 
vuosikymmeniä  siellä  asuneet  ovat  Peter  Marsh, 
Raahesta,  kuollut  moniaita  vuosia  sitte;  sekä  Jo- 
han Stranki,  Kokkolasta.  Merimiehenä  Amerikaan 
tullut  "Seilari  Jacki",  asuu  maatilalleen  Coos  Rive- 
rillä.  Hän  on  turkulainen.  Siirtolaisina  tulleina 
mainittakoon     Aleksander     Mattson,   Kaustisista, 

Vaasan  läänistä,  saapunut  Amerikaan  v.  1872, 
omistaa  maatilan  Coos  Kiverillä,  suuren  perheen 
isä;  sekä  samoilla  seuduilla  asuva  maanviljelijä 
Isaac  Karjala,  tullut  Amerikaan  etäisestä  Kuusa- 
mon pitäjästä,  Oulun  läänistä  v.  1873. 

Mendocino-kauntin  suomalaisista  useimmat  kuu- 
luvat niihin,  jotka  ovat  varsinaisina  siirtolaisina 
tulleet  Amerikaan,  eivätkä  varsinaisesti  kuuluisi 
tämän  teoksen  puitteisiin;  mutta  monet  seikat  ke- 
hoittavat  merkitsemään  heidänkin  nimiänsä  ja  ly- 
hyet piirteet  heidän  elämästään. 

Johan  Jensen  (Mulli),  syntynyt  Koiviston  pitä- 
jässä, Turun  läänissä  v.  1848.  Merimiehenä  saa- 
pui New  Orleansiin  v.  1868.  Purjehti  Amerikan 
sisä  järvillä  nelisen  vuotta  ja  siirtyi  Calif  omiaan  v. 
1874.  On  aivan  ensimäisiä  suomalaisia  metsätyöläi- 
siä  Mendocino-kauntissa.  Omistaa  nykyään  maati- 
lan.  Vaimo  ja  lapsia. 

Elias  Johnson,  kotoisin  Ikaalisista,  Suomesta, 
tullut  Amerikaan  v.  1870.  Työskennellyt  kultakai- 
vannoissa  ja  punapuumetsissä.  Perheellinen,  useita 
lapsia  elossa. 

August  Granberg,  syntynyt  Kemissä,  Suomessa, 
V.  1850,  jossa  kaupungissa  hän  kävi  kansakoulun. 
Siirtolaisena  saapui  Amerikaan  v.  1871.  Neljä  vuot- 
ta työskenteli  tiilitehtaalla,  Minneapolissa.  Muutti 
sitte  Calif orniaan,  jossa  on  parhaan  elämänsä  ajan 
veistellyt  urakalla  punapuisia  ratapölkkyjä.  Ostel- 
lut ja  rakennellut  kaupunkitaloja  Fort  Braggissa, 
joita  nykyään  hoitelee.  Vaimonsa  Maria  Elisabet 
Anderson.  Useita  lapsia. 

Johan  Berry,  Torniolta  kotoisin,  saapui  siirtolai- 
sena Amerikaan  v.  1871,  juuri  tä3i:täessä  kahden- 

kymmenennen  ikävuotensa.  Minnesotasta  muutta- 
nut Californian  kesämaahan.  Työskennellyt  puna- 
puumetsässä,  sekä  asunut  Noyossa.  Myöhemmin 
osti  itselleen  talon  ja  hedelmätarhan  San  Josesta, 
Cal.    Vaimonsa  nimi  Jenni  Maria. 

Andrew  Neivman,  maanviljelijä  Noyossa,  Cal., 
on  kotoisin  Rantsilasta.  Siirtolaisena  tullut  Michi- 
ganiin V.  1872,  jossa  työskenteli  kuparikaivoksissa, 
kunnes  v.  1875  siirtyi  Californiaan  metsätöihin  ja 
maanviljelijäksi. 

Abram  HendricksoUy  maanviljelijä  Noyossa,  Cal. 
syntyi  Muhoksella  Suomessa  v.  1847.  Amerikaan 
tullut  siirtolaisena  v.  1872,  sekä  Californiaan  v. 
1884.  On  vanhimpia  suomalaisia  Fort  Braggin  seu- 
dulla ja  työskennellyt  vuoroin  punapuumetsässä  ra- 
tapölkkyjä veistellen,  vuoroin  maatilallaan  raiva- 
ten. Hendricksonin  perheessä  on  toistakymmentä 
lasta. 

Johan  Peterson  (Mattson)  ^  Norjan  suomalainen, 
tullut  Amerikaan  Vesisaarelta,  Ruijan  rannoilta  v. 
1872.  Työskenneltyään  ensin  kuparikaivoksilla, 
muutti  hän  v.  1881  Californiaan  metsätöihin,  sekä 
myöhemmin  hankki  itselleen  maatilan  Albionissa, 
Cal. 

Matti  Wilppula,  kiinteimistön  omistaja  Fort 
Braggissa,  syntyi  Rantsilassa  v.  1850.  Tuli  Suo- 
mesta siirtolaispoikana  Hancockiin,  Mich.,  v.  1872. 
Jätettyään  kuparikaivannot,  siirtyi  hän  Califor- 
niaan ja  on  elämänsä  parhaimmat  vuodet  uurasta- 
nut metsätöissä  ja  sahamyllyissä.  Omistaa  myöskin 
maatilan  Noyossa.  Vaimo  ja  yksi  tytär. 

Johan  H.  Lindström,  saapui  merimiehenä  Pensa- 
colaan,  Floridaan  v.  1870.  Asunut  Chicagossa,  Min- 

neapolissa,  Brainerdissa,  Minn.,  y.  m.  Harjoittanut 
sepän  ammattia  Fort  Braggissa,  Cal.  Perheellinen. 

Herman  Berquist,  Ylistarosta,  perheellinen,  asu- 
nut Fort  Braggissa  kolmisenkymmentä  vuotta.  — 
William  Rivett,  Raumalta,  merimiehenä  tullut  San 
Franciscoon  ja  sieltä  nelisenkymmentä  vuotta  sit- 
te  Fort  Braggiin,  Cal.  —  Fredrick  Backman,  tur- 
kulainen, vaimonsa  Kustava,  Hailuodosta,  Oulun 
läänistä.  —  Johan  Johnson  eli  Mattson,  asuu  Fort 
Braggissa.  —  Albionissa  asuvia  varhaisimpia  suo- 
malaisia :  Gabriel  Ikola,  Johan  Karjanmäki  ja  Nels 
Johnson  y.  m.  Mainittakoon  vielä  mrs.  Saara  K, 
Jernberg  ja  mrs.  A.  Bergdahl,  ikäihmisiä  ja  kauan 
paikkakunnalla  asuneet,  toiset  jo  päässeet  Herransa 
lepoon. 

Eurekassa,  Humboldt-kauntissa,  Cal.  on  suoma- 
laisia asunut  vuodesta  1870  saakka.  Kaupungissa 
on  sahamyllyjä  ja  lähistöllä  metsätöitä.  Seuraavis- 
ta kansalaisista  olen  saanut  tietoja: 

Henry  Törnroth,  syntynyt  Uudessakaupungissa, 
Suomessa,  v.  1836.  Merimiehenä  saapunut  1860-lu- 
vulla  San  Franciscoon.  Yli  neljäkymmentä  vuotta 
sitten  tuli  Eurekaan,  jossa  harjoitti  kapakkaliiket- 
tä  ja  siinä  liikkeessä  kokosi  melkoisen  omaisuu- 
den. Oli  naimisissa.  Kuoli  v.  1905. 

Närpöön  Joopas,  kotoisin  Kristiinan  kaupun- 
gin lähistöltä,  Närpiöstä,  on  ensimäisiä  suomalai- 
sia kiinteimistön  omistajia  Eurekassa.  Tuotti  per- 
heensä Suomesta.  Äidinkieli  ruotsi,  mutta  osasi 
suomeakin.  Kuoli  muuan  vuosi  sitte. 

Albert  Palmroos,  kotoisin  Uudestakaupungista, 
merimiehenä  tullut  Amerikaan  ja  Eurekan  ensimäi- 
siä suomalaisia.  Käynyt  Suomessa,  jossa  vaimonsa 

kuoli.  Työskentelee  nykyään  laivaveistämöllä.  Suu- 
ren perheen  isä. 

A.  Mattson  (Asikkala),  syntynyt  Pyhäjoella,  Ou- 
lun läänissä.  Saapui  merimiehenä  Amerikaan.  Mai- 
nitaan olleen  maanmittarin  apulaisena  Eurekan 
kaupunkia  jaettaessa  lotteihin.  Kuoli  yksinäisenä 
miehenä  kymmenen  vuotta  sitte. 

Tuomas  Fleming,  ammatiltaan  räätäli,  niinikään 
ensimäisiä  kiinteimistön  omistajia  Eurekassa.  Vai- 
monsa kuoltua  kohtasi  häntä  monet  ikävyydet.  Ko- 
toisin hän  oli  Vähästä  Kyröstä.  Kuoli  v.  1915,  omis- 
tamalla talollaan  Fresh  Water  nimisessä  paikassa, 
Eurekan  lähistöllä.  Useita  lapsia. 

August  Ekbum,  Turun  tienoilla  syntynyt  v.  1842. 
Meripoikana  kulkeutunut  Californiaan  ja  mennyt 
naimisiin  Eurekassa.  Ollut  työnjohtajana  y.  m. 
Kuoli  Fresh  Waterissa  v.  1916. 

Jacob  Riippa,  kotoisin  Limingasta,  merimiehenä 
kulkeutunut  Eurekaan,  jossa  omistaa  nykyään  ta- 
lon ja  työskentelee  metsätöissä.  Asuu  perheineen 
Fresh  Waterissa,  Cal. 

Henry  Wilson  (Anttila),  meripoikana  purjehtinut 
Amerikaan  ja  vihdoin  asettunut  Eurekaan  vuosi- 
kymmeniä sitten.  Yksinäisenä  miehenä  tämä  Lu- 
mijoelta kotoisin  oleva  kansalainen  kuoli  v.  1915. 

Kauan  ovat  myöskin  Eurekassa  asuneet  kansalai- 
semme Gustaf  Johnson  ja  Knut  Kauppila. 


SUOMALAISIA  YHDYSVALTAIN  ETE- 
LÄISIMMISSÄ SATAMISSA. 

Suomen  laivaliikkeen  kukoistusajalla,  viime  vuo- 
sisadan keskivaiheilla  nähtiin  Pohjolan  pieniä,  si- 
rotekoisia  purjealuksia  Mexicon  lahdella.  Cuban  ve- 
sillä, Floridan  ja  Georgian  rantamilla.  New  Or- 
leansista,  Jacksonvillestä  ja  Savannah'ista  ottivat 
he  puuvillaa,  sokeriruokoa  ja  hedelmiä  y.  m.,  sekä 
Galvestonista,  Mobilesta,  Pensacolasta  y.  m.  puu- 
tavaraa, puuvillaa,  tupakkaa  y.  m.  Englantiin  ja 
muuallekin  Europaan  vietäväksi.  Itämainen  sota 
tuhosi,  niinkuin  ennen  olemme  jo  viitanneet.  Suo- 
men silloisen  vilkkaan  merihikkeen.  Monet  laivain 
kapteenit,  joko  itse  laivan  omistajina,  taikka  isän- 
tiensä suostumuksella  myivät  aluksensa  Amerikan 
satamissa  estääkseen  niitten  joutumasta  englanti- 
laisten taikka  ranskalaisten  sotalaivain  tuhottavik- 
si taikka  kaapattaviksi.  Suomalaiset  merimiehet 
pestautuivat  silloin  mikä  mihinkin  amerikalaiseen 
laivaan,  joista  suurin  osa  rauhan  tultua  koteutui 
takasin  Pohjolaan,  mutta  muutamia  heistä  jäi  ai- 
naiseksi Amerikaankin.  Juuri  näiltä  ajoilta  vuo- 
desta 1854  tapaa  varhaisimmat  suomalaiset  Yh- 
dysvaltain eteläisimpien  merikaupunkien  satamissa. 
Myöskin  pari  pienempää  uutisasutusta  näyttää  syn- 
tyneen 1870-luvulla  Tennesseen,  valtion  pääkaupun- 
gin läheisyyteen  ja  Georgiaan.  Nämä  etelävaltioit- 
ten   pienet  suomalaisasutukset  ovat  aikoja   sitten 

vieraantuneet  kansallisuudestaan,  pääasiallisesti 
siitä  syystä,  että  ne  olivat  kaukana  ja  eristettyinä 
pohjoisvaltioissa  asuvista  suuremmista  suomalais- 
asutuksista, joitten  keskuudessa  kirkollinen  ja  kan- 
sallinen harrastus  vaikutti  uskontoa,  kieltä  ja  kan- 
sallisuutta säilyttävästi. 

New  Orleansissa^  La,  asui  1860-luvulla  pariin  sa- 
taan henkeen  nouseva  joukko  suomalaisia,  ollen 
silloin  tärkein  suomalaisasutus  etelässä.  Tämä  asu- 
tus sai  alkunsa  Itämaisen  sodan  aikana  v.  1854, 
jolloin  ainakin  yksi  Suomen  kauppalaiva  myytiin 
tässä  satamassa  ja  merimiehet  muuttivat  amerika- 
laisiin  laivoihin,  osa  jääden  pysyväisesti  asumaan- 
kin NewOorleansiin.  Myöhemmin  jäi  yhä  uusia  Suo- 
men meripoikia  maihin  tänne  etelän  vilkkaaseen  sa- 
tamakaupunkiin. Myöskin  muutamia  varsinaisia 
siirtolaisia  ja  Suomen  tyttäriäkin  kerääntyi  sinne. 
Parhaillaan  näyttää  suomalainen  asutus  olleen 
1870-luvulla.  —  Sitten  seurasi  sitä  tuho.  Kelta- 
kuume ja  kolera  raivosi  hirvittävällä  voimalla  New 
Orleansissa  ja  muutamassa  viikossa  haudattiin  kol- 
mekymmentä suomalaista  kaupungin  kalmistoon. 
Henkiin  jääneet  suomalaiset,  niinkuin  paljo  mui- 
takin pohjoismaalaisia,  pakenivat  mikä  minnekin, 
viileämpiin  seutuihin.  Jälelle  jäi  vaan  harvoja,  jot- 
ka omistivat  kaupunkitaloja,  eivätkä  sen  vuoksi 
saattaneet  niin  helposti  paikkakuntaa  jättää.  Näis- 
tä voimme  merkitä  seuraavat: 

August  Mellin,  Paltamon  rovastin  poika,  oli  pe- 
rämiehenä siinä  suomalaisessa  laivassa,  joka  Kri- 
mein sodan  aikana  myytiin  amerikalaiselle  yhtiölle. 
Muutettuaan  laivaa,  palveli  hän  monia  vuosia 
Mexico-lahdon    rantamilla    purjehtivissa    laivoissa. 

Myöhemmin  osti  hän  talon  New  Orleansista,  sekä 
työskenteli  laivain  purkaus-  ja  lastauspaikoilla,  ol- 
len työnjohtajana  y.  m.  Vaikka  hän  oli  varsin  hy- 
vissä varoissa  ja  omisti  monta  kaupunkitaloa,  ei 
hän  tullut  koskaan  käyneeksi  Suomessa.  Avioliitos- 
sa oli  hän  toiskielisen  kanssa,  josta  aviosta  on  ty- 
tär elossa.  Kansallisuudestaan  kokonaan  vieraan- 
tuneena kuoli  Mellin  v.  1905,  ollen  lähemmä  kah- 
deksankymmenen vuoden  ikäinen. 

Alexander  Dahlgren,  talonomistaja,  oli  niitä 
harvoja  varhaisimpia  New  Orleansin  suomalaisia, 
joka  säilytti  kansallisuutensa  ja  pysyi  kosketukses- 
sa yhteisten  pyrintöjemme  kanssa  täällä  uudessa 
maassa.  Suomalaisia  sanomalehtiä  hän  tilasi  ja  lu- 
ki, sekä  niitten  kautta  seurasi  kansamme  kehitystä 
Amerikassa.  Hän  oli  m.  m.  Suomi-Opiston  ja  kirk- 
kokunnan lämmin  ystävä  ja  aulis  auttaja. 

Dahlgrenin  suku  on  kotoisin  Ilmajoelta,  Talvitien 
talosta.  Salomon  Dahlgren  oli  Konnin  oppilaita  ja 
muutti  kellosepän  ammattia  harjoittamaan  Sälöi- 
siin, lähellä  Raahea.  Täällä  syntyi  Alexander  v. 
1843.  Viime  vuosisadan  puolivälissä  oli  meriliike 
vilkkaimmillaan  Raahessa  ja  poikasen  korkeimpa- 
na ihanteena  oli  päästä  merille  niitä  ihmeellisiä 
maita  katselemaan,  joista  merimiehet  kertoivat. 
Kun  Alexander  Dahlgren  oli  käynyt  rippikoulunsa, 
meni  hän  kajuuttapo jaksi  Pohjanlahdella  purjehti- 
vaan laivaan.  Yhdeksäntoista  vuotiaana  on  hän 
täysi  merimies  ja  lähti  Iris-nimisellä  laivalla,  jon- 
ka kapteenina  oli  Blomberg,  pitkälle  ulkomaamat- 
kalle. Kotisatamasta  vietiin  terva-  ja  puulasti  Eng- 
lantiin. Sieltä  otettiin  kivihiililasti,  joka  vietiin 
poikki    Atlanninmeren    etelä-Amerikaan.     Käytiin 

Chilessäkin  ja  palattiin  siirtomaatavaroitten  kans- 
sa takaisin  Europan  vesille.  Jatkettiin  sitten  mat- 
kaa Välimerelle  ja  Mustalle  merelle,  sekä  tuotiin 
Odessasta  viljalasti  Marseilleen,  Ranskaan.  Suoloil- 
la lastattuna  suunnattiin  kulku  toisen  kerran  etelä- 
Amerikaan,  Brasiliaan,  jossa  lasti  purettiin  ja  uusi 
otettiin.  Uudella  lastilla  jatkettiin  matkaa  yhä 
enemmän  etelää  kohden  Tyyneen  meren  ja  Indian 
meren  poikki,  kierrettiin  Kap  Hornin  niemi  ja 
purjehdittiin  Kiinaan,  Intiaan  ja  sieltä  vihdoin  ta- 
kaisin Lontooseen.  Suomalainen  laiva  läksi  Eng- 
lannista kotimatkalle  Suomeen,  mutta  Dahlgren 
pestausi  Amerikaan  menevään  laivaan  ja  saapui 
New  Yorkiin  v.  1866.  Sieltä  hän  samana  vuotena 
kulkeutui  New  Orleansiin,  vastaiseen  kotiinsa. 

Mexicon  lahdella  ja  keski- Amerikan  satamissa 
purjehtivissa  laivoissa  palveli  Dahlgren  parisen 
vuosikymmentä.  Avioliittoon  meni  hän  Amerikaan 
tulleen  Maria  Seppälän  kanssa  ja  heillä  oli  yksi 
poika.  Cuban  sodassa  tämä  nuorukainen  palveli, 
ottaen  osaa  meritaisteluun,  jonka  hirvittävyys  vai- 
kutti niin  hänen  herkkään  mieleensä,  että  hänen 
järkensä  himmeni  ja  hän  joutui  valtion  paranto- 
laan. Kerran  vaan  eläessään  kävi  Dahlgren  Suo- 
messa V.  1879.  Vanhemmalla  puolen  ikäänsä  eleli 
hän  yksinäistä  elämäänsä,  muistellen  poisotettuja 
omaisiaan.  Hän  kuoli  keväällä  v.  1918.  Suomesta 
häntä  vartavasten  hoitamaan  tullut  sukulaistyttä- 
rensä  peri  omaisuuden. 

Johan  Smith  {Karlström)  ^  Kokkolasta,  vanhim- 
pia New  Orleansin  suomalaisia.  Oli  avioliitossa 
Rantasalmelta    kotoisin     olevan    Roosa    Junttilan 

kanssa.   Useita  lapsia  elossa.  Omisti  moniaita  kau- 
punkitaloja. 

New  Orleansiin  tulleista  varhaisimmista  suoma- 
laisista mainittakoon  vielä  Andrew  Broman,  saa- 
puen sinne  merimiehenä  v.  1866,  sekä  sittemmin 
siirtynjrt  Chicagoon;  Martin  Syväjärvi,  Kälviältä, 
purjehdusmatkallaan  jäänyt  New  Orleansiin  v. 
1866  ja  sieltä  myöhemmin  sisäj arville  ja  New 
Yorkiin;  Johan  Jenssen,  Koivistolta,  merimiehenä 
tullut  Amerikaan  v.  1868.  Asunut  jonkun  aikaa 
New  Orleansissa,  sitten  Chicagossa,  kunnes  v.  1874 
muutti  Californiaan.  Vielä  mainittakoon  Kalle  Sor- 
Janen,  Mikkelistä,  Fredrick  Williams  Porista,  Ed' 
ward  Hendrickson  Kokkolasta  ja  mrs.  Lovisa  Hen- 
drickson  Savonlinnasta.  Nuorempi  suomalainen 
asutus  täällä  Mississippin  suistamon  kauniissa  kau- 
pungissa on  pysynyt  varsin  piennä,  kohoten  vaan 
muutamiin  kymmeniin. 


VI 


VARHAISIMMAT    SUOMALAISET 
CHICAGOSSA,  ERIESSÄ  Y.  M. 

Ensimäiset  suomalaiset  kotiutuivat  Chicagoon, 
mikäli  voitanee  muistaa  sisällisen  sodan  aikana,  v. 
1860-luvulla,  sekä  useampia  heti  sodan  päätettyä. 
Erinomaisen  vilkas  laivaliike,  joka  orjain  vapaus- 
sodan jälkeen  alkoi  Amerikan  suurilla  sisäjärvillä, 
kohotti  merimiesten  palkan  järvilai voilla  korkeam- 
malle, mitä  valtamerilaivoissa  maksettiin  ja  seu- 
rauksena olikin  se,  että  monia  merimiehiä  New 
Yorkista,  Bostonista  y.  m.  Atlannin  meren  satamis- 
ta siirtyi  sisäjärviä  purjehtimaan,  näitten  joukos- 
sa moniaita  suomalaisiakin.  Noitten  suurten  jär- 
vien, Superiorin,  Michiganin,  Huronin  ja  Erien 
rantamilla  kasvavia  tuuheita  tukkimetsiä  alettiin 
kaatamaan  ja  varsinkin  ala-Michiganin  verratto- 
m.at  mäntymetsät  olivat  silloin  pitelyn  alaisina.  Vil- 
kasta puutavaraliikettä  harjoittivat  kaupungit:  Sa- 
ginaw,  Oscoda,  Bay  City,  Muskegon,  Manistee,  Det- 
roit, Chicago  y.  m.  Lautatavaraa  tarvittiin  keski- 
Lännen  nopeasti  kasvavissa  kaupungeissa  ja  suun- 
nattomat määrät  ratapölkkyjä  tarvittiin  niihin  mo- 
niin rautateihin,  joita  rakennettiin  poikki  Ameri- 
kan mantereen  y.  m. 

Suomalaiset  merimiehet,  jotka  näinä  aikoina  pur- 
jehtivat sisäjärvillä,  kotiutuivat  etupäässä  Chica- 
goon, jossa  jo  ennen  sen  kaupungin  surullisen  kuu- 
luisaa paloa,    (1871)   asui  sievonen  joukko  kansa- 

Iäisiämme.  Näitten  varhaisempien  suomalaisten 
vaiheet  tulevat  etupäässä  tässä  kirjassa  merkittä- 
väksi. Myöhempi,  valtavampi  suomalainen  asutus 
Chicagossa  on  vasta  viime  vuosikymmeninä  sinne 
muuttaneista  muodostunut. 

Fredrick  Hart  (Lassila) ,  Raahesta  kotoisin,  saa- 
pui New  Yorkiin  merimiehenä  v.  1861.  Kirjoit- 
tautui heti  Yhdysvaltain  laivastoon,  palvellen  siinä 
orjain  vapautussodan  loppuun.  Hän  muutti  Chica- 
goon v:den  1866  seuduilla.  Palveli  useita  vuosia  si- 
sä järvien  laivoilla.  Elämänsä  viimeiset  kaksikym- 
mentä vuotta  hän  työskenteli  Chicagon  "Stock-Yar- 
dissa",  ollen  työnjohtajana  y.  m.  Oli  avioliitossa 
toiskielisen  kanssa,  ja  on  tytär  elossa.  Omisti  pari 
kaupungin  taloa.  Kuoli  v.  1900,  noin  kuudenkym- 
menen vuotiaana. 

Johan  Andersson  (Junnikkala) ,  syntyisin  Kala- 
joelta. Lassilan  ja  myöhemmin  esiintyvän  Broma- 
nin kanssa  lähteneet  yhtäaikaa  merelle,  ja  saapuneet 
Bostoniin  v.  1863,  jossa  meni  avioliittoon  saksalai- 
sen kanssa.  Siirtyi  Chicagoon  v.  1866.  Purjehti- 
nut sisä  järvillä  vuosikymmeniä.  Vanhemmalla  ij  äl- 
lään harjoitti  ajurintointa  Chicagossa.  Elossa  usei- 
ta lapsia. 

Johan  Stedman,  merimies  Raumalta,  saapui  Ame- 
rikaan  v.  1865,  sekä  vuotta  myöhemmin  Chicagoon. 
Purjehtinut  sisä  järvillä  elämänsä  ehtooseen  saak- 
ka. Mennyt  avioliittoon  Suomessa,  sekä  tuotti  vai- 
monsa Amerikaan  v:den  1870  vaiheilla.  Stedman 
on  ollut  kuollut  pari  vuosikymmentä.  Tytär  ja  poi- 
ka elossa. 

Andrew  Broman,  talonomistaja,  syntyi  Raahes- 
sa V.  1842.    Käytyään  viidentoista  vuotiaana  rippi- 

koulun,  läksi  hän  kajuttapoikana  merelle,  palvellen 
ensin  kotikaupunkinsa  laivalla,  joka  kulki  Englan- 
nin ja  Suomen  väliä.  Sittemmin  pestautui  englan- 
tilaiseen laivaan  ja  läksi  nelivuotiselle  merimatkalle 
maapallon  ympäri,  pysähtyen  etelä-Amerikassa, 
Austraaliassa,  Indiassa  y.  m.  Pistäytyi  kotonaan 
Raahessa  ja  läksi  uudestaan  ulkomaamatkalle,  joka 
toi  hänet  New  Orleanssiin,  Mexicolahden  rantamil- 
le V.  1866.  Sieltä  jonkun  ajan  kuluttua  rautateitse 
pyyhkäisi  Chicagoon,  vastaiseen  kotiinsa.  Neljä- 
toista vuotta  palveli  hän  matruusina  ja  perämiehe- 
nä sisä  järvien  laivoilla,  säästäen  sillä  aikaa  vähäi- 
sen omaisuuden.  Tämän  jälkeen  hän  harjoitti  li- 
haliikettä  kahdeksan  vuotta.  Vanhemmalla  puolen 
ikäänsä  on  hän  hoidellut  omistamiaan  taloja  ja  teh- 
nyt vähinsä  puutöitäkin.  —  Vaimonsa  Johanna  on 
syntynyt  Haaparannalla  ja  tullut  Amerikaan  v. 
1869.  Avioliittoon  he  menivät  Chicagossa  v.  1870. 
Avioliitosta  on  elossa  kaksi  kirjapainoliikkeessä  toi- 
mivaa poikaa  ja  tytär.  —  Mr.  Broman  on  harras 
ja  lämmin  kristitty.  Harvinaista  kyllä,  hän  muuta- 
mien ystäviensä  avulla  rakensi  pienen  kokoushuo- 
neen, joka  aikoinaan  oli  ainoa  suomalainen  kirkko 
tässä  suurkaupungissa. 

Adam  Sundman,  ensimäisiä  suomalaisia  kauppi- 
aita Chicagossa,  on  kotoisin  Savon  puolesta,  ja  saa- 
pui Amerikaan  v.  1866.  Vaimonsa  nimi  oli  Kata- 
rina. Vanhemmalla  ijällään  he  ostivat  maatilan  lä- 
heltä Chicagon  kaupunkia,  jossa  molemmat  ovat 
kuolleet.    Yksi  tytär  jäi  eloon. 

I sakki  Rova,  Norjan  suomalainen,  saapui  Ame- 
rikan V.  1865.  Pari  vuotta  töskenneltyään  Michi- 
ganin  kuparikaivoksissa,   muutti   hän   perheineen 

Chicagoon.  Vaimonsa  Ida  Rova  pitäisi  olla  ensi- 
mäinen  suomalainen  emäntä  tässä  kylässä.  Mr. 
Rova  kuoli  keuhkotautiin  verrattain  nuorella  ij  äl- 
lä.   Sittemmin  on  kuollut  vaimonsakin  ja  lapsia. 

Hendrick  Klaver,  synt.  Raahessa  v.  1846.  Meri- 
miehenä tullut  Amerikaan  v.  1869.  Palveli  Atlan- 
nin  rantamilla  purjehtivissa  laivoissa  moniaita  vuo- 
sia, pysähtyen  milloin  New  Yorkissa,  milloin  Bosto- 
nissa, kunnes  vakituisesti  asettui  Chicagoon.  Ai- 
noastaan vähemmän  aikaa  purjehti  sisäj arvilla,  jos- 
sa hänellä  oli  oma  pieni  aluksensakin.  Kolmisen- 
kymmentä vuotta  pitänyt  hevosta  ja  ollut  vuokra- 
ajurina.  Omistaa  talon  kaupungin  eteläosassa.  Vai- 
moonsa Aina  Lovisa  on  myöskin  raahelainen  ja  siir- 
tolaisena tullut  Chicagoon,  jossa  he  menivät  naimi- 
siin v.  1890.    Yksi  poika  elossa. 

Erieen,  Pennsylvaniaan  näyttää  varhaisimmat 
suomalaiset  tulleen  myöskin  heti  sisällisen  sodan 
päätyttyä,  ja  nämä  ensi  tulleet  cvat  merimiehiä, 
jotka  ovat  palvelleet  sisäj ärvien  laivoilla.  Näistä 
voimme  merkitä  vaan  pari  kansalaistamme. 

Peter  Tumber  {Thornherg) ,  talonomistaja  Eries- 
sä,  syntyi  Haaparannan  maaseurakunnassa  v.  1834. 
Merimiehenä  saapui  Amerikaan  v.  1858.  Palveli 
orjain  vapautussodan  aikana  Yhdysvaltain  laivas- 
tossa, ollen  mukana  monissa  meritaisteluissa  Mexi- 
con lahdella  ja  Mississippijoella.  Muistona  palve- 
luksestaan kantaa  hän  kultaista  kunniamerkkiä. 
Laivastosta  erottuaan  meni  hän  New  Yorkissa 
avioliittoon  tanskalaisen  neitosen  kanssa  ja  muutti 
v.  1867  Erien  satamakaupunkiin.  Vuosikymmeniä 
on  hän  purjehtinut  sisäj  arvilla.  Möhemmin  on  hän 
ollut  työnjohtajana  laivoja  lastatessa  ja  purettaes- 

sa.  Vaimonsa  kuoli  v.  1911.  Nykyään  hän,  harvi- 
naisen korkean  ijän  saavuttanut  vanhus,  hoitelee 
omistamiaan  kaupunkitaloja. 

Peter  Salmi,  kotoisin  Uudestakaupungista,  saa- 
pui merimiehenä  Amerikaan  v.  1865.  Asunut  elä- 
mänikänsä  Eriessä,  jossa  hänet  tunnettiin  taitava- 
na puuseppänä.  Yksinäisen  miehen  huoletonta  elä- 
mää hän  vietti,  ottamatta  osaa  kansalaistensa  kir- 
kollisiin taikka  raittiuspyrintöihin.  Vanhuutensa 
heikkoudessa  täytyi  hänen  turvautua  kunnan  apuun, 
kuollen  v.  1911  Erien  köyhäintalolla  65  vuoden  ikäi- 
senä. 

Mikko  Saapeli  l.  ^^Kultakukkaro^\  Samoihin 
aikoihin  kun  orjain  vapautussota  alkoi,  koteutui 
Amerikasta  yksi  varhaisimpia  suomalaisia  kullan- 
kaivajia Mikko  Saapeli  synnyinseudulleen  Pohjan- 
maalle, Isonkyrön  pitäjään.  Paitsi  runsaasta  raho- 
ja, oli  hänellä  myöskin  Amerikan  tuliaisina  tuotu 
kookas  tupakkakukkaro  täynnä  kultahiekkaa,  joka 
painoi  noin  seitsemän  naulaa.  Tätä  kukkaroaan  hän 
mxielellään  näytteli  ja  seuraus  siitä  oli  se,  että  kansa 
alkoi  kutsumaan  häntä  "kultakukkaroksi".  Rahoil- 
laan osti  hän  talon  Mustasaaren  pitäjästä  ja  ryhtyi 
rakentamaan  upeata  kartanoa  siihen.  Kartanon 
sai  hän  valmiiksi,  mutta  kulta  olikin  loppunut,  vie- 
läpä tullut  velkaakin.  Kun  hän  ensimäisellä  Ame- 
rikan matkallaan  oli  niin  hyvin  onnistunut,  läksi 
hän  uudestaan  ^^ kultaa  puuveitsellä  leikkaamaan". 

Useitten  muitten  kyröläisten  kanssa  hän  saapui 
toistamiseen  Amerikaan  noin  1869  vaiheilla.  Siir- 
tolaisuus juuri  silloin  alkoi  etelä-Pohjanmaalta,  sil- 
lä tietona  oli  hyvät  työansiot  rautatien  töissä  Penn- 
sylvaniassa ja  Ohiossa.     Niinpä  tovereittensa  vai- 

kutuksesta  Saapelikin  matkusti  Ohioon,  vaikka 
kenties  olisi  ollut  edullisinta  mennä  lännen  kulta- 
kaivannoille,  jossa  hän  tottuneena  kaivosmiehenä 
clisi  saanut  parempaa  ansiota.  Onni  alkoi  olemaan 
vastainen  Saapelille.  Hän  ei  ollut  tottunut  teke- 
mään työtä  niin  pienellä  palkalla,  mitä  Ohiossa  sil- 
loin maksettiin.  Pettymyksen  huolia  koitti  hän 
haihduttaa  väkijuomien  huumaamisella.  Vähäiset 
ansionsa  kuluivat  ja  elämänsä  haaksirikkoutui. 
Suomessa  oleva  talonsa  joutui  vieraalle.  Voimaa 
ei  ollut  juoppouspaheensa  heittämiseen.  Surullista 
vanhuuttaan  sai  hän  sitte  viettää  Erie-kauntin 
köyhäin  talolla  lähellä  Clevelandia,  Ohio,  jossa  hän 
kuoli  V.  1910  vaiheilla,  noin  kahdeksankymmenen 
vuoden  ikäisenä. 

Epäilemättä  muissakin  sisäjärvien  satamissa  on 
joku  ja  suomalaisia  merimiehiä  asunut,  ja  kansalli- 
suudestaan vieraantuneina,  painuneet  unholaan. 
Muutamia  on  vielä  elossakin  Huron-  ja  Michigan- 
järvien  satamakaupungeissa,  ala-Michiganissa. 
Myöhempi  tutkimus  voipi  heistäkin  vielä  muutamia 
päivänvaloon  saattaa. 


VII. 


PHILADELPHIA  JA  SEN  VARHAISIMMAT 
SUOMALAISET. 

Englantilaisen  amiraalin  poika,  kveekarien  johta- 
ja, William  Penn  perusti  Philadelphian,  veljellisen 
rakkauden  kaupungin  v.  1682.  Alue,  jolle  kaupunki 
rakennettiin,  kuului  ennen  tulleille  ruotsalaisille  ja 
suomalaisille,  joilta  oston  taikka  vaihdoksen  kautta 
hankittiin  tarpeellinen  maa  Delawarejoen  varrelta, 
läheltä  sitä  paikkaa,  missä  Schuylkilljoki  purkaa 
vetensä  Delawareen.  Vuotta  ennen  kaupungin  pe- 
rustamista, saapui  suuri  joukko  kveekarien  veljes- 
kuntaan kuuluvia  englantilaisia  Amerikaan,  jossa 
he  laskivat  perustuksen  Pennsylvanian  siirtovaltiol- 
le.  Philadelphian  vastaperustetun  kaupungin  lä- 
histöllä asui  suomalaisia,  varsinkin  Schuylkilljoen 
varrella,  jossa  oli  aikoinaan  Vasa  ja  Korsholm  ni- 
miset puolustustornit.  Kaupungin  varhaisimmissa 
väkiluetteloissa  ja  historioissa  tapaakin  monta  suo- 
malaisnimeä.  Sen  ensimäisessä  oikeuslautakunnas- 
sa  mainitaan  olleen  jäsenenä  Gunnar  Ramboe  v. 
1682.  Lassa  Kock  rakensi  kaupungin  ensimäisen 
putkan  eli  vankilan. 

Mikäli  Philadelphia  kasvoi,  varsinkin  kahdeksan- 
nellatoista vuosisadalla,  sikäli  suomalaisten  raivaa- 
mat maatilat  Schuylkilljoen  varrella  tulivat  jae- 
tuiksi kaupungin  loteiksi,  varsinkin  pohjois-  ja 
länsiosassa  nykyistä  Philadelphiaa.  Englantilainen 
kansanaines  oli  alusta  pitäin  niin  verrattomasti  yli- 

voimainen  ja  lukuisa,  että  harvalukuinen  suomalais- 
väestö hyvin  pian  hupeni  mitättömän  pieneksi  mur- 
to-osaksi. Kolonial-kauden  suomalainen  väestö  pe- 
rinpohjin amerikalaistui.  Mutta  historiallisina 
muistomerkkeinä  mainittakoon  kaupungissa  Sven- 
sen  kadun  varrella  sijaitseva,  vanha  Dei  Gloria 
kirkko,  valmistunut  v.  1700.  Kirkon  vieressä  ole- 
vassa kalmistossa  lepää  moniaita  Wermlannin  suo- 
malaisia, kapteeni  Lasse  Kock  y.  m. 

Suomen  merimiehiä  todennäköisesti  on  pur- 
jehdusretkillään  pysähtynyt  Philadelphiassakin,  ja 
jokunen  sinne  varsinaisesti  asettunut  asumaankin 
viime  vuosisadan  alkupuolesta  saakka.  Esimerkki- 
nä mainittakoon  tapaus,  jonka  siirtolaispastori,  tri 
Nichols  Collins  on  jättänyt  muistiinpanoihinsa. 
*' Illalla  tammik.  25  p.  1807,  noin  kahdeksan  seu- 
duissa, tuli  luokseni  suomalainen  merimies  vihittä- 
väksi erään  hyvin  epäilyttävältä  näyttävän  naikko- 
sen kanssa,  todistajana  joku  tanskalainen  merimies. 
Mies  oli  soreavartaloinen,  kookas,  noin  kolmenkym- 
menen vuoden  ikäinen,  ja  antoi  nimekseen  John- 
ston.  Tarkemmin  tutkittuani  häntä,  ilmaisi  hän 
todellisen  nimensä,  jonka  mukaan  hän  kuului  yh- 
teen arvokkaampaan  aatelissukuun  Suomessa,  ja 
äitinsä  oli  vielä  elossa,  asuen  pääkaupungissa,  Tu- 
russa." 

Varhaisimmat  nykyisistä  Philadelphian  suoma- 
laisista ovat  ne,  jotka  ovat  tulleet  sisällisen  sodan 
aikana,  ja  sen  jälkeen.  1870-luvulla  kaupungissa 
asui  useita  suomalaisia  merimiehiä,  joista  muuta- 
mat olivat  naimisissa  irlantilaisten  kanssa.  Useim- 
mat heistä  ovat  kuolleet  ja  jälkeen  jääneet  omaisen- 
sa   amerikalaistuneet.      Muistoonpanotkin    heidän 


PHILADELPHIAN  VARHAISIMMAT  SUOMAL.      123 

elämänsä  vaiheista  ovat  puutteelliset,  ja  mikä  ikä- 
vintä, monesta  vanhasta  suomalaisesta  ovat  tiedot 
jääneet  saamatta. 

Ulrick  Augitst  Green  (Granholm)  ^  kotoisin  Tu- 
rusta, saapui  merimiehenä  Philadelphiaan  v:den 
1860  seuduilla.  Purjehti  muutamia  vuosia  Ameri- 
kan rantavesillä,  kunnes  asettui  vakituisesti  Phila- 
delphiaan maihin  ja  meni  naimisiin  irlantilaisen 
kanssa.  Tästä  aviosta  on  kaksi  tytärtä.  Kolme- 
kymmentä vuotta  yhtämittaa  työskenteli  Mr.  Green 
puutyöntekijänä  Grand  Streetin  laivaveistämöllä. 
Kuoli  V.  1895,  noin  kuudenkymmenen  vuotiaana. 

Fredrick  Nyman  eli  Tainio.  Hän  tuli  myöskin 
Philadelphiaan  merimiehenä  joko  v.  1865  taikka  v, 
1866.  Toisen  tiedon  mukaan  olisi  hän  kotoisin 
Kokkolasta,  toisen  tiedon  mukaan  Kannuksesta, 
Suomesta.  Mentyään  avioliittoon  saksalaisen  kans- 
sa, ryhtyi  hän  pitämään  merimieshotellia,  jonka 
yhteydessä  oli  anniskelu.  Hänen  majatalonsa  Front 
Streetillä  oli  aikoinaan  suomalaisten  tunnetuin  ko- 
kouspaikka. Vanhemmalla  ij ällään  harjoitti  hän 
makeiskauppaa  sekä  hoiteli  omistamiaan  neljää 
kaupunkitaloa.  Kuoli  v.  1915,  jättäen  useita  peril- 
lisiä. 

Matti  Männistö,  synt.  v.  1848  Oulaisissa,  Suo- 
messa, saapui  merimiehenä  Amerikaan  v.  1868.  Jäi 
maihin  Philadelphiaan  ja  ryhtyi  kirvesmiehen  työ- 
hön laivaveistämöllä.  Meni  avioliittoon  irlantilai- 
sen kanssa,  josta  aviosta  heille  syntyi  neljä  tytärtä. 
Piti  jonkun  aikaa  merimiestaloa.  Kuoli  v.  1888, 
verrattain  nuorella  ij  ällään. 

Alex  Peterson  (Lahti),  Tiedot  tästä  1870-luvul- 
la  tulleesta.   Pyhäjärveltä  kotoisin  olevasta  meri- 

miehestä,  ovat  niukat.  Laivaveistämöllä  hän  kir- 
vesmiehenä työskenteli  ja  kuoli  Philadelphian  sai- 
raalaan V.  1904,  lähellä  kuuttakymmentä  ikävuot- 
taan. Hänen  kerrotaan  palvelleen  englantilaisella 
laivalla  Turkin  ja  Venäjän  sodan  aikana  ja  silloin 
purjehtineen  Välimerellä. 

Johan  JohansoUy  kotoisin  Kokkolasta,  saapui  me- 
rimiehenä Philadelphiaan  noin  v:den  1869  paikoil- 
la. Työskenteli  puutyöntekijänä  laivoilla  ja  oli 
avioliitossa  Suomen  ruotsalaisen  kanssa.  Saavutti 
korkean  ijän,  kuollen  v.  1910,  kahdeksankymmenen 
vuoden  ikäisenä.    Jäi  perillisiä. 

Johan  Daniels  (Pekuri),  yksinäinen,  Oulusta  ko- 
toisin oleva  merimies  kulkeutui  Philadelphiaan 
v:den  1868  :n  paikkeilla.  Työskenteli  laivaveistä- 
möillä  ja  laivanlastauksissa.  Kuoli  v.  1912,  noin 
72:den  vuoden  ikäisenä. 

Charles  Nikander  (Johnsson),  oli  vanhimpia 
suomalaisia  Camdenissa,  Philadelphian  itälaiteessa. 
Kotoisin  hän  on  Kalajoelta  ja  saapunut  merimiehe- 
nä Amerikaan  v.  1870.  Hänelläkin  oli  irlantilainen 
vaimo,  niinkuin  monella  muullakin  sen  aikaisella 
suomalaisella  Philadelphiassa.  Piti  jonkun  aikaa 
"poortitaloa"  ja  merimiesten  majataloa.  Tunnet- 
tiin taitavaksi  laiturien  rakentajaksi,  ollen  van- 
hemmalla ikää  työnjohtajana  ja  neuvojana.  Kuoli 
V.  1907,  sivuutettuaan  kuudennenkymmenennen 
ikävuotensa.    Jäi  moniaita  lapsia. 

Harry  Hendrickson  (Kekolahti),  syntyisin  Loh- 
jalta, Suomesta.  Ammatiltaan  **laivatimperman- 
ni".  On  avioliitossa  toiskielisen  kanssa  ja  asunut 
vuosikymmeniä    Front    Streetillä,    Philadelphiassa. 

Kuoli  V.  1902,  noin  kuudenkymmenen  vuoden  ikäi- 
senä. 

Antti  Laurila,  Oulusta,  jonka  tulovuosi  Ameri- 
kaan  ei  ole  aivan  varma,  mutta  joka  tapauksessa 
ennen  v:tta  1870.  Meni  Philadelphiassa  naimisiin 
irlantilaisen  kanssa,  josta  aviosta  syntyi  yksi  lapsi. 
Kuoli  V.  1896,  ollen  silloin  42  vuoden  ikäinen.  Leski 
meni  uudestaan  avioliittoon  suomalaisen  Johan  Pe- 
tersonin  kanssa.    Hekin  molemmat  ovat  kuolleet. 

Johan  Peterson  (Siivonen),  kotoisin  Pyhämaal- 
ta, Suomesta.  Tulovuotensa  Amerikaan  on  tunte- 
maton, mutta  mikäli  voipi  laskea,  on  se  tapahtunut 
1870-luvulla.  Hänellä  oli  irlantilainen  vaimo  ja  pi- 
ti merimiesruokalaa.  Kerrotaan  olleen  hyvin  vii- 
naan menevän. 

Johan  Himanko,  raahelainen  merimies,  tullut 
Amerikaan  v.  1869.  Vaimonsa  oli  myöskin  irlanti- 
lainen ja  oli  heillä  yksi  poika  elossa.  Himanko 
kuoli  V.  1898,  vähän  yli  viidenkymmenen  vuoden 
vanhana.  Leski  meni  uudestaan  naimisiin,  niin- 
ikään Pyhämaalta  kotoisin  olevan  suomalaisen  me- 
rimiehen, Fredrick  TVilliamsin  kanssa.  Molemmat 
sittemmin  kuolleet. 

Paitsi  edellämainittuja,  ovat  Philadelphiassa  ja 
Camdenissa  asuneet  noin  nelisenkymmentä  vuotta 
ja  ylikin  useat  seuraavista  suomalaisista:  August 
Kitsemo,  yksinäinen  mies,  tullut  Amerikaan  v.  1870- 
Alex  Telin,  Knavosta,  Suomesta,  asunut  Philadel- 
phiassa yli  neljäkymmentä  vuotta.  Charles  F  am, 
poikasena  tullut  Philadelphiaan,  jossa  on  asunut 
viidettäkymmentä  vuotta.  Adolf  Brown  eli  Lep- 
päluoto, kotoisin  Raahesta,  tullut  merimiehenä 
Amerikaan  noin  v.  1875  paikoilla.    Camdenin  van- 

himpia  suomalaisia  asukkaita.  Samoin  Charles 
Salminen,  omistaa  talon  etelä-Camdenissa.  Johan 
Anttila,  Pyhäjoelta,  Johan  Okasen,  Karl  Herman- 
son,  Mr.  Johnson  y.  m.  paikkakunnalla  kauan  asu- 
neet kansalaisemme. 

Suomalaisten  luku  Philadelphiassa  laskettiin  nou- 
sevan vaan  muutamiin  satoihin  useammat  viime 
vuosikymmenet.  Mutta  maailmansodan  aikana  v. 
1917,  jolloin  hallituksen  laivanrakennustöissä  Hook- 
Islandissa,  lähellä  kaupunkia  tarvittiin  kymmeniä 
tuhansia  ammattimiehiä,  muutti  sinne  myöskin 
suomalaisia  puuseppiä  kaikkialta  Amerikasta,  var- 
sinkin suur-New  Yorkista.  Nykyinen  suomalais- 
väestö Philadelphiassa  voidaan  arvioida  pariin  tu- 
hanteen  henkeen. 


VIII. 

NEW  YORKIN  VANHIMMAT 
SUOMALAISET. 

New  Yorkin  satamaa  pidetään  maailman  par- 
haimpina. Sinne  mahtuu  tuhansia  laivoja  yhfai- 
kaa  ankkuroimaan,  ja  suurimmatkin  niistä  voivat 
vaikeudetta  sinne  uida.  Kun  tämän  lisäksi  kaupun- 
gilla on  meri-  ja  mannerliikkeen  välitykselle  maan- 
tieteellisestikin  mitä  edullisin  asema,  niin  kilpailee 
se  nykyään  maailman  liikkeen  johtoasemasta.  Tä- 
män miljoonakaupungin  satamassa  näkee  laivoja 
maailman  kaikilta  kulmilta,  niitten  joukossa  joku- 
nen suomalainenkin.  Sen  kirjavassa  väestössä 
esiintyy  etäisen  Indian  turbaanipäitä,  leveähattui- 
sia  mexicolaisia,  etelän  ruskeaihoista  kansaa,  poh- 
jois-Europan  reippaita,  vaaleaverisiä  merimiehiä, 
niitten  joukossa  joku  tanakka  suomalainenkin. 
Suur-New  York  on  sanan  varsinaisessa  merkityk- 
sessä kansallisuuksien  kaupunki,  sillä  siellä  on 
enemmän  englantilaisia  kuin  Hullissa,  enemmän  ir- 
lantilaisia kuin  Dublinissa,  enemmän  juutalaisia 
kuin  Palestiinassa,  enemmän  italialaisia  kuin  Roo- 
massa ja  suomalaisia  ehkä  niin  paljon  kuin  Oulus- 
sa taikka  Vaasassa. 

Suomalaisia  on  asunut  New  Yorkissa,  niinkuin 
ennen  on  mainittu  kaupungin  perustamisesta  saak- 
ka. Nämä  kaikkien  varhaisimmat  olivat  Wermlan- 
nin  suomalaisia,  ja  heidän  joukossaan  oli  joku  ja 
Suomesta  tulleita  merimiehiä.    Kahdeksanneltatois- 

ta  vuosisadalta  ei  ole  ainoankaan  suomalaisen  ni- 
meä tässä  teoksessa,  joka  silloin  olisi  asunut  New 
Yorkissa.  Niitä  alkaa  taas  ilmaantumaan  kirjoi- 
hin viime  vuosisadalla.  Mutta  kuitenkin,  kaiketin- 
kin  kansalaisiamme  on  aina  jokunen  asunut  tässä 
maailman  kauppakaupungissa  kaiken  aikaa.  To- 
distettavasti oululainen  merimies  Johan  Hemmi  1. 
Wilson,  asui  New  Yorkissa  jonkun  aikaa  v.  1820- 
luvulla,  sillä  täältä  hän  meni  Amerikan  laivastoon. 
Gustaf  Wilson,  hänen  poikansa  astui  ensi  kerran 
maihin  New  Yorkissa  v.  1844,  sekä  Sälöisistä  kotoi- 
sin oleva  merimies  Jacob  Poika  joki,  insinööri  Arvid 
Soldan  asusteli  kaupungissa  1850-luvulla,  sekä  sa- 
moihin aikoihin  kullanetsijöinä  Calif omiaan  men- 
neet Sakris  Wallin  Raahesta,  Jaakko  Nyman  Li- 
mingasta. Kriminsodan  aikuisia  v.  1854  New 
Yorkiin  tulleita  merimiehiä  ovat  Charles  Törnqvist 
Kokkolasta,  Gustaf  Wendelin  ja  Charles  Broman 
Raahesta  y.  m.,  sekä  ennen  ssällissotaa,  1860-luvul- 
la  maihin  jääneitä  ja  Yhdysvaltain  laivastoon  yhty- 
neitä: George  Brown,  Fred  Hart  ja  Alex  Enman 
Raahesta,  Johan  Siven  (Savonen),  Peter  Anderson 
Viipurista,  Gustaf  Granquist  Luumäeltä,  Isak  Tuo- 
hino,  Abram  Efraimson,  Kustavista  y.  m. 

Sisällissodan  jälkeen,  v.  1865  syntyi  New  Yor- 
kiin varsinainen  suomalainen  asutus,  pääasiallisesti 
niistä  merimiehistä,  jotka  työskentelivät  laivain 
lastaus-  ja  purkaustöissä,  taikka  purjehtivat  Ame- 
rikalaisilla  rannikko-laivoilla.  Toiset  näistä  olivat 
menneet  avioliittoon  toiskielisten,  etupäässä  irlan- 
tilaisten neitosten  kanssa,  toiset  tuottivat  perheen- 
sä Suomesta,  taikka  menivät  naimisiin  jonkun 
vanhasta  maasta  äskettäin  tulleen  neitosen  kanssa. 


WOOLAVORTH-RAKEN- 

NUS. 

3roaclwayllä  kaupungin  ta- 
loa   vastapäätä,    New    Yor- 
l\in     sydämessä     on     maail- 
man      korkein     liikepalatsi 
{kohoten   kadun   tasalta  pil- 
I  via    kohti    792    jalkaa    ja    1 
;[|[    tuuman,   ollen  sanan  varsi- 
naisessa merkityksessä 
"pilvenpiirtäjä".     Siinä     on 
maanpinnan    yläpuolella    58 
\   kerrosta,    joissa   työskente- 
le   joka    päivä    10    tuhatta 
enkeä.    Rakennus    on    tul- 
lut   maksamaan    15    miljoo- 
naa   dollaria. 


OTTO    MAUNO    GEERS, 
guarter-Master",   sisällissodan  veteraani,   21   vuot- 
ta  palvellut   Yhdysvaltain    meriväessä. 

Etelä-sataman  läheisyydessä,  Cherry  Street  keskuk- 
sena, asuivat  silloiset  suomalaiset,  ahtaallaisissa 
vanhoissa  tiilirakennuksissa,  keskellä  maailman- 
kaupungin  levotonta  liikettä. 

Suomalaisten  merimiesten  yhä  lisääntyessä  paik- 
kakunnalle, ilmaantui  1870-luvulla  useita  suomalai- 
sia merimieshotelleja,  joitten  yhteydessä  tavallises- 
ti oli  myöskin  kapakka.  Näihin,  omien  kansalais- 
tensa merimieshotelleihin  tuli  Suomen  meripoika 
laivastaan  niinkuin  kotiinsa  konsanaan,  antaen 
säästönsä  talonisännän  talletettavaksi,  sekä  saaden 
omaistensa  sinne  osoittamat  kirjeet.  Huoletto- 
masti merimies  sitte  elosteli,  isännältä  säästöön  an- 
tamiaan rahoja  vähin  erin  otti  ja  taas  niitä  kulut- 
ti, kunnes  ne  kokonaan  loppuivat.  Kukaan  ei  ollut 
hillitsemässä  heidän  tahditonta  juopotteluaan  ja 
tuhlaustaan,  päin  vastoin  sangen  monet  siihen  kii- 
hoittivat,  eikä  suinkaan  vähimmin  juuri  kapakoitsi- 
jat itse,  joitten  talletettaavana  oli  merimiesten  ra- 
hoja. Mutta  kun  varat  loppuivat,  silloin  armotta 
ajettiin  pois  hotellista,  usein  ^^runnarien"  avulla 
vasten  tahtoaankin  toimitettiin  laivaan.  Nämä 
^•runnarit"  olivatkin  kapakoitsi joitten  ohella  meri- 
miesten pahimpia  verenimijöitä.  Heidän  toime- 
naan oli  hankkia  merimiehille  paikkoja  matkaval- 
miina  oleviin  laivoihin.  He  vetivät  merimiehiltä 
runsaan  palkkion,  jonka  laivan  kapteeni  maksoi 
kuukausipalkasta  etukäteen.  Varsinkin  sellaisiin 
laivoihin  runnarit  merimiehiä  keräilivät,  joissa  koh- 
telu tunnettiin  olevan  huono,  taikka  vanhuuttaan 
laivat  olivat  epäturvalliset.  Tällaisessa  tapaukses- 
sa sai  runnari  vielä  erityisemmän  korvauksen  lai- 
van kapteenilta.     Moni  merimies  humalapäissään 

houkuteltiin  tällaiseen  laivaan,  taikka  pahimmassa 
tapauksessa  juotettiin  tukkihumalaan,  ja  siinä  ti- 
lassa vietiin  laivaan.  Kun  meripoika  vihdoin  herä- 
si, oltiin  jo  ulapalla,  menossa  pitkälle  matkalle. 
Joskus  sattui  laiva  viipymään  vielä  satamassa,  kun 
edellä  mainitulla  tavalla  laivaan  tuotu  meripoika 
heräsi.  On  monta  kertomusta  uhkarohkeista  kar- 
kauksista,  kun  meripoika,  melkein  epätoivoisena 
hyppäsi  mereen,  ja  useimmassa  tapauksessa  hyvä- 
nä uimarina  pelastui.  Suomalaisia  runnareita  ei 
liene  montakaan  New  Yorkissa  ollut,  vaan  ne  olivat 
ruotsalaisia  taikka  amerikalaisia.  Mutta  suoma- 
laisia kapakoita  1880-luvulla  oli  montakin  yhtäaikaa 
New  Yorkin  sataman  läheisyydessä.  Kaikkiaan  nel- 
jännesvuosisadan ajalla,  1870 — 1895  lienee  kymme- 
nen suomalaista  kapakkaa  ollut,  parhaillaan  neljä 
ja  viisikin  samaan  aikaan.  Vuoden  1890  jäl- 
keen alkoi  niitä  vähetä,  eikä  niitä  enää  v.  1900  ol- 
lut kuin  yksi  jälellä. 

New  Yorkin  suomalaisten  elämä  1870-luvulla  oli 
järjestymätöntä,  vailla  henkisiä  harrastuksia  ja  si- 
veellisyyttä kohottavia  pyrinnöltä.  Sen  aikaisen 
seuraelämän  keskuksena  oli  kapakka,  joka  painoi 
leimansa  kansalaistemme  käytökseenkin.  Iltahet- 
ket ja  muutkin  loma-ajat  vietettiin  suomalaisten 
kapakkain  tilavissa  seurusteluhuoneissa  kaskuja 
kertoillen,  hanuria  soitellen  ja  myös,  mikäli  naisia 
sattui  olemaan  tilaisuudessa,  karkeloiden.  Monta 
aikaansa  kuvaavaa  kertomusta  vielä  muistellaan 
niiltä  ajoilta.  Esimerkkinä  mainittakoon  seuraava 
juttu:  Cherry  Streetin  suomalaisessa  merimies- 
hotellissa  majaili  kaksi  Turun-puolen  meripoikaa, 
joita  suurien  ruumiinvoimiensa  vuoksi   kutsuttiin 

Väkeviksi  Veljeksiksi.  Luonteeltaan  olivat  he  kum- 
pikin sävyisät,  eivätkä  milloinkaan  haastaneet  rii- 
taa eivätkä  hakeneet  tappelua.  Keskenäänkin  heil- 
lä oli  mitä  parhain,  veljellisin  sopu.  Eräänä  päi- 
vänä tulee  kapakassa  puhe  siitä,  kumpiko  veljek- 
sistä on  väkevämpi  ja  heitä  kehoitetaan  painimaan. 
Veljeksillä  ei  ollut  erityistä  halua  voimainsa  kes- 
kenäiseen  mittelyyn,  mutta  toverien  vaatimus  oli 
tinkimätöin,  ja  niin  he  päättivät  koittaa.  He  tart- 
tuivat pitkillä  jäntevillä  käsivarsillaan  toistensa 
vyötäisiin  ja  alkoivat  ensin  varovammin,  sitten  to- 
denteolla ja  lopuksi  aivan  kun  tulistuneena  toisiaan 
nostella,  lyödä  lattiaan  ja  yrittäen  saada  hartiat 
maahan.  Siinä  ottelun  tuoksinassa  kapakan  tuolia 
särkyi,  kaatui  tarjoilupöytiä,  putoili  pulloja  hyl- 
lyiltä ja  kapakoitsija  joutui  hätään.  Kun  veljekset 
eivät  heittäneet  otteluaan,  kutsuttiin  poliiseja,  joi- 
ta ilmaantui  kaksittain  kapakan  ovelle.  Toinen 
veljeksistä  pujahti  sivuovasta  ulos,  mutta  toinen 
joutui  lainvalvojain  haltuun.  Suomalaista  lähdet- 
tiin viemään  poliisiasemalle.  Matkalla  kun  he  saa- 
puivat lihaliikkeen  kohdalle,  jonka  oven  pielessä, 
miehen  ulettuvilla  oli  kaksi  tukevaa  rautakoukkua, 
joihin  toisinaan  ripustettiin  siankinkkuja  riippu- 
maan, niin  kansalaisemme  sieppasi  kummallakin 
puolella  olevan  poliisin  niskasta  kiinni  ja  nosti  hei- 
dät rautakoukkuihin,  jättäen  miehet  siihen  riippu- 
maan, itse  jatkaen  menoaan.  Oikeuden  valvojat 
tosin  pian  vapautettiin  hankalasta  asemastaan,  se- 
kä olisivat  varmaan  saaneet  lisävoimia,  vangitak- 
seen  väkevän  suomalaisen  ja  saattaakseen  hänet 
ansaittuun  rangaistukseen,  mutta  kun  siitä  olisi  sil- 
loin syntynyt  heille  itselleen  vähemmän  edullinen 

sanomalehti  juttu,  niin  sai  Turun-puolen  poika  olla 
rauhassa. 

Vuoden  1885  jälkeen  tapahtuu  New  Yorkin  suo- 
malaisten elämässä  huomattava  muutos  parempaan, 
mitä  jatkui  vuosikymmeniä.  Paikkakunnalle  alkaa 
saapumaan  muitakin  suomalaisia,  kun  ainoastaan 
merimiehiä.  Vauhtiinsa  päässyt  siirtolaisuus  ku- 
letti  New  Yorkiin  käsityöläisiä:  kultaseppiä,  räätä- 
leitä, kirvesmiehiä,  maalareita  y.  m.  Suomen  nei- 
tosia myöskin  kerääntyy  suuret  joukot,  sillä  heille 
tarjoutui  verrattain  hyvät  palkat  varakkaissa  ame- 
rikalaisissa  perheissä,  jonne  heillä  oli  hyvä  pääsy 
palvelukseen.  Ja  mikäli  suomalaisia  perheitä  kart- 
tui, sikäli  kapakka  syrjäytyi.  Ilmaantui  myöskin 
yksityisiä  täysihoitoloita  (poortitaloja),  ja  monet 
nuoret  perheetkin  pitivät  luonaan  huonemiehiä, 
vuokran  maksun  helpottamiseksi.  Paremmat  har- 
rastukset saivat  jalansijaa.  Puuhataan  seurakun- 
taa ja  kootaan  varoja  kirkon  ostamiseen.  Ensi- 
mäinen  seurakunnallinen  yrite  epäonnistui.  Mutta 
kun  sitten  v.  1887,  Suomen  merimieslähetys  alotti 
työnsä  New  Yorkissa,  merimiesten  ja  maissa  asu- 
vien keskuudessa,  saatiin  seurakunnallinen  työ  al- 
kuun New  Yorkissa,  Brooklynissä  ja  Jersey  Citys- 
sä. Näihin  aikoihin  alkoi  myöskin  raittiustyö  kan- 
salaistemme keskuudessa,  ensin  Tarrytownissa,  sit- 
te  Brooklynissa  ja  vihdoin  New  Yorkissa. 

Henkilötietoja  New  Yorkin  suomalaisista, 

Gustaf  Wendelin,  Kriminsodan  aikana  v.  1854, 
New  Yorkiin  jäänyt  merimies  palveli  amerikalai- 
sella  laivalla  sisällissodan  ajan,  ja  vuosia  jälkeen- 

päinkin.  Vanhemmalla  ij ällään  palveli  Sandy  Hoo- 
kin  majakkalaivalla.  Kuollut  Snuck  Harborin  van- 
hojen merimiesten  kodissa.  Wendelin  tapasi  käydä 
kansalaisemme  A.  Everstin  majatalossa  New  Yor- 
kissa. Siellä  kerran  sattui  majailemaan  nuoren- 
puoleinen  suomalainen  merimies  Bostonista.  Illan 
kulukkeeksi  haastellaan  Suomen  asioita,  varsinkin 
kuulumisia  synnyinpitäjästä.  Wendelin  ja  bostoni- 
lainen merimies  olivat  kumpikin  kala  Jokelaisia. 
Vanhempi  sentähden  alkaa  tiedustelemaan  myöhem- 
min tulleelta,  jos  hän  tuntee  niitä  ja  niitä  sukulai- 
siaan. Lopuksi  tultiin  puheessa  niin  pitkälle,  että 
vanhempi  mies  kyynelsilmin  huudahtaa:  "taidatpa 
olla  veljeni!''  Todellakin  iloinen  yllätys,  sillä  mie- 
het olivat  veljeksiä.  Vanhemman  veljen  lähdettyä 
kotoaan,  oli  nuorempi  vasta  kuuden  vuotias.  Tä- 
mä nuorempi  veli  on  vielä  elossa,  Tuomas  Wende- 
lin, Bostonissa. 

Johan  Anderson,  kotoisin  Uudeltamalta,  Suomes- 
ta, Krimin  sodan  aikuisia  merimiehiä,  palvellut 
amerikalaisilla  laivoilla,  ollut  laivan  lastaus-  ja  pur- 
kaustöissä  työnjohtajana  y.  m.  Naimisissa  irlan- 
tilaisen kanssa.  Omisti  kaupunkitalon  Brooklynis- 
sa. Kuoli  V.  1889,  noin  kuudenkymmenen  vuoden 
ikäisenä. 

Iso  Brown,  kotoisin  etelä-Suomesta,  myöskin  Kri- 
minsodan  aikaisia  suomalaisia  merimiehiä,  palveli 
Yhdysvaltain  laivastossa  sisällissodan  ajan,  ottaen 
osaa  orjain  vapauttamistaisteluihin.  Satamatyöläi- 
senä hän  sittemmin  toimi  New  Yorkissa,  ollen 
avioliitossa  toiskielisen  kanssa,  sekä  omistaen  kau- 
punkitalon Prospect-puiston  lähellä,  Brooklynissa. 


134  AMERIKAN  SUOMALAISTEN  HISTORIAA 

Tunnettiin  kookkaisuudestaan  ja  runsaista  ruumiin 
voimistaan.     Kuollut  1890-luvulla. 

Nils  Kant,  lääkäri  ja  apteekari,  syntyi  Raumalla 
V.  1846.  Vanhempiensa  kuoltua,  hänet  yhdeksän- 
vuotiaana tuotiin  sukulaistensa  luokse  New  Yor- 
kiin. Amerikassa  on  hän  suorittanut  korkeakoulu- 
ja yliopistotutkinnot.  Paitsi  lääkärinä,  on  hän 
yleisesti  tunnettu  skandinavialaisten  ja  suomalais- 
ten keskuudessa  taitavaksi  apteekariksi,  sillä  aikoi- 
naan Kantin  apteekki  oli  alallaan  tunnetuimpia 
Brooklynissä.  Nykyään  hoitaa  apteekia  yksi  tohto- 
rin pojista.  Kant  on  vielä  elossa. 

C.  Almqvist,  apteekari  Brooklynissa,  kuoli  syk- 
syllä 1918.  Brooklynin  englanninkielisessä  lehdes- 
sä, (Eagle)  oli  hänestä  kirjoitus  jossa  mainittiin 
hänen  syntyneen  Suomessa.    Oli  70  vuotias. 

John  A,  Haiman,  syntynyt  Uudessakaupungissa 
V.  1838.  Lastenkoulun  käytyään,  hän  meni  ka- 
juuttapojaksi  laivaan  ja  alkoi  meriretkensä.  Ame- 
rikaan  saapui  v.  1858.  Sisällissodan  aikana  hän 
amerikalaisella  laivalla  palvellen  halkoili  Tyyntä 
merta,  matkalla  Aasiaan  ja  Austraalian  satamiin, 
jolla  matkalla  viivyttiin  neljä  vuotta.  Jätettyään 
merimiestoimen,  hän  työskenteli  laivojen  lastauk- 
sissa ja  purkauksissa  neljäkymmentä  vuotta,  aina 
seitsemännellekymmenennelle  ikävuodelleen  saakka. 
Kuului  jäsenenä  Forester-nimiseen  apuseuraan,  jon- 
ka seuran  vanhojenkodissa  hän  nykyään  viettää 
rauhaisaa  elämänsä  iltaa.  Lukeutuu  nykyään 
elossa  oleviin  vanhimpiin  suomalaisiin  New  Yor- 
kissa. 

Charles  Wilson,  työnjohtaja,  oli  kotoisin  Ruove- 
deltä, Suomesta.    Hänen  tulovuotensa  New  Yorkiin 

on  epätietoinen,  mutta  todennäköisesti  hän  on  tul- 
lut vuosi  pari  sisällissodan  jälkeen.  Palvellut  me- 
rimiehenä rannikkolaivoilla,  sittemmin  monet  vuo- 
det toimi  työnjohtajana  Roosevelt-laivatelakalla, 
missä  rakennettiin  ja  korjailtiin  laivoja.  Hän  oli 
irlantilaisen  kanssa  avioliitossa,  josta  aviosta  on 
kaksi  lasta.  Omisti  Brooklynissä  kaupunkitalon. 
Kuoli  V.  1892. 

Robert  West,  rakennusmestari  ja  urakoitsija,  ko- 
toisin Raumalta,  saapui  merimiehenä  Amerikaan 
vuoden  1868  seuduilla.  Hän  kuuluu  vähinsä  osan- 
neen Kiinan  ja  Malajien  kieltä,  joita  oli  merimat- 
koillaan oppinut.  Kolmisenkymmentä  vuotta  hän 
harjoitti  New  Yorkissa  rakennustöitä  urakoitsija- 
na, omistaen  itsekin  kiinteimistöä.  Naimisissa 
ruotsalaisen  kanssa. 

Charles  Svenfors,  Kokkolasta,  merimiehenä  saa- 
punut Amerikaan  vuoden  1868  seuduilla.  Tunnet- 
tiin taitavaksi  kirvesmieheksi,  varsinkin  laivanra- 
kennuksilla. Jätettyään  pois  väkijuomien  nautti- 
misen, johonka  hänellä  oli  ollut  taipumusta,  hän 
hyvää  palkkaa  ansaiten  säästi  melkoisen  omaisuu- 
den ja  matkusti  Suomeen  v.  1895. 

Andrew  Beasley  (Pisilä),  pienikokoinen  tanakka 
merimies  syntyi  Pyhäjoella  v.  1833.  Amerikaan 
jäi  merimatkoiltaan  noin  v.  1869.  Asuen  New  Yor- 
kissa purjehti  hän  ranta vesilai voilla,  sekä  menty- 
ään irlantilaisen  kanssa  naimisiin,  ryhtyi  satama- 
töihin,  laivanlastaukseen,  ollen  siinä  muutaman 
vuoden  työnjohtajanakin.  Kuoli  Coney  Islandissa 
V.  1910.    Jäi  kolme  tytärtä. 

Johan  G.  Hiilphers,  merikapteeni  ja  Old  Domi- 
nion Höyrylaivayhtiön  laivaston  komentaja    (corn- 

mandant),  syntyi  Turussa  v.  1846.  Isänsä  muka- 
na, joka  myös  oli  merikapteeni,  saapui  hän  Ameri- 
kaan  1860-luvulla.  New  York  tuli  hänen  vastai- 
seksi kodikseen.  Suoritettuaan  asianomaiset  meri- 
tutkinnot,  alkoi  hän  palveluksensa  vanhan  Domi- 
nion linjan  laivoilla,  ollen  kapteenina  sanotun  yh- 
tiön laivoilla  lähes  puolensataa  vuotta.  Viime  vuo- 
sina nautti  hän  täysin  palvelleena  eläkettä,  tarvit- 
sematta varsinaisesti  johtaa  laivoja.  Mutta  yhtiön 
laivaston  komentajana  kuului  hänelle  se  kunnia,  et- 
tä kun  sanotun  yyhtiön  uusi  laiva  laskettiin  vesille, 
tuli  hänen  sitä  ensin  johtaa  ja  sen  kulkukelpoisuut- 
ta tarkastaa. 

Kapteeni  Hulphers  kuoli  huhtikuulla  1919.  Oli 
naimisissa  ruotsalaisen  kanssa  ja  jäi  häneltä  poika 
ja  tytär  eloon. 

Emil  Blomgren,  merikapteeni,  syntyi  Kristiinan 
kaupungissa  v.  1849.  Koulunkäynnin  keskeytti  toi- 
sellakymmenennellä  ikävuodellaan,  mennen  kajuut- 
tapo jaksi  laivaan,  jossa  isänsä  oli  kapteenina.  Ensi- 
kerran kävi  Amerikassa  merimatkoillaan  v.  1868, 
mutta  varsinaisesti  hän  asettui  New  Yorkiin  asu- 
maan kymmenen  vuotta  myöhemmin.  Palveli 
Ward-linjan  laivoilla  kolmekymmentä  vuotta,  ensin 
perämiehenä,  sitte  kapteenina  rannikkoaluksilla. 
Suomessa  hän  kävi  perheineen,  oltuaan  pois  sieltä 
neljännesvuosisataa.  Siikaisissa  hän  vieraili  vel- 
jensä, sikäläisen  ij  äkkään  kirkkoherran  luona,  sa- 
moin Kotkassa  olevien  veljiensä  luona,  toinen  ollen 
merikapteeni,  toinen  tullimiehiä.  Kapteeni  Blom- 
berg kuoli  kodissaan,  Brooklynissa  v.  1919.  Jäi 
leski  ja  kaksi  lasta. 

Kapteeni  Stark,  Raahesta,  kuuluu  vanhempaan 

sarjaan  suomalaisista.  Toisten  tietojen  mukaan 
olisi  hänen  pitänyt  olla  sisällissodassa,  mutta  var- 
muutta siihen  puuttuu.  Oli  naimisissa  irlantilaisen 
kanssa. 

Fredrik  Auren,  Uudestakaupungista,  noin  vuo- 
den 1869  :n  seuduilla  saapui  merimiehenä  New  Yor- 
kiin ja  palveli  sen  jälkeen  amerikalaisilla  laivoilla 
useammat  vuodet.  Mentyään  avioliittoon  irlantilai- 
sen kanssa,  perusti  hän  kotinsa  Brooklyniin  ja  työs- 
kenteli laivain  lastaustöissä,  niinkuin  useat  muutkin 
senaikaiset  suomalaiset  merimiehet.  Kun  New  Yor- 
kissa tehtiin  ensimäinen  yritys  suomalaisen  seura- 
kunnan ja  kirkon  perustamiseksi,  oli  Auren  muka- 
na, mutta  kai  pettyneenä  yritteen  epäonnistumises- 
ta, vetäytyi  suomalaisten  seurasta  melkein  koko- 
naan erilleen.  Omisti  sievän  talon  Brooklynissä.  Mo- 
lemmat ovat  kuolleet.    Heiltä  jäi  kaksi  tytärtä. 

Johan  Häikiö,  joka  kooltaan  kerrotaan  olleen 
lyhyt  ja  tanakka  suomalainen  yhtä  pyyleän  ja 
lyhyen  vaimonsa  ja  yhden  poikansa  kanssa 
asui  aikoinaan  1880-luvulla  eräällä  tiilienkule- 
tuslautalla.  Samalla  kun  hän  työskenteli  tii- 
lien lastauksessa  ja  purkauksessa  oli  hän  myöskin 
lautan  vahtimiehenä  saaden  siinä  vapaan  asunnon. 
Vuosikymmeniä  heitä  aallot  keinuttivat  ja  vain 
harvoin  heitä  nähtiin  maissa.  Mies  oli  kotoisin  Ou- 
lusta ja  saapunut  merimiehenä  New  Yorkiin  v:den 
1869  tienoilla.  Kuolleet  he  ovat  aikoja  niin  isä,  äi- 
ti kuin  poikakin.    Keuhkotauti  vei  heidät  hautaan. 

Hendrick  Ahlqvist,  varakkaan  perheen  poika  Tu- 
rusta. Mikäli  va Javat  tiedot  kertovat,  kouluutettiin 
häntä  papiksi,  mutta  levottoman  nuorukaisen  mieli 
teki  merelle  ja  avaraan  maailmaan.    New  Yorkiin 

näyttää  hän  saapuneen  vrden  1868  paikoilla.  Pal- 
veli Yhdysvaltain  laivastossa  merisotilaana  kaikki- 
aan viisitoista  vuotta.  Sotaväestä  erottuaan  pääsi 
New  Yorkin  poliisilaitokseen,  toimien  poliisina 
muutamia  vuosia.  Loppui j  ällään  oli  hän  New  Yor- 
kin ilmaraitiotiellä  ratamestarina.  Kävi  Suomessa 
v.  1880  ja  meni  syntymäkaupungissaan  avioliittoon, 
sekä  läksi  uudelleen,  puolisonsa  kanssa  Amerikaan. 
Kuoli  New  Yorkissa  v:den  1900  vaiheilla.  Yksi 
poika  elossa. 

Matti  Suva  %.  Syväjärvi,  New  Yorkin  ensimäinen 
suomalainen  paikanvälife^liikkeen  pitäjä,  oli  kotoi- 
sin Kälviältä,  Suomesta,  ja  kulkeutui  merimiehenä 
Amerikaan  v.  1866,  astuen  maihin  New  Orleansis- 
sa, La.  Purjehdittuaan  amerikalaisilla  sisä  järvien 
laivoilla,  piti  hän  Ashtabula-Harboria,  Ohiossa,  ko- 
tinaan, ja  meni  siellä  avioliittoon  ruotsalaisen  kans- 
sa. New  Yorkiin  hän  muutti  v.  1875  vaiheilla  ja 
alotti  merimieshotellin  pidon.  Mutta  kun  siirtolai- 
sia ja  varsinkin  suomalaisia  neitosia  alkaa  lukui- 
sammin karttua  New  Yorkiin,  ryhtyi  Suva  harjoit- 
tamaan paikanvälitysliikettä,  saaden  siinä  yleisen 
luottamuksen.  Hän  oli  mukana  suomalaisten  var- 
haisimmissa  yhteispyrinnöissä.  Kuoli  v.  1904.  Jäi 
yksi  tytär. 

Johan  Fredrick  'Williams  (Salonen),  aikoinaan 
tunnetuin  suomalaisen  merimieshotellin  pitäjä  New 
Yorkissa,  syntyi  Porissa  v.  1844.  Sisällissodan  jäl- 
keen hän  saapui  Amerikaan  ja  työskenteli  v.  1867 
Harves  Groven  tiilitehtaalla,  lähellä  New  Yorkia. 
Mentyään  naimisiin  oululaisen  neitosen,  Anna  Huh- 
talan kanssa,  laittoi  hän  merimieshotellin  Cherry 
Streetin  varrelle,  sataman  lähelle,  jonka  yhteydes- 

sä  ajan  tavan  mukaan  oli  anniskelukin.  Vuosien 
1875 — 1885  välillä  oli  Williamsin  hotelli  suomalai- 
sille tunnetuin  paikka  New  Yorkissar.  Sinne  meri- 
miehet laivoistaan  suuntasivat  matkansa  ja  sinne 
johdettiin  vasta  maahan  tulleet  siirtolaisetkin,  jol- 
lei heillä  ollut  jotain  muuta  paikkaa  asunnokseen. 
Kansalaistensa  pyrintöihin  ei  Williams  ottanut 
paljonkaan  osaa,  mutta  hän  kuului  moneen  ameri- 
kalaiseen  salaseuraan,  ollen  korkean  asteen  vapaa- 
muurari y.  m.  Omisti  talon  Cherry  Streetillä,  ja 
kuoli  hyvissä  varoissa,  verrattain  nuorella  ij  ällään 
V.  1887.  —  Häneltä  jäi  yksi  poika,  Emil  Williams, 
suomalainen  lakimies  Brooklynissa. 

William  Franklin,  Porista,  suoritti  perämiestut- 
kinnon  Suomessa.  Saavuttuaan  New  Yorkiin,  hän 
melkein  kohta  sai  apulaistoimen  Williamsin  hotel- 
lissa, kapakkatarjoilijana,  ja  isännän  kuoltua  meni 
lesken  kanssa  naimisiin.  Parisen  vuotta  oltuaan 
avioliitossa  kuoli  Franklin  v.  1890.  Mrs.  Williams- 
Franklin  kuoli  v.  1897. 

Johan  Lueeni,  aivan  ensimäisiä  suomalaisia  ma- 
jatalonpitäjiä New  Yorkissa,  muutti  vuoden  1880- 
luvulla  Californiaan  y.  m.  lännelle. 

Johan  Säikkä,  merimieshotellin  pitäjä,  syntyi  Lu- 
mijoella V.  1840.  Merimatkoillaan  jäi  Amerikaan 
V.  1870.  Mentyään  New  Yorkissa  avioliittoon  suo- 
malaisen neitosen  kanssa,  ryhtyi  hän  harjoittamaan 
hotelli-  ja  kapakkaliikettä  Cherry  ja  Oliver  katujen 
kulmassa  New  Yorkissa.  Kymmenkunnan  vuotta 
hän  harjoitti  liikettä,  joka  ei  koskaan  ollut  par- 
haassa maineessa.  Kuoli  v.  1892.  Vaimonsa  kuoli 
hiukan  myöhemmin. 

Johan  Käärnä,  oululainen  merimies,  harjoitti 
myöskin  1880-luvulla  hotelli-  ja  anniskeluliikettä 
New  Yorkissa.  Kuollut  vuosikymmeniä  sitte.  Lie- 
nee saapunut  Amerikaan  heti  sisällissodan  jälkeen. 

Johan  Strömberg,  Paimiosta,  saapui  merimiehe- 
nä Amerikaan  v.  1870.  Harjoitti  New  Yorkissa 
hotelli-  ja  anniskeluliikettä  1890-luvulla.  Oli  naimi- 
sissa Käämän  lesken  kanssa. 

Isakki  Kurikka,  Oulun  Salosta,  merimiehenä  tul- 
lut New  Yorkiin  vuoden  1870  seuduilla.  Työsken- 
teli laivatelakalla,  mutta  mentyään  naimisiin  sak- 
salaisen kanssa,  laittoi  hän  merimiesmajatalon 
Brooklynissä  omistamaansa  taloon,  jonka  yhteydes- 
sä ei  ollut  anniskelua.  Kuului  jäsenenä  amerikalai- 
seen  apuyhdistykseen.  Kuoli  v.  1881,  viidennellä- 
kymmenennellä  ikävuodellaan. 

Andrew  Wilson,  suomalainen  hotelli  ja  kapakka 
sijaitsi  Cherry  kadun  varrella,  1870-luvulla,  mutta 
luultavasti  sen  ikä  oli  lyhyt,  koskapa  sitä  niin  vä- 
hä enää  muistetaan. 

Anders  Kustaa  Eversti,  jonka  raitis  merimiesho- 
telli  oli  aikoinaan  hyvin  tunnettu  New  Yorkissa, 
oli  kotoisin  Pyhäjoelta,  Oulun  1.  Merimiehenä  hän 
purjehti  Amerikaan,  jääden  asumaan  maihin  v. 
1872.  Tuotettuaan  vaimonsa  Suomesta,  perusti 
hän  majatalon  merimiehiä  ja  siirtolaisia  varten 
Market  kadulle,  New  Yorkiin.  Tämä  olikin  niitä 
harvoja  merimieshotelleja,  joissa  ei  tarjoiltu  väki- 
juomia. Parhaillaan  oli  tämä  liike  1890-luvulIa. 
Ostettuaan  kaupunkitalon  etelä-Brooklynista,  lak- 
kautti Eversti  hotelliliikkeensä  ja  työskenteli  halli- 
tuksen laivaveistämöllä,  Brooklynin  Navy-Yard'is- 

sa  useampia  vuosia.  Siirtyi  maatilalleen  Kingston, 
N.  Y.,  jossa  kuoli  v.  1911  kuudenkymmenenviiden 
vuoden  ikäisenä.  Vaimonsa  ja  tytär  ovat  elossa. 
Mr.  Eversti  kuului  merimieskirkon  vanhimpiin  jä- 
seniin, samoin  Brooklynin  seurakunnan  perustajiin, 
sekä  oli  viime  mainitussa  valtuuston  jäsenenä 
y.  m.  luottamustoimissa.  Hän  myöskin  oli  raittius- 
Beura  Armon-Lähteen  perustajia. 

August  Anskarius  Raski,  syntyi  Hailuodossa,  Ou- 
lun 1.  V.  1851.  Merimatkoilla  saapui  Pensacolaan, 
Floridaan  v.  1870,  sekä  sieltä  New  Yorkiin.  Meni 
Brooklynissä  naimisiin  Pyhäjoelta  kotoisin  olevan. 
Elisabeth  Peltoniemen  kanssa  v.  1879.  Työskenteli 
kirvesmiehenä  laivatelakoilla.  Kuoli  v.  1901  ver- 
rattain nuorena.  Jäi  leski,  joka  vieläkin  elää,  ollen 
seudun  vanhimpia  suomalaisia,  sekä  yksi  tytär. 

Henry  Chambers  (Saarela) ,  Oulusta,  tullut  meri- 
miehenä Amerikaan  v.  1870-seuduilla.  Työskente- 
li laivain  lastauksissa  New  Yorkissa.  Perheellinen. 
Kuoli  V.  1901. 

Johan  Wilson  (Sipola)  y  Pyhäjoelta,  merimiehenä 
kulkeunut  New  Yorkiin  v.  1870-luvulla,  ja  työsken- 
teli rakennusalalla. 

Victor  Lundahl,  Tampereelta,  saapunut  Ameri- 
kaan merimiehenä  v.  1870.  Työskennellyt  laivain 
lastauksessa  y.  m.  Asunut  Jersey  Cityssä.  Vaimo 
ja  lapsia. 

Gustaf  Wilhelm  Mattson,  Säkylästä,  tullut  Ame- 
rikaan 1871,  entinen  merimies,  työskentelee  kirves- 
miehenä y.  m.  rakennustöissä,  asuntoa  Hobokenissa, 
N.  J.    Vaimo  ja  lapsia. 

Walter  Stenvall,  Turusta,  lähtenyt  nuorena  me- 
relle ja  sillä  matkallaan  saapunut  Amerikaan  v. 

1873.  Palveli  sisä  järvien  laivoilla  ja  meni  avioliit- 
toon Erie,  Pa.  v.  1880.  Muutti  Brooklyniin,  jossa 
toimi  puutyöntekijänä  laivatelakalla.  Kuoli  v. 
1897,  neljänkymmenen  neljän  vuoden  ikäisenä.  — 
Mrs.  Anna  Sofia  Stenvall,  kotoisin  Kälviältä,  an- 
saitsee kunnioitettavan  sijan  toimeliaitten  ja  ahke- 
rien kansalaistemme  keskuudessa,  sillä  jääden  nel- 
jän alaikäisen  lapsen  kanssa  leskeksi,  hän  Juma- 
laan luottaen,  uutteralla  työnteollaan  hoiti  perhet- 
tään, vieläpä  kartutti  omaisuuttaan,  niin  että  hä- 
nellä myöhemmin  oli  useampikin  kaupunkitalo. 
Kuuluu  jäsenenä  Brookljmin  seurakuntaan,  ompe- 
luyhdistykseen  y.  m. 

John  Elson,  suutari  ammatiltaan,  syntyi  Poris- 
sav.  1838.  Saapui  merimiehenä  New  Yorkiin  v. 
1873.  Väsyttyään  merillä  kulkuun,  laittoi  hän  jal- 
kineliikkeen  ja  kenkäinkorjauspajan  Cherry  Stree- 
tille.  Myöhemmin  hän  rakennutti  itselleen  talon 
Brooklyniin.  Seurakunnan  perustavia  jäseniä  hän 
oli  myöskin.  Kuoli  v.  1917.  —  Mrs.  Elsa  Elson 
saapui  miehensä  luokse  Amerikaan  noin  v:den 
1878  vaiheilla.  Kuului  apuyhdistys  "Pyrkijään", 
ja  kuoli  ennen  miestään.    Kaksi  poikaa  elossa. 

Johan  Hermanson,  saapunut  merimiehenä  New 
Yorkiin  v.  1873.  Kävi  viiden  vuoden  perästä  syn- 
nyinmaassa ja  meni  kotikaupungissaan  Oulussa 
naimisiin,  sekä  palasi  takaisin  Amerikaan.  Van- 
hemmalla puolen  ikäänsä  työskenteli  hän  Pennsyl- 
vanian Sailmaker  Co:n  purjeitten  tekijänä.  Kuoli 
V.  1888,  ollen  vähä  yli  neljänkymmenen  ikävuoden. 
Jäi  vaimo  ja  kaksi  tytärtä. 

Victor  Grant,  syntynyt  Sääksmäellä,  Suomessa 
v.  1856.    Purjehti  poikapäivinään  Suomenlahdella. 

Läksi  turkulaisella  laivalla  pidemmälle  matkalle 
Englantiin,  sekä  sieltä  taas  toisella  laivalla  Ameri- 
kaan,  jääden  maihin  New  Yorkissa  v.  1873.  Pal- 
veli kuitenkin  vielä  merimiehenä  amerikalaisilla 
laivoilla.  Yhdeksän  vuotta  oli  Yhdysvaltain  halli- 
tuksen palveluksessa,  ensin  laivastossa,  sitten  tul- 
lihallituksen laivoilla  merimiehenä.  Mentyään 
avioliittoon,  osti  hän  talon  itselleen  Brooklynista, 
sekä  alkoi  kirvesmiehenä  työskennellä  laivatela- 
koilla  ja  laitureilla.  Mr.  Grant  on  merimieskirkon 
perustajia,  samoin  Brooklynin  seurakunnan  alkuun- 
panijoita ja  sen  monivuotinen  esimies.  Ensimäinen 
vaimonsa  kuoli  v.  1909.  Lapsensa  ovat  saaneet  hy- 
vän koulukasvatuksen,  kaksi  lukenut  opettajatta- 
reksi. 

Edellisiä  vähän  myöhemmin  tulleita,  kuitenkin 
nelisenkymmentä  vuotta  ja  siitä  ylikin  Amerikassa 
asuneita  suomalaisia  merimiehiä  ovat  seuraavat: 

Abel  TVickberg,  Leppä  järven  pitäjästä,  synt. 
1853.  Merimiehenä  tullut  Amerikaan  v.  1876. 
Työskennellyt  laivain  rakennustyössä  enemmän 
ikäänsä.  Raittiusseura  Armonlähteen  ja  Brookly- 
nin seurakunnan  perustajia  ja  monivuotinen  val- 
tuuston jäsen,  pyhäkouluopettaja  y.  m.  Mennyt 
avioliittoon  New  Yorkissa  v.  1886,  Raahesta  kotoi- 
sin olevan  Anna  Majblomin  kanssa.  Yksi  poika 
elossa. 

Antti  Kangas,  syntynyt  Paavolassa,  Oulun  1. 
1851.  Rippikoulun  käytyään  läksi  merelle  ja  ehti 
purjehtia  oululaisella  laivalla  maailman  ympäri, 
kunnes  v.  1879  saapui  New  Yorkiin,  jolloin  jäi  va- 
kituisesti asumaan  Amerikaan.  Työskennellyt  lai- 
vaveistämöillä   ja   rakennuksilla,    puutyöntekijänä. 

Ollut  naimisissa  kolme  kertaa,  mutta  lapseton.  Me- 
rimieskirkon entisiä  jäseniä.  Nykyään  kuuluu  ala- 
New  Yorkin  seurakuntaan. 

Simon  Kosonen,  kiinteimistön  omistaja,  syntynyt 
Säkkijärvellä,  Wiipurin  1.  v.  1854.  Neljäntoista 
vuotiaana  läksi  merelle,  purjehtien  ensin  Suomen- 
lahdella, sitten  valtamerillä,  kunnes  v.  1879  saapui 
New  Yorkiin.  Palveli  vielä  kuitenkin  vuoteen 
1887  merimiehenä  amerikalaisilla  laivoilla,  jonka 
jälkeen  ryhtyi  satamateihin.  Loukkaantunut  mon- 
ta kertaa,  hyvin  vaarallisesti.  Kuulunut  merimies- 
kirkkoon, ala-New  Yorkin  seurakuntaan  ja  nyttem- 
min Brooklynin  suomal.  kirkkoon.  Ensimäinen  vai- 
monsa Maijastiina  Joupe,  k.  v.  1907.  Toinen  vai- 
monsa Edith  Rosenberg.    Lapseton. 

Johan  Johnson,  kotoisin  Uudestakaupungista, 
saapunut  Amerikaan  vuoden  1879  seuduilla.  Oli 
vahtimestarina  suomalaisten  ensimäisessä  kirkossa 
New  Yorkissa.  Työskennellyt  Brooklynin  riippu- 
sillalla y.  m. 

Victor  Erikson  (Kytölä,)  Raahesta,  tullut  1880- 
luvulla  Amerikaan  ja  työskennellyt  koneenkäyttä- 
jänä y.  m. 

Harry  Doyli  (Hyvärinen) ,  Pulkkilasta.  Merimie- 
henä tullut  New  Yorkiin  v.  1878.  Naimisiin  meni 
raahelaisen  Betty  MajblomMn  kanssa  New  Yorkis- 
sa, josta  aviosta  on  yksi  poika.  Vaimonsa  kuoli  v. 
1907.  Poikansa  on  saanut  yliopistokasvatuksen. 

Harry  Blom,  Porista,  saapunut  New  Yorkiin  v. 
1880.  Oli  naimisissa  Elisapet  Pisilän  kanssa.  Työn- 
johtajana laivarannassa.  Kuoli  v.  1910.  Jäi  leski 
ja  seitsemän  lasta. 

Johan  Haapala,  yli  neljäkymmentä  vuotta  Ame- 
rikassa asunut,  ollut  monia  vuosia  kuolleena. 

Frans  Oskar  Gustafsson,  Amerikaan  tullut  v. 
1880  seuduilla.  Rakensi  talon  itselleen  Rockaway 
Beach'ille,  jossa  kuoli  v.  1910.  Kotoisin  oli  Kusta- 
vin pitäjästä,  Suomesta.    Jäi  leski  ja  lapsia. 

Johan  A.  JVikander,  syntynyt  Raahessa  v.  1836. 
Amerikaan  tuli  siirtolaisena  v.  1880.  Ammatiltaan 
suutari.    Asui  New  Jerseyssä.    Kuoli  v.  1901. 

Johan  A.  Koski,  Brooklynissä  tunnettu  suoma- 
lainen kiinteimistön  omistaja  ja  rakenteli  ja,  joka 
kuoli  keväällä  v.  1919,  saapui  New  Yorkiin  v.  1880- 
luvun  loppupuolella.  Synt.  Sakkolassa  1862.  Jäi 
vaimo  ja  ottotytär. 

Vanhojen  merimiesten  koti.  New  Yorkin  sata- 
man etelärannalla  Staten  Island'issa,  luonnon  iha- 
nalla ja  rauhaisalla  paikalla,  joka  tunnetaan  ni- 
mellä "Sailors  Snug  Harbor",  löytyy  koti  työkyvyt- 
tömiä ja  vanhoja  merimiehiä  varten.  Tämä  suu- 
remmoinen  laitos  hakee  alallaan  vertoja  maailmas- 
sa. Laitoksessa  saa  mitä  parhaimman  ja  mukavim- 
man hoidon  likemmä  tuhannen  merimiestä,  jotka 
sitä  pitävät  kotinaan  ja  jossa  he  saavat  vanhuuten- 
sa raihnaiset  päivät  rauhassa  viettää.  Siellä  on 
puhtaat  hyvin  lämmitetyt  huoneet,  oivallinen  ruoka 
ja  kahvitarjoilu  sekä  aamu-  että  iltapäivällä.  Ta- 
vallisesti vaan  kaksi  miestä  asuu  samassa  huonees- 
sa. Laitoksella  on  oma  juhlallinen  kirkko,  pienem- 
pi rukoushuone,  luku-  ja  musiikkisali,  seurustelu- 
huone y.  m.  Ajanmukainen  sairaala  tarjoo  hoitoa 
huonommille.  Laitokselle  kuuluu  toistasataa  eek- 
keriä maata,  mutta  sitä  viljelevät  varsinaiset  työ- 
miehet.    Kuitenkin  hoidokkaatkin  saavat  aikansa 

kulukkeeksi  joku  ja  tunteja  työskennellä  päivässä, 
mitkä  ulkosalla,  mitkä  käsityö  verstaissa  ja  verkon- 
kutojina. Kaikesta  työstä  maksetaan  pieni,  mää- 
rätty maksunsa,  joten  hoidokkaille  tarjoutuu  tilai- 
suutta käyttörahojen  ansaitsemiseen.  Olkoon  mai- 
nittuna, että  hoito  kodissa  on  maksuton. 

Tämän  merimieskodin  perustaja  on  merikapteeni 
Richard  Randall,  joka  lähes  sata  vuotta  sitten  kuol- 
len, lahjoitti  omistamansa  kiinteimistön  New  Yor- 
kissa, Aston  Placen  seuduilla,  vanhojen  merimies- 
ten hoitamista  varten.  Tämä  omaisuus  arvostel- 
laan nykyään  18  miljoonaksi  dollariksi,  ja  sen  ko- 
rot riittävät  laitoksen  menojen  peittämiseen. 

Moni  Suomen  merimies  on  tässä  laitoksessa  van- 
huutensa päivät  viettänyt  ja  viimeisen  kerran  sil- 
mänsä ummistanut.  Nykyäänkin  heitä  siellä  on 
parikymmentä  henkeä.  Niistä,  joita  siellä  nykyi- 
sen polven  muistossa  tiedetään  kuolleen  merkittä- 
köön: Kustaf  Svenson  Kalajoelta,  Aleksander  En- 
man  Raahesta  ja  Peter  Anderson  Wiipurista,  sisäl- 
lisessä  sodassa  olleita,  Peter  Lunsti,  Andrew  Rön- 
bäck.  Latomaa  eli  Johnson,  Kustaa  Paakko,  J.  Kaar- 
na, Johan  Wilson,  Johan  Paldanius  Oulusta,  Johan 
Helin  Turusta,  Johan  Johnson  Luvialta,  Nyholm 
Lovisasta,  Engblom  Oulusta,  Frank  Strömberg  Po- 
rista, y.  m,  ' 

Nykyään  sanotussa  merimiesten  kodissa  hoidet- 
tavista suomalaisista  mainittakoon:  William  Jack- 
son, Koivistolta,  Wiipurin  1.  tullut  Amerikaan  yli 
viisikymmentä  vuotta  sitten;  Kustaa  Granqvist,  lä- 
heltä Wiipuria,  palvellut  amerikalaisilla  sotalaivoilla 
kaksitoista  vuotta,  nykyään  73  vuotias,  ollut  ko- 
dissa parisen  vuotta.    Kiistaa  Wilhelm  Johansson, 

liavian  pitäjän  Hännin  kylästä,  yksinäinen  mies, 
laitoksen  vanhin  suomalainen,  täyttämäisillään 
kahdeksannenkymmenennen  ikävuotensa,  tullut 
Amerikaan  sisällissodan  aikana  v.  1862,  hoidettu  ko- 
dissa yksitoista  vuotta.  Nikolai  Johansson,  Viitasaa- 
relta, 77  vuotias,  yksinäinen  mies,  joka  on  tullut 
Amerikaan  v.  1871,  kalastellut  Gloucesterissa 
enimmän  ikäänsä  ja  asunut  merimieskodissa  viisi 
vuotta.  Johan  Lindroos,  turkulainen  merimies, 
synt.  V.  1842,  purjehtinut  amerikalaisilla  laivoilla 
nelisenkymmentä  vuotta,  saanut  hoitoa  laitoksessa 
viisitoista  vuotta,  ollen  yksinäinen  mies.  Wilhelm 
Nylund,  Vaasan  satamasta,  Brändöstä,  77  vuotias, 
myöskin  nelisenkymmentä  vuotta  Amerikan  laivoil- 
la palvellut  merimies,  ollut  laitoksen  hoidossa  seit- 
semän vuotta.  Suomessa  vaimo  ja  kolme  lasta, 
Johan  Peter sson,  Siikajoelta,  75  vuotias,  noin  vii- 
sikymmentä vuotta  sitten  ensikerran  Amerikaan 
tullut,  sittemmin  ympäri  maailmaa,  amerikalaisil- 
la laivoilla  palvellen  purjehtinut,  yksinäinen  mies, 
joka  viimeiset  seitsemän  vuotta  on  merimieskodis- 
sa saanut  hoitoa.  Peter  Hendrickson,  syntynyt  Lo- 
viisan kaupungissa  v.  1850,  ja  saapunut  ensikerran 
Amerikaan  kahdenkymmenen  vuotiaana  meripoika- 
na.  Loukkautumisen  vuoksi  joutunut  työkyvyttö- 
mäksi ja  saanut  merimieskodissa  hoitoa  kolmetoista 
vuotta.  On  yksinäinen  mies.  Johan  Hendrickson 
(Tuokkola),  Nivalasta,  Ala-Kosken  talosta,  68  vuo- 
tias yksinäinen  mies,  menettänyt  New  Yorkissa  mo- 
lemmat jalkansa  ja  ollut  laitoksessa  hoidettavana 
24  vuotta,  pisimmän  aikaa  kuin  yksikään  muu  suo- 
malainen. Karl  Björklund,  Porvoosta,  likemmä  nel- 
jäkymmentä vuotta  purjehtinut  amerikalaisissa  lai- 

voissa,  Atlannin  ja  Tyyneen  merillä.  Yksinäinen 
mies,  ollut  laitoksessa  viisi  vuotta.  Johan  Skog, 
Western  Solbyn  pitäjästä,  Waasan  läänistä,  palvel- 
lut kolmisenkymmentä  vuotta  amerikalaisissa  lai- 
voissa ja  viimeiset  neljä  vuotta  asunut  merimies- 
kodissa.  Charles  Stall,  Vaasan  poikia,  synt.  1858, 
tullut  merimiehenä  Amerikaan  liki  neljäkymmentä 
vuotta  sitte  ja  työkyvyttömyyden  tautta  pääsi  yh- 
deksän vuotta  sitten  merimieskotiin.  Frank  Rosen- 
gren,  syntynyt  Porissa  v.  1859.  Nuorena  meripoi- 
kana  saapui  Amerikaan  ja  sittemmin  purjehtinut 
Aasian,  Afrikan,  Austraalian  ja  Amerikan  ranta- 
milla. Loukkautumisensa  vuoksi  joutui  kahdeksan 
vuotta  sitten  merimieskodin  hoidokkaaksi.  Martin 
Johnsson,  Viitasaarelta,  tullut  Amerikaan  neljä- 
kymmentä vuotta  sitten.  Palvellut  Yhdysvaltain 
laivastossa,  sotalaiva  Idahossa.  Menetti  molemmat 
jalkansa  ja  tuotiin  laitokseen  v.  1910.  Yksinäinen 
mies.  Johan  A.  Erickson,  kotoisin  Helsingistä,  tul- 
lut meripoikana  Amerikaan,  purjehti  kauan  ameri- 
kalaisilla  laivoilla.  Menetettyään  toisen  jalkansa, 
on  hänkin  asunut  merimieskodissa  puolenkymmen- 
tä vuotta.  Yksinäinen,  vakavamielinen  mies.  Suo- 
messa veljiä  ja  sisaria. 


IX, 


BOSTONIN  VARHAISIMMAT  SUOMA- 
LAISET. 

Boston,  jota  etevien  oppilaitostensa  y.  m.  sivis- 
tyspy rintojensa  vuoksi  kutsutaan  "Amerikan  Ate- 
naksi",  on  Uuden  Englannin  keskuksessa,  Massa- 
chusettsin valtiossa,  ja  lukeutuu  Amerikan  van- 
himpiin kaupunkeihin.  Se  on  tärkeä  kauppa-  ja 
teollisuuskaupunki,  ja  Yhdysvaltain  historiassa  sil- 
lä on  sangen  kunnioitettava  osa. 

Varhaisimmat  suomalaiset  Bostonissa  ovat  Kri- 
min sodan  ajoilta,  vuodesta  1854,  jolloin  merimie- 
hiä suomalaisista  laivoista  jäi  kaupunkiin,  ja  muut- 
tivat siellä  amerikalaisiin  laivoihin.  Sisällissodan 
puhjettua  v.  1861  moni  suomalainen  merimies  yh- 
tyi Amerikan  laivastoon  taistelemaan  orjain  va- 
pauttamiseksi. Sodan  päätyttyä  heistä  monet  ko- 
teutuivat  tähän  kaupunkiin.  Vuoden  1870-luvulla 
asui  Bostonissa  melkoinen  joukko  kala  Jokelaisia, 
oululaisia,  raumalaisia  ja  turkulaisia  merimiehiä, 
toiset  heistä  tuottivat  perheensä  Suomesta  Ameri- 
kaan,  toiset  menivät  avioliittoon  kotimaasta  tulleit- 
ten neitosten,  tai  toiskielisten  kanssa. 

Mikäli  suomalaisia  merimiehiä  ja  myöskin  siirto- 
laisia lisääntyi  Bostoniin,  sikäli  ilmaantui  suomalai- 
sia hotelleja,  sekä  niitten  yhteyteen  kapakoita. 
Näitten  laitosten  vaikutus  ei  suinkaan  ollut  siveelli- 
sesti kohottavaa,  päin  vastoin  muistellaan  monta 
surullista  tapausta  suomalaisten  elämästä  v.  1880- 

luvulta.  Mutta  tuo  järjestymätön  ja  hillitön  elä- 
mä kansalaistemme  keskuudessa  ei  siellä  ollut  var- 
sin pitkäaikainen,  eikä  saanut  läheskään  kaikkia 
mukaansa.  Suomesta  saapunut  perheväki  oli  kas- 
vanut herännäisyyden  vakavassa  ja  kristillisessä 
ajanhengessä.  Se  kaipasi  korkeampia  elämänar- 
voja, kuin  aistilliset  nautinnot,  juoppous  ja  huvitte- 
lut. Alettiin  puuhaamaan  seurakuntaa  ja  juma- 
lanpalveluksia omalla  kielellä.  Uskonnollisia  puhu- 
jia alkoikin  paikkakunnalla  käymään.  Seurakunta 
perustettiin  1894  ja  samoihin  aikoihin  raittiusseura 
Boston  Koti. 

Henkilökohtaisia  tietoja  on  koetettu  saada  tähän 
teokseen  kaikista  ennen  vuotta  1875  tulleista  suo- 
malaisista Bostonissa.  Ainoastaan  poikkeustapa- 
uksissa sitä  myöhemmin  tulleista  mainitaan. 

Ryssän  Roope,  mikäli  nykyään  elävät  vanhimmat 
suomalaiset  voivat  hänestä  muistaa,  on  hän  varhai- 
simpia Bostonin  suomalaisia.  Hän  saapui  Pensaco- 
laan,  Floridaan  Krimin  sodan  aikana  v.  1854.  Kul- 
keutui sieltä  amerikalaisella  laivalla  Bostoniin  ja 
yhtyi  Amerikan  laivastoon  v.  1861.  Muistona  or- 
jain  vapautussodasta  kantoi  hän  kultaista  kunnia- 
merkkiä. Ammattinaan  harjoitti  hän  paikanvälit- 
tämistä  merimiehille,  tehden  myöskin  satamatöitä. 
Hän  oli  harvinaisen  kookas  ja  väkevä.  Monta  jut- 
tua kerrotaan  hänen  voimannä5i:teistään.  Synty- 
mäpaikkansa ja  aikansa  on  tuntematon.  Hän  kuo- 
li V.  1892. 

Michael  Johnson,  jota  myöskin  synnyinpitäjänsä 
nimen  mukaan  kutsuttiin  ^'Rymättylän  Johnsonik- 
si", palveli  Yhdysvaltain  laivastossa  sisällissodan 
ajan,  ja  sen  muistoksi  kantoi  urhoollisuusmerkkiä. 

Bostoniin  asettuen,  meni  hän  naimisiin  irlantilai- 
sen neitosen  kanssa  ja  hoiti  merimieshotellia.  Jou- 
duttuaan vankeuteen  juopumisen  tähden,  lakkasi 
hän  kokonaan  nauttimasta  päihdyttäviä  juomia  ja 
yhtyi  Temple-Honor  nimiseen  raittiusseuraan.  Hän 
oli  lyhyt  kasvuinen,  mutta  hyvin  tanakka,  niinkuin 
tervaskanto.  Kuoli  v.  1908,  noin  kahdeksankymme- 
nen vuoden  ikäisenä.  Elossa  on  kaksi  hänen  poi- 
kaansa. 

Joseph  Wilson,  oululainen  merimies,  saapunut 
Amerikaan  noin  v.  1860.  Palveltuaan  Yhdysval- 
tain laivastossa  sisällissodan  ajan,  asettui  hän  Bos- 
toniin, mennen  avioliittoon  irlantilaisen  kanssa. 
Työskenteli  nostokoneen  hoitajana  laivain  lastaus- 
ja  purkaustöissä,  asuen  East  Bostonissa.  Kuolin- 
vuotensa  on  tuntematon.    Useita  lapsia. 

Anders  Junnikkala,  syntynyt  Kalajoella  v.  1830. 
Saapui  merimiehenä  Amerikaan  ja  yhtyi  v.  1861 
Yhdysvaltain  meri  väkeen,  ottaen  osaa  orjien  va- 
paustaisteluun. Rauhan  tultua  hän  vielä  jatkoi  so- 
tapalvelustaan ja  kuoli  Aasian  vesillä,  sotalaival- 
laan, jossa  hän  palveli,  noin  1870  vaiheilla. 

Johan  Junnikkala,  edellisen  veli,  saapunut  myös- 
kin merimiehenä  Amerikaan  v.  1869.  Bostonissa 
liän  meni  naimisiin  suomalaisen  neitosen,  Hilda 
Lindströmin  kanssa,  mutta  kuoli  kaupungin  sairaa- 
lassa V.  1875,  kolmenkymmenenyhden  vuoden  ikäi- 
senä. 

Gustaf  Junnikkala,  kotoisin  Kalajoelta,  mutta  ei 
edellisten  kanssa  samaa  sukua,  saapui  merimiehenä 
Bostoniin  v.  1870.  Purjehdittuaan  ensin  amerika- 
laisilla  laivoilla  jonkun  vuoden,  hän  sen j aikeen  piti 

hotellia  East  Bostonissa.   Vaimonsa  oli   ruotsalai- 
nen, eikä  heillä  ollut  lapsia.     Kuollut. 

Johan  Johnson  {Junttila)  y  kiinteimistön  omista- 
ja Alstonissa,  syntyi  Lohtajalla,  Suomessa  v.  1848. 
Vajaan  kahdenkymmenen  vuotiaana  meripoikana 
hän,  V.  1867  saapui  New  Yorkiin  ja  sieltä,  amerika- 
laisilla  laivoilla  palvellen  Bostoniin  v.  1868,  jonne 
jäi  asumaan.  Viisi  vuotta  vielä  merta  kynnettyään 
hän  V.  1873  asettui  vakituisesti  Bostoniin  ja  rupesi 
puutyöntekijäksi  Boston- Albanyn  rautatievaunujen 
korjauspajaan.  Vuosikymmeniä  hän  siellä  yhtä 
päätä  työskenteli.  Hyvinvoipaisena  hän  nyt  hoite- 
lee kaupunkitalokaan.  Naimisissa  irlantilaisen 
kanssa,  ja  on  heillä  useita  lapsia,  jotka  ovat  saa^ 
neet  hyvän  koulukasvatuksen. 

Tuomas  Wendelin,  syntynyt  Kalajoella  v.  1840. 
Merimiehenä  v.  1867  saapui  Philadelphiaan,  ja  siel- 
tä Bostoniin.  Purjehdittuaan  amerikalaisilla  lai- 
voilla muutamia  vuosia,  hän  asettui  kaupunkiin  ja 
alkoi  työskentelyn  Boston- Albany  rautatievaunujen 
korjauspajassa,  jatkaen  sitä  nelisenkymmentä  vuot- 
ta katkeamatta.  Nauttii  nykyään  sanotulta  rauta- 
tie-yhtiöltä eläkettä.  Kuulunut  Allston-Brightonin 
seurakuntaan  ja  palvellut  kauan  siinä  kirkkoväär- 
tina  y.  m. 

Fredrick  Rosnell,  kotoisin  Kuivalahden  pitäjästä, 
saapui  merimiehenä  Amerikaan  v.  1867  vaiheilla. 
Enimmän  ikäänsä  työskenteli  Boston-Albany  rauta- 
tievaunujen korjauksissa.  Kuulunut  seurakuntaan, 
ollen  mukana  sen  perustamisessa  ja  sen  kehittämi- 
misessä.  Kuoli  East  Weymouthissa,  Mass.  v.  1905, 
63  vuoden  ikäisenä.    Poikansa: 

Fredrick  Rosnell,  jr.  syntynyt  Raumalla  v.  1862. 
Äitinsä  mukana  tullut  Amerikaan  v.  1877.  Ollut 
neljännes-vuosisadan  ajan  työssä  Betlehem  Ship 
Building  Co.  Quincyssa.  Vaimonsa  on  Wilhelmii- 
na  Junttila,  ja  ovat  he  menneet  naimisiin  Bostonis- 
sa. Kuusi  lasta  elossa.  Omistavat  talon  East 
Weymouthissa,  Mass. 

Johan  Benhard  Widell,  oululainen  merimies,  as- 
tunut maihin  Amerikassa  v.  1866  eli  1867,  ensin 
Philadelphiassa,  sitten  New  Yorkissa  ja  vihdoin 
jääden  Bostoniin.  Tuotti  vaimonsa  ja  lapsensa 
Suomesta  v.  1873,  sekä  alotti  merimieshotellin  ja 
kapakan  Hannover  kadulla.  Kuoli  v.  1888,  viiden- 
kymmenenkahdeksan  vuoden  vanhana.  Vaimonsa 
kuoli  V.  1890.    Useita  lapsia  elossa. 

Harry  Rundelin,  Oulun  Salosta,  saapunut  meri- 
miehenä Bostoniin  v.  1866  eli  1867.  Hänelläkin  oli 
aikoinaan  merimieshotelli  Bostonissa.  Kuoli  nai- 
mattomana V.  1893,  viidenkymmenenkolmen  vuo- 
den ikäisenä. 

Anna  Rundelin,  edellisen  sisar,  saapunut  siirto- 
laisena Amerikaan  v.  1870.  Oli  naimisissa  ruotsa- 
laisen, K.  Karlsonin  kanssa,  mutta  lapsetoin.  Kuoli 
V.  1899. 

Peter  Wahlberg,  syntynyt  Oulussa  v.  1845.  Me- 
rimiehenä tullut  Amerikaan  v.  1869.  Mentyään  nai- 
misiin Haukiputaalta  kotoisin  olevan  Mathilda  Haa- 
palahden  kanssa,  asettui  hän  varsinaisesti  Bostoniin 
ja  alkoi  hän  työskennellä  Boston- Albany n  vaunu- 
jen korjauspajassa,  ollen  siellä  neljännesvuosisataa 
yhtä  päätä.  Kuului  jäsenenä  seurakuntaan.  Kuoli 
v.  1906.  Lapsia  elossa,  tytär  ja  poika. 

Charles  Gilbert  (Jolberg),  oululainen  merimies, 
saapui  Amerikaan  v.  1869.  Piti  merimiesten  ma- 
jataloa Spring  kadulla,  Bostonissa.  Myöhemmin 
työskenteli  rautatievaunujen  korjauspajassa.  Vai- 
monsa tornio Jokelainen.    Mr.  Gilbert  kuoli  1906. 

Matti  Borell,  Turusta,  suomalaisella  laivalla  tul- 
lut Bostoniin  v.  1870,  jossa  jäi  maihin.  Työsken- 
nellyt rautatievaunujen  korjaamisessa.  Tuotti  vai- 
monsa Suomesta.  Vanhemmalla  ij ällään  oli  vahti- 
miehenä  teurastuslaitoksella  ja  arsenaalissa.  Kuoli 
v.  1918,  noin  kahdeksankymmenen  vuoden  ikäise- 
nä. Vaimonsa  kuoli  jo  vuosia  ennen  häntä.  Jäi  poi- 
ka ja  tytär. 

Albert  Ingren  {Inkeroinen)  y  syntynyt  Kalajoella 
v.  1842.  Amerikaan  purjehtinut  merimiehenä  v. 
1870.  Työskennellyt  Boston  Albanyn  rautatievaunu- 
jen korjaajana  42  vuotta  ja  nauttii  nykyään  elä- 
kettä. Naimisissa  oli  irlantilaisen  kanssa.  Lapsia  ei 
ole. 

Frans  Lind  {Untinen) y  Kalajoelta,  tullut  Ameri- 
kaan merimiehenä  v.  1870.  Palvellut  amerikalaisil- 
la  laivoilla.  Ollut  kalastajana  Gloucesterissa,  Mass. 
Siirtyi  Dakotaan,  maanviljelijäksi  Savo-nimiseen 
suomalaisasutukseen,  ollen  siellä  moniaita  vuosia. 
Siellä  hän  toimi  kunnallisissa  luottamusviroissa, 
rauhantuomarina,  verottajana  ja  townshipin  kirju- 
rina. Muutettuaan  takaisin  Bostoniin,  työskenteli 
hän  rautatievaunujen  korjaajana.  Kuului  jäsenenä 
Allston-Brightonin  suom.  seurakuntaan.  Kuoli  v. 
1917  kuudenkymmenenyhdeksän  vuotiaana.  Vai- 
mo: Maria  Junnikkala,  tullut  Amerikaan  v.  1877. 
Bostonissa  mennyt  naimisiin.  Useita  lapsia. 

Frans  Emil  Sanders,  syntynyt  Turussa  v.  1851. 
Merimiehenä  tullut  Bostoniin  v.  1870.  Purjehdit- 
tuaan  amerikalaisilla  laivoilla  muutamia  vuosia, 
hän  vakituisesti  asettui  Allstoniin,  ja  rakensi  itsel- 
leen kauniin  talon.  Ammatiltaan  on  hän  puuseppä. 
Seurakunnan  perustavia  jäseniä  ja  valtuusmiehiä 
aikoinaan.  Muuttanut  East  Weymouthiin.  Vaimo: 
Amanda  Roswell.  Useita  lapsia. 

Johan  Mattison,  syntynyt  Merijärvellä  v.  1879. 
Merimatkoiltaan  pysähtyi  Bostonissa  v.  1872.  Työs- 
kennellyt Boston- Albany  rautatien-vaunujen  kor- 
jaajana neljäkymmentä  vuotta.  Nauttii  nykyään 
eläkettä  sanotulta  yhtiöltä.  Vaimonsa  Anna  Liisa 
Helakoski  Raahesta,  on  kymmentä  vuotta  miestään 
nuorempi,  mennyt  Suomessa  naimisiin  v.  1870,  se- 
kä saapunut  Amerikaan  v.  1879.  Kaksi  poikaa  ja 
tytär  elossa.  Mattisonit  kuuluvat  seurakunnan  pe- 
rustajiin, sekä  sen  toimellisimpiin  jäseniin.  Omista- 
vat talon  Allstonissa. 

Emanuel  Lindahl,  Raumalta,  syntynyt  v.  1835. 
Kahdenkymmenen  vuotiaana  meripoikana  saapui 
ensi  kerran  Amerikaan.  Asettui  Bostoniin  v.  1880- 
luvulla,  jossa  ryhtyi  rautatievaunujen  korjaustyö- 
hön. Tuotti  perheensä  Suomesta.  Seurakunnan  pe- 
rustavia jäseniä  hän  oli  ja  sen  innokkaimpia  toimi- 
henkilöitä. Kuoli  V.  1902.  Vaimonsa  kuoli  paria 
vuotta  ennen.  Poikia  ja  tytär  elossa. 

Matti  Oman,  Raahesta,  syntynyt  v.  1855.  Parin- 
kymmenen vuotisena  meripoikana  saapui  Bosto- 
niin, jossa  on  työskennellyt  rakennusalalla  ja  rau- 
tatievaunujen korjaajana.  Vaimonsa  Katariina 
Sarkkinen  Oulun  Salosta,  tullut  Amerikaan  v.  1887, 


156  AMERIKAN  SUOMALAISTEN  HISTORIAA 

sekä  mennyt  Bostonissa  naimisiin.  Yksi  poika  elos- 
sa.   Omistavat   kaupunkitalon    Allstonissa. 

Hendrick  Fors,  Kiuruvedeltä,  siirtolaisena  saapu- 
nut Amerikaan  v.  1875.  Mennyt  Bostonissa  naimi- 
siin Lohtajalta  kotoisin  olevan  Maria  Roikolan 
kanssa  v.  1880.  Oli  seurakunnan  vanhimpia  jäseniä. 
Mr.  Fors  kuoli  v.  1898,  vuotta  vailla  viidenkymme- 
nen ikäisenä. 

Gustaf  Sjöstedt,  liikemies  ja  kiinteimistön  omis- 
taja, oli  aikoinaan  varakkain  suomalainen  Bosto- 
nissa. Kotoisin  hän  oli  Pyhämaalta  ja  saapunut 
Amerikaan  vuoden  1875  seuduilla.  Harjoitti  ensin 
hotelliliikettä  East  Bostonissa,  sitten  kiinteimistö- 
välityskauppaa,  ostaen,  myyden  ja  vuokraten  ta- 
loja. Kuoli  keski-ikäisenä  miehenä.  Jäi  vaimo  ja 
lapsia. 

Jacob  Thomas  (Tomminen) ,  kotoisin  Raumalta. 
Sivuuttanut  yhdeksännenkymmenennen  ikävuoten- 
sa,  on  nykyään  Bostonissa  elävistä  suomalaisista 
vanhin.  Asunut  tässä  maassa  yli  kolmekymmentä 
vuotta.  Omistaa  maatilan  Cape  Cod'issa,  Mass . 
mutta  asuu  tyttärensä  luona  Bostonin  lähistöllä. 

SUOMALAISIA  ORJAINVAPAUTUS- 
SODASSA. 

Amerikan  sisällissota,  (civil  war)  tunnetaan 
myöskin  orjien  vapautussodan  nimellä,  taisteltiin 
vuosina  1861 — 1865.  Sota  aiheutui  etupäässä  orja- 
kysymyksestä.  Yhdysvaltain  eteläiset  valtiot  olivat 
orjuutta  suosivalla  kannalla,  pohjoiset  valtiot  taa- 
sen sitä  voimakkaasti  vastustivat.  Vihdoin  poh- 
joisvaltioitten  yhä  enenevän  voiman  ja  valtiollisen 
vaikutuksen,  kuin  myöskin  orjuutta  tulisesti  vas- 
tustavan Abraham  Lincolnin  valitsemisen  tähden 
presidentiksi,  erkaantuivat  eteläiset  valtiot  Yhdys- 
valtain keskushallituksesta  ja  perustivat  Amerikan 
etelä-valtioitten  liittotasavallan,  jossa  tultiin  edel- 
leenkin sallimaan  orjien  käyttöä  työvoimana.  Yh- 
dysvaltain kongressi  piti  etelä-valtioitten  erkaantu- 
mista kapinallisena  tekona,  joka  oli  asevoimin  ku- 
kistettava ja  presidentti  Lincoln  päätti  tehdä  kai- 
ken voitavansa  Yhdysvaltain  kokonaisuuden  säi- 
lyttämiseksi. Neljä  vuotta  kesti  tämä  paljon  uh- 
reja kysyvä  veljessota,  päättyen  pohjoisvaltioitten 
täydellisellä  voitolla,  jota  seurasi  orjien  vapautta- 
minen ja  luopuneitten  valtioitten  jälleen  yhtyminen 
Yhdysvaltoihin. 

Suomalaisten  osa  orjain  vapauttamistaistelussa 
on  suurempi  ja  tärkeämpi  kuin  kansalaistemme  sen 
aikaiseen     vähälukuisuuteen   katsoen   olisi   voinut 

odottaa.  Suomalaisten  lukumäärä  Amerikassa  vuo- 
den 1860-taitteessa  ei  liene  noussut  paljoakaan  pääl- 
le tuhannen  hengen,  ja  tästä  joukosta  näyttää  Yh- 
dysvaltain laivastossa  ja  armeijassa  olleen  kenties 
satakunta  kansalaistamme.  Se  on  sangen  kunnioi- 
tettava murto-osa  verrattuna  vähäiseen  suomalais- 
joukkoon Yhdysvalloissa.  Merkille  on  myöskin  pan- 
tava se,  että  kansalaisemme  taistelivat  Yhdysval- 
tain lipun  suojassa.  Suomalaisten  liittymisessä 
Yhdysvaltain  laivastoon  ja  armeijaan  on  useita 
luontaisia  vaikuttimia  ja  syitä.  Epäilemättä  yksi 
tärkeimpinä  vaikuttimina  oli  taistelu  orjuuden  pois- 
tamiseksi, jollaiseen  taisteluun  vapauteen  tottunut 
ja  sitä  rakastava  suomalainen  nuoren  sydämensä 
kaikella  innolla  antautui.  Tärkeänä  tekijänä  myös- 
kin mainittakoon  Yhdysvaltain  laivastossa  tarjottu 
korkea  palkka  tottuneille  merimiehille.  Kun  Kri- 
minsodan  ajoilta,  joka  oli  ollut  puolikymmentä 
vuotta  sitten,  yhä  vieläkin  orjain  vapautussodan 
alkaessa  suomalaisia  merimiehiä  palveli  amerikalai- 
sissa  laivoissa  melkoinen  joukko  ja  kun  moniaita 
kauppalaivojakin  silloin  luovutettiin  hallitukselle 
sotatarpeitten  kuletukseen,  niin  tätäkin  tietä  moni 
Suomen  meripoika  kulkeutui  hallituksen  laivastoon 
ja  sodan  monivaiheiseen  elämään.  Pienempi  joukko 
suomalaisia  palveli  armeijassa. 

Kuinka  monta  suomalaista  kaatui  taistelutante- 
reella, taikka  kuoli  sairaaloissa,  sitä  tuskin  kos- 
kaan voidaan  tarkkaan  sanoa.  Kieltämättä  siinä 
puolen  miljoonaa  ihmisuhria  vaativassa  joukossa, 
jonka  sisällissota  kaikkiaan  riisti,  löytyi  Väinölän 
lapsiakin,  ainakin  useita  kymmeniä.  Moniaat  heistä 
sotapalveluksesta     taikka     laivastosta     päästyään, 

matkustivat  takaisin  synnyinmaahansa  Suomeen, 
sillä  sellaisia  siellä  on  joitain  kuollut  Helsingissä, 
Oulussa,  Turussa  ja  Vaasassa.  Niiden  nimet  ja 
elämäkerrallisia  tiedonantoja,  jotka  jäivät  ainai- 
seksi Amerikaan,  on  koetettu  saada  tähän  teokseen. 
Otto  Mauno  Geers,  synty nji;  Euran  pitäjässä, 
Suomessa,  on  yksi  varhaisimpia  ja  monessa  suh- 
teessa hyvin  itsensä  kunnostaneita  Amerikan  suo- 
malaisia, saapuen  merimiehenä  Bostoniin  noin  v. 
1860  seuduilla.  Seuraavana  vuotena,  sisällissodan 
juuri  puhjetessa,  hän  liittyi  Yhdysvaltain  laivastoon 
palvellen  siinä  katkeamatta  21  vuotta,  kohoten 
"quarter-master^^  arvoon.  Hän  oli  monessa  kiivaas- 
sa meritaistelussa  orjain  vapauttamissodan  aikana. 
Muun  muassa  New  Orleansin  taistelussa  ammuttiin 
laiva,  jossa  hän  oli,  upoksiin  ja  suurin  osa  sen 
miehistöä  hukkui.  Geers  hyppäsi  juuri  silloin 
Mississippi  virtaan,  kun  laivan  mastosta  am- 
muttiin Yhdysvaltain  lippu  alas.  Hän  sieppasi 
lipun  ja  uimalla  pelasti  itsensä  ja  lippunsa,  jota 
elämän  ijänsä  säilytti  suurena  kalleutena.  Kak- 
si kertaa  Geers  haavoittui,  toisella  kertaa  lävisti 
luoti  hänen  jalkansa.  Erottuaan  sotapalveluksesta 
v:den  1880  seuduilla,  nautti  hän  runsaanlaista  elä- 
kettä hallitukselta,  sekä  monta  kunniamerkkiä.  Os- 
ti itselleen  maatilan  läheltä  Maynardia,  Mass.  Hän 
oli  avioliitossa  toiskielisen  kanssa,  mutta  perillisiä 
puuttuu.  Kansallisuudestaan  hän  vieraantui,  ollen 
alituisesti  kosketuksessa  amerikalaisten  kanssa. 
Mutta  ryhtinsä,  vartalonsa  ja  kasvojen  piirteet 
ne  pysyivät  ehta  suomalaisena  elämänsä  ajan. 
Hän  kuoli  maatilallaan  Stow-villagessa,  Mass.  v. 
1916. 

Adolf  Randell  (Rantala),  kotoisin  Porin  maa- 
seurakunnasta, Krimin  sodan  aikaisia  suoma- 
laisia merimiehiä,  liittyi  myöskin  Yhdysvaltain 
meriväkeen  sisällissodan  alussa  v.  1861,  ja  palveli 
laivastossa  sanotun  sodan  loppuun  saakka,  saaden 
muistoksi  kultametallin.  Sodan  jälkeen  hän  purjeh- 
ti tavallisena  merimiehenä  ja  teki  lastaustöitä  pi- 
täen kotinaan  Bostonia,  kunnes  vihdoin  siirtyi  maa- 
tilalle lähelle  Maynardia,  South  Acton  nimiseen 
paikkaan.  Oli  naimisissa  irlantilaisen  kanssa,  josta 
aviosta  on  viisi  lasta.  Nautti  hallituksen  eläkettä 
$15.00  kuukaudessa.  Kuoli  v.  1903  saavutettuaan 
sangen  korkean  ijän,  87  vuotta. 

Ryssän  Roopertti  Krimin  sodan  aikana,  Pen- 
sacolaan,  Floridaan  jäänyt  suomalainen  meri- 
mies, joka  yhtyi  v.  1861  Yhdysvaltain  laivastoon, 
palvellen  siellä  sisällissodan  loppuun  saakka.  Ur- 
hoollisuudestaan sai  hän  kultametallin,  jota  kantoi 
usein  rinnassaan.  Bostonissa  hän  enemmän  ikään- 
sä asui,  toimien  paikkojen  hankkijana  merimiehille 
eli  niin  kutsuttuna  ^^runnarina."  Nautti  eläkettä 
hallitukselta,  mutta  pysyi  yksinäisenä  miehenä. 
Bostonissa  ei  muisteta  hänestä  muuta  nimeä  kuin 
^'ryssän  poopi"  ja  "ryssän  roope".  Kuoli  v.  1890 
vaiheilla. 

Michael  Johnson,  jota  syntymäpitäjänsä  mukaan 
kutsuttiin  "Rymättylän  Johnsoniksi",  liittyi  Yhdys- 
valtain laivastoon  v.  1861,  ottaakseen  osaa  orjien 
vapauden  taisteluun.  Muistona  sotapalveluksestaan 
oli  hänellä  kunniamerkki.  Sai  sitäpaitsi  eläkkeen. 
Asui   Bostonissa,   jossa   kuoli   v.   1908. 

Antti  Junnikkala,  syntyi  Kalajoella  v.  1830.  Ame- 
rikaan   hän   saapui   v.   1860  ja  yhtyi   seuraavana 

vuotena  Yhdysvaltain  meriväkeen,  ollen  mukana  si- 
sällissodan meritaisteluissa.  Vielä  muutamia  vuo- 
sia senkin  jälkeen,  kun  orjain  vapautussota  loppui, 
hän  palveli  laivastossa  ja  kuoli  sotalaivalla.  Tyynel- 
lä merellä,  noin  v.  1870. 

Joseph  Wilson,  Oulusta  kotoisin  oleva  merimies, 
palveli  Amerikan  meri  väessä  sisällissodan  ajan. 
Siitä  erottuaan  nautti  hän  hallituksen  eläkettä  ja 
asui  East  Bostonissa.  Kuolinvuotensa  tuntematon. 

Mr,  Grosbee,  kotoisin  etelä-Suomesta,  oli  niin 
ikään  vanhoja  sisällissodassa  olleita  merimiehiä  ja 
omisti  aikoinaan  talon  Roxburgissa,  Mass.,  ollen 
toiskielisen  kanssa  naimisissa.  Samoin  mainitta- 
koon mr,  Aittola,  joka  Geersin  ja  Randellin  kanssa 
yhtaikaa  liittyi  Yhdysvaltain  meriväkeen.  Mahdol- 
lisesti kaatunut  taisteluissa  tai  kuollut  sotilassai- 
raalassa. 

George  Brown  (Virpi) ^  raahelainen  merimies, 
saapui  Amerikaan  v.  1850,  sekä  palveli  Yhdysval- 
tain laivastossa  sisällissodan  ajan.  Hän  oli  kuului- 
san amiraalin,  Farragutin  lippulaivalla  enimmän 
osan  palvelusajastaan.  Laajempi  elämäkertansa  on 
tämän  kirjan  toisessa  paikassa. 

Charles  Broman,  syntynyt  Raahessa  v.  1836. 
Liittyi  sisällissodan  aikana  Amerikan  laivastoon. 
Hänestä  ei  ole  sittemmin  saatu  mitään  tietoja,  niin 
että  hän  todennäköisesti,  joko  kaatui  taisteluissa, 
taikka  kuoli  johonkin  tautiin.  Tiedot  ovat  veljen- 
sä antamat  joka  asuu  Chicagossa. 

Peter  Anderson,  Viipurista,  palveli  Yhdysvaltain 
sotalaivastossa  sisällissodan  aikana,  sekä  myöhem- 
min  purjehti  merimiehenä  amerikalaisilla   laivoil- 

la.  Kuoli  Snugk  Harborin  vanhain  merimiesten  ko- 
dissa, New  Yorkissa  v.  1914,  jossa  hänelle  toimi- 
tettiin sotilaallinen  hautaus. 

Aleksande?'  Enman,  palveli  myöskin  orjain  va- 
pautussodan aikana  Amerikan  laivastossa,  sekä 
myöhemmin  kauppalaivoissa  merimiehenä.  Hänkin 
kuoli  vanhojen  merimiesten  kodissa,  Snugk  Harbo- 
rissa.  Kotoisin  hän  oli  Raahesta,  Suomesta. 

Iso  Brown,  jostain  etelä-Suomesta  kotoisin  oleva 
merimies,  taisteli  orjain  vapautussodan  aikana  me- 
risotilaana Yhdysvaltain  laivastolla.  Asettui  meri- 
väestä  erottuaan  New  Yorkiin,  omistaen  talon  Pros- 
pect-puiston   lähellä   Brooklynissä.    Kuollut. 

Gustaf  Granqvist  f  harvoja  vielä  elossa  olevia  si- 
sällissodan veteraaneja,  syntyi  Luumäen  pitäjässä, 
Viipurin  läänissä,  v.  1846.  Palveli  Yhdysvaltain  lai- 
vastossa kaksitoista  vuotta.  Nykyään  viettää  van- 
huutensa päiviä  Snugk  Harborin  merimieskodissa. 

Peter  Tumber  {Thornberg)^  vielä  elossa  oleva, 
sisällissodassa  ollut  merisotilas,  saapui  New  Yor- 
kiin V.  1858.  Kolme  vuotta  myöhemmin  yhtyi  Ame- 
rikan meri  väkeen  ja  kunnosti  itsensä  orjain  va- 
pautustaistelussa tavalla,  että  hän  sai  kultaisen 
kunniamerkin.  Kotoisin  on  hän  Haaparannan  maa- 
seurakunnasta. Asunut  vuosikymmeniä  Eriessä,  Pa. 

Fredrick  Hart  (Lassila),  raahelainen  merimies, 
sisällissotaan  ottanut  osaa  Yhdysvaltain  laivastos- 
sa. Kolmivuotisen  sotapalveluksen  jälkeen  hän 
ryhtyi  rauhan  toimiin,  muutti  Chicagoon,  jossa 
omisti  myöhemmin  kiinteimistöäkin.  Kuoli  v.  1900. 

Abram  Efraimson  L  Abramson,  myöskin  vielä 
elossa  oleva  sisällissodan  aikaisia  merisotilaita,  on 

kotoisin  Kustavin  pitäjästä,  ja  saavuttuaan  meri- 
miehenä Amerikaan,  yhtyi  v.  1862  Yhdysvaltain 
laivastoon.  Monessa  meritaistelussa  oli  hänkin. 
Kaikkiaan  palveli  hän  merimäessä  seitsemän  vuot- 
ta. Kulkeutunut  lännelle,  ja  asuu  nykyään  Colum- 
bian jokivarrella,  Knapp-nimisessä  paikassa. 

Anders  Oskar  Leppäluoto,  raahelainen  merimies, 
palveli  Yhdysvaltain  laivastossa  toistakymmentä 
vuotta  yhtä  päätä.  Ei  ole  varmaa,  joko  hän  jo  sisäl- 
lisen sodan  aikana  kuului  meriväkeen.  Nelisenkym- 
mentä vuotta  sitten  hän,  laivastosta  erkaannut- 
tuaan  muutti  Californiaan.  Myöhemmät  elämänsä 
vaiheet  tuntemattomat. 

Isaac  Johnson  {Tuohino),  palveli  Amerikan  ar- 
meijan ratsuväessä  orjain  vapautussodan  ajan,  ot- 
taen osaa  moneen  kahakkaan.  Sotapalveluksesta  va- 
pauduttuaan V.  1865,  hän  asui  jonkun  aikaa  New 
Yorkissa,  mutta  sitten  siirtyi  takaisin  synnyinmaa- 
hansa. Kotoisin  hän  oli  Pohjanmaalta  ja  sukulai- 
siaan asuu  Oulussa. 

Gustaf  Husberg,  Vaasasta,  palveli  Yhdysvaltain 
armeijassa  koko  sisälHssodan  ajan.  Rauhan  tultua 
hän  palasi  synnyinmaahansa.  Sukunsa  on  Vaasas- 
sa yleisesti  tunnettu  kauppias-suku. 

Johan  Heggström,  noin  kolmisen  vuotta  palveli 
sotilaana  Yhdysvaltain  armeijassa,  orjain  vapau- 
dentaistelussa  v:na  1862 — 1865.  Sittemmin  on  hän 
asunut  Jacksonvillessä,  Floridassa  y.  m.  etelässä. 

Peter  Lahti,  syntynyt  Suomessa  v.  1834.  Siirtyi 
nuorena  kalastelemaan  Norjaan,  Ruijan  rannoille, 
sekä  meni  naimisiin  Vesisaarella.  Perheensä  kanssa 
hän  toisten  Norjan  suomalaisten  kanssa  saapui 
Amerikaan     v.     1864.     Vapaaehtoisena  yhtyi  hän 

erään  amerikalaisen  sijaisena  Yhdysvaltain  armei- 
jaan, Minnesotan  tykkiväkeen,  jossa  palveli  kym- 
menen kuukautta.  Varsinaisiin  taisteluihin  ei  hän 
ehtinyt  ottamaan  osaa,  kun  loppui  orjain  vapautus- 
sota. V:na  1866  hän  merkitsi  itselleen  uutistilan 
Franklinissa,  Minn.,  jossa  asui  kuolemaansa  saak- 
ka, v:teen  1911.  Paitsi  maanviljelystä,  hän  myös- 
kin innokkaasti  harjoitti  metsästystä,  ollen  erit- 
täin taitava  vesirottain  pyji^äjä.  Yhtenäkin  vuo- 
tena hän  myi  9,000  "muskrotin"  nahkaa,  saaden 
kymmenen  ja  viisitoista  senttiä  kappaleesta.  Les- 
kensä on  elossa,  sekä  useita  lapsia. 

Matti  Johnston  (Niemi) ,  edellisen  matkatoveri, 
syntynyt  Vesisaarella,  Norjassa  v.  1845.  Vanhem- 
piensa mukana  hän  saapui  Amerikaan  v.  1864. 
Saatuaan  sijaispalkkiota  eräältä  toiskieliseltä,  joka 
oli  arvottu  sotaväkeen,  kirjoittautui  Matti  Niemi 
hänen  sijaisekseen  ja  sillä  tavalla  liittyi  Yhdysval- 
tain armeijaan  v.  1864.  Vähän  yli  puolen  vuotta 
ehti  hän  palvella  sotamiehenä,  etupäässä  harjoitus- 
leireillä, kun  sisällissota  päättyi  ja  armeija  lasket- 
tiin hajalle.  Homesteadin  hänkin  merkitsi  itselleen 
Franklinissa,  Minn.,  ja  raivasi  siitä  kelpo  maati- 
lan, jota  hän  laa j ensikin  lisämaita  ostamalla.  Hän 
meni  avioliittoon  suomalaisen  neitosen,  Albertiina 
Sukin  eli  Friskan  kanssa.  Poikansa  ovat  maanvil- 
jelijöinä ja  kauppiaina,  tyttäriä  koulutettu  opetta- 
jiksi y.  m.  Tämäkin  sisällissodan  veteraani  on  vie- 
lä elossa. 

Charles  Neivman,  Krimin  sodan  aikana  Ameri- 
kaan jäänyt,  Limingasta  kotoisin  oleva  merimies, 
liittyi  lännellä  Yhdysvaltain  armeijaan  v.  1864, 
aikeella  taistella  orjien  vapauttamiseksi.  Mutta  en- 

nenkuin  hän  rintamalle  ehti,  loppuikin  tuo  veljes- 
sota. Jatkettuaan  palvelustaan  armeijassa,  sai  hän 
taistella  Oregonin  rajalla,  intiaaneja  taltuttamassa, 
jotka  siihen  aikaan  kapinoivat.  Sotapalveluksesta 
erottuaan  nautti  eläkettä,  sekä  raivasi  uutistilan 
Oregoniin,  Olneyn  ja  Nehalemin  seuduille.  Kuoli 
V.  1907,  kahdeksankymmenen  vuoden  ikäisenä. 

Yllämainittujen  lisäksi  saattaa  tuonnempana  vie- 
lä tulla  tietoon  muutamia  sisällissodassa  olleita 
suomalaisia,  jotka  mahdollisesti  ovat  kuolleet  Phi- 
ladelphiassa, Baltimoressa  ja  New  Yorkissakin. 
Myöskin  heitä  muutti  sodan  jälkeen  uutisasukkaik- 
si  länteen,  varsinkin  Nebraskaan  ja  Iowan  valtioi- 
hin, jonne  hallituksen  toimesta  silloin  sotamiehille 
edullisilla  ehdoilla  annettiin  maata.  Iowassa  ja 
Nebraskassa  lienee  ollut  useita  sisällisen  sodan  jäl- 
keen sinne  muuttaneita  suomalaisia,  jotka  ovat  ai- 
koja sitten  amerikalaistuneet  ja  heidän  lapsensa 
tuskin  varmuudella  tietävätkään  isiensä  kansallis- 
alkuperää. 


XI 


SUOMALAISIA  TOIMEN  JA  PYRKIMYK- 
SEN MIEHIÄ. 

Konsuli  Gustaf  Wilson. 

Varhaisimman  siirtolaisuuden  ja  sivistyksen 
tienraivaajia  lännellä,  oli  konsuli  Wilson,  joka  Suo- 
mesta läksi  meripoikana  ulkomaille,  ja  kultakuu- 
meen kulettamana  kulkeutui  Californiaan,  sekä  vih- 
doin sieltä  Oregoniin,  missä  kohosi  huomattavaan 
yhteiskunnalliseen  asemaan  ja  jätti  siunatun  muis- 
ton elämästään. 

Gustaf  Wilson  syntyi  Oulussa,  kesäk.  2  p.  1827. 
Hänen  isänsä  oli  merimies,  Johan  Hemmi  nimel- 
tään, joka  meriä  kulkien  saapui  Amerikaan  ja  pal- 
veli täällä  Yhdysvaltain  sotalaivoissa  1820-luvulla. 
Nimensä  oli  hän  muuttanut  Wilsoniksi.  Merille  jou- 
tui Kustaakin,  kuten  oululaiset  nuorukaiset  yleensä 
siihen  aikaan.  Viidentoista  vuotiaana  jätti  hän  v. 
1842  kotirannat  ja  purjehti  ulkomaille.  Pari  vuotta 
myöhemmin  tuli  hän  Amerikaan  ja  purjehti  sen 
jälkeen  amerikalaisissa  laivoissa.  Talvella  1849 — 
1850  saapui  hän  Cape  Hornin  kautta  Californiaan 
ja  kulki  Golden  Gaten,  Kultaisen  portin  läpi  San 
Franciscon  satamaan.  Siellä  jätti  hän  laivan,  ku- 
ten monet  muutkin  merimiehet  siihen  aikaan,  ja 
riensi  Californian  kultakentille  onneaan  koettele- 
maan. Toverinaan  hänellä  oli  muutamaa  vuotta 
häntä  vanhempi,  oululainen  merimies,  Jaakko  Poi- 

ka  joki,  joka  myöskin  käytti  Wilson-nimeä.  Kaksi 
vuotta  harhailevat  Suomen  pojat  kullanetsinnässä, 
väliin  kaiketi  sitä  vähinsä  löytävätkin,  väliin  teki- 
vät työtä  toisten  kultahuuhtomoissa,  ja  vihdoin  he 
kulkeutuivat  Oregoniin.  Siihen  päättyi  miesten  kul- 
lanetsintä. 

Vuonna  1852  puhkesi  intiaanisota  Oregonissa. 
Molemmat  Wilsonit  yhtyivät  Yhdysvaltain  armei- 
jaan, kapinaa  kukistamaan.  Gustaf  Wilson  jatkoi 
palvelustaan,  ottaen  osaa  toisenkin  intiaanikapinan 
kukistamiseen  vuosina  1855 — 56.  Sodassa  kunnos- 
ti hän  itseään  niin,  että  sai  muistoksi  siitä  kultai- 
sen kunniarahan.  Erottuaan  armeijasta,  valittiin 
hän  Oregonin,  Josephina-kauntin  koroneriksi,  ja 
V.  1862  saman  kauntin  kirjuriksi,  jossa  toimessa 
oli  neljä  vuotta.  Tämän  jälkeen  hän  muutti  Port- 
landiin,  jossa  ryhtyi  yhtiöön  kahden  muun  kanssa 
harjoittamaan  kauppaliikettä.  V.  1870  erosi  hän 
kauppaosuudestaan,  ja  muutti  McMinnvilleen,  jau- 
homyllyä hoitamaan.  Samalla  kun  hän  hoiti  liiket- 
tä, sijoitteli  hän  omaisuuttaan  Portlandin  kaupun- 
gin kiinteimistöön,  joka  sijoittelu  osoittautui  erit- 
täin edulliseksi.  Myötyään  myllyosuutensa  siirtyi 
hän  vakinaisesti  Portlandiin  kaupunki-talo  jaan  hoi- 
telemaan. 

Venäjän  varakonsuliksi  nimitettiin  Wilson  v. 
1883,  etupäässä  huolehtimaan  ja  valvomaan  suo- 
malaisten siirtolaisten  ja  merimiesten  etuja  poh- 
jois-lännellä.  Tässä  virassa  hän  saavutti  luotta- 
muksen ja  rakkauden,  rehellisellä,  tasapuolisella 
toiminnallaan,  osoittautuen  kaikissa  olevan  rehti 
suomalainen.  Edustamaansa  kansallisuuttan  hän 
ei  hävennyt.  Missä  vain  tarjoutui  tilaisuus  suomea 

puhumaan,  sen  hän  teki,  vielä  suuremmalla  halulla, 
jos  sattui  olemaan  läsnä  amerikalaisia  ystäviään. 
Hän  tahtoi  edustaa  Suomea,  ja  juuri  siitä  syystä 
hän  nauttikin  kaikkien  jakamatonta  kunnioitusta. 
Columbia  juhlaa  viettäissä  Astoriassa  kesällä  v. 
1892,  oli  konsuli  Wilson  suomalaisten  johtajana. 
Samoin  hän  otti  innolla  ja  tehokkaasti  osaa  suo- 
malaisten päivään  San  Franciscon  näj^ttelyssä  v. 
1894,  pitäen  siellä  puheen  suomen  ja  englannin  kie- 
lillä. Nimensä  liittyy  myöskin  Amerikan  suomal. 
ev.  lut.  kirkkokunnan  historiaan,  sillä  se  oli  hän, 
joka  vastaperustetulle  kirkkokunnalle  esitti  nimeksi 
Suomi-Synoodi. 

Oltuaan  yhtämittaisesti  poissa  kotimaastaan 
Suomesta  neljäkymmentäviisi  vuotta,  kävi  hän  siel- 
lä kesällä  V.  1890.  Syntymäkaupungissaan  Oulussa 
hän  viipyi  useita  viikkoja.  Lapsuutensa  herttaisia 
muistoja  sai  hän  mieleensä  palauttaa,  sai  nähdä 
Pohjolan  kesäyön  kirkkauden  vielä  kerran  elämäs- 
sään, sai  kuulla  käen  kukuntaa  ja  lintuin  tuhatää- 
nistä  laulua  varhaisina  kesäaamuina.  Hänen  herk- 
kä, syvästi  uskonnollinen  mielensä  kohoutui  innoi- 
tuksen valtaamana  korkeuteen  siihen  isänmaahan, 
jossa  on  ainainen  kirkkaus  ja  riemulaulut  lakkaa- 
matta kaikuvat  Herran  kiitokseksi.  Paluumatkal- 
laan pysähtyi  hän  Helsingissä,  saaden  siellä  osak- 
seen ansaitun   huomion  ja  kunnioituksen. 

Tämän  kunnon  suomalaisen  ja  lämminsydämisen 
kristityn  maallinen  vaellut  päättyi  Portlandissa, 
Oregonissa  syysk.  21  p.  v.  1905,  saavutettuaan  kah- 
ta vuotta  vaille  kahdeksankymmenen  ikävuoden. 
Hän  oli  naimisissa  toiskielisen  kanssa  ja  jäi  hä- 
neltä tytär. 

Kapteeni  Gustaf  Niebaum   (Nybom). 

Gustaf  Niebaum  on  vanhaa,  tunnettua  ja  arvo- 
kasta sukua,  syntynyt  Suomessa  v.  1841.  Luon- 
tonsa jo  lyseolaisena  veti  merelle.  1860-luvulla  pää- 
si hän  venäläis-amerikalaisen  kauppayhtiön  palve- 
lukseen, kauas  kotimaastaan  Alaskan  rannikoille 
purjehtimaan.  Mikäli  hän  meritieteessä  edistyi,  si- 
käli hän  myöskin  yleni  laivalla,  päästen  perämie- 
heksi ja  lopuksi  kapteeniksi  valaitten  ja  hylkeitten 
pyyntilaivaan.  Myöskin  hän  toimi  yhtiön  palveluk- 
sessa turkiksien  ostajana  ja  liikkeen  välittäjänä. 

Kun  Alaska  oston  kautta  v.  1867  siirtyi  Venäjän 
hallitukselta  Yhdysvalloille,  tapahtui  sen  liikkees- 
sä muutos.  Se  ei  enää  yksinomaa  kulkenut  venä- 
läistä kauppatietä,  se  löysi  uusia  uria  Amerikan 
kautta.  Yhdessä  Mark  Gerstlen  ja  kahden  muun 
yrittelevän  liikemiehen  kanssa  perusti  Niebaum  v. 
1868  Alaska  Commercial  Companyn.  Liike  ryhtyi 
harjoittamaan  turkisliikettä,  valaitten,  mursujen  ja 
hylkeitten  pyyntiä,  sekä  välitti  laivaliikettä  San 
Franciscosta  Alaskaan.  Yhtiön  ensimäisen  presi- 
dentin, Gerstlen  kuoltua  tuli  kansalaisemme  Nie- 
baum liikkeen  ensimäiseksi  mieheksi.  Lähes  nel- 
jännes vuosisataa  sanottu  kauppayhtiö  melkein  yk- 
sinään hallitsi  Alaskan  turkisliikettä  ja  laivakul- 
kua,  sillä  ajalla  tavattomasti  vaurastuen,  samalla 
kuin  sen  omistajat  rikastuivat. 

Mentyään  avioliittoon  saksalaisen  neitosen  kans^ 
sa,  Niebaum  rakennutti  itselleen  palatsimaisen 
asunnon  Sacramento  ja  Hyde  katujen  kulmaan,  San 
Franciscon  miljoneeri-kaupungin  osaan.  Se  oli 
kauniin  puistonsa  vuoksi  erityisemmin  ihailtu.  Pa- 

rikymmentä  vuotta  hän  asui  tässä  talossa,  kunnes 
sekin  tuhoutui  maanjäristyksessä  ja  sitä  seuran- 
neessa tulipalossa  v.  1907.  Hän  muutti  toiseen  ta- 
loonsa Presidio  avenuen  varrelle,  missä  hän  kuoli 
elok.  5  p.  V.  1908. 

Niebaum  ei  ollut  yhteispyrintöjen  eikä  harrastus- 
ten mies,  vielä  vähemmin  seuramies.  Huolimatta 
ympäröivästä  rikkaudestaan  ja  tilaisuuksista  elä- 
mäntapojensa hienontamiseen  ja  sivistyttämiseen, 
pysyi  hänen  merielämässä  karaistunut  luonteensa 
hiomattomana  läpi  elämänsä.  Pohjaltaan  oli  hän 
kuitenkin  suora  ja  rehti  suomalainen.  Maatilallaan 
Napa-kauntissa  hän  enimmäkseen  käytti  suomalai- 
sia työmiehiä  ja  hänen  luonaan  palveleville  Suo- 
men tyttärille  maksoi  hän  viittä  dollaria  suurem- 
man palkan  kuukaudessa  kuin  muut  silloin  teki- 
vät. Suomalaisten  päivää  juhlittaissa  San  Fran- 
ciscon talvinäyttelyn  aikana,  antoi  hän  runsasta 
rahallista  apua.  Oli  hän  myöskin  konsuli  Artsimo- 
vitchin  jälkeen  vähän  aikaa  varakonsulinakin. 
Omaisuutensa  arvioitiin  kuollessaan  kahdeksi  ja 
puoleksi  miljoonaksi  dollariksi,  joka  kaikki  lankesi 
leskelle,  he  kun  olivat  lapsettomia.  Häneltä  jäi 
myöskin  erittäin  arvokas  Alaskan  luontoa  ja  elä- 
mää esittävä  kokoelma,  jonka  hän  oli  vuosikymme- 
nien kuluessa  hankkinut  ja  järjestänyt.  Niebaum 
on  tiettävästi  ensimäinen  suomalainen  miljonamies 
Amerikassa. 

Tohtori  Oswald  H.  Beckman. 

Nuorten  lukiolaisten  vilkkaassa  mielikuvitukses- 
sa on  aina  kangastanut  vapaa  merielämä  ja  laajat 
matkat  suurena  ihanteena  ja  houkuttelevana  alana 

vaellushalun  ja  seikkailuinnon  tyydyttämiseksi. 
Monet  hyväpäiset  kuolulaiset  ovat  vaihtaneet  lu- 
paavan koulu-alansa  ja  menneet  vasten  vanhem- 
piensa ja  omaistensa  tahtoa  laivapojiksi,  ja  meri- 
miehiksi,  ollen  suurissa  toiveissa  tuonnempana  ko- 
hota merikapteeneiksi  tai  muiksi  huomatuiksi  mie- 
hiksi. 1870-luvulla  näyttää  erityisempi  merille  pää- 
sö  into  vallinneen  Suomen  lukiolaisissa.  Ja  mo- 
net sinne  silloin  menivätkin.  Pettymyksiä,  lan- 
keemuksia ja  elämän  kovia  kokemuksia  lienee 
useimmilla  merille  menneillä  koululaisilla  olleen. 
Monet  heistä  ovat  sortuneet  merimieselämän  levot- 
tomaan hautaan.  Ne  harvat  jotka  ovat  osaksikaan 
nähneet  toiveittensa  toteutuneen  ja  pyrkimyksis- 
sään ennätyksiä  voittaneet,  ovat  saaneet  sitkeästi 
taistella,  Jumalan  avulla  kiusauksia  voittaa  ja  suu- 
ren kieltäymisen  ja  ahkeruuden  avulla  elämänuran- 
sa kyntää.  Yllämainittu,  Amerikan  suomalaisten 
ensimäinen  lääkäri,  tohtori  Beckman  on  yksi  näis- 
tä. 

Jalasjärven  pappilassa  hän  syntyi  kesäk.  15  p. 
V.  1851.  Isänsä  oli  pastori  Knut  Bäckman  ja  äitin- 
sä Amanda  O.  Ammondt.  Kun  vanhempansa  v. 
1868  kuolivat,  oli  hän  Tampereen  lukion  viidennel- 
lä luokalla.  Aineelliset  seikat  vaikuttivat  niin,  että 
nuoren  koululaisen  täytyi  jättää  lukunsa  tällä  erää 
ja  lähteä  maailmalle  onneaan  etsimään.  Turussa 
oli  hänellä  sukulaisia,  johon  hän  suuntasikin  mat- 
kansa ja  pääsi  apteekkioppilaaksi.  Mielensä  teki 
maailmaa  laajemmalta  katsella,  sekä  tarkoituksen- 
sa oli  lukea  merikapteeniksi.  Hän  läksi  merille  ja 
kulkeutui  Amerikaan  v.  1870.  Mutta  merimies- 
elämä  olikin  hänelle  tullut  vastenmieliseksi,  josta 

syystä  hän  sopivassa  tilaisuudessa  päätti  vaihtaa 
sen  johonkin  muuhun  sopivaan  toimeen  maissa. 
Sellaista  sopivaa  tointa  ei  ollut  varsin  helppo  löy- 
tää. Neljä  vuotta  purjehdittuaan  Amerikan  ran- 
tavesien laivoilla,  pääsi  hän  sairaanhoitajaksi 
Episcopal  Hospitaliin,  Philadelphiassa.  Tämä  oli 
hänen  elämänsä  käännekohta  ja  latu  hänen  vastai- 
selle elämänuralleen. 

Sairaalassa  alkoi  hän  valmistautua  ylioppilas- 
tutkintoa varten  lukeakseen  lääkäriksi.  Hänellä  oli 
hyvänä  pohjana  jo  poikasena  lyseossa  saamansa 
opetus,  varsinkin  latinassa,  ja  uutterasti  oli  hän 
jo  merimiehenä  opiskellut  englanninkieltä,  mutta 
nyt  alkoi  varsinainen  kiinteä  lukutyö.  Hän  oli  sai- 
raanhoitajana öisin.  Annettuaan  sairaille  tarpeel- 
lisen hoidon,  käytti  hän  yön  hiljaiset  hetket  opiske- 
lemiseen ja  ahkeruutensa  tuloksena  hän  muutaman 
vuoden  kuluttua  suorittikin  ylioppilastutkinnon. 
Lääketiedettä  hän  opiskeli  neljä  vuotta  hyvässä 
maineessa  olevassa  Jefferson  Medical  Collegessa, 
ja  vihittiin  lääketieteen  tohtoriksi  maalisk.  29  p  :nä 
V.  1884. 

Kaksi  vuotta  hän  toimi  lääkärinä  Clarkboron 
pikku  kaupungissa,  New  Jerseyn  valtiossa.  Sieltä 
hän  palasi  Philadelphiaan,  harjoittaen  tässä,  hä- 
nelle jo  monessa  suhteessa  rakkaaksi  tulleessa  suur- 
kaupungissa, lääkärintointa  v:teen  1895,  jolloin 
hän  muutti  lännen  leppoisampaan  ilmanalaan.  En- 
simmäinen toiminta-alansa  lännellä  oli  tuo  suoma- 
laisten taaja  asutuskeskus,  Astoria,  Oregonissa, 
Muutamia  vuosia  myöhemmin  hän  muutti  Califor- 
niaan,  ja  avasi  konttoorin  San  Franciscossa  vähää 
ennen  tuota  kauheaa  maanjäristystä  ja  tulipaloa. 

Sittemmin  tuli  muutto  Mendocino  kauntiin,  Fort 
Bragg'iin,  johon  hän  rakensi  sairaalan  ja  on  sit- 
temmin toiminut  lääkärinä  suomalaisten  ja  muun- 
kielisten keskuudessa. 

Suomessa  kävi  t:ri  Beckman  v.  1898,  oltuaan  yh- 
tämittaa poissa  kolmekymmentä  vuotta.  Veljensä 
seurassa  sai  hän  viettää  herttaista  aikaa,  sekä  tu- 
tustua Suomen  lääkäreihin  Helsingissä  y.  m.,  saa- 
den kunnian  olla  amerikalaisten  lääkärien  edusta- 
jana Suomen  lääkäriyhdistyksessä.  Hän  tutustui 
myöskin  Helsingin  sairaaloihin  ja  klinikkatoimeen. 
Virkistynein  mielin  ja  tutustuneena  Suomen  oloi- 
hin palasi  hän  uuteen  kotimaahansa.  Myös  laajensi 
hän  tietojaan  tällä  matkalla. 

T:ri  Beckman  kuuluu  moneen  amerikalaiseen 
lääkäriseuraan,  ollen  jäsen  Oregonin,  Californian 
ja  American  Medical  seuroissa,  sekä  näitten  lisäk- 
si kunniajäsen  Suomen  lääkäriyhdistyksessä. 

Nuorena  lääkärinä  meni  hän  avioliittoon  ameri- 
kalaisen  neitosen  kanssa,  josta  aviosta  on  elossa 
yksi,  apteekkialalla  työskentelevä  poika.  Vaimonsa 
kuoltua  meni  hän  toistamiseen  avioliittoon  suoma- 
laisen sairaanhoitajan  kanssa,  josta  aviosta  elää 
poika  ja  kaksi  tytärtä. 

Luonteeltaan  on  t:ri  Beckman  iloinen  ja  ystä- 
vällinen, suora  ja  rehti  suomalainen.  Hänellä  on 
tavattoman  laajat  tiedot,  joita  hän  hyvämuistisena: 
on  ahkeralla  lukemisellaan  koonnut,  varsinkin  lää- 
ketieteen, filosofian  ja  sosiologian  aloilla.  Mielellään 
hän  myöskin  haastelee  vaiherikkaan  elämänsä  mo- 
nellaisista  vaiheista,  jotka  rohkaisevat  ja  innosta- 
vat nuoria,  elämässään  eteenpäin  pyrkiviä,   ollen 

itse  innon,  uupumattoman  sitkeyden  ja  ahkeruu- 
den miehiä. 

Alfred  F.  Watch  (Vartiainen), 

syntynyt  Käkisalmella,  Suomessa  v.  1855.  Kuuden- 
nellatoista ikävuodellaan,  ollen  vielä  lukiolainen,  läk- 
si hän  merelle  ja  saapui  norjalaisella  laivalla  Ame- 
rikaan  v.  1871.  Tämä  laiva  joutui  kuitenkin  haaksi- 
rikkoon Delawarejoen  suupuolessa,  lähellä  sitä  paik- 
kaa, jota  kaikkein  ensimmäiset  Delawaren  siirto- 
kuntaan tulijat  V.  1638  ihastuksissa  kutsuivat  pa- 
ratiisi-niemeksi. Miehistö  pelastui,  mutta  samalla 
he  tulivat  jäämään  joksikin  aikaa  maihin  Ameri- 
kassa. Nuori  suomalainen  meripoika  alkoi  käydä 
englanninkielistä  koulua,  joka  olikin  hänelle  vastai- 
suudessa suuresta  merkityksestä,  perehtyen  Ameri- 
kan historiaan  ja  oloihinkin.  Mutta  syynnyinmaa- 
hansa  hän  kuitenkin  ensimmäisessä  sopivassa  tilai- 
suudessa pyrki  ja  pääsikin. 

Nuori  Vartiainen,  joka  oli  saanut  kokea  meri- 
elämän kaikkein  raskaimpia  kohtaloita,  alkoi  uudes- 
taan lukemaan,  josta  oli  seurauksena,  että  hän 
Viipurin  lukiosta  suoritti  ylioppilastutkinnon  ja 
kävi  Helsingistä  hakemassa  valkolakin  itselleen. 
Vaellushaluinen  nuorukainen  siirtyi  sitten  taas 
muutamiksi  vuosiksi  Pietariin,  jossa  hän  harjoitte- 
li silmälasien  asettamista  eräässä  keisarillisessa 
optiikkoliikkeessä.  Siellä  saavuttamansa  oppi  oli- 
kin mitä  perusteellisinta  ja  täydellistä  sanotulla 
ammattialalla.  Kahdeksankymmenen  luvulla  hän 
uudestaan  matkusti  Amerikaan  ja  asettui  Phila- 
dephiaan,  johon  hän  poikapäivinään  jo  oli  mielty- 
nyt.    Siellä    on  hän  harjoittanut  silmälasiliikettä 

vuosikymmeniä,  ollen  alallaan  tunnetuimpia  optiik- 
koja. Hän  on  naimisissa  toiskielisen  kanssa.  Mr. 
Watch  kuuluu  moneen  amerikalaiseen  seuraan,  se- 
kä nauttii  yleistä  kunnioitusta  laajojen  tietojensa 
ja  perinpohjaisen  ammattitaitonsa  vuoksi.  On  ete- 
vä monissa  kielissä  ja  harrastaa  filosofiaa  y.  m. 

Tohtori  J.  J.  Hoikka. 

Aivan  ensimäisiä  opintielle  antautuneita  Ameri- 
kan suomalaisia  oli  pastori  J.  J.  Hoikka,  jonka 
elämä  sopii  nuorille  esikuvaksi  ja  kehotukseksi  sii- 
tä, mitä  merkitsee  ahkeruus  ja  tarmokkaisuus 
eteenpäin  pyrkimisessä,  varsinkin  kun  ne  tähtää- 
vät jalompien  elämänarvojen  saavuttamista  ja  kor- 
keimpien elämäntehtävien  suorittamista.  Menes- 
tymisen kultarappuset  eivät  olleet  hänelle  valmiste- 
tut, työn  ja  taistelun  tuloksena  olivat  kaikki  saavu- 
tukset hänen  elämässään.  Niinkuin  uutisvilj eli j al- 
le on  korvenperkaus  ankaraa,  kestävyyttä  kysyvää 
työtä,  niin  oli  Hoikallekin  koulunkäynti  vieraskie- 
lisessä oppilaitoksessa.  Uutisvilj  eli  jän  vaivaloista 
perkausta  oli  hänen  kirkollinen  toimintansakin, 
mutta  siinä  jos  missään  hän  pani  luottamuksensa 
Jumalaan,  täydellisesti  itsetietoisena  siitä,  että  ellei 
Herra  huoneetta  rakenna,  hukkaan  tekevät  ne  työ- 
tä, jotka  sitä  rakentavat. 

Jaakko  Juhonpoika  Hoikka  syntyi  Muurolan  ruu- 
nun  puustellissa,  Rovaniemellä,  Suomessa  v.  1854. 
Kevättalvella  v.  1873  saapui  hän  yhdeksäntoista 
vuotisena  siirtolaisnuorukaisena  Amerikaan  ja  työs- 
kenteli parisen  vuotta  Duluthin  seutuvilla  Minne- 
sotassa. Opinhaluinen  kun  hän  oli,  ja  saatuaan  se- 
kä neuvoja,  että  kehotuksia  ruotsalaiselta  pastoril- 

ta,  N.  J.  Brinkiltä,  läksi  hän  talvella  v.  1875  Au- 
gustana-Opistoon,  Rock  Islandiin,  111.  Viidessä 
vuodessa  hän  suoritti  lukion  oppimäärän,  ja  kol- 
messa vuodessa  jumaluusopilliset  tutkinnot,  sekä 
vihittiin  saarnavirkaan  v.  1883,  ollen  ensimäinen 
Amerikassa  koulunkäynyt  suomalainen  pappi. 

Hänen  monipuolista  kirkollista  työtään  Amerikan 
suomalaisten  keskuudessa  ei  voi  osaksikaan  tässä 
kertoa.  Piirrettäköön  sentähden  vaan  muutamia 
ääriviivoja.  Varhaisemmin  työskenteli  hän  seura- 
kunnan opettajana  Lännellä,  Astoriassa  y.  m.,  pe- 
rustellen uusia  seurakuntia,  järjestäen  ne  ja  ollen 
mukana  monta  kirkkoa  rakentaissa.  Tärkeän  teh- 
tävän on  hän  myöskin  suorittanut  Ala-Michiganis- 
sa, jossa  hän  toimi  monia  vuosia  pappina.  Mutta 
kaikkein  enimmin  hän  sai  aikaan  Marquette-  ja 
Iron-kaunteissa  asuvien  suomalaisten  kirkollisen 
työn  järjestämisessä  ja  jumalan  valtakunnan  levit- 
tämisessä, asuen,  ensin  Republicissa  ja  loppuikänsä 
Crystal  Fallsissa.  Harvalla  opettajalla  on  ollut  sel- 
laisia tilaisuuksia  uusien  seurakuntien  perustami- 
seen, kirkkojen  rakentamiseen,  kuin  oli  hänellä. 
Juuri  niinä  aikoina  siirtolaisia  tulvasi  Suomesta 
Michiganiin,  uusia  suomalaisasutuksia  syntyi  ja 
niitten  keskuuteen  järjestyi  seurakunnallinen  elä- 
mä, vuosien  1880-  ja  1890-luvulla. 

Suomalais-evankelisen  luterilaisen  kirkkokunnan 
perustajiin  hän  myöskin  lukeutuu,  sekä  oli  sanotun 
kirkkokunnan  konsistoorin  jäsenenä  niin  ikään  vuo- 
sikausia. Erityisemmin  hän  vaikutti  kirkkokun- 
nan jakamiseen  konferensseihin,  eli  piirikuntiin, 
josta  asiasta  hän  aikoinaan  paljo  kirjoitteli,  sitä 
selosteli   ja  kypsytteli.   Konsistorin   jäsenenä  hän 

kuului  Suomi-Opiston  johtokuntaan,  vaikuttaen  mo- 
nella lailla  koulun  menestymiseen.  —  Vaikkei  hän 
jättänytkään  mitään  erikoista  kirjallista  teosta, 
niin  siitä  huolimatta  hän  tunnettiin  ahkeraksi  ky- 
nän käyttäjäksi.  Hänen  kirjoituksiaan  tapaa  nel- 
jänneksen vuosisadan  ajalla:  Paimen-Sanomissa, 
Kirkollissesa  Kalenterissa,  Amerikan  Suometta- 
ressa ja  Suomi-Opiston  julkaisuissa.  Hän  oli  Pai- 
men Sanomien  perustajia  ja  sen  monivuotinen  toi- 
mitusapulainen. 

Pastori  J.  Hoikka  kuului  niihin  harvoihin,  jotka 
käyttivät  puheissaan,  saarnoissaan  ja  kirj otuksis- 
saan kolmea  kieltä,  suomea,  ruotsia  ja  englannin- 
kieltä. Kuuluen  myöskin  Augustana-Synodiin,  hän 
hoiteli  usein  suomalaisten  seurakuntain  ohella  myös 
ruotsalaistakin  seurakuntaa.  —  Monista  ansioistaan 
kirkkokunnan  palveluksessa,  virittäjänä,  alkuunpa- 
nijana, kehittäjänä,  suunnittelijana  y.  m.,  antoi 
kirkolliskokous  hänelle,  Suomi-Opiston  opettaja- 
kunnan suosituksella,  kirkkokunnan  25-vuotis juhlas- 
sa Hancockissa  v.  1915,  jumaluusopin  kunniatohto- 
rin arvon. 

Tohtori  J.  J.  Hoikka  oli  ruotsalaisen  neitosen 
kanssa  avioliitossa,  mutta  lapsensa,  varsinkin  van- 
hemmat niistä,  osaavat  suomenkieltä,  tytär  ja  poi- 
ka ovat  käyneet  Suomi-Opistoakin.  Vanhin  tyttä- 
rensä oiT  Suomi-Opiston  johtajan,  pastori  J.  War- 
gelinin  puolisona.  Tämän  kirkollisen  työn  uran 
uurtajan  siunauksellinen  elämä  päättyi  kotonaan, 
Crystal  Fallsin  pappilassa,  Michiganissa,  heinäkuun 
14  p.  1918. 

George  Brown  (Virpi)  . 

George  Brown,  jonka  suomalainen  nimi  on  Vir- 
pi, syntyi  Raahessa  jouluk.  28  p.  v.  1838.  Kävi  ko- 
tikaupungissaan kansakoulua  ja  rippikoulun.  Nuo- 
rena läksi  hän  merelle,  purjehtien  ensin  raahelaisil- 
la laivoilla  Englannin  ja  Suomen  väliä.  Kahden- 
kymmenvuotisena  läksi  hän  pitemmälle  merimat- 
kalle, yli  Atlannin  valtameren,  saapuen  Bostoniin 
V.  1859,  jääden  siellä  maihin.  Amerikalaisilla  lai- 
voilla hän  sittemmin  purjehti  parisen  voutta,  pi- 
täen  New  Yorkia  kotinaan. 

Kun  sisällissota  Amerikassa  alkoi  v.  1861,  tar- 
vitsivat Yhdysvallat  suuren  joukon  tottuneita  me- 
rimiehiä sotalaivoihinsa  ja  muihinkin  sota  tarpeita 
kulettaviin  laivoihin.  Hallitus  tarjosi  merimiehille 
hyvän  palkan,  verrattain  paremman,  kuin  mitä 
muissa  laivoissa  silloin  maksettiin.  Monet  suoma- 
laisetkin merimiehet  silloin  kirjoittautuivat  Yhdys- 
valtain laivastoon,  toiset  merimiehiksi,  toiset  soti- 
laiksi. 

George  Brown,  jota  nimeä  hän  sittemmin  on 
käyttänyt,  astui  hallituksen  palvelukseen  v.  1861. 
Hänen  onnistui  päästä  amiraali  Farragutin  lippu- 
laivaan, ollen  siinä  kaiken  aikaa.  Hän  oli  mukana 
kolmessatoista  meritaistelussa,  Mississippijoella  ja 
Mexiconlahdella.  Rauhan  tultua  v.  1865,  sai  hän 
eron  sotapalveluksesta.  Otettuaan  pestin  Europaan 
menevään  laivaan,  kävi  hän  samalla  matkalla  Suo- 
messa, lapsuutensa  muistojen  maassa.  Merimiehe- 
nä hän  taas  tuli  takaisin  Amerikaan,  joka  sittem- 
min tuli  hänen  uudeksi  kotimaakseen. 

New  Yorkiin  perusti  hän  kotinsa,  mennen  naimi- 
siin saksalaisen  neitosen  kanssa.  Merimiehenä  hän 
vielä  purjehti  joitakin  aikoja  Atlannin  rantavesiä. 
Oli  muutaman  vuoden  hallituksen  ruutimakasiinien 
vartijana  Ellissaarella.  Palveli  sen  jälkeen  New 
Yorkin  purjehdusklubissa  yksitoista  vuotta  sääs- 
täen ja  varoittuen.  Kävi  taas  Suomessa.  Terveh- 
dysmatkaltaan  synnyinmaasta  palattuaan  osti  hän 
viidenkymmenen  eekkerin  maatilan  Port  Washing- 
tonista,  noin  puolensataa  mailia  New  Yorkista, 
Long  Islandissa.  Voimakas  ja  ahkera  mies  ollen, 
sekä  käyttäen  Suomesta  vasta  saapunutta  työvoi- 
maa apunaan,  onnistui  hänen  muutamissa  vuosis- 
sa saamaan  maatilansa  verrattain  hyvään  ja  tuot- 
tavaan kuntoon.  Siihen  hänen  maansa  lähelle  kas- 
voi kaupunki,  Port  Washington.  Hän  alkoi  harjoit- 
taa maanviljelyksen  ohella  jääliikettä,  josta  ajan- 
pitkään  paisui  verrattain  suuri  ja  tuottava  liike. 
Viime  vuosina  on  liikkeessä  ollut  osallisena  hänen 
vävynsä,  amerikalainen. 

Brownin  maatila  on  erittäin  kauniilla  paikalla, 
ja  ovat  sitä  New  Yorkin  miljonamiehet  mielineet 
monta  kertaa  ostaa  itselleen.  Mutta  Brown  on 
siihen  itse  niin  kiintynyt,  ettei  hän  henno  siitä  luo- 
pua, varsinkin  kun  varallisuutensa  on  sellainen,  et- 
tei sen  vuoksi  tarvitse  kodistaan  lähteä.  Vaimonsa 
kuoli  moniaita  vuosia  sitten.  Hänellä  on  elossa  vii- 
si tytärtä  ja  poika,  kaikki  saaneet  hyvän  kasvatuk- 
sen. Lapsuudestaan  saakka  on  Brownia  kaunista- 
nut vilpitön  kristillisyys  ja  jumalanpelko.  Hän 
kuuluu  jäsenenä  paikkakuntansa  evankeliseen  kirk- 
koon. Yhdysvaltain  hallitukselta  on  hän  saanut 
arvokkaan  kultametallin  palveluksestaan  laivastos- 

sa.  Tämän  kirjoittaja  käydessään  tuota  kahdeksan- 
kymmen-vuotista  suomalaista  vanhusta  puhuttele- 
massa, ei  voinut  kyllin  ihmetellä  hänen  selvää  suo- 
menkielen käyttöään.  Tilaisuutta  suomalaisten 
kanssa  seurusteluun  häneltä  puuttuu,  mutta  kirjal- 
lisuuden kautta  on  hän  säilyttänyt  äidinkielensä, 
puhuen  sitä  erittäin  sujuvasti  ja  hyvin. 

Johan  H.  Smith  (Hiltunen). 

New  Yorkin  poliisilaitos  oli  1870-luvulla  niin  ko- 
konaan irlantilaisten  vallassa,  että  harvinaisuuk- 
sia olivat  poliisimiehet,  jotka  olisivat  olleet  muuta 
kansallisuutta.  Suomalainen  Johan  Smith  kuiten- 
kin oli  yksi  tällaisia  harvinaisuuksia.  Hän  oli  ko- 
toisin Oulusta,  syntynyt  v:den  1847  vaiheilla  ja  al- 
kuperäinen sukunimensä  oli  Hiltunen.  Käytyään 
kotikaupungissaan  kansakoulua,  jossa  saavutti  lu- 
ku-, kirjoitus-  ja  laskutaidon,  meni  hän  nuorena 
merelle  ja  alotti  itsenäisen  elämänuransa.  Vuoden 
1870  paikoilla  kulkeutuu  hän  Amerikaan  ja  muut- 
ti New  Yorkissa  amerikalaiseen  laivaan,  jääden  ai- 
naisesti asumaan  Hudsonvirran  satamakaupunkiin. 
Jätettyään  merimiehen  levottoman  elämän,  alkoi 
hän  kaupustella  voileipiä  ja  muutakin  syötävää,  ku- 
lettaen  niitä  pienillä  käsikärryillä  New  Yorkin  vil- 
kasliikkeisessä osassa,  Broadwayllä  ja  satamassa. 
Tämän  vaivaloisen  pikku  kaupan  hän  vaihtoi  mai- 
toliikkeeseen,  jonka  hän  avasi  Madison  ja  Cathari- 
ne  kadun  kulmaan,  seutuun,  jossa  silloin  New  Yor- 
kin suomalaiset  asuivat.  Methodistien  merimieslähe- 
tyksessä kävi  hän  usein.  Sen  tunsi  hän  ikäänkuin 
kodikseen.    Siellä   tutustuivat   häneen    monet   vai- 

kutusvaltaiset  amerikalaiset,  sekä  antoivat  kansa- 
laisellemme moniaita  pienempiä  luottamustoimia, 
jotka  hän  suoritti  kunnolla.  Ollen  kookasvartaloi- 
nen,  hyvä  puhumaan  englantia,  ruotsia  ja  suomea, 
sekä  elämän  tavoiltaan  raitis,  esittivät  ystävänsä 
hänet  New  Yorkin  poliisilaitoksen  palvelukseen  v. 
1881.  New  Yorkin  poliisipäällikön  ahdistellessa  ka- 
pakoitsijoita sunnuntailain  rikkomisista,  oli  kansa- 
laisemme suurena  apuna  ja  valppaana  valvojana 
lain  täytäntöön  panemisessa.  Kerrotaanpa  hänen 
merimieheksi  puettuna  toimineen  salapoliisinakin 
ja  saattaneen  monen  lakiarikkovan  kapakoitsijan 
satimeen.  Hän  oli  ala-New  Yorkissa,  varsinkin  sa- 
tamaseudun  Tcapakoitsijain  kauhu.  Valppaudestaan 
toimessaan  sai  hän  erityisen  kiitoksen  New  Yorkin 
silloiselta  poliisipäälliköltä  Rooseveltiltä.  Elämän- 
sä viimeisen  kymmenen  vuotta  toimi  hän  New 
Yorkin  poliisioikeudessa  vahtimiehenä.  Usein  hän 
siinä  toimessa  ollen  sai  tulkkina  palvella  maan- 
miehiään. 

Toimensa  ohella  poliisilaitoksessa,  harjoitti  Smith 
myöskin  liikettä,  ostaen  ja  myyden  taloja,  raken- 
nuttaen ja  vuokraten  apartmenttejä,  yleensä  osta- 
en ja  myyden  kiinteimistöä  New  Yorkissa.  Tämä 
liike  saattoi  hänet  hyviin  varoihin,  ollen  aikoinaan 
varakkain  suomalainen  New  Yorkissa.  Muistona 
hänen  taloistaan  on  vieläkin  rakennuttamansa  Fin- 
land-niminen apartmentti  talo.  Naimisissa  oli  Smith 
kaksi  kertaa.  Ensimmäinen  vaimonsa  joka  oli  sak- 
salainen kansallisuudeltaan  kuoli  nuorena.  Toises- 
ta aviosta  irlantilaisen  kanssa  on  yksi  tytär  elossa. 
Perhe-  y.  m.  elämässään  oli  hän  erittäin  säännölli- 

nen.  Kuului  toiskieliseen  kirkkoon,  sekä  Odd  Fel- 
low  seuraan.  Kuoli  v.  1908,  jättäen  sataantuhanteen 
dollariin  nousevan  omaisuuden. 

August  Fredrick  Soldan, 

insinööri  ja  filosofinen  kirjailija  asui  viime  vuo- 
sisadan puolivälissä  kokonaista  kymmenen  vuotta 
Amerikassa.  Nuorempana  palveli  hän  insinööri- 
upseerina  Venäjällä  ja  sen  jälkeen  kulki  valtion  apu- 
rahoilla tutkimusmatkoilla  keski-Europassa,  jolta 
matkaltaan  kotiutui  v.  1847.  Kahta  vuotta  myö- 
hemmin hän  astuu  maihin  New  Yorkissa,  juuri  kun 
kultakuume  on  alkanut  Californiassa.  Hänen  ei 
kuitenkaan  mainita  olleen  kullanetsijänä,  vaan 
työskenteli  rautatieinsinöörinä,  varsinkin  Pennsyl- 
vaniassa. Muutamat  vanhimmat  suomalaiset  muis- 
tavat kuulleensa  puhuttavan  suomalaisesta  insinöö- 
ristä, joka  johti  rautatietöitä  Monongahela-  ja  Ohio 
virtain  varsilla,  Pittsburgin  seutuvilla,  Pennsylva- 
niassa. Soldan  toimi  myöskin  opettajana  lukioissa, 
sillä  hän  oli  etevä  latinan,  saksan,  ruotsin  ja  ve- 
näjän kielissä.  Myöskin  mainitaan  hänen  piirusta- 
neen karttoja  y.  m. 

Palattuaan  Amerikasta  kotimaahansa,  tuli  Sol- 
dan Suomen  rahapajan  johtajaksi,  jonka  hän  jär- 
jesti ajanmukaiseen  kuntoon.  Tässä  toimessa  oli 
hän  kuolemaansa  saakka,  v:teen  1885.  Tyttärensä, 
taidemaalari  Jenny  Irene  Soldan,  on  naimisissa  kir- 
jailija, tohtori  Juhani  Ahon  kanssa. 

